
, Benjaminul familiei Ciorănescu a fost George. S-a născut, ca noi 
toti, la Moroeni, ín casa părintească. Mama aștepta ora nasterii, 
asistată de o moasd, o vecină pe care noi o numeam Vämesoaia; pe 
Tota și pe mine ne închiseseră într-o cameră alăturată, cu porunca să 
nu facem zgomot. Noi căutam, pe soptite, un nume frumos pentru 
copilul pe care îl aşteptam. Când am aflat că era băiat, Tota a propus 
numele de Mircea; dacă îmi aduc bine aminte, eu propuneam Mihai. 
Ideile noastre n-au fost agreate și tata a declarat pe noul-născut cu 
numele de Gheorghe. Presupun că alesese acest nume în amintirea 
bunicului lui care îi lăsase terenul pe care se clădise casa noastră. 
Gheorghe a alternat de multe ori cu George și, între noi, îi spuneam 
Gică — poate pentru că băiatului popii îi spuneam Gicu. Varianta 
aristocratică pe care am adoptat-o mai târziu si care i-a rămas a fost 
Jurj, nume considerat franțuzesc, tradus, de bine de rău, în româneşte. 
Mulți prieteni si colegi i-au spus Gogu. 

Copilăria lui a fost relativ dificilă. S-a născut cu o alergie pentru 
lapte, sub toate formele, ceea ce l-a obligat la un regim alimentar 
complicat și probabil insuficient. Mai târziu, când călătorea cu trenul, 
legănatul vagonului îl ametea. Noi n-am dat importanță acestor pro- 
bleme, care nu-l împiedicau să ducă o viaţă normală, ca toti copiii de 
vârsta lui. În epoca studenţiei a contractat o tuberculoză, foarte bine 
îngrijită între casa părintească și sanatoriul de la Dobrești. S-a vinde- 
cat ín mod satisfăcător; dar a suportat un pneumotorax, fără alte 
repercusiuni sau neajunsuri. După doctoratul în drept a trecut la Paris 


V 


GEORGE CIORĂNESCU 


și apoi la Miinchen, unde s-a căsătorit și a locuit până la sfârșitul vieții, 
în 1993. Toată viața lui a fost foarte densă, pentru că a vrut să facă 
multe lucruri, pe care le-a si făcut, fără să-şi menajeze niciodată timpul 
de odihnă. Acesta a fost, de altfel, singurul punct de discrepantá dintre 
noi. Îi plăcea să lucreze si, dacă ar fi putut, ar fi lucrat 24 de ore pe zi, 
ceea ce n-a intrat niciodată în speculaţiile mele. Îi plăcea să primească, 
oricând și pe oricine, pe când eu am considerat întotdeauna vizitele ca 
o corvoadă. El nu era niciodată liber. După ce plecau vizitatorii, se 
așeza la mașina de scris. De cele mai multe ori se scula la 4 dimineata, 
ca să scrie câteva versuri sau o poemă. Când pleca în vacanţă, îşi orga- 
niza călătorii cât mai îndelungate si mai laborioase: turismul lui era 
un turism studios, pe care-l repovestea apoi în fotografii, în note si 
descrieri din care a publicat impresiile din Canare și din Grecia. Prac- 
tic, a vizitat toată Europa, afară de Rusia si America de la Valparaiso 
la Niagara. Unele descrieri de călătorie au rămas amestecate printre 
hârtiile lui. A avut si o activitate politică impresionantă, pe plan romä- 
nesc si european, în cadrul criticii comunismului. Ani întregi a vorbit 
pe undele „Europei Libere“, adresându-se românilor subjugati. A 
scris si a publicat o sută de scrieri personale, versuri, traduceri din 
poezia străină, studii istorice, literatură în proză; şi, pentru românii 
din exil, a fondat si condus până în ultimele zile Asociaţia culturală 
»Apozitia" si revista literară a acestei asociaţii. I se datorește inițiativa 
bustului lui Eminescu inaugurat la Miinchen. A murit când mai putea 
să aducă țării multe si mari servicii, chinuit de o suferință pe care n-o 
merita si pe care a suportat-o cu stoicism.“ 


(Alexandru Ciorănescu, Amintiri fără memorie, |, Editura Fundaţiei 
Culturale Române, Bucureşti, 1995, p. 53-55). 

NOTĂ ASUPRA EDIŢIEI 


Volumul de faţă reproduce o copie dactilografiată, păstrată în familie, a tezei de 
doctorat pregătită de George Ciorănescu şi susținută în 1946 la Universitatea din Cluj 
la prof. George Sofronie. 

În arhiva Universităţii din Cluj, parțial distrusă, nu am găsit vreun exemplar din 
lucrare. 

Textul nu a beneficiat de o ultimă lectură a autorului încât am fost siliți să operăm 
tacit o serie de mărunte corecturi. Am completat, în măsura posibilului, notele de subsol 
lacunare, probabil neverificate nici ele de autor pe acest al treilea sau al patrulea 
exemplar al dactilogramei. Unele note de subsol nu au putut fi întregite deoarece cărțile 
lipsesc din bibliotecile bucureştene. Altele par a fi trimiteri la articole pe care nu le-am 
putut depista. La fel am procedat în cazul listei bibliografice atașate textului de autor. 

Notele noastre, plasate la sfârşitul capitolelor și marcate în cuprins prin cifre 
romane, aduc unele precizări utile sau atrag atenția asupra unor incongruente, datorate, 
fără îndoială, aceleiași absente a parcurgerii textului de către autor. În elaborarea lor 
un aport hotărâtor l-a avut distinsul cercetător dr. Ştefan Delureanu, prieten devotat al 
familiei Ciorănescu. 

Exponent de valoare al exilului românesc, George Ciorănescu începe abia acum să 
fie cunoscut marelui public de la noi. Iată de ce am considerat potrivită inserarea în 
volum a unui curriculum vitae si a bibliografiei operei sale. Sursele pentru întocmirea 
acestora au fost dicționarul Români în știința si cultura occidentală, publicat de 
Academia româno-americană, Davis, 1992 (sub voce) și volumul din 1992-1994 al 
publicației „Apoziţia“ din München. 

Ediţia de faţă este expresia generozitätii soţiei autorului, doamna Galatea Ciorá- 
nescu. Domnul profesor Alexandru Ciorănescu a permis reproducerea unui fragment 
din cartea domniei sale Amintiri fără memorie. |, Bucureşti, Editura Fundaţiei Culturale 
Române, 1995, p. 53-55, reprezentând un cuceritor portret al fratelui său mezin. 

Amândurora le exprimăm gratitudinea noastră pentru pretiosul oficiu de a fi pus 
cititorul român în contact cu personalitatea şi o parte a operei marelui european care a 
fost George Ciorănescu, 

G.P.F. 

CRONOLOGIE GEORGE CIORĂNESCU 


1918, 19 martie Se naște în comuna Moroieni (Dâmboviţa) George Ciorănescu. 

1936 Absolvent al Colegiului national Sf. Sava din Bucureşti. Redactor al 
revistei Colegiului (1935-1936). 

1940 Licențiat al Facultăţii de drept din București. 

1941-1947 Avocat in baroul Bucureşti. 

1946 Doctor în ştiinţe politice al Universității din Cluj cu teza Românii si 
ideea federalistă, susţinută la prof. George Sofronie. Beneficiar al 
bursei pentru studii juridice oferită de Academia Română si consti- 
tuită de Atanasie şi Fotimia Gusti. 

Devine membru al Institutului de științe administrative din Bucu- 
reşti. 

1947 Licenţiat în filosofie al Universităţii din Bucureşti. Asistent la cate- 
dra de Economie politică a Şcolii Politehnice din București. 

Pleacă la Paris. 

1948  Cofondator al organizaţiei federaliste Nouvelles Équipes Internatio- 
nales, NEI (Paris), transformată ulterior în Union internationale des 
démocrates-chrétiens. 

1949 Contribuie la redactarea Cartei Sociale a tineretului democrat-crestin 
(Hofgastein, Austria). 

1950 Diplomat al Institut des Hautes Études Internationales din Paris. 
Membru fondator al Fundaţiei Regale Universitare Carol I din Paris. 
Secretar între 1951-1955, secretar general între 1957-1958 si consi- 
lier în 1958 al aceleiaşi instituţii. 

1952 Delegat NEI la Comisia a III-a pentru Unitate europeană (Haga); 
raportor general asupra situaţiei creştinilor de dincolo de Cortina de 
Fier (Fribourg, Elveţia). Textul se publică în limbile franceză, ger- 
mană și poloneză. 

Devine membru în comisia de redactare a doctrinei democrat-creş- 
tine. 

1954 Deputat în primul Parlament european (Viena). 

1958 


196! 
1964 
1969 
1972 
1973 


1974 


1977 


1980 
1982 


1984 


1985 


1986 


1987 
1989 


1993, 6 februarie 


GEORGE CIORÂNESCU 


Prezintă în Parlamentul european raportul La jeunesse de l'Europe 

Centrale et Orientale sous l’opression communiste. 

Devine redactor la postul de radio „Europa Liberă“ (până în 1965). 

Director adjunct pentru Departamentul românesc al aceluiași post 

(1965-1970). Cercetător principal (1977-1982), şef de secţie 

(1982-1984) la aceiași instituţie. 

Membru al Academie Internationale Libre des Sciences et des 

Lettres (Paris). 

Secretar al secţiei a II-a la Adunarea naţiunilor captive (Strasbourg). 
Raportor cu tema Europa si lumea a treia la Parlamentul european 
(Paris). 

Devine membru în Federation Internationale des Journalistes 
(Bruxelles). 

Membru fondator al cenaclului ,,Apozitia" din München. 
Fondează, împreună cu Ion Dumitru, revista ,,Apozitia". 

Membru asociat al Institut Français des Relations Internationales, 
Paris. 

Conferință la Paris: Independența de ieri și de azi a României. 
Conferinţă la New York, Fundaţia „luliu Maniu“: Independenta 
românească şi cea americană. 

Participă la Conferinţa pentru Europa (Versailles), unde propune ca 
refugiații din Europa de Răsărit să beneficieze de pașapoarte euro- 
pene si să aibă drept de vot pentru Parlamentul european. 

Membru în Conseil Fédéral du Mouvement Européen (Bruxelles). 
Membru în Fondation de l’A venir (Paris). 

Devine director al revistei „Apoziţia“ (München). O va conduce 
până la sfârșitul vietii. 

E ales membru al Miscárii Federaliste Europene. acționând în cadrul 
ei până la sfârşitul vieţii. 

Membru al Bayrischer Journalisten Verband (München). 
Conferentiazä la Biroul Drepturilor Omului din Geneva despre 
Deportarea românilor din Basarabia si rusificarea acestui ținut. 

E ales membru al Academiei Româno- Americane. 

Conferentiazä la Paris, Bessarabie terre roumaine, la München, 
Drepturile românilor asupra Basarabiei si la Frankfurt/Main, Pentru 
ce iubim Transilvania? 

Membru fondator al Institut für Rumänienforschung, München. 
Conferentiazä la Kôln despre Sentimentul national al românilor 
basarabeni. 

Devine Cavaler al Ordinului de Malta. 

Încetează din viață la München George Ciorănescu. 

De la poésie prolétarienne à la poésie communiste, „Jeunesse libre", 4—5, Paris, 1955, 
p.9-11. 

Le Janus rouge, „Jeunesse libre“, 1, Paris, 1956, p. 9-10. 

Le Don Quichotte de Berne, „Jeunesse libre“, 15-16, Paris, 1956, p. 20-21. 

Les derniers prisonniers, „Nouvel horizon“, 5, Paris, 1956, p. 8-10. 

La mécanisation de l'agriculture roumaine, ,,Nouvel horizon", 13, Paris, 1956, 
p. 13-14. 

L'apauvrissement du sol roumain et les travaux fonciers entrepris pour son amé- 
lioration, Paris, 1959, 20 p. 

Federico García Lorca, Bocet pentru Ignacio Sánchez Mejías, Paris, 1959,28 p. 

Antonio Machado, Câmpiile Soriei, Paris, 1960, 24 p. 

Les travaux d'amélioration foncière entrepris en Roumanie en 1958—1959, Bulletin de 
l'Académie Internationale Libre des Science et des Lettres", Paris 1960, p. 36-37. 

Le nouveau servage des paysans roumains collectivisés, ibidem, p. 64—65. 

Miguel, Paris, 1961,24 p. 

Canare, 1960, Paris, 1961,50 p. 

La politique agraire de la République Populaire Roumaine, „Revue des études rou- 
maines“, 7-8, Paris, 1961, p. 158-165. 

Un poéte roumain en Espagne, Al. Busuioceanu, Paris, 1962, 34 p. 

L'exploitation des richesses forestiéres roumaines sous le régime communiste, Paris, 
1963,18 p. 

Alexandru Busuioceanu, Opt poeme din ciclul Nenumita lumină, introducere de 
Alexandru Ciorănescu, Paris, 1963, 38 p. 

Pământ desert. Traducere din Thomas Sterne Eliot, „Revista scriitorilor români“, Paris, 
1963,41 p. 

L"Union Soviétique a besoin du blé foumain (semnat I. Moldoveanu), „La Nation 
roumaine‘, Paris, 1963. 

Minunea de la Schitul Prodromului, „Vocea Libertăţii“, Atena, august 1963. 

Propaganda religioasă în URSS, ibidem, mai, 1964. 

Cum am redescoperit pe Armáni, „România“, New York, septembrie-octombrie 1964. 

Un federalist dezamăgit, Aurel Popovici, „România“, New York, mai-iunie 1964. 

L'aide soviétique à l’industrie roumaine des engrais chimiques, „La Nation roumaine“, 
Paris, februarie 1964. 

L'exploitation soviétique de la Roumanie, „La Nation roumaine“, Paris, 1964. 

Cuvânt de prisos, prefaţă la lon Dumitru, „Flori în furtună“, 1, München, 1964, p. 5-7. 

Hamlet, traducere din Boris Pasternak, „Fiinţa românească“, 2, Paris, 1964,p.73. 

Ein sowjetischer Teilungsplan, „Der Europaische Osten", München, 118, 1965, p. 
23-32. 

La crise démographique roumaine, „La Nation roumaine“, Paris, februarie 1965. 

O interesantă contribuție la studiul relațiilor anglo-románe, „România“, nr. 82, New 
York, mai-iunie 1965. 

Le premier roman de M.E. Averof, „La Nation roumaine“, nr. 233, 1965. 

Și-a închis ochii ca să vadă mai bine (despre Alexandrina Mititelu), „Fiinţa româ- 
nească“, 3, Paris, 1965,p. 117-119. 

Colindând prin Grecia... Minos, acest Balcic al Greciei, „Vocea Libertăţii“, nr. 136, 
Atena, 1965. 

William Shakespeare, Pătimaşul pelerin, cu 14 desene de Eugen Drăguțescu, Paris, 
1966, 56 p. 

La coopération agricole roumaine ou le collectivisme mal déguisé, „La Nation rou- 
maine“, Paris, 1966. 

L'affaire des réacteurs nucléaires, ibidem. 

Robert Schumann, ibidem. 

Revirement politique, in Aspects des relations russo-roumaines. Rétrospective et 
orientations, Paris, 1967, p. 227-239. 

How efficient is Rumanian agriculture, „East Europe“, 9, New York, 1967, p. 9-13, 
cu o trad. în limba germană: Wie leistungsfähig ist die rumánische Landwirtschaft, 
»Osteuropaische Rundschau", 10, München, 1967, p. 17-20. 

Le parti communiste roumain et la Bessarabie, „La Nation roumaine“, Paris, 1967. 

Un român prin Grecia, Paris, 1967, 134 p. 

Traducere din Dante, Paradisul, Cântul XVIII, „Revista scriitorilor români“, 6, 
München, 1967, p. 125-129. 

Un cardinal cu tundrá de oier (despre luliu Hossu), „Pro azione cattolica romana“, 
Roma, 138, 1968 (trad. în italiană si engleză), reprodus în „Unirea“, Cleveland, 
6-7,1968, p. 11-14. 

Prezentări critice: Ionel Teodoreanu, La Medeleni; lon Agârbiceanu, Legea minții; 
Dimitrie Bolintineanu, Legende istorice; Petre Ispirescu, Legendele sau basmele 
românilor; Miron Costin, Letopiseţul țării Moldovei de la Aaron Vodă încoace de 

Alexandru Odobescu, Mihnea Vodă cel Rău; lon Luca Caragiale, Momente; loan 
Slavici, Moara cu Noroc; Victor lon Popa, Muscata din fereastră; George Coșbuc, 
Nunta Zamfirei; Cezar Petrescu, 1907; Ion Neculce, O seamă de cuvinte; St. O. 
losif, Patriarhale; Ion Creangă, Povestea lui Stan Pátitu; Dosoftei, Psaltire în 
versuri; Psaltirea scheiană; Psaltirea voroneteanä; Alexandru Vlahuță, România 
pitorească; Udriste Năsturel, Varlaam și Ioasaf; Vieţile si petrecerile sfinților, în 

Amurg în Djugarden, „Revista scriitorilor români“, 8. München, 1969, p. 84-89. 

Romania after Czechoslovakia: Ceauşescu walks the tightrope, „East Europe“, 6, New 

Un orientaliste peu connu: Stanislas Bellanger et sa mission littéraire en Turquie, 
„Revue des études roumaines", Paris, 38, 1970, p. 55-73; „Revue des études 
islamiques“, XXX VIII, I/1970. 

Patimile si învierea Domnului în poemele literaturii universale, „Buna Vestire“, |, 
Roma, 1970, p. 19-30. 

Preacurata în literatura universală, ibidem, 3, 1970, p. 24-34. 

p. 27-50. 

Mâine neîntâmplat, „Revista scriitorilor români“, nr. 10, München, 1971, p. 33. 

Miercurea pocäintei si Patru quartete, traduceri din T.S. Eliot, „Revista scriitorilor 
români“, Paris, 1971. 

Psalmi implorând ajutorul lui Dumnezeu împotriva vrăjmaşilor, „Buna Vestire“, 4, 
Roma, 1971,p.96-103. 

Rugăciuni, meditații si cântări pentru săptămâna luminată, ibidem, 5, p. 42-67. 

La politique de russification (de la Bessarabie roumaine). Aspects des relations so- 
viéto-roumaines, 1967-1971. Sécurité européenne, Paris, 1971, p. 170-207. 

Rescrierea istoriei poporului român, „Destin“, nr. 24-25, 1972,p. 113-127. 

Biografii: Constantin Argetoianu, Ion Brătianu, LI.C. Brătianu, Constantin I.C. Brá- 
tianu, Vintilă Brătianu, Gheorghe Brătianu, Armand Călinescu, P. P. Carp, Lascăr 
Catargiu, Nicolae Filipescu, Spiru Haret, Ion Heliade Rădulescu, Nae lonescu, 
Take Ionescu, Mihail Kogălniceanu, C. A. Rosetti, Gheorghe Tătărescu, în Biogra- 

PRIMELE PLANURI 
FEDERALISTE DANUBIENE 


Cercetarea obiectivă a istoricului ideii de federaţie dunăreană nu 
trebuie influențată de concluziile la care ajungem cu privire la oportu- 
nitatea realizării unei atari organizări, în conjunctura politică actuală. 

Cunoaşterea istoricului problemei e cu atât mai interesantă pentru 
noi, cu cât multe din aceste proiecte au fost elaborate de români, care 
căutau să dobândească în acest fel fie autonomia transilvană în cadrul 
Imperiului, fie unitatea naţională sub sceptrul habsburgic. 

Un adevărat curent federalist pentru Europa Centrală apare, după 
cum era şi natural, dacă pornim de la premisa că federalismul este o 
emanatie a concepţiei democratice aplicată la organizarea internatio- 
nală, abia în timpul revoluţiei democratice din 1848. Nu putem trece 
însă cu vederea câteva momente istorice din viața Europei, anterioare 
anului 1848, care au o importanță deosebită pentru regiunea desemnată 
sub numele de Europa Centrală. După disoluția Imperiului roman de 
Apus (476), Carol cel Mare a reușit să reînchege o împărăție după 
model roman. În sufletul poporului trăia încă imaginea împărăției 
romane, simbol al ordinei si al unităţii 1. Imperiul carolingian, ale cărui 
graniţe erau Ebrul, Oceanul Atlantic, Marea Nordului, Elba și Adria- 
tica, până la sud de Roma, cuprindea pe lângă Galia, Germania occi- 
dentală şi meridională, Țările de Jos, Elveţia și ţinuturile Dunării de 
jos, Austria, Boemia și Ungaria. Pentru contemporani, imperiul lui 
Carol cel Mare care lua naştere în anul 800, reprezenta Imperiul roman 
sub un rege franc, condus de principiile moralei creștine. 

După stingerea dinastiei carolingiene, se va ridica Otto cel Mare, 
reprezentant al dinastiei saxone care, unind în anul 962 Germania cu 
Italia, a format Sfântul Imperiu romano-german. Desigur că nici Impe- 
riul carolingian, nici noul Imperiu romano-german nu pot fi conside- 
rate ca formațiuni politice cantonate geografic în zona Dunării de Jos, 
căci apar mai mult ca niște încercări de unificare a Europei Occi- 
dentale. 

Acest imperiu va dura până în 1806, când va fi desfiinţat de 
Napoleon I. Împărații germani purtau trei coroane, una de argint a 
Germaniei, una de fier a longobarzilor şi una de aur, pe care o primeau 
la Roma și le conferea titlul de împărat sfânt, spiritual. 

Despre acest imperiu Voltaire va spune că nu era nici sfânt, nici 
roman, nici chiar occidental. 

Imperiul carolingian şi cel romano-german trebuiesc amintite ca 
organizaţii politice în care populaţiile centro-europene au trăit sub o 
conducere unitară. 

Cu Ferdinand ] de Habsburg, care poate fi privit ca primul suveran 
austro-ungar, centrul imperiului se va muta mai spre răsărit. Ferdi- 
nand I obținuse de la fratele său Carol V , împăratul romano-german si 
regele Spaniei, domeniile austriece, prin convențiile din 1521-1522. 
Prin soția sa Ana dobândeşte, în 1526, la moartea lui Ludovic II, fratele 
Anei, coroanele devenite vacante ale regentelor Ungariei şi Boemiei. 
Pretentiile succesorale ale Anei si ale soţului ei au fost recunoscute de 
dieta Boemiei la 23 octombrie 1526 si de dieta Ungariei la 29 iunie 
1527. Uniunea Austriei, Boemiei și Ungariei a fost la început o simplă 
uniune personală în care însă monarhul a început să creeze organe cen- 
trale de conducere, în materie militară, politică şi financiară. 

Uniunea a căpătat un caracter contractual prin Pragmatica Sanc- 
tiune a lui Carol al VI-lea din 19 aprilie 1713, care fusese acceptată de 
dieta Ungariei prin legea 1 si 11 din 1723. Pragmatica Sanctiune stabi- 
lea un drept succesoral perpetuu în favoarea dinastiei Habsburgilor, 
până la stingerea ei. Continuând politica inaugurată de Ferdinand I, 
monarhii viitori vor accentua tendinţa centralistă, creând organe co- 
mune în sferele de interes primordial politic, militar și financiar. 

În această împărăție austriacă primele gânduri de organizare fede- 
rală vor apare abia peste două sute de ani la șeful iacobinilor maghiari, 
Ignatie Martinovici. Acest prim militant în favoarea unei federaţii repu- 
blicane a Dunării număra printre republicele componente ale marii 
confederaţii Valahica (adică Ardealul și Banatul), Ilirica, Slavonia si 
Ungaria redusă la graniţele sale etnice. Realizarea acestui plan, care ar 
fi avut și aprobarea lui Robespierre, trebuia să aibă loc prin mijloace 
revoluţionare. Revoluţia trebuia să izbucnească la Arad și Timișoara, 
dar mai înainte ca Martinovici să-şi pună planul în aplicare, el e decapi- 
tat pentru ideile profesate la Vérmezó (Câmpia Sángelui) în 17952. 

Ignatie Martinovici este una dintre cele mai remarcabile figuri ale 
epocii sale, fiind ales membru a zece academii europene și anume: 
Berlin, Paris, Leyda, Dijon, Dublin, Stockholm, Hessen, Petersburg 
etc. Martinovici ocupă catedra de științe naturale la Universitatea din 
Viena, publicând în același timp și un interesant tratat asupra impozi- 
telor si teoriei fiscalitätii. Dar proiectele sale republicane îi înstrăinează 
simpatia cercurilor conducătoare din Viena și îl sortesc în cele din 
urmă pieirii. 

Îi va fi dat unui alt fiu al revoluţiei franceze, lui Napoleon I, să se 
ocupe de organizarea federală a regiunii Dunării, dar nu în cadrul pro- 
iectului general de federaţie europeană, la care se gândea atunci când 
punea pe tronurile statelor europene pe fratii si pe surorile sale, ci ca un 
proiect pur politic, ca o stavilă împotriva expansiunii ruse?. 

În foarte interesantul memoriu asupra situaţiei din Valahia și Mol- 
dova, care se prezintă ca o documentată monografie, datorat baro- 
nului de Bois-le-Comte, pentru informarea superiorului său, contele de 
Rigny, după ce se face un istoric asupra ținuturilor românești, sunt 
expuse și gândurile lui Napoleon I cu privire la soarta populaţiei 
românești. 

Pentru marele împărat ţinuturile românești nu prezentau un interes 
deosebit decât ca pământ cu care să sature setea imperialistă a vecinilor 


2 A. Tătaru, Colaborarea economică, p. 24 
3 Yves Trocquer, L'union douanière, p. 19 

noştri. Astfel el instiinta, prin consulul Wilkinson, Cabinetul de la 
Londra că se gândește să cedeze Moldova şi Valahia Austriei, ca să 
formeze astfel o barieră împotriva Rusiei. Într-un al doilea proiect, 
Napoleon inclina spre o „confederație a Dunării“, care ar fi cuprins 
Moldova, Valahia, Serbia și la care s-ar fi unit cândva si Bulgaria. 
Titlul de ministru rezident pe care l-a dat în 1803 contelui Reinhard, 
trimisul său la Iași, cât şi reputaţia de care se bucura acesta, trădează 
importanţa nouă ce se acorda ținuturilor româneşti, fără a se ajunge 
însă la concretizarea acestor planuri. 

Într-un raport neiscălit, dar care prin ideile sale filoruse indică pe 
Mihai Sturdza ca autor, sub titlul Consideratiuni asupra Moldovei si 
Valahiei la începutul anului 1825, se găsesc de asemeni unele aluzii 
federaliste în aceste regiuni, sub oblăduirea Rusiei. Se exprimă părerea 
că Valahia și Moldova, trecând sub suzeranitatea țarului tuturor ruşilor, 
şi-ar păstra totuși regimurile lor proprii, devenind primele verigi dintr-o 
„asociaţie politică mai mare“ 5. 

Colecţia de documente Hurmuzaki păstrează şi un foarte interesant 
proiect de federalizare, tot sub auspicii rusești, care nu a fost relevat 
încă de jurişti. Autorul este boierul moldovean Nicolae Roznovanu, 
care remitea în 1826 baronului Stroganov un memoriu cu destinaţia 
Petersburg. Despre conţinutul memoriului nu avem cunoștință decât 
din relatările baronului de Bois-le-Comte, care deţinea informaţiile 
chiar din convorbirile avute cu Roznovanu. Acesta afirma că proiectul 
său primise aprobarea unor personalităţi ruse, cum erau contele 
Vorontov, generalul Diebici și generalul Gorceakov. Roznovanu arăta 
mai întâi că, dacă Rusia ar urma față de Principate o politică de simplă 
anexiune, şi-ar înstrăina simpatiile românilor. Rusia nu-şi va putea în- 
tinde graniţele spre Apus sau spre Sud, dacă nu va ști să-și atragă sim- 
patia vecinilor săi imediati. De aceea primul obiectiv al politicii ruse 
trebuie să fie reunirea popoarelor slave [I] din Imperiul turc într-o 
„confederație a Dunării“ sau un „Regat al Daciei“, care să stea sub 
influență rusă. Această confederație ar pune la dispoziţia Rusiei o 


4 E. Hurmuzaki, vol. XVII, p. 380 
5 E. Hurmuzaki, vol. VI, supliment I, p. 65 

armată danubiană sau dacică de 200 000 de oameni, care, ca armată 
prietenă, ar acoperi spatele armatei ruse şi ar constitui un flanc solid 
în încercările de înaintare spre Apus. Prin ajutorul Confederaţiei Dună- 
rii, a cărei graniță apuseană ar atinge Italia, Rusia ar putea izbi cu mai 
multă ușurință Austria și chiar Franța, dacă acestea s-ar opune planu- 
rilor sale orientale. 

Finul observator care era acest baron de Bois-le-Comte, fiind în- 
trebat de boierul muntean Ştirbei în 1834 care trebuie să fie atitudinea 
țării față de rușii ocupanti, îi răspunde că românii nu trebuie să aibă o 
atitudine ostilă atât timp cât pacea se menţine în Europa si o dată cu ea 
şi influenţa rusă în Principate. Românii trebuie numai să tempereze 
influenţa rusă, făcându-se în acest timp cât mai cunoscuți în Europa. 

„Puneţi în discuţie, dacă vreţi, spunea Bois-le-Comte, ideea atât de 
răspândită printre voi, de a reface din Principate un mare ducat al 
Daciei, sau o Confederație danubianä“7. 

În rândul celor care preconizau în acea epocă o confederație danu- 
biană se numără şi autori italieni care sunt preocupaţi de soarta cona- 
tionalilor lor supuși austrieci. De pildă istoricul Cesare Balbo în lucra- 
rea Le speranze d'Italia, din 1845, după ce spune că există o monarhie 
austriacă, dar nu o naţiune austriacă, arată că interesele națiunilor care 
trăiesc subjugate de austrieci și turci se concentrează toate pe Dunăre, 
în jurul căreia ar trebui să se federeze. (,,Gli interessi di tutti questi si 
concentran tutti sul Danubio...*) 

Vorbind despre români, care trebuie și ei să intre în federaţie, 
Cesare Balbo repetă greșeala lui V. Gioberti, căruia de altfel îi şi de- 
dică „speranţele“ sale, de a ne considera de rasă slavă. 

lată că si tiparnitele din Londra ne dau, in 1838, prin David 
Urquhart care călătorise prin răsăritul Europei, un proiect de federaţie 
danubiană care să cuprindă și pe sârbi și pe bulgari. Cartea purta titlul: 
The spirit of the East illustrated in a journal of travels through 
Roumelia during an eventful period ?. 


6 E. Hurmuzaki, vol. XVII, p. 401 
? Ibidem, p. 198 
8 Ibidem, p. 398 

În 1841 apărea Das nationale System der politischen Oekonomie a 
teoreticianului protectionismului economic, Friedrich List. El își dase 
seama la faţa locului că prosperitatea americană se datorește în bună 
parte sistemului federal care crease un mare spaţiu economic american 
şi voia să-i imite exemplul în centrul Europei. El vedea în germani 
„poporul destinat de Providentä pentru a conduce afacerile lumii 
întregi“, vis de grandoare perpetuat până la Adolf Hitler. Germanii 
trebuiau să stăpânească Ţările de Jos, Danemarca și mai ales centrul 
Europei, pe unde trec drumurile importante ale Mării Roșii, Mării 
Mediterane și al Golfului Persic. 

Un an mai târziu se publică la Hamburg o carte asupra viitorului 
Austriei, Österreich und dessen Zukunft, al cărei autor, deşi rămânea 
anonim, a fost identificat în persoana baronului Viktor von Andrian- 
Werburg. Cu toate că această carte critica ordinea internă a imperiului 
şi trebuia să apară în străinătate și cu toate că i-a fost interzisă intrarea 
în Austro-Ungaria [II], ea a cunoscut un mare succes, înregistrându-se 
trei ediţii. Baronul Viktor Andrian-Werburg, socotit ca precursor al fe- 
deralismului austriac, era adversar al birocraţiei centralizatoare austrie- 
ce și al politicii de opresiune a naționalităților imperiului, cerând o largă 
descentralizare cu respectarea deosebirilor provinciale si nationale ©. 

Prin aceste proiecte se propuneau deci soluţii care să dea satisfacție 
naționalităților, chiar înainte de marea zguduire a conștiinței popoare- 
lor, care avea să însemne revoluţia din 1848. Planurile de reorganizare 
a Europei, din timpul și de după revoluţia pașoptistă, sunt în atât de 
strânsă corelaţie cu desfășurarea evenimentelor istorice si sociale ale 
timpului, încât nu pot fi înţelese în afara cadrului care le-a produs. De 
aceea vom prezenta întâi scheletul istorico-social pe care se grefează 
soluţiile politice propuse la problema naționalităților subjugate din 
anul 1848. 


NOTELE EDITORULUI 


|. Citeşte: creştine? 
II. Autorul foloseşte noţiunea în sens spiritual. Austro-Ungaria apare ca stat 
constituit abia în 1867. Vezi si infra. 


9 C. Graur, Cu privire la Franz Ferdinand, p. 166 şi urm. 

PLANURI FEDERALE 
REVOLUŢIONARE 


La 20 februarie 1848 Parisul era agitat pentru că Guizot interzisese 
un banchet la care trebuiau să participe 87 de deputati opozitionisti. 
Acesta e motivul aparent care va dezläntui una din cele mai importante 
si mai extinse revoluții sociale si nationale europene: revoluţia de la 
1848. În Franţa, Guizot si regele Ludovic-Filip sunt rästurnati si se pro- 
clamă republica, întronându-se un guvern provizoriu liberal. Socia- 
listii, care luaseră o parte activă la înlăturarea vechiului regim, agitând 
masele muncitoare, vor fi la rândul lor reprimati între 23 și 26 iunie de 
generalul Cavaignac și ordinea legală va fi restabilită în Franţa abia la 
12 noiembrie 1848, prin votarea unei constituţii republicane. 

Mișcarea revoluţionară de pe malurile Senei se întinde cu iutealä în 
Italia, Germania, Austria, ajungând până în Principatele Române. Ea 
şi-a adăugat la caracterul socialist initial si un caracter national în 
Imperiul austriac, din cauza numeroaselor naţionalităţi care sufereau 
sub jugul absolutist al împăratului Ferdinand și al lui Metternich. 

Revoluţia izbucnea la Viena la 15 martie 1848 în strigătul de „jos 
Metternich“ și se întindea în curând și asupra Ungariei care voia să 
obțină independenţa față de Austria, în timp ce refuza croaților si 
românilor dreptul de autodeterminare. 

Când se răspândi știrea izbucnirii revoluţiei la Viena, a asedierii 
palatului imperial și a fugii lui Metternich, şeful opoziţiei liberale 
maghiare, Lajos Kossuth deveni stăpânul dietei din Bratislava, care-i 
aprobă legile pentru constituirea unui stat maghiar independent și 
unitar. O dietă a Transilvaniei trebuia să se întrunească la 29 mai 1848 

la Cluj pentru a se pronunţa asupra uniunii cu Ungaria. Pentru români 
uniunea era sinonimă cu maghiarizarea, de aceea la propaganda unio- 
nistă maghiară, care avea ca lozincă „Unirea sau moartea“, românii 
răspund prin glasul lui Simion Bärnut. La 25 martie 1848 acesta lan- 
sează un manifest prin care cerea mai întâi recunoașterea românilor 
din Imperiul Austro-Ungar ca naţiune liberă și egală cu celelalte, 
conform principiilor enunțate de revoluţia din 1848 și apoi discutarea 
unirii cu Ungaria. Mobilizati de chemarea lui Simion Bämut, românii 
dovedesc că într-adevăr există ca naţiune conștientă în Transilvania, 
întrunindu-se la 3/15 mai 1848 în număr de 40 000 în Câmpia Blajului. 
Acolo, în biserica Blajului, Simion Bämut, acest teolog care va deveni 
profesor de drept natural la Iași, tine celebrul său discurs, ce va rămâne 
ca un exemplu strălucit de elocintä românească. Adresându-se multi- 
mii, în care voia să trezească simtämintele nationale, el spune: „O! de 
v-aţi înfiora de această leşinare lungă a naţiunii noastre, ca si când ar 
fi căzut numai ieri la râul Căpușul domnul nostru Gelu!“ 1. E] demască 
pe Lajos Kossuth, în activitatea sa ziaristică și politică, ca pe un conti- 
nuator al politicii de dominare maghiară, care începuse cu cucerirea 
voievodatelor române din Ardeal, cu acea „Unio trium nationum" din 
1437, prin care poporul român era înlăturat de la viaţa politică a 
Transilvaniei si pecetluitä prin legislaţia din 1655-1669, Approbatae et 
compilatae constitutiones Transylvaniae. 

Bämut, după lungul său rechizitoriu împotriva politicii de maghia- 
rizare dusă de unguri, spune, în limbajul său latinizant: „Numai după 
ce va fi constituită si organizată si națiunea română, pe temeiul li- 
bertätii ecari (egale), atunci să facă federäciune (federatiune) cu un- 
gurii, pentru apărare comună, cum face o naţiune liberă cu altă națiune 
liberă. Fără condiciunea libertăţii ecari românii să nu päseascä cu 
ungurii la nece un gen de uniune, ci să se unească cu naţiunile care 
recunosc libertatea naţiunilor și o respectează în fapt. Ver ce chemare 
la uniuni, afară de condiciunea libertăţii naţionali, e chemare la șerbi- 
tate, la care toată națiunea liberă va răspunde cu despret, va protesta 


! Simion Bärnut, Discursul... p. 35 

sărbătoreşte (solemn) în contra ei și se va apăra. Așa se cade să facă și 
românii “2. 

Adunarea de la Blaj precizează în 16 puncte dezideratele româ- 
nilor, cerând în baza principiilor democratice ale revoluţiei autonomia 
politică a naţiunii române. Viaţa politică a românilor va fi îndrumată de 
un comitet compus din 12 membri. Națiunea română va tine câte o 
adunare generală anuală. Ea va fi reprezentată în raport cu numărul 
membrilor ei în dietă, în administraţie şi justiţie. Limba română poate 
fi întrebuințată în toată libertatea, în administraţie și opera legislativă. 
Biserica română va deveni autonomă. Unirea cu Ungaria va fi amânată 
până când românii se vor organiza din punct de vedere politic. 

Aceste propuneri minimale ale Adunării din Blaj sunt importante 
nu numai pentru că vor rămâne un îndreptar al revendicărilor româ- 
nesti din Ardeal până la realizarea idealului national, ci fiindcă repre- 
zintă o formulă de colaborare, care, dacă nu este chiar una federală, 
este totuși în spirit federativ și absolut necesară pentru dezvoltarea și 
consolidarea ideii federaliste. Chiar dacă rezoluţia de pe Câmpia Bla- 
jului nu va avea efecte imediate, amintirea ei va dăinui în spiritele 
luminate ale Europei și, cu ocazia procesului Memorandului, Georges 
Clemenceau, în articolul Lupta de rase din ziarul său „La justice“, va 
arăta contemporanilor săi că la Blaj românii ceruseră „o administraţie 
naţională autonomă, atât din punct de vedere politic cât şi bisericesc 
şi conchideau la o constitutiune bazată pe principiul federaţiunii“ 3. 

Adunarea de la Blaj fusese în primul rând preocupată cu afirmarea 
românilor ca o entitate politică deosebită de cea maghiară și săsească 
și numai după ce ar fi obținut recunoaşterea lor ca naţiune indepen- 
dentă, ar fi venit în discuţie modul de colaborare cu celelalte națiuni 
conlocuitoare din imperiu, care nu se putea realiza în acea epocă decât 
prin acordarea de autonomii naţionale în cadrul imperial federal, cum 
vor propune în curând reprezentanții diverselor naţionalităţi: Ion 
Maiorescu pentru români, Palacky pentru cehi şi Roth pentru sași. 


2 Ibidem. p. 217 
3 George Moroianu, Luptele de emancipare, p. 1431 

Netinánd seama de voința poporului român, asa cum se mani- 
festase pe Câmpia Blajului, dieta din Cluj declara la 29 mai 1848 că 
acceptă cu recunoștință unirea Transilvaniei la Ungaria, primind apro- 
barea împăratului la 10 iunie 1848. Episcopul care convocase împreu- 
nă cu Lemenyi Adunarea din Blaj, Andrei Șaguna, acest voievod ne- 
încoronat al românilor ortodocși din Transilvania, cum îl numea 
N. lorga, se va arăta drept cel mai iscusit diplomat român pe lângă 
Curtea din Viena. Șaguna, care protestase fără nici un efect pe lângă 
Ferdinand al V-lea împotriva unirii votate la Cluj, se prezintă plin de 
speranțe, după abdicarea acestuia (2 decembrie 1848), în faţa noului 
împărat Franz Joseph, care se anunţa a fi un monarh mai liberal. El 
înainta împăratului, la 25 februarie 1849, un memoriu în numele româ- 
nilor din imperiu purtând iscăliturile lui: A. Șaguna, I. Stoica, I. Po- 
passu, A. Tr. Laurian, I. Popp, V. Ciupe și I. Bologa pentru Transil- 
vania; dr. Hurmuzaki și M. Botnar pentru Bucovina; loan Mocioni de 
Foen, dr. I. Dobran si Lucian Mocioni de Foen pentru Banat; si 
dr. C. Pomutiu pentru românii din Ungaria. Acest memoriu depäseste 
cererile de autonomie formulate la Blaj, căci se pretinde ca românii din 
imperiu să formeze un ducat național şi independent, cu o administrație 
politică şi religioasă proprie, färä să părăsească cadrul imperial, căci 
împăratul ar fi cumulat si funcţia de mare duce al românilor. Națiunea 
română va avea un şef ales de Adunarea generală naţională si con- 
firmat de împărat. Revine adunării generale anuale misiunea de a cer- 
ceta toate problemele de interes național. Senatului român îi va reveni 
funcțiunea administrării ducatului. Românii vor fi reprezentaţi în 
Cabinetul imperial4. 

Națiunea română se organiza aşa dar, prin memoriul lui Şaguna, 
ca o naţiune independentă, prevăzută cu organe legislative (adunarea 
națională), administrative (senatul român) si o jurisdicție proprie. 

Era fatal ca imperiul ca întreg să evolueze spre o structură federală, 
din momentul în care s-ar fi recunoscut fiecărei naţiuni componente 


4 |. Moga, Luttes des Roumains de Transylvanie, p. 593: Teodor Botis, Monografia 
familiei Mocioni. p. 26 

autonomia naţională. Astfel croații se bucurau de oarecare autonomie 
sub conducerea unui ban național, care din 1848 era foarte popularul 
Josip Jelačić. Ei refuzaseră recunoaşterea noului guvern maghiar si 
Viena le promisese o largă autonomie provincială şi desfacerea rega- 
telor Croaţiei, Slavoniei și Dalmației de Ungaria. 

Sârbii îşi delimitaseră un teritoriu national, Voivodina sârbească, 
alegându-și chiar un voievod în persoana colonelului Suplicat. 

Cehoslovacii din Boemia, Moravia și Silesia cereau, sub imboldul 
lui Palacký si a societăţii „Slovenska Lipa“, un stat ceho-slav propriu. 

În sfârșit, românii voiau să constituie un mare ducat, iar slovacii, 
sub conducerea lui Hurban, Hodža si Štur, luptau tot pentru autonomia 
naţională și eventuala alipire de cehii din Boemia și Moravia. 

Noua constelație a naţiunilor autonome, care își manifestau loialis- 
mul faţă de coroană, trebuia să conducă la o formulă de colaborare 
federală. 

Baronul de Şaguna continuă să lupte pentru reorganizarea monar- 
hiei pe baza principiului etnic si după ce ministrul Stadion, însărcinat 
cu examinarea memoriului din 25 februarie, îi dă un răspuns negativ. 
De data aceasta el lucrează în comun cu reprezentanţii celorlalte na- 
tiuni oprimate, semnând memoriul din 26 aprilie 1849 împreună cu 
dr. Kozacsek, M. HodZa, Hurban si Stur pentru slovaci; Ambros 
Vranyezany, Ivan Kukuljevié, Qujnoic si I. Mazuranié pentru croaţi. 
Dar şi acest memoriu va rămâne o piesă de arhivă. 

Ideea unirii Ardealului cu Ungaria trezise nu numai protestele, de 
altfel desconsiderate, ale românilor, ci și pe ale sașilor. Un scriitor sas 
pe nume Roth, a cărui identitate rămâne încă de stabilit, tipărea în mai 
1848 la Sibiu o lucrare cu titlul Von der Union und nebenbei ein Wort 
über eine mógliche daco-romanische Monarchie unter Ósterreich's 
Krone. 

Nu numai că Roth repudia ideea unirii Ardealului cu Ungaria, ci 
propunea chiar soluţia contrară, a contopirii Transilvaniei cu celelalte 
două principate româneşti într-un regat al Daciei, sub oblăduirea 


5 S. Albini, Introducere. Anul 1848 în Principatele române, vol. VI, 1910, p. 28 

Austriei. Motivul pentru care i se părea lui Roth preferabilă uniunea 
cu românii faţă de cea cu maghiarii era că naționalitatea germană din 
Transilvania va putea subzista si se va putea dezvolta alături de cea 
română, „pe când lângă naționalitatea ungurească nu mai poate sub- 
zista de aci înainte nici o altă naţionalitate fără a se lepăda de sine 
însăși“. 

Lucrarea citată este atribuită de istoricii A.D. Xenopol, N. Iorga si 
Silviu Dragomir pastorului Stephan Ludwig Roth, pe care îl întâlnim 
ca reprezentant al saşilor în dieta din Cluj, unde, în contradicţie cu 
ideile profesate în scris, proclamă în limba maghiară aderarea conatio- 
nalilor săi la uniune. 

I. Moga și Constantin Graur socotesc că este vorba de medicul si 
poetul sas Daniel Roth, care ar fi împrumutat ideea Daciei în mediul 
Iașilor, unde trăise câtăva vreme”. 

Dar ideea Daciei avea o largă circulaţie în toate ţinuturile româ- 
nesti. Asa se explică și faptul că profesorul ardelean Constantin Româ- 
nul, în apelul către „fraţii de peste Carpați“, transmis prin A. G. Goles- 
cu, spunea într-un limbaj fără înconjur că „să nu mai ascundem pisica 
în sac“, ci să ne concentrăm într-o singură naţiune, pe teritoriul dacic, 
sub ocrotirea Austriei. 

În timp ce românii îşi îndreptau gândul spre Austria, cu care voiau 
să se federeze, în parlamentul liberal de la Frankfurt un curent puternic, 
cunoscut sub numele de gross Deutsch, cerea ca toate statele Confede- 
ratiei germane și toate posesiunile Casei de Austria să formeze un 
organism politic unitar. 

În cele din urmă se impune însă în parlament curentul contrar, 
klein Deutsch, care märginea confederatia la Germania propriu-zisă. 

Dacă Germania se gândea să stăpânească Europa Centrală cu aju- 
torul unei federaţii, nu au lipsit proiecte simultane, care să dea prin 
intermediul aceleiaşi formule, stăpânirea slavilor în Orient. La 16 mai 
1848 un autor necunoscut a publicat în „La Réforme“ un articol în care 


6 A. D. Xenopol, Istoria românilor, vol. Xll, p. 26, 34; N. lorga, Istoria românilor, 
IX, Unificatorii. Bucuresti, 1938, p. 189 
? |. Moga, op. cit., p. 404; Constantin Graur, op. cit., p. 246 

spunea că polonezii pot fonda în sudul Europei o republică slavă care 
să cuprindă pe: iliri, dalmati, muntenegreni, croaţi, boemi, sârbi, bul- 
gari, slavii din Transilvania, din Ungaria si din Lausitz [Lusacia], la 
care S-ar alipi si cele 12 milioane de moldo-valahi din Principate, 
Basarabia, Banat și Bucovinat. 


2, 


Freamătul revoluționar nu se putea opri la fruntariile Ţării Româ- 
neşti. Primele mişcări de răzvrătire se fac simţite la 18 aprilie 1848, 
dar revoluţia propriu-zisă izbucnește abia în luna iunie a aceluiași an. 

Guvernul provizoriu, compus din Ion Eliade Rădulescu, Nicolae 
Golescu, Christian Tell, Gheorghe Magheru si Ion Scurtu, având ca 
secretari pe Costache Rosetti, Nicolae Bălcescu, Alex. Golescu si Ion 
Brătianu, oameni cu care ne vom întâlni mereu de aci înainte, e con- 
stituit la 11 iunie 1848. Guvernul revoluționar se găsea într-o poziţie 
critică, înconjurat din trei părți de impárátiile absolutiste ale Austriei, 
Turciei suzerane şi Rusiei protectoare. În materie de politică externă 
revoluționarii munteni intră de la început în divergență, împărțindu-se 
în două partide. Partida moderată, reprezentată mai ales prin Ion Eliade 
Rădulescu, îşi afirmă loialitatea faţă de Turcia suzerană, înțelegând să 
lupte numai împotriva rușilor si a Regulamentului Organic impus de 
ei. Partida radicală, din care făceau parte tineri plini de entuziasm și 
patriotism, dar lipsiţi de prevedere politică precum Bălcescu, Rosetti, 
Brătianu, Bolliac etc. cerea ca lupta să se poarte simultan pe trei fron- 
turi, în contra Austriei, Rusiei și Turciei, pentru realizarea vechii Dacii. 
La cele două partide trebuiesc adăugaţi reactionarii, în frunte cu colo- 
neii Odobescu si Solomon, care susțineau vechea ordine, atât internă 
cât si internationalä. Poziţia revoluționarilor valahi era mult mai difi- 
cilă față de Austria absolutistă, atât timp cât fraţii lor ardeleni spriji- 
neau pe împărat și luptau împotriva revoluţiei maghiare. Revolutionarii 
munteni vor simţi ca o datorie a lor să apropie pe românii ardeleni de 
maghiari, pe baza principiilor democratice profesate de revoluţie şi 


8 O. Boitos, Raporturile românilor cu radicalii francezi. p. 105 

pentru triumful revoluţiei împotriva tiraniei austro-ruse coalizate. lon 
Brătianu, aruncând în 1851 o privire retrospectivă asupra revoluţiei din 
1848, în ziarul [I] editat la Paris, „Republica română“, găseşte cá revo- 
lutia a eșuat din cauza moderatilor care în Bucureşti strigau trăiască 
sultanul, iar în Transilvania trăiască împăratul. 

Cele 10 000 000 de români trebuiau să lupte în comun pentru tri- 
umful republicii ce trebuia să fie una pentru toți”. 

Guvernul provizoriu, neputând găsi nici un sprijin în statele vecine, 
reprezentante ale reacţiunii, caută prin emisarii săi să intre în legătură 
cu celelalte guverne revoluţionare din Europa, unde putea avea intele- 
gere şi eventual un sprijin diplomatic si chiar militar. 

În acest scop Alex. G. Golescu era împuternicit la 29 iunie 1848 
pe lângă toate puterile europene „să ceară ajutor de arme și oameni 
pentru a libera o nație slabă ce piere sub loviturile inamicului“ 10. E] se 
fixa la Paris, căutând să obţină pentru revoluționarii munteni 50 000 
de pusti!!. Ion Ghica plecase chiar înainte de 11 iunie la Constantino- 
pole cu delegaţia specială de a capta bunăvoința turcilor, în timp ce 
tratativele cu Ungaria trebuiau conduse de fratele mai mare al lui Ion 
Brătianu, Dumitru, iar postul de agent diplomatic la Frankfurt revenea 
lui Ion Maiorescu. Gândindu-se cum să-şi servească mai bine tara si 
revoluţia, multi dintre acești agenţi vor deveni propagandisti ai fede- 
rării noastre cu alte state. 

Ion Maiorescu, în calitate de reprezentant al guvernului provizoriu 
român, numit prin decretul din 22 iulie, înaintează guvernului german 
două memorii, unul datând din 17/29 septembrie 1848, iar cel de al 
doilea din 4/16 noiembrie 1848. În ambele memorii, părintele lui Titu 
Maiorescu propunea germanilor să realizeze o federaţie care să se 
întindă de la țărmurile Balticei până la ale Mării Negre, înglobând și 
pe români si unguri în ea. 

În lumina celor expuse până aici, planul nu apare surprinzător de 
nou, mai ales dacă se ține seama de originea ardeleană a profesorului 


? A.D. Xenopol, op. cit., p. 81 
10 Anul 1848 în Principatele române. vol. VI, Bucureşti, 1910, p. 7 
11 Ibidem, p. 27 


14 


ROMÂNII ȘI IDEEA FEDERALISTĂ 


Ion Maiorescu. Noutatea apare numai în schimbarea patronului aus- 
triac prin cel german, căci revolutionarul nu putea bate la ușa palatului 
din Viena cu aceiaşi sorti de înțelegere ca la guvernul liberal din 
Frankfurt. 

Pentru a reuși să intereseze politica germană la un plan atât de 
temerar, Ion Maiorescu înfățișa germanilor spectrul amenintätor al 
unei federaţii slave, care, după ce și-ar fi încorporat ţinuturile româ- 
nești și Ungaria, ar fi izbit tot în Germania. 

Împotriva acestei federaţii slave, de care vorbea si autorul anonim 
din „La Reforme“, revolutionarul român ridica o Românie Mare în li- 
mitele vechii Dacii și o Ungarie mai puternică, prin faptul că ar deveni 
un stat national dacă ar renunţa la Croatia-Slavonia si Transilvania, 
„alipite amândouă de Germania printr-o legătură de stat". 

»... Eu nu cred nici pe departe, spunea Ion Maiorescu, la realizarea 
panslavismului sub forma unui stat unic $1 nedespártit; cát pentru 
aceasta populii slavi sunt prea despártiti prin datine, limbă, literatură si 
religie. În punctul acesta populii slavi stau unii către alții tot în acele 
relatiuni în care stau și populii romani: români, italieni, spanioli. Este 
însă realizarea panslavismului cu putinţă si probabilă în formă de 
staturi confederate sau în formă de o alianţă, legätuintä de stat“ 12. 

Continuându-și demonstrarea tezei propuse în cel de al doilea ra- 
port, care este și cel mai interesant, lon Maiorescu spune: „Precum este 
de învederat că numai peste cadavrul acestor două naţiuni (adică româ- 
nă şi maghiară) sau peste al sașilor ce locuiesc printre ei, vor putea a-și 
da mâna slavii despre răsărit şi miază-noapte cu cei de la miază-zi, spre 
a realiza un imperiu universal slav, tot așa este de sigur că numai prin 
întemeierea unui stat maghiar liber si fundarea unui asemenea stat 
român tare, mai încolo spre răsărit şi prin alegerea lor de Germania va 
deveni panslavismul cu neputinţă, iar maghiarii si românii în stare de 
a-și îndeplini misiunea lor, ca înainte gardă a populilor civilizati în 
răsăritul Europei... O astfel de Ungarie, legată prin alianță ofensivă si 
defensivă cu România si alipite amândouă de Germania printr-o legă- 


12 Jon Ghica, Amintiri din pribegia după 1848, vol. I, p. 129 

tură de stat, cum am propus pentru Principatele danubiene în memo- 
randul meu de la 17/29 septembrie, înlătură pericolul panslavismului, 
asigură Răsăritul Europei și câștigă Germaniei o influență necesară ce 
i se cuvine până la Marea Neagră“. 

Desigur că Ion Maiorescu discutase cu prietenii săi politici unele 
din punctele memoriului său mai înainte de a-l fi așternut în scris, căci 
într-o scrisoare din august 1848 pe care A. G. Golescu i-o adresa [II] 
găsim această idee a captării interesului Austriei prin intrarea tuturor 
românilor într-o confederație germană. 

„Nimic nu le surâde mai mult austriecilor, scria A. G. Golescu, ce 
au cugetat oarece despre destinul statului lor, decât înfiinţarea uniunii 
române și intrarea ei în confederatia națiunilor austriace, ca să cum- 
pănească influența preponderentă ce caută a lua pe de o parte ele- 
mentul maghiar, iar pe de alta elementul croat.“ 

Proiectele lui Maiorescu căutau să evidentieze mai ales avantajele 
pe care le-ar avea Germania din punerea lor în aplicare, dar scopul 
urmărit de Maiorescu nu era nicidecum ca să asigure o supremație a 
germanilor până la Marea Neagră, ci să reunească cu ajutorul german 
pe toți românii într-un singur mănunchi. El declarase chiar din primul 
său memoriu cá ,,... Principatele, nu numai că ar vrea, ci ar fi încă 
bucuroase a intra amândouă într-o unire intimă de stat între sine și altă 
relație de stat cu Austria sub principe de casă aceasta si sub protecția 
Imperiului german.“ 

În urma acestor rapoarte, Maiorescu va fi considerat filogerman de 
către cercurile conducătoare din Constantinopole. El va căuta să se 
disculpe într-o scrisoare adresată generalului Magheru, care la rândul 
său scria lui Ion Ghica la Constantinopole spre a explica atitudinea 
agentului de la Frankfurt. Maiorescu spunea generalului Magheru că 
„toată lucrarea mea este în interesul Turciei, unit cu interesul Princi- 
patului“ și că el nu a făcut decât să se întrebe care ar fi poziția româ- 
nilor față de Europa si in special faţă de Germania „când o totală 
metamorfoză în Europa ar lovi Turcia în temeliile sale“ 13. În același 


13 Ibidem, p. 153 


16 


ROMÂNII SI IDEEA FEDERALISTĂ 


sens îi scria el lui N. Bălcescu, susținând că nu are o atitudine antiturcă, 
din momentul în care consideră necesar și consimțământul Turciei 
pentru alipirea Principatelor de Germania ^. 

Propunerile lui Ion Maiorescu au stârnit un interes destul de viu în 
cercurile diplomatice ale timpului, cu atât mai mult cu cât ideea cedării 
Principatelor române către Austria în schimbul obținerii libertăţii 
pentru teritoriile italiene de sub controlul austriac avea circulaţie mai 
ales printre diplomații francezi. Însuși Gagern, președintele guvernului 
revoluţionar german si Schmerling, ministrul său de Externe, ceruseră 
lui Ion Maiorescu un memoriu informativ asupra situaţiei politice din 
Principatele române. Cele două memorii ale lui Ion Maiorescu pro- 
voacă cinci interpelări, la diferite date, în parlamentul de la Frankfurt. 

Astfel, Fôrster von Hiinfeld, luând cuvântul la 4/16 octombrie 
1848, declara: „Un imperiu romanic de sud, legat firește de Germania, 
are tot atât de mare însemnătate ca și cel german, ba încă și mai 
mare" 15. 

Răspunzând atât interpelării deputatului Schulz, de la 1/13 octom- 
brie, cât-si a lui Förster, ministrul de Externe, cavalerul von Schmer- 
ling, spunea la 4 octombrie că îi este cunoscută importanţa chestiunii 
danubiene și ştie că soarta ținuturilor românești depinde de răspun- 
derea pe care Germania vrea să şi-o asume. El arăta că s-a consfătuit cu 
cunoscători ai problemei danubiene şi când va pleca un reprezentant 
diplomatic german pentru Constantinopole, se va trimite un reprezen- 
tant si în Principate té. 

La 11 octombrie ministrul Schmerling räspundea din nou deputa- 
tului Jucho, asigurându-l că are mereu în vedere numirea unui repre- 
zentant cunoscător al situaţiei în Principate. Dar deputatul Schulz nu 
se mulțumea numai cu o promisiune care întârzia să se realizeze si 
cerea, la 19 octombrie, instituirea unei comisii speciale care să discute 
problema dunăreană, în sensul propunerilor lui Maiorescu. De data 
aceasta parlamentul dă un răspuns negativ, respingând cererea lui 


14 Ibidem, p. 161 
15 Anul 1848 în Principatele române, vol. V , Bucureşti, 1904, p. 11 
16 Ibidem, p. 217 

Schulz pe motiv că „evenimentele sunt schimbătoare, iar noi suntem 
departe de teatrul acestor evenimente“. 

Adevărul este că însăși autoritatea dietei de la Frankfurt pe Main 
suferea, nefiind un organ recunoscut nici de puterile străine şi nici 
chiar de statele membre !7. Dieta nu se mai poate preocupa de ches- 
tiunea dunăreană, absorbită de propriile griji, care o vor face în curând 
să părăsească Frankfurtul şi să se refugieze la Stuttgart, unde deputaţii 
vor fi împrăștiați de trupe la 19 iunie 1849. Discuţiile din sânul adu- 
nării rămân numai în amintirea istoriei, neputând fi traduse în fapt si 
cu atât mai mult nerealizată va rămâne și propunerea profesorului 
ardelean care, ca și ceilalți frați ai săi din împărăţia habsburgică, se 
frământase să găsească un mijloc pentru realizarea unirii tuturor româ- 
nilor. Activitatea lui Maiorescu nu se va dovedi cu desăvârșire sterilă 
căci prin memoriile sale reuşise să atragă atenția asupra Principatelor 
române, care, dintr-o problemă a Orientului, vor deveni o problemă a 
Europei întregi. 

Soarta Principatelor române nu va interesa numai marile imperia- 
lisme înconjurătoare ci si Germania lui Gagern, Anglia lui Palmerston 
si Franţa lui Lamartine. 

Din scrisoarea pe care Maiorescu i-o adresa lui Magheru rezultă 
că la convorbirile din 13 octombrie, care au durat 3 ore, a participat 
arhiducele Ioan, administratorul revoluţionar al imperiului, baronul 
Richthofen, fostul consul al Prusiei la Iaşi si istoricul Fallmereyer, cu- 
noscátor al problemelor din Imperiul otoman!*. Arhiducele Ioan decla- 
ra chiar reprezentantului român că poporul român nu va mai avea mult 
de suferit!*. „Eu nu pot lăsa cauza baltă, după ce partida democratică 
aci primeşte cu căldură planul meu de o Românie mare și ne încre- 
dinteazá cá de va triumfa democraţia, 100 000 germani vor alerga în 
ajutorul Principatelor“ 20. 


17 Ibidem, vol. IV , București, 1903. p. 278 
18 Ibidem, vol. 1, p. 613 

19 Ibidem. p. 69 

20 Ibidem. p. 37 

În speranţa acestui ajutor german, care să alunge trupele țarului din 
Principate, Maiorescu punea în octombrie 1848 ambele Principate sub 
protecția Germaniei. „Sub însemnatul, în puterea plenipotentii sale, 
care prin starea cea nelegală a Principatelor nu a încetat, pune amân- 
două Principatele române, Moldova și România, subt protecția 
Germaniei, cu rugămintea ca cu cât se va putea mai curând să se pue în 
lucrare această protectiune, într-un mod proportionat si intereselor 
Germaniei și intereselor Principatelor“. O lună mai târziu, Maiorescu 
iscălea cu A. G. Golescu un memoriu către deputaţii francezi prin care 
cerea protecţia republicii pentru poporul român, spre a-l conduce spre 
emanciparea naţională?!. 

Dieta din Frankfurt mai are ocazia să se ocupe de chestiunea româ- 
nească pe care Maiorescu ştiuse să o actualizeze atât de bine. 

„Le Courrier francais“ se grăbea să comenteze la 28 octombrie 
1848 tratativele care se desfășurau la Frankfurt, cu aceste cuvinte: „Se 
va înţelege în sfârșit în Franța, cum s-a înțeles la Frankfurt, că această 
afacere moldo-valahă este o afacere europeană prin consecinţele ei, şi 
se va permite ţarului să lanseze astfel hoardele sale de cazaci pe terito- 
riul austriac, atunci când forțele despotismului se unesc deja pentru a 
combate si strivi principiile democratice ale revoluției din Viena“. 

Desigur că realizarea planului Maiorescu prezenta și serioase peri- 
cole pentru existenţa naţională, dintre care primejdia germanizării nu 
era cea mai mică. Nu au lipsit nici voci care să demaşte această primej- 
die, ca cea a memoriului anonim care spunea că: „Existenţa Imperiului 
austriac este lanţul care nituieşte (sic!) robia slavilor și a românilor 
pentru prezent si pentru viitor și care îi ameninţă cu germanizarea" 22, 

O misiune mai ingrată decât a lui Ion Maiorescu, care se luptase 
să deștepte interesul lumii asupra unui colt al Europei retras până 
atunci în umbra otomano-rusă, revenea lui Dumitru Brătianu. El tre- 
buia să trateze cu oameni Care ne cunoșteau, dar aveau interese con- 
trare idealului românesc de atunci. 


21 O. Boitos, op. cit., p. 175 
22 A. D. Xenopol, op. cit., p. 100 

Încă din mai 1848 îl întâlnim pe D. Brătianu ca emisar al comi- 
tetului revoluţionar valah la Budapesta, ducând tratative cu șeful 
guvernului maghiar L. Batthyâny. 

D. Brătianu propunea, în numele partidei revoluționare, o alianţă 
románo-maghiará, care ar fi mers până la realizarea unei confederații 
ridicate împotriva tiraniei austro-ruse. Maghiarii însă cer în prealabil ca 
revoluționarii valahi să convingă pe românii transilvăneni să lupte 
împotriva Austriei și apoi să se treacă la stabilirea în amănunte a cola- 
borării româno-ungare pe baze federale. Dar Adunarea ţinută la Blaj 
în chiar această lună va arăta tuturor care sunt intențiile românilor 
transilvăneni, punând în acest chip capăt misiunii lui D. Brătianu. 

Totuşi, la 11 iunie 1848, deci în prima zi a revoluţiei valahe, tot 
D. Brătianu va fi acreditat ca agent diplomatic pe lângă guvernul 
austriac și cel maghiar. Brătianu pleacă la Viena și la Pesta, fără să 
nutrească prea mari iluzii, căci era convins din prima sa vizită că „cu 
ungurii nu e nimica de făcut“ 233. 

Mult mai optimist se arăta în această privință Nicolae Kretzulescu, 
primul român care purta titlul de doctor în medicină de la Paris, autorul 
unui manual de anatomie în limba română (1848). În august 1848 el 
scria lui A. G. Golescu la Paris despre simpatia cu care era privită în 
Ungaria cauza românilor 24. El discută, la bordul vasului care îl trans- 
porta de la Viena la Pesta, cu unii deputaţi unguri care reveneau de la 
Frankfurt despre o confederație románo-maghiará. În vizitele făcute 
de aceiaşi deputati maghiari în timpul şederii sale la Pesta, i s-au 
reînnoit promisiunile că Ungaria va sări în ajutorul Ţării Românești în 
cazul unei invazii ruse, împotriva căreia voiau să ridice confederatia. 
Dacă ungurii se arătau dispuși să ajute pe munteni în cazul unei 
invaziuni ruse, în schimb exilatii moldoveni își puneau speranţele în 
munteni, ca să invadeze din București Moldova, proclamând unirea 
Principatelor sub formă republicană. Gh. Sion ne informează că 
pasoptistii moldoveni, refugiaţi în Bucovina, vroiau să-și pună acest 


23 Al. Cretzianu, Din arhiva lui D. Brătianu, vol. 1, p. 23 
24 A. D. Xenopol. Nicolae Kretzulescu. Viaţa si faptele lui, 1812-1900, Bucureşti, 
Tip. Socec, 1915, p. 34 

plan în aplicare, trecând din Austria în Ţara Românească, cu scopul 
ultim al întronării revoluţiei în Iașul lui Mihai Sturdza. Refugiații 
moldoveni nu se multumeau numai cu ideea unităţii moldo-valahe si 
nici cu cea a unei federaţii restrânse la un grup de popoare, ci visau o 
unitate europeană pe baza formulei federale. „Aceste idei erau pe 
atunci în aerul atmosferei, căci toate nationalitätile se desteptaserä: în 
toate părțile se făceau revolutiuni si nu lipsea decât o înțelegere între 
popoare pentru ca să se facă o republică universală în Europa" ?5. 

Se vede că „aerul atmosferei“ era atât de îmbibat cu proiecte repu- 
blicane și democrate încât aceste idei pătrunseseră chiar și în amintirile 
atât de romantice și subiective ale lui Gh. Sion, care punea pe primul 
plan aventurile sentimentale ale eroului autor, făcând numai rare aluzii 
politice, cum ar fi menţiunea despre o republică „universală“ de di- 
mensiunile Europei. 

Nu numai Gh. Sion vorbea despre republica Europei, atât de scum- 
pă şi lui Mazzini, ci și o corespondenţă anonimă din București, publi- 
cată în ziarul lui Kossuth de la Budapesta, „Pesti Hirlap“, la 13 octom- 
brie 1848, în care se spunea: „Rămâne-vor oare și mai departe, în veci, 
regaturile fondate, adică întemeiate pe absolutism şi tiranism, sau fi-va 
cea mai mare parte a Europei Republică confederată pe baza egalităţii 
şi a frátietátii? Asta e curata întrebare de viață a popoarelor si a 
regilor“26. 

Răspunsul nu se lasă multă vreme așteptat, căci în curând „tirania“ 
îşi va recâștiga unul din posturile abandonate în mâinile revolutio- 
narilor: Tara Românească. 

lată desfășurarea cronologică a faptelor încheiate prin exilarea 
şefilor revoluţiei muntene. 

Guvernul provizoriu valah fusese transformat în locotenentá dom- 
nească în urma sosirii în țară a trupelor turce de sub comanda lui 
Soliman Pașa. La 13 septembrie 1848 avusese loc ciocnirea dintre 
trupele noului trimis turc Fuad Efendi şi pompieri în Dealul Spirii și 


25 Gh. Sion, Suvenire contimpurane, p. 416 
26 Anul 1848 în Principatele române. vol. V, Bucureşti, 1904, p. 138 

două zile mai târziu intrau în țară şi trupe ruse sub comanda generalului 
Liiders. Vechea ordine reprezentată de Regulamentul Organic va re- 
învia și un caimacam va fi numit în persoana boierului Constantin 
Cantacuzino. Sefilor mișcării revoluționare li se va îngădui trecerea în 
Ardeal, ca lui Eliade Rădulescu și lui Tell, sau vor fi transportați pe 
Dunăre până la Orșova, pe teritoriul austriac. Acești exilați politici se 
vor răspândi la Paris, Londra sau Brussa, de unde vor lucra pentru 
redobândirea puterii, păstrând contactul cu conducătorii revoluționari 
ai altor naţionalităţi victime ale reacţiunii, împreună cu care vor făuri 
cele mai frumoase planuri federale între popoarele lor. 


3. 


Între revoluționarii români exilati si şefii revoluției maghiare încep 
o serie de tratative care vizau un dublu obiectiv. Continuând tradiţia 
transfugilor politici care contaseră în tot cursul istoriei pe ajutor de 
dincolo de Carpaţi pentru reînscăunarea lor, N. Bălcescu spera să 
coboare cu trupe românești în Valahia pentru a izgoni pe ruși. Pe de 
altă parte, se vor depune sfortäri pentru a apropia punctul de vedere al 
revoluţiei românești din Transilvania cu cel maghiar pentru a duce o 
luptă comună împotriva absolutismului austriac. 

Personalitatea cea mai proeminentă a revoluţiei maghiare era fără 
îndoială Lajos Kossuth. Revoluţia sa ideologică e plină de interes, în 
legătură strânsă cu atmosfera politică a acestei epoci atât de fecunde 
în planuri federale. Kossuth era un slovac maghiarizat care se remar- 
case prin spiritul său combativ în conducerea gazetei „Pesti Hirlap“, 
ridicată împotriva politicii de lentă maghiarizare preconizată de 
Széchenyi, susţinând că: „sau să se topeascá toate natiile ţării și să se 
facă din ele o nație ungurească mare si tare, sau Ungaria trebuie să 
piară“. Kossuth părăsea maxima conducătoare a guvernării Sfântului 
Stefan „regnum unius linguae imbecille et fragile est“?7. Acest punct 
de vedere era menţinut atunci când, la o interpelare a deputatului 


271. Găvănescu. Din durerile si luptele românilor din Transilvania. / Mişcarea de 
la 1848. last, 1914, p. 17/ 

Dragoş, Kossuth răspundea că a acorda naţiunii române o existenţă 
proprie înseamnă a distruge statul unitar maghiar. Dilema, spunea 
Kossuth, este sau ca Ungaria să se descompună singură sau ca sabia să 
tranșeze această chestiune. Când, la începutul lunii mai 1849, acelaşi 
Ion Dragoş, deputat de Bihor, mijlocea un armistițiu între Kossuth, al 
cărui trimis era, și Avram Iancu, el va fi călcat în picioare ca trădător 
de moti, căci în timpul tratativelor sale, Hatvani, din ordinul lui 
Kossuth, ataca prin surprindere şi cucerea Abrudul. 

Dacă în Transilvania puterea armelor îşi spunea cuvântul, în ace- 
lași timp, la Paris, iniţiativa rămânea în mâna diplomaților. Repre- 
zentantul lui Kossuth la Paris, contele Teleki, pronunţa cu voce joasă 
ceva despre o confederație a popoarelor din monarhie, voind însă să 
salveze și ideea lor atât de scumpă a statului unitar maghiar. Teleki 
răspundea prin secretarul său Szarvady, că situația românilor din 
Ungaria va fi identică cu cea a croaților și sârbilor, remitándu-le un 
răspuns asemănător cu cel dat contelui Zamoyski cu privire la poziţia 
slavilor. În scrisoarea sa din 9 martie 1849 Szarvady declara că „Uniu- 
nea strânsă a popoarelor promitea să devină deviza timpurilor noi, 
politica exclusivă a Curtilor părea să-și fi sfârșit rolul“. Dar pentru 
realizarea acestei uniuni trebuia îndeplinită întâi o condiţie prealabilă: 
suprimarea oricărei gelozii nationale. Ungaria își arăta bunăvoința, 
lăsând „să cadă un văl asupra trecutului“. 

Croaților li s-ar admite eventual independenţa. Sârbilor li s-ar face 
„toate concesiile posibile“, deși „dificultățile unei înțelegeri cu ei sunt 
foarte mari“. Slovacii ar găsi în reprezentarea naţională, libertatea 
învățământului si a cultului garanții pentru „a înlătura ultimele îndoieli 
asupra sinceritátii noastre“. ,, Valahilor, pentru a nu-i uita în acest expo- 
zeu, li s-au făcut toate propunerile posibile în persoana episcopului lor, 
Şaguna. Dar totul era zadarnic. Vedem la lucru la această naţionalitate 
cauze asemănătoare ca şi la sârbi. Valahii din Principatele dunărene, 
într-o oarbă gelozie, şi-au întărâtat frații contra guvernului maghiar“. 
În planul lui Teleki „monarhia ar forma o confederație ai cărei membri 
şi-ar garanta menținerea mutuală a drepturilor lor. Această confe- 
deratie ar avea sorti de izbândă, fiind sprijinită de Germania și în 

același timp ar paraliza politica austriacă obișnuită să ridice o natio- 
nalitate împotriva alteia.“ Teritoriul ungar, în planul Teleki, trebuia să 
cuprindă si Transilvania, „căci acest teritoriu este o unitate naturală, 
cu aceleași interese materiale și morale“ 2%. 

A. G. Golescu, care discutase cu lon Maiorescu în august 1848 
despre eventualitatea participării românilor la o federaţie austriacă, 
spunea, comentând răspunsul lui Szarvady: „Pentru a salvgarda inte- 
resele comune legătura federală este suficientă; cât despre istoria co- 
mună despre care se vorbește, ea este imaginară si nu poate întări 
nimic. În Ungaria nu este o istorie comună diverselor rase care locuiesc 
acest regat, căci tot ceea ce constituie gloria cuceritorilor face umilința 
raselor cucerite, ceea ce exaltă orgoliul primilor incită întotdeauna 
resentimentul celorlalți. Istoria nu seamănă decât diviziune. Interesul 
viitorului poate singur uni si pentru acest interes legătura federală este 
suficientă“. 

Tratativele continuă la Paris și în conferinţa ţinută la 18 mai 1849 
la principele Czartoryski, unde au luat parte contele Teleki, trimisul 
guvernului maghiar pe lângă guvernul Republicii franceze, Pulszky, 
agentul ungar pentru Anglia și Rieger, deputat ceh în dieta austriacă, 
s-a încheiat un proces-verbal în care se recunoaște necesitatea de a se 
recurge la o soluţie federală pentru a concilia diferitele naţionalităţi din 
Ungaria. l se recunoștea Ungariei însă, în baza iniţiativei pe care o 
avusese în răscoala contra Austriei, o situație preponderentă. Se spunea 
anume că maghiarii, fără a atinge autonomia statelor federate, vor 
putea să asigure noii federaţii un grad indispensabil de putere. Pe de 
altă parte, se recunoștea populațiilor italiene si germane din teritoriul 
ex-austro-maghiar dreptul de a refuza să participe la blocul federal, 
atasándu-se centrelor nationale respective. Se preconiza să se acorde 
Croaţiei, Voivodinei și românilor, o deplină autonomie de care nu s-ar 
fi bucurat însă slovacii. Celorlalte naţionalităţi necompacte li se acorda 
dreptul de a întrebuința limba naţională în școli, biserici și tribunale 2. 


28 Jon Ghica, op. cit.. vol. l, p. 168 si urm. 
29 Ibidem, vol. Il, p. 141 si urm. 

Nu cunoaștem în amănunte discuţiile între exilatii valahi de la Paris 
si reprezentanţii guvernului maghiar, dar într-un discurs pe care Ion 
Brătianu îl tinea în Cameră la 1869, răspunzând acuzațiilor primu- 
lui-ministru austro-ungar Beust, că îşi înarmează tara cu intenţii dus- 
mánoase la adresa Austro-Ungariei, el tinea să răspundă: „Vecinii 
nostri maghiari ştiu, d. Andrassy, d. Klapka și repausatul Teleki, a 
cărui táráná o aduc martoră, știu si pot spune cá nici chiar când eram pe 
tărâmul revoluţionar, când luptam atât pentru noi cât şi pentru dânşii în 
1849, în mijlocul Parisului chiar, atunci n-au găsit nici un cuvânt, nici 
o idee din partea noastră că voim să cucerim Transilvania şi nu le-am 
cerut altceva decât să fie consecinti cu principiile care le declarau lumii 
şi cu drepturile pe care le reclamau pentru dânșii, adică să dea și 
românilor drepturile pe care le dau si celorlalte naţiuni“ %. 

Schimbarea de atitudine a cercurilor maghiare, vădită și în noile 
tratative dintre Kossuth și Avram lancu, era în strânsă legătură cu des- 
fäsurarea defavorabilă a operaţiilor militare. La 26 mai 1849, Nicolae 
Bălcescu se găsea la Debrețin pentru a continua tratativele cu Kossuth. 
Bălcescu se arăta optimist în privinţa evoluţiei relaţiilor româno-ma- 
ghiare. Acest istoric cu vederi atât de interesante în domeniul econo- 
mic și politic lucra în mod sincer pentru o apropiere directă româ- 
no-maghiară, fără a mai apela, ca Şaguna, la intermediul Austriei, sau 
ca Ion Maiorescu la ajutorul Germaniei, căci i se părea evident ca locul 
românilor să fie alături de revoluționarii unguri, iar nu lângă Austria 
reacționară. El își explica revolta românilor împotriva maghiarilor ca 
având un substrat economic, iar nu unul național. 

Românii se ridicaseră împotriva ungurilor numai pentru că aceștia 
reprezentau clasa avută, „ciocoii“ ?! , sperând ca prin această acţiune să 
primească drept răsplată de la împărat un „voievod naţional“. Conce- 
siile pe care le obținuse cu privire la intrebuintarea limbii române erau 
socotite ca un Început ce aștepta o continuare, prin acordarea de drep- 
turi mai largi, dacă cererile ar fi prezentate o dată cu ale slavilor din 


30 Gheorghe Adamescu, Elocuenta română, Bucureşti, 1915, p. 207 
3! Anul 1848 în Principatele române, vol. V , p. 652, scrisoare din 16 decembrie 
1848, din Belgrad, către lon Ghica 

imperiu. Bălcescu trimetea emisari lui Avram Iancu spre a-l convinge 
de necesitatea unei lupte mai mult „transilvane“, a tuturor nationali- 
tätilor din Ardeal împotriva Austriei, pe când „Craiul Munţilor“ ducea 
o luptă naţională împotriva maghiarilor. „Pentru unguri, spunea 
Bălcescu, chiar n-au fără numai un mijloc a-și păstra naționalitatea lor 
şi aceasta este federaţia, iar nu supremaţia; altmintrelea vor avea soarta 
ce ameninţă pe turci. Într-adevăr, ungurii, viță concherantă, este foarte 
mică la număr, ca si turcii si din zi în zi piere. Este de observat că 
această viță nu se înmulțește ca românii și celelalte natii. Ungurii loviți 
de sterilitate se vor stinge ca și turcii“. De aceea, ei nu trebuie să ducă 
o politică de supremație, ci, apărându-se împotriva panslavismului, 
trebuie să devină sau o „Ungarie austriacă“ sau o „Ungarie română“ 32. 
Dacă împăcarea maghiaro-română ar fi fost realizată în anii critici 
1848-1849, cursul istoriei noastre ar fi fost deviat, în sensul preconizat 
de gânditorii politici transilvăneni, la care se raliaseră şi unii repre- 
zentanti ai Ţării Româneşti. 

Preocupări de acest fel nu frământau numai cercurile românești, 
căci anul 1849 vede apariţia programului marelui istoric și politician 
ceh Palacky. Socotind că poporul ceh este numericește prea mic spre 
a putea fonda un stat independent, el se gândea la păstrarea unității 
politice a imperiului sub formă federală, prin constituirea a opt state 
nationale, legate prin legături federale. Aceste state, după proiectul lui 
Palacky, trebuiau să fie: Austria germană, Austria cehă cu Slovacia, 
Polonia cu Galiţia şi cu o parte a Bucovinei şi partea ruteană care apar- 
ținea în acelaşi timp Ungariei; Iliria, ţinuturile italienesti din Austria, 
ținuturile unguresti si în sfârşit toate ținuturile românești ale monarhiei. 
Kautsky, în Habsburgs Gliick und Ende, spune că dacă acest proiect, 
care respecta individualitatea fiecărui grup etnic, cu excepţia rutenilor 
ce erau împărțiți între mai multe state, ar fi fost realizat în 1849, mo- 
narhia austriacă ar fi putut străbate mai ușor cataclismele care i-au adus 
prăbușirea ?. 


32 Ton Ghica, op. cit., vol. II, p. 105 si urm. 
33 Const. Graur, op. cit., p. 195 si urm. 

Se poate spune deci că această epocă era saturată de planuri fe- 
derale. Totuşi Kossuth scria la 5 iulie lui Avram Iancu că o federaţie cu 
românii transilvăneni ar fi o absurditate căci a „împărţi o ţară după 
limbile vorbite în ea si a acorda fiecărei părți naționalitate politică 
deosebită, pe teritoriu deosebit, înseamnă a färâmita această țară, adică 
a o desființa, ... dar poate că românii au în vedere, deşi neclar, ideea 
unei federatiuni. Ungaria se poate federaliza cu Tara Românească, 
Serbia etc. însă cu sine însăși, adică cu cetăţenii locuitori în sânul său, 
nu poate intra în federatiune. Aceasta ar fi o absurditate“. Kossuth 
rămânea consecvent politicii sale de intransigentä națională atât timp 
cât nu pierduse speranţa victoriei armate, care prin forță să susțină 
statul unitar maghiar. Dar la 29 iunie 1849, când numai câteva zile îl 
despárteau până la abdicare, el recunoștea printr-o lege națiunea 
română. Curierul trimis să ducă această știre lui Avram Iancu nu poate 
să străbată până la Câmpeni prin rândurile ruşilor, tocmai în momentul 
când conducătorul românilor, înşelat în speranțele puse în austrieci, 
era foarte dispus să se înțeleagă direct cu maghiarii. Bălcescu însuși 
trebui să se retragă la cartierul lancului, spre a nu cădea prizonier 
la ruși. 

Kossuth abdică la 13 august 1849 în favoarea lui Górgey, care 
peste două zile capitula la Șiria (Vilâgos). După această tristă expe- 
rientä, soldată cu eșecul revoluţiei ungare, din cauza perseverării în 
ideea statului unitar maghiar și a ignorării celorlalte naţionalităţi, 
Kossuth va reflecta în exil la soluţii mai echitabile și în proiectul său de 
constituţie din 1851 va acorda naționalităților o autonomie teritorială 
şi dreptul de a avea un șef national propriu. 


NOTELE EDITORULUI 
I. „Republica română“ era revistă. 
II. Scrisoarea e adresată capilor revoluţiei din Tara Românească (cf. Anul 1848, 
III, Bucureşti, 1902, p. 150-153). 


CAPITOLUL III 
PLANURI FEDERALE DIN EXIL 


Revoluţia din 1848, care poate fi considerată ca o reacție împotriva 
aranjamentelor artificiale ale diplomaților din Viena și a politicii de 
autoritate dusă de directoratul european, primea o lovitură puternică 
prin reprimarea maghiarilor. Centrul intereselor românești se schimbă 
acum mai spre Apus, unde exilatii valahi vor duce timp de nouă ani o 
existenţă mizeră, lipsiţi de bani și roşi de boli. 

Trei dintre surghiuniti nu vor mai revedea pământul tării, [?] Fili- 
pescu, Bălcescu, doborât de ftizie şi Voinescu, ros de aceeaşi boală. 
Chiar C. A. Rosetti va nota în jurnalul său, în 1854: „Azi am scuipat 
sânge şi astă seară scuiparea e deasă și sângele mai mult decât în 
18491. Abia la iunie 1857, patru dintre emigranţi si anume C. A. Ro- 
setti, D. Brătianu si doi dintre fraţii Golesti, reintrau în ţară pe la 
Giurgiu. 

Dar acest contact forţat cu Apusul nu a prilejuit numai suferințe 
pribegilor români, ci le-a procurat satisfacția de a fi luptat pentru ţară 
Şi pentru revoluţie, făcând cunoscută cauza românească și în străină- 
tate, contribuind astfel într-o largă măsură la realizarea unităţii natio- 
nale. După înăbușirea revoluţiei în întreaga Europă, exilatii nu vor mai 
excela prin legături ortodoxe cu guvernele celorlalte state în care acum 
se instalase reacţiunea, ci vor intra în asociaţii secrete, ducând o viaţă 
de conspiratori. În afară de relaţiile notorii ale unora dintre exilatii 
români cu cercurile francmasonice, refugiații politici, care nu-și pier- 


! Lui C. A. Rosetti, p. 273 

duseră speranțele în victoria revoluţiei, intră în contact și cu Giuseppe 
Mazzini, care dirija activitatea tuturor acestor destärati. Activitatea de 
conspiratori va culmina în străinătate prin condamnarea si încarcerarea 
lui Ion C. Brătianu la S-te Pélagie, pentru participarea la complotul de 
la Hipodrom şi „Opera comică“ [I], prin care se urmărea eliminarea 
lui Napoleon al III-lea și instaurarea republicii?, fără a mai vorbi 
despre sfârșitul tragic al lui Rosenthal în închisorile maghiare, când 
fusese prins cu manifeste incendiare pe care trebuia să le răspândească 
în Transilvania. Încetul cu încetul însă, această partidă a radicalilor 
români, democrați si republicani, cunoscută si sub numele de partida 
rosilor, va părăsi calea revoluţionară, socotind că pot fi mai utili ţării 
lor urmând drumul lung și întortochiat al pertractărilor diplomatice. 
Aceasta nu înseamnă că în activitatea lor politică viitoare, desfăşurată 
după 1857 pe plan intern, foștii pasoptisti isi vor uita cu totul metodele 
revoluționare. 

Acuzati că pregătesc o răscoală împotriva lui Cuza, la 2 august 
1865, Ion C. Brătianu, C. A. Rosetti, Constantin Golescu și E. Carada 
vor fi încarceraţi. Rästurnarea lui Cuza vodă, la 10 spre 11 februarie 
1866 e pusă la cale tot de aceiași revoluționari în casa lui C. A. Rosetti. 
În revoluţia de la Ploiești a căpitanului Candiano-Popescu, din august 
1870, prin care se urmărea răsturnarea regelui Carol I, autorii principali 
sunt tot pasoptistii, Ion Ghica si Ion Brătianu fiind chiar arestaţi, în 
timp ce C. A. Rosetti e pus sub urmărire 3. Putin a lipsit ca Ion Brătianu 
să nu-şi încheie cariera politică, atât de plină de evenimente, sub cuțitul 
atentatorului Ion Pietraru, la 2 decembrie 1880. 

Nu se putea ca acești roşii, reprezentanţi extremiști ai revoluției 
valahe reuniți la Paris, să nu fie atrași de puternica personalitate a revo- 
lutionarului profesionist Giuseppe Mazzini, care tocmai în acest timp 
(1850), după esuarea planului republicii, își căuta în exil prozeliti 
pentru pregătirea unei Europe noi si mai bune. Genovezul Mazzini, 
arestat în 1830 pentru activitatea sa carbonară, se gândea în închisoare 


2 Constantin Răutu, fon C. Brătianu. Omul. Timpurile. Opera (1821-1891), Turnu 
Severin, Ed. Datina, 1940, p. 48 
3 Constantin Răutu, Eugeniu Carada. omul si opera. p. 141 si urm. 

la realizarea unei republici italiene, prin mijlocul revoluţiei, pe care 
stiuse să o provoace și să o conducă în 1843, '44 și '45. Marea revo- 
lutie din 1848 îi dă prilejul ca în toväräsia lui Saffi si Armellini, prin 
triumviratul roman, să guverneze republica romană de la 29 martie la 
3 iulie 1849 [II]. Ca fruct al experienţei sale revoluţionare el elaborează 
o teorie politică proprie, opusă teoriei tiranilor. După Mazzini popoare- 
le sunt „instrumente ale marii legi prin care se înfăptuieşte gândul lui 
Dumnezeu pe pământ: evoluţia. Fiecare naţiune, fiecare popor are o 
datorie de împlinit faţă de această lege, deoarece ea ne va duce pe toti 
la fericirea umanității, la republica universală, Dumnezeu și poporul “2. 
Acest inconsecvent evoluționist, care profesează un revolutiona- 
rism intransigent, propune o Sfântă Alianţă a popoarelor confederate 
împotriva alianţei tiranilor. Astfel, Mazzini, pornit inițial cu gândul de 
a libera Italia de dominaţia străină și de a o unifica, se ridică la o con- 
ceptie europeană, de liberare a tuturor naţiunilor asuprite si de integrare 
a lor într-o republică democratică și laică întinsă cât întreaga Europă. 
Această „Europă tânără“ [III], cum o denumise Mazzini, formată 
prin federarea republicilor naționale din Europa, pe baza principiilor 
libertăţii, egalităţii şi fraternității nu numai a cetăţenilor, ci și a 
popoarelor, va avea ca principiu conducător respectarea nationalitátii 
lor, căci „e sacra la nazionalită“ 5. Pentru realizarea „Europei tinere", 
din care trebuia să facă parte o „Italie tânără“, o ,,Frantá tânără“, o 
Germanie, Polonie, Elvetie, Spanie, Ungarie tânără“, adică organizate 
conform principiilor mazziniene, G. Mazzini intră în legătură cu exi- 
latii politici ai tuturor naţiunilor răsculate în 1848, pregătindu-i pentru 
o nouă revoluţie, care, pentru a prezenta toate garanţiile de reușită, 
trebuia să izbucnească simultan în toate statele europene și să fie con- 
dusă dintr-un centru comun pentru toate naţiunile. Spre a evita greșe- 
lile ce se dovediseră fatale mișcării din 1848, Mazzini înscrie în pro- 
gramul luptei revoluţionare europene principiul revoluţiei generale, 
sincrone și cu unitate de comandament, pentru înfăptuirea Europei 
federale democrate și republicane, având la bază statul național. 


4 Al. Marcu, Conspiratori si conspirații. p. 17 
$ Christian Lange, Histoire de la doctrine pacifique internationale 


30 


ROMÂNII ȘI IDEEA FEDERALISTĂ 


Din nenorocire și această frumoasă concepţie federală, democra- 
tică si națională, era alterată de unele reminiscente istorice si gelozii 
naționale, vădite prin conflictul latent din sânul comitetului democratic 
european, dintre reprezentantul Franţei, Ledru-Rollin si Mazzini. 
Pierre Leroux îi dezvăluie lui Ledru-Rollin adevăratul substrat al poli- 
ticii mazziniene: Mazzini era convins că Franţa e în plină decădere si 
că rolul de conducătoare a lumii trebuie să revină Italiei, patria atâtor 
oameni de geniu. Revoluţia însemna pentru Mazzini numai un mijloc 
pentru realizarea unei noi dominatii romane $. 

Sub vraja lui Mazzini căzuseră multi dintre revoluționarii români. 
Dumitru Brătianu îi va fi la Londra un devotat si intim colaborator; 
Nicolae Bălcescu, prin Comitetul Naţional Român va păstra contactul 
[IV] cu acest revoluționar italian, iar C. A. Rosetti, chiar după întoar- 
cerea în ţară, îi va tine portretul în biroul său de la redacţia ziarului 
„Românul“. 

Apropierea dintre revoluționarii români și Mazzini nu era greu de 
realizat, dacă ţinem seama de identitatea crezului lor revoluționar, care 
plutea în „aerul atmosferei“ acelei epoci şi de lungile tratative diploma- 
tice urmate între români și maghiari în vederea înjghebării unei fede- 
ratii danubiene. 

Nicolae Bălcescu îl informa pe Ion Ghica, într-o scrisoare din 
Paris, din 25 ianuarie 1850, că exilatii politici din Londra lucrau pentru 
realizarea unei confederaţii republicane a Europei Orientale, ca o con- 
tinuare a discuţiilor avute în conferinţa de la Paris din 1849. Era vorba 
să participe la această federaţie nu mai puţin de 6 naţiuni și anume: 
românii, ungurii, polonii, rușii, bohemii și moravii și slavii din sud. 
Reprezentanții naţionali în comitetul secret pentru federaţia orientală 
erau: prințul Lubomirski și contele Branicki pentru Polonia; generalul 
Klapka, Teleki şi Pulszky pentru Ungaria; Ivan Golovin pentru Rusia; 
N. Bălcescu pentru România, care recomanda și pe conationalii săi Ion 
Ghica și Golescu-Arăpilă. Klapka propusese ca limbi federale germana 
şi franceza, cele mai răspândite în aceste regiuni, în timp ce N. Bălces- 


6 A]. Cretzianu, op. cit.. vol. 1, p. 50 

cu cerea această favoare pentru limba latină, „foarte întinsă în Polonia 
şi Ungaria si care ar fi favoritoare nouă, desi necunoscutá" 7. 

Bălcescu păstra contactul cu acest comitet secret revoluţionar, căci 
în martie 1850 îl informa pe Ion Ghica despre apropiata apariţie a 
publicaţiei „Le fédéral“ a lui Ivan Golovin, unde i se ceruse si lui cola- 
borareat. Tot acum N. Bălcescu se gândeşte să expună punctul de 
vedere românesc cu privire la proiectele de federalizare ale răsăritului 
Europei, într-un memoriu amănunțit, care să fie răspândit printre toti 
exilatii din Paris și Londra. Acest memoriu ajunge, prin intermediul 
lui Mazzini [V] în mâinile lui Kossuth, provocând o replică în care 
tribunul maghiar revine în apărarea statului unitar maghiar. Informația 
că Bălcescu lucra la redactarea proiectului „Staturilor Unite ale Dună- 
rii“, cum le denumea el, o avem tot din corespondenţa atât de prețioasă 
cu Ion Ghica si anume dintr-o scrisoare ce poartă data de 6 aprilie 
1850, din Paris, în care dă și un rezumat românesc al ideilor sale 
călăuzitoare ?. Textul francez al acestui memoriu se găsește în Muzeul 
National de la Budapesta si a fost publicat pentru prima dată în 1930 de 
Al. Marcu, după o copie a lui Teleki, găsită în Muzeul Risorgimentului 
din Roma!0. 

Pacea nu se va putea stabili în regiunea Dunării de Jos, spune 
Bălcescu, dacă nu se va întemeia o federaţie bazată pe principiul 
egalităţii naţiunilor conlocuitoare. Trebuie recunoscute trei naţiuni de 
sine stătătoare: cea maghiară, cea iugoslavă, cuprinzând pe croaţi, 
dalmati, sloveni și sârbi şi cea română, cuprinzând pe românii din 
Transilvania, Banat și Ungaria, la care se vor adăuga românii din cele- 
lalte provincii româneşti. Determinarea teritoriului naţional se va face 
pe cale plebiscitară, urmându-se indicaţiile majorităţii. Fiecare națiune 
se va îngriji de administraţia internă, culte, justiție, finanțe locale si 
instrucţie publică, care sunt de competenţa statului național, fără ca 
guvernul federal să se poată amesteca în acest domeniu domestic. Fe- 


7 Jon Ghica, op. cit., vol. II, p. 199 si urm. 
8 O. Boitos, op. cit., p. 66 

? Ion Ghica, op. cit., vol. II, p. 232 si urm. 
10 A]. Marcu, op. cit., p. 10 si urm, 

deratiei îi revine conducerea politicii externe, apărarea teritoriului si 
rezolvarea chestiunilor comerciale şi financiare de interes general. 
Titularii celor trei portofolii federale, adică ministrul de Război, al 
pricinilor din Afară şi al Comerţului și Comunicaţiilor, care formează 
guvernul federal, vor fi numiţi pe termen de un an de către Adunarea 
federală — spune Bălcescu în scrisoarea către Ion Ghica, pe când în 
memoriul prezentat emigranților termenul era ridicat la trei ani. 

Adunarea centrală federală va fi formată din 150 de deputaţi, câte 
50 de fiecare naţiune, si va avea să se pronunțe în primul rând asupra 
limbii federale: „franțuzească“, ,,nemteascá" sau alta. Adunarea va 
hotărî și repartizarea „dăjdiilor“ pe fiecare grupă națională, ţinându-se 
seama de numărul membrilor componenti ai grupărilor etnice si de 
veniturile lor. 

Prevăzând reacţia ce va produce în rândurile maghiare ideea recu- 
noasterii unei autonomii nationale, Bălcescu caută să-i convingă că nu 
ar avea nimic de pierdut dacă și-ar da consimțământul la realizarea 
federaţiei așa cum o preconiza el. Separarea naționalităților este nece- 
sară pentru a se da satisfacţie instinctului naţional. Ea nu înseamnă o 
divizare a teritoriului Ungariei, căci diviziunea este fictivă atât timp 
cât cele trei popoare vor continua să trăiască în comun. Mai mult încă, 
teritoriul federaţiei va fi considerabil mărit prin intrarea Principatelor 
române în sânul federaţiei. Prin acceptarea Principatelor în cadrul 
federaţiei, nu numai că s-ar realiza unitatea naţională a românilor, ci 
şi-ar câştiga și cele 22 000 000 de locuitori ai confederației o ieşire la 
Marea Neagră. 

Bălcescu tinea să adauge că detalii la planul său urmau să se înscrie 
în prima reuniune a dietei federale. 

Ca şi ceilalţi fii ai secolului, nici N. Bălcescu nu a putut scăpa de 
tirania principiului nationalitätii, a cărui satisfacție o căuta în primul 
rând în soluția federală. Ideea unităţii poporului român, panrománis- 
mul cum îl numea Bălcescu, era scopul suprem al stráduintelor politice 
ale tuturor bărbaţilor luminati, într-o epocă în care românii trăiau 
risipiţi în mai multe teritorii și sub jugul despotic a trei imperialisme. 
Bălcescu spune aceasta în Mersul revoluției la români cu următoarele 

cuvinte: , Coplesiti si ameninţaţi astăzi de panslavism, mâine poate si 
de pangermanism, noi nu ne putem mântui fără numai opunându-le 
panromânismul. Pe lângă el vor alerga fireşte a se alia maghiarismul 
şi mahometismul, elemente eterogene din Europa orientală, care spre 
a se păstra şi mântui au nevoie de dânsul“!!. 

Cercetătorul minuţios al operei lui N. Bălcescu, care este prof. 
Gh. Zane, crede de asemenea că mobilul activităţii federaliste a lui 
Bălcescu era realizarea idealului national !2. Nutrit de visul măreț al 
vechii Dacii, vizionarul Bălcescu striga: „România noastră există deci, 
am convingerea nestrămutată. Orb e acela ce nu o vede“ 13. 

Când Bălcescu isi pierde speranța de a mai vedea vechea Dacie 
realizată prin „desmădularea“ Transilvaniei și Banatului de Ungaria şi 
alipirea lor de Principate 14, e] nu ezită să încerce dobândirea aceluiaşi 
rezultat pe căi contrare, adică prin alipirea Principatelor române la 
Transilvania, la care maghiarii renuntau atât de greu. El își dă seama că 
marele obstacol în calea realizării idealului național românesc și a idea- 
lului federal îl constituia intransigenta maghiarilor, care nu voiau să 
renunţe la privilegiile acumulate în decursul istoriei. După zece secole 
de experienţă sângeroasă, spune Bălcescu, Ungaria trebuie să renunțe 
la politica deznationalizárii forțate si, schimbându-și structura internă 
prin instaurarea unui regim liberal, să päseascä cu sinceritate la reali- 
zarea federaţiei Dunării. Altfel regimul de tiranie si de persecuție natio- 
nală va conduce la deznodământ fatal, care se numește război civil și 
război de rase 15. 

Când ia cunoștință de proiectul Bălcescu, prin intermediul lui 
Mazzini si Teleki, Kossuth răspunde prin acel Exposé des principes de 
la future organisation politique de la Hongrie, redactat la Kutahya la 
25 aprilie 1851. Kossuth reia vechea sa argumentare, ridicându-se 


11 N. Bălcescu, Mersul revoluţiei în istoria românilor, p. 105 
12 Gh. Zane, Introducere la N. Bălcescu, Opere, vol. I, p. 9 
13 A. D. Xenopol, Istoria românilor, vol. XII, p. 81 

14 Anul 1848 în Principatele române, vol. VI, p. 653 si urm. 
15 lon Ghica, op. cit., vol. Il, p. 251 si urm. 

împotriva românilor transilvăneni, care nu-și dau seama că Ardealul e 
numai o parte a Ungariei, de care nu poate fi detaşat. 

El recunoaște independenţa Croaţiei si Slavoniei, dar nu poate 
abandona Transilvania, frontiera naturală a Ungariei, o regiune plină 
de bogății, cu o populaţie neomogená si care adăposteşte pe secui, 
„acea rasă războinică a maghiarilor, gloria națiunii mele“. 

Dacă transilvănenii sunt sfätuiti să nu se mai gândească la lucruri 
extravagante, moldo-valahii sunt de asemenea invitați să renunţe la 
visul vechii Dacii, prin anexarea Transilvaniei. În proiectele românești 
de confederație se spune cá nu vor mai exista frontiere, în timp ce se 
dorește trasarea unor granite în interiorul cărora să guverneze cutuma 
şi limba valahă. Și expozeul adresat lui Mazzini continuă, spunând că 
românii trebuie să-și îndrepte privirile către răsărit, spre Bucovina și 
Basarabia, iar nu spre cucerirea Ungariei, care nu are alt spaţiu de 
expansiune decât cel naţional. Ungaria nu refuză federaţia fraternă cu 
Polonia, Moldo-Valahia, Serbia, Croatia, Slavonia și Dalmatia, dar nu 
poate acorda transilvănenilor decât libertate, egalitate si fraternitate !$. 
Kossuth rămăsese pe poziţia iniţială pe care o adoptase atât în trata- 
tivele cu Dragoș, cât si cu Avram lancu, salvarea statului: unitar ma- 
ghiar, spunând că ceea ce cer valahii din Transilvania e o „extrava- 
ganţă“, căci pun Ungaria în situaţia de a lupta pentru dezagregarea sa. 

Mazzini, care voia să colaboreze atât cu maghiarii cât şi cu româ- 
nii, se găsea în situaţia grea a mediatorului lipsit de speranţe. În vara 
anului 1850 el întemeia „Comitetul central democratic european“, în 
care Franța revoluţionară era reprezentată prin Ledru-Rollin, Polonia 
prin Albert Darasz şi Germania prin Arnold Ruge. Mazzini căuta să 
capteze si adeziunile românilor și ale maghiarilor la Comitetul central 
democratic european din Londra. La 15 august 1850, voind să atragă 
pe Kossuth, îi scria: „Vreau să fundám o confederație liberă, italieni, 
slavi, maghiari pot intra în ea fără să se teamă de imputări reciproce“. 

În septembrie 1850, exilatii valahi de la Paris erau convinşi că tre- 
buie să colaboreze cu Comitetul de la Londra și rolul de agent român 


16 Al. Cretzianu, op. cit.. vol. I, p. 282 

pe lângă revolutionarul genovez trebuia să revină lui N. Bălcescu. Dar 
Bălcescu, absorbit de lucrările sale istorice și dând ascultare sfaturilor 
de moderație ale lui Ion Ghica, prietenul său care, din Constantinopole, 
îi scria să se ferească să dea prilej guvernelor legale de a-l eticheta 
drept anarhist, va lăsa această misiune în sarcina lui Dumitru Brătianu. 

D. Brătianu sosea la Londra în aprilie 1851, având scrisori de reco- 
mandatie [VI] către Mazzini si Ledru-Rollin, din partea lui Ed. Quinet 
şi J. Michelet, maestrul său de la Collège de France; acesta avea tot- 
deauna cuvinte de măgulire pentru fostul său elev. (,,Oh!, que je me 
remercie d'avoir senti votre génie au College de France“ !7; sau cu altă 
ocazie: „votre rôle de pacificateur dans une discorde vous met devant 
mes yeux comme un objet sacré“) 1#. 

D. Brátianu primise aceastá misiune pliná de riscuri, care avea sá-i 
inchidá in curánd granitele Frantei, atát pentru a sluji cauza revolutiei 
cáreia se dedicase si fiindcá cunostea Londra si isi fácuse relatii acolo. 
Íncá din iarna anului 1848, până in mai 1849, intervenise în diferite 
ránduri pe lángá Ministrul de Externe si prezentase memorii ministru- 
lui Palmerston. La Londra reusise sá-si creeze simpatii si va culege 
mai tárziu aprecieri mágulitoare din partea lordului Palmerston, care 
va declara în Camera Comunelor: „Am onoarea să cunosc pe dl. Brá- 
tianu, e o persoană foarte inteligentă si din cele mai respectabile“ 19. 

Într-adevăr, acest romantic politic, care știuse la fel de bine să cu- 
cerească stima profesorilor săi și să se impună gravilor politicieni 
englezi, nu va da greș nici acum când trebuia să câștige simpatiile 
revoluţionarilor din Londra pentru cauza românească. 

Relaţiile lui cu Mazzini vor deveni atât de strânse încât în mai 1851 
acesta va primi de la D. Brătianu lecţii de limba română, pe revista 
exilatilor din Paris „Junimea română“. Desigur că Mazzini era multu- 
mit de activitatea românilor; la scurt timp după desemnarea unui dele- 
gat pentru Londra, ei arătau din nou că lucrează în spiritul său, tipărind 


17 [dem 
18 O. Boitos, op. cit., p. 19 
19 Al. Cretzianu, op. cit., vol. I, p. 35 

„Junimea română“, ca expresie a dorinţei de a se integra, alături de 
celelalte naţiuni june, în Europa jună a lui Mazzini. 

Scrisoarea plină de entuziasm, pe care D. Brătianu o adresează cu 
această ocazie secretarului de redacţie al „Junimii române“, D. Flo- 
rescu, purtând data de 21 mai 1851, merită să fie cunoscută, căci dez- 
văluie strânsa camaraderie dintre revoluționarii de diverse naţionalităţi 
din Londra, dornici să se cunoască cât mai mult unul pe altul, pentru ca 
victoria generală să nu-i surprindă nepregätiti pentru marea operă a 
Europei federale: „N-am trebuintä să vă spui bucuria ce mi-a pricinuit 
«Junimea română», dacă străinii chiar, italieni, poloni, francezi, ger- 
mani, toti exilatii de aici, au salutat cu bucurie nașterea acestei mándre 
fiinţe a democraţiei. Lui Mazzini i-am dat o lecţie de românește cu 
«Junimea română». O parte dintr-însa am citit-o împreună. Articolul 
ei cel d-întâi i se va reproduce în revista democraţiei italiene, cu o notă 
a lui Mazzini, și în jurnalul democraţiei polone, cu o notă a colegului 
lui Mazzini, Darasz... Cum să nu mă bucur când văz pe fiica voastră, 
pe speranța mea, pe «Junimea română», lăsându-se pe braţele celui mai 
mare bărbat al secolului? Draga mea, d-abia ai scos un țipăt si cele 
d-întâi natii ale Europei împresor leagănul tău! De azi până mâine 
poate începe hora voinicească, hora democraţiei europene; și românul 
caută să înceapă el dantul, căci hora voiniceascä este dantul romá- 
nului“ 20, 

Comitetul revolutionar din Londra nu putea sá nu ia act de acti- 
vitatea pro-mazzinianá a románilor din Paris. De aceea, dupá o inte- 
legere prealabilá cu delegatul román la Londra, comitetul redacteazá, 
în iunie 1851, un manifest către populatiunile române, ce va fi semnat 
de Ledru-Rollin, Arnold Ruge, Mazzini si Darasz. Publicarea cores- 
pondentei lui Mazzini cu D. Brátianu ne permite astázi sá stabilim cá 
autorul acestui manifest a fost insusi Mazzini, bazándu-ne asertiunea 
nu numai pe ideile mazziniene ce sunt înscrise în manifest, ci și pe 
mărturia lui Mazzini: „je ne vous ai pas envoyé l'adresse, ni averti, car 
je n'ai plus rien su après l'avoir écrite et remise à L[edru] R [ollin]"?!. 


?0 Ibidem. p. 263-264 
21 Ibidem, p. 268 

Este posibil ca primul concept al lui Mazzini să fi primit adăugirile lui 
Ledru-Rollin, sau ale celorlalți membri din comitet, fără însă a se îm- 
pieta asupra fondului mazzinian al manifestului, care este recunoscut 
ca opera lui Mazzini și de C. A. Rosetti. 

Manifestul era primit cu mare entuziasm de emigranții români din 
Paris şi C. A. Rosetti însemna în jurnalul său activitatea febrilă desfă- 
şurată de Ion Brătianu pe la redactiile ziarelor ca să obțină difuzarea 
lui prin presa franceză. La 29 iunie 1851 el nota aceste rânduri: „Noi 
însă l-am primit (e vorba de manifestul lui Mazzini — n. a.) ieri şi în 
câteva ore Brătianu Ion mai ales izbuti a intra la «Presse», la «Evé- 
nement» si la «Siècle» și «National» și astfel astăzi manifestul fu re- 
produs în şase jurnale. Apoi îndată Brătianu Ion se duse la tipografia 
«Evenimentului», stătu acolo până se puse sub tipar, luă apoi 50 de 
numere, le duse pe la câţiva juni francezi și porni printr-nsii si pe la 
câteva ziare din provincie. Iată ce poate face un om care are inima și 
judecata dreaptă“ 22. 

„Comitetul revoluţionar român de la 48“, cu sediul la Paris, se 
îngrijește să apară si o traducere română a manifestului, datând din 
29 iunie 1851, Paris, publicat cu litere chirilice, pe foiţă subţire, spre a 
putea fi ascuns la perchezitii și ușor de transportat în țară, unde trebuia 
difuzat. 

„Populii sunt indivizii umanității“, suna traducerea. „Intraţi dar în 
familia cea mare; în căminul ei veți găsi titlurile viitoarei voastre natio- 
nalitäti. Confederaţia cea mare a Dunării va fi o faptă a epocii noastre. 
Această gândire să vă conducă în toate lucrările voastre. Podul lui 
Traian are acum numai un stâlp pe amândouă țărmurile Dunării. Este 
simbolul stării de astăzi. Trebuie ca cu mâinile voastre să-i puneţi ar- 
curi noi, aceasta este datoria voastră pentru viitor“. 

Profesorul Al. Marcu, care ne dă atât de preţioase informații în 
legătură cu activitatea conspiratorilor români pasoptisti, comentând 
acest text, opinează că traducerea s-ar fi făcut în supravegherea lui 
N. Bălcescu 23. Dar în jurnalul grandilocvent al romanticului exaltat 


22 Lui C. A. Rosetti, p. 219 
23 Al. Marcu, op. cit., p. 50 

C. A. Rosetti se strecoară din când în când și unele informații istorice 
prețioase, în fata cărora ipoteza italienistului român cade. În însem- 
narea pe care o face la 9 iulie 1851, C. A. Rosetti se indică pe sine ca 
traducător al manifestului lui Mazzini. El spune: „Lipsa unei slujnice 
care îngrijea de copii, boala unuia, mutatul și suferinţele de amor în 
care se află I. B. (desigur e vorba de Ion Brătianu si de legătura sa cu 
Matilde Kestner) îmi luară toate zilele acestea în care pot zice că n-am 
făcut nimic. Abia din când în când am furat câte o oră spre a citi si am 
tradus proclamația lui Mazzini către români “24. 

Socotim deci ca adevărat traducător pe C. A. Rosetti si fiindcă sti- 
lul manifestului e mai conform modului mai neglijent de expresie al 
lui Rosetti si fiindcă datele istorice concordă. Căci e foarte plauzibil 
ca la 9 iulie 1851 C.A. Rosetti să lucreze la traducerea manifestului și 
la 29 iulie textul să iasă de sub presă. 

La sfârșitul lunii iunie 1851 aflăm pe D. Brătianu la Paris, unde ve- 
nise probabil şi pentru a se consfătui cu tovarășii săi de acţiune asupra 
răspunsului ce trebuia dat comitetului de la Londra. Din discuţiile 
avute cu membrii Comitetului cât si din corespondenţa cu Mazzini, 
rezultă că D. Brătianu primise instrucțiuni pentru a menaja susceptibi- 
litätile maghiare, amânând rezolvarea litigiului transilvan după victoria 
revoluţiei. Aceasta nu împiedică însă pe D. Brătianu să polemizeze la 
Paris cu Daniel Iranyi în ziarul „La Presse“. Iranyi voia să disculpe pe 
maghiari, cărora li se imputa că au pierdut revoluţia fiindcă şi-au 
înstrăinat simpatiile slavilor şi românilor, care au trecut astfel în rân- 
durile imperialilor. Fostul secretar al lui Kossuth spune însă că în in- 
tentia tribunului maghiar era să se acorde libertate tuturor nationalitä- 
tilor, fără a se ajunge însă până la dezmembrarea Ungariei. Ungaria nu 
respinge ideea unei alianțe cu Polonia, România, Serbia și celelalte 
state din răsăritul Europei, alianţă care poate merge până la o formulă 
de integrare federală, cu condiţia respectării frontierelor maghiare. Ro- 
mânii să nu creadă că prin ajutorul federaţiei vor smulge Transilvania 
Ungariei pentru a-şi reface ei Dacia veche. 


24 Lui C. A. Rosetti, p. 220 

Dumitru Brătianu, după ce vorbește de persecuțiile maghiare si 
eşecul misiunii lui Bălcescu, din cauza lipsei de bunăvoință de care au 
dat dovadă ungurii, îşi exprimă totuși speranţa că realizarea confede- 
ratiei danubiene va fi opera epocii lor. De aceea ungurii, românii si 
iugoslavii să-și dea mâinile „pe deasupra mormintelor martirilor nostri 
si această mare operă să fie gloria noastră, a tuturor“25. În alt articol 
D. Brătianu vorbea în același sens: ,,... noi voim o confederație, o mare 
asociaţie danubiană astfel cum o vor vroi-o popoarele noastre devenite 
libere... să lucrăm deci pentru a realiza această frumoasă idee de viitor, 
marea fraternitate a popoarelor Dunării...“ 

Continuând a urmări peregrinările acestui atât de activ exilat poli- 
tic, cum se arată a fi D. Brătianu, îl vom găsi la începutul lunii septem- 
brie 1851 din nou la Londra, unde la 11 ale lunii este cooptat ca al 
cincilea membru al comitetului revoluționar. 

La manifestul pe care Comitetul central democratic european îl 
adresase în iunie 1851 poporului român, D. Brătianu înaintează, în 
numele Comitetului național român, un răspuns ce poartă data de 
11 septembrie, fiind trimis din localitatea Brighton. 

Răspunsul românesc, caracterizat prin mari perioade si un stil în- 
flăcărat, este o pledoarie românească, arătând rolul civilizator și de 
apărători ai civilizației al românilor așezați la limita răsăriteană a Eu- 
ropei si este în acelaşi timp si o pledoarie federală, exprimând credinţa 
şi speranţa că federaţia danubianá va prinde fiinţă în cele din urmă. 
Răspunsul românesc înseamnă o acceptare publică a colaborării fede- 
rale a românilor cu celelalte naţiuni din bazinul Dunării. Dând urmare 
repetatelor sfaturi ale lui Mazzini, care îi cerea să amâne până la victo- 
ria revoluţiei disputa cu maghiarii, spre a nu arăta lumii că sunt neuniti, 
răspunsul românesc va fi conciliant în această privință. Mazzini îl 
asigura în scrisorile sale, că la baza federaţiei danubiene va sta votul 
universal și prin urmare libera exprimare a voinţei populare. În sfârșit, 
într-o scrisoare din 21 august 1851 el adăuga, adoptând o atitudine 
împăciuitoare față de unguri: „Vous ne risquez rien. Vous serez tou- 


25 Al. Marcu, op. cit.. p. 32 

jours ă temps de vous livrer en protestant si on vous fera injustice. Ce 
qu'il faut aujourd'hui c'est la Tréve de Dieu“26. 

Răspunsul Comitetului român este interesant nu numai prin cuprin- 
sul său ideologic, ci si prin eleganța exprimării, care indică drept autor 
pe un bun mânuitor al condeiului. Credem, de aceea, că cel puţin acele 
pasaje din răspuns merită să fie reproduse. 

După ce se afirmă că menirea poporului român este „să reprezentăm 
în Europa răsăriteană gândul de libertate individuală şi de progres 
colectiv“, răspunsul continuă: „Uitaţi, nepretuiti de popoarele din Apus, 
de fraţii nostri de sânge din familia latină, neintelesi de popoarele din 
Răsărit, härtuiti de vecinii noștri, singuri, am luptat cu fruntea sus, de-a 
lungul vremurilor şi a nesfârşitelor vijelii ce se abăteau asupră-ne din- 
spre Asia. Cu fiece lovitură ce ne ajungea, cu fiece mușcătură ce ne 
sfâsia, ne simțeam devenind mai mari cu o palmă, după cum devenea si 
barbarul: căci muscándu-ne se infrátea cu civilizația“. 

Părăsind domeniul istoric, care îl făcuse un moment să se înflă- 
căreze, autorul răspunsului își arată și cunoştinţele sociologice, atunci 
când exprimă nădejdea că federaţia Dunării se va înfiripa, căci răspun- 
de necesităţii de asociere a fiinţelor, în speţă necesităţii de asociere a 
statelor, care în baza concepției organiciste sunt asimilate organismelor 
vii. Însă o asociere viabilă — şi aci se face aluzie la maghiari — nu se 
poate realiza decât în mod voluntar iar nu forțat. „Marea Confederație 
dunăreană va fi un fapt al epocii noastre“, ne-ati spus; „ da, deoarece 
libertatea popoarelor de la Dunăre va fi un fapt al epocii noastre. 
Instinctul propriei noastre conservări şi al dezvoltării bunului trai face 
asocierea să devină lege a tuturor fiinţelor insufletite, din motive de 
natură mai înaltă. Din motive de ordin moral această lege devine și mai 
necesară pentru om, dar libertatea e atât de înnăscută în noi, încât 
indivizii şi popoarele, chiar şi cele mai firesc simpatice între dânsele, 
se vor depărta unele de altele si se vor respinge rând pe rând dacă forța 
vrea să-i silească a se uni. Fără libertate nu există asociaţie cu putinţă 
între popoare.“ 


26 A], Cretzianu, op. cit., vol. I, p. 270 

După acest atac împotriva imperialismului, care vrea să unifice 
popoare și moravuri prin forță, după ce se arată atât de clar că fede- 
ralismul este o concepție democratică, bazată pe respectul individua- 
litátii nationale, autorul răspunsului insistă asupra acestei ultime idei 
si, pentru a fixa poziţia fiecărui stat membru al federaţiei față de în- 
tregul federal, recurge la exemplul asociaţiei constituite după prescrip- 
tiile codului civil: „Confederația dunăreană, ori dacă se preferă stránsa 
alianță a popoarelor de la Dunăre, nu va fi o societate universală, un 
consorţiu al tuturor bunurilor. În asociația noastră fiecare asociat va 
continua să se bucure de libera dispunere de averea sa si nu va fi an- 
gajat decât cu o parte a sa. Fiecare își va păstra individualitatea și 
acțiunea“ ?7. 

Textul de mai sus este redat după traducerea din limba italiană a 
prof. Al. Marcu, căci răspunsul românesc apărea, o lună după înmâ- 
narea sa Comitetului din Londra, în ziarul „Il progresso“ din Italia 
[VII]. Dăm în notă şi versiunea românească, așa cum e publicată în 
volumul lui C. A. Rosetti 28. 


27 A]. Marcu, op. cit., p. 55 şi urm. 

28 „Uitaţi, descunoscuti de populii Occidentului, de fraţii nostri d'un sânge din 
familia latină, ne'ntelesi de populii Orientului, härtuiti de vecinii nostri, singuri mer- 
serăm cu capul în sus prin timpuri si furtuni fără număr ce näpädeau peste noi din Asia. 
La fiece lovitură ce ne da, fiece mușcătură ce ne făcea ne simţeam crescând si cu noi 
creştea si barbarul căci muscánd, comunica cu civilizaţia... 

Confederaţia cea mare a Dunării, ne ziceti voi, va fi un fapt al epocei noastre. 
Trebuintele conservatiei si ale desvoltárii binelui fac din asociaţie o lege trebuincioasá 
pentru toate ființele insufletite si pentru om; consideraţii d-un ordin mai înalt, consi- 
deratii ale ordinului moral o fac si mai trebuincioasá. Dar libertatea atáta este din 
esența noastră, încât chiar indivizii din populii care se unesc se atrag unii pe alții prin 
natura lor, sub apărarea milei si a puterii ce depărtează, se împing unii cu alţii. Între 
populi nici o asociaţie nu este prin putință fără libertate... Vecinii nostri pot fi liniștiți; 
Confederația danubianá, sau de voiti mai bine strânsa alianţă a populilor de la Dunăre, 
nu va fi o societate universală, o societate de toate averile. În asociaţia noastră fiecare 
sot se va bucura cu deplinătate de bunurile sale; se va angaja numai pentru ceea ce va 
depune. Va păstra fiecare propria sa individualitate si actie“. (Lui C. A. Rosetti, p. 255 
si urm.) 

Manifestul Comitetului revoluționar român din 19 septembrie 
1851 era iscălit de D. Brătianu în numele întregului comitet, rămânând 
deschisă pentru cercetători problema paternităţii sale. 

A]. Cretzianu, cercetătorul arhivei lui D. Brătianu, nu ne dă o dez- 
legare, multumindu-se să ne spună că „manifestul apărea cu semnătura 
lui Dumitru Brătianu“2. 

O. Boitoș enumeră printre eventualii redactori ai manifestului, atât 
pe D. Brătianu cât și pe C. A. Rosetti, „cei mai romantici dintre radi- 
cali români“ *?. Dar, în notele intime ale lui C. A. Rosetti se găsește 
însemnarea „În timpul acesta (data 27 octombrie 1851), publicarám un 
răspuns către Comitetul european. Îl puserám în 5 jurnale“?!. Mai întâi 
trebuie stabilit că C. A. Rosetti vorbește despre manifestul nostru, deşi 
data e de 27 octombrie. Într-adevăr, nu cunoaștem decât un singur 
răspuns al Comitetului român către Comitetul european și C. A. Ro- 
setti vorbește despre publicarea lui, nu despre înmânarea care avusese 
loc la 11 septembrie. În luna septembrie jurnalul său nu cuprinsese nici 
o însemnare, iar în luna octombrie o singură pagină, în care se plânge 
că din august, de când a aflat despre moartea prietenului Rosenthal si 
a fost perchezitionat de poliție, care i-a găsit niște manifeste către ro- 
mânii din Ardeal, nu a mai avut un moment de linişte. „Ce-am făcut 
în aceste două luni, de când n-am mai scris? si de ce n-am urmărit (no- 
tele). Una din pricinile tăcerii mele este că ne mai putând ţine nici o 
hârtie fără pericol de a fi expuse și profanate de ochii străinilor, n-am 
mai cutezat, n-am mai putut scrie" 32. 

Nu putem deci considera pe C. A. Rosetti ca autor al răspunsului, 
căci după mărturisirile sale chiar, în toată această perioadă nu a avut 
liniștea sufletească pentru a compune un memoriu căruia emigranții îi 
acordau o atât de mare însemnătate. Un fapt atât de important, ca însăr- 
cinarea de a da un răspuns Comitetului mazzinian, nu ar fi trecut fără 
să lase urme în jurnalul lui Rosetti, care se mărginea să-şi arate par- 


29 Al. Cretzianu, op. cit., vol. I, p. 50 
30 O, Boitos, op. cit., p. 96 

3! Lui C. A. Rosetti, p. 222 

3? Ibidem, p. 222 


43 


GEORGE CIORĂNESCU 


ticiparea, împreună cu ceilalți membri ai Comitetului român, numai la 
publicarea manifestului când spune: „publicarăm un răspuns“, „îl 
puserăm în 5 jurnale“. 

Prof. Al. Marcu socoteşte că răspunsul Comitetului a fost redactat 
de N. Bălcescu, care, fiind bolnav şi dezamăgit de intrigile dintre emi- 
grantii români, lăsase pe D. Brătianu să păstreze legătura cu Londra %. 
Dar, cu drept cuvânt, prof. Gh. Zane spune că niciodată Bălcescu nu 
ar fi făcut greşeala să afirme că românii sunt „avantgarda rasei gre- 
co-latine“ [VIII] şi nici nu ar fi lăsat să se strecoare în manifest unele 
idei, cum ar fi aceea că forța nu poate fi un mijloc pentru rezolvarea 
problemelor politice, care sunt contrare concepţiei sale 34. 

Pentru noi problema paternității manifestului Comitetului revolu- 
tionar român este definitiv tranșată în favoarea lui D. Brătianu. Citind 
cu atenţie corespondența, discursurile și memoriile diplomatice înain- 
tate de D. Brătianu, nu va fi greu să recunoaștem stilul înflăcărat al 
acestui poet care a ajuns să facă politică, faţă de exprimarea stereotipá 
a diplomatului de profesie. Peste tot această poetizare a istoriei, care 
îl va face să scrie și acel imn închinat României, pe care îl prezenta lui 
J. Michelet. În manifestul Comitetului român se recunosc nu numai 
repetarea ideilor agentului român de la Londra, ci chiar repetarea unor 
figuri de stil specifice lui: , La fiece lovire ce ne da, fiece mușcătură ce 
ne făcea, ne simțeam crescând si cu noi creștea și barbarul, căci mus- 
când comunica cu civilizaţia“, spunea manifestul Comitetului revolu- 
tionar român. „Până acum tătarul muscal și tătarul turc, muscánd în 
cărnurile noastre, ar fi primit si ei altoiul civilizaţiei“ 35, spune D. Brá- 
tianu într-un manifest adresat locuitorilor din Principate. 

Dar dacă analiza stilistică nu pare prea concludentă, nu avem decât 
să ne raportăm la corespondenţa purtată de Mazzini cu D. Brătianu, în 
care primul spune: ,, Vous vous étiez à peu près engagé avec L[edru] 
R{ollin] à écrire une adresse en réponse à la notre. Il faudrait le faire. 
Et il faudrait dans cette adresse parler des paroles de paix aux 


33 Al. Marcu, op. cit., p. 60 si urm. 
54 N, Bălcescu, Opere, Ed. Gh. Zane, tom I. partea a II-a, p. 286 si urm. 
35 Al. Cretzianu, op. cit., vol. I, p. 291 

hongrois“. Urmează sfaturile de conciliere cu maghiarii, după care 
Mazzini atinge chiar miezul discuţiei noastre: , Vous nous communi- 
querez l’adresse avant de la publier. Er elle pourrait être signée par 
vous, pour le Comité National Roumain. Songez-y, on insiste ici pour 
le demander“ 36. 

D. Brätianu a urmat fntocmai prescriptiile maestrului Mazzini si 
nimeni mai bine decât el nu putea sti ce se aştepta la Londra din partea 
românilor si cum trebuia întocmit un răspuns multumitor. 

Am insistat atât pentru a repune în drepturi pe D. Brătianu, arătân- 
du-l ca adevărat autor al acestui manifest federal, pentru că îl socotim, 
alături de Ion Maiorescu și N. Bălcescu, drept unul dintre cei mai 
interesanti luptători federalisti români ai epocii. 

Desigur că în perioada de timp cuprinsă între sfârșitul lunii iunie 
si începutul lunii septembrie 1851, în care D. Brătianu se afla la Paris, 
el a făcut cunoscut răspunsul său și membrilor Comitetului național 
român, cu atât mai mult cu cât, cu un an și jumătate în urmă, fusese 
admonestat de Tell, Eliade și N. Golescu pentru ideile exprimate fără 
prealabilul consimtámánt al șefilor emigranților, cum se considerau 
cei trei?7. 

Discuţiile cu prietenii politici din Paris nu alterează întru nimic nici 
fondul nici forma brătienistă a manifestului discutat, care poate fi tre- 
cut în rândul operelor lui D. Brătianu. 

Înainte de a părăsi pe D. Brătianu, care va reintra în curând pe dru- 
mul legalităţii, chiar cu consimțământul lui Mazzini, rămâne să vedem, 
ca si la N. Bălcescu, dacă näzuintele sale federaliste nu ascundeau alte 
intenţii. E lesne de înţeles că si D. Brătianu vedea în federaţia danu- 
biană numai un mijloc pentru realizarea unităţii naţionale, pe care o 
dorea cu toată pasiunea sa patriotică, cum rezultă din următoarele cu- 
vinte: „Tara românului, care e unită cu celelalte surori ale ei, Moldova, 
Bucovina, Tara Banatului, Basarabia şi Tara Românească va fi ţara 
întreagă ce se numeşte România, pentru care trebuie să trăim, să mun- 


36 Ibidem, p. 268 şi urm. 
37 Ibidem, p. 201 

cim si să ne batem, căci numai în sânul ei vom putea fi tari, slobozi și 
fericiți“ 3. 

D. Brătianu, fiind convins că revoluţia universală va izbucni în 
1852, făcuse agent de legătură la Atena pe Nicolae Golescu şi în Serbia 
pe Ştefan Golescu. Acesta îi scria (la 5 noiembrie 1851) despre rezul- 
tatele unei vizite de informare făcută în Germania, Boemia şi Austria 
propriu-zisă, dând relaţii preţioase asupra activităţii lui Magheru, exilat 
în acest timp la Viena. Magheru luase contact cu conducătorii revo- 
lutionari de la Praga, stabilind ca în momentul prăbușirii Austriei să 
instaleze un guvern provizoriu al „Staturilor Unite ale Austriei“, având 
grijă ca în acelaşi timp să proclame și unitatea românilor și a sârbilor 
cu fraţii lor din Imperiul otoman, înscriindu-se astfel pe aceeași linie 
politică națională a luptei pentru dobândirea unității neamului. 

În timp ce radicalii români se constituiseră la Paris ca o partidă 
separată, fostul locotenent domnesc Eliade se pierdea în certuri sterile 
asupra sefiei pe care o visase pentru sine încă din vremea când își adău- 
gase la numele părintesc pe acela de Rădulescu, cu gândul la destinul 
descălecătorului Radu Negru, pe al cărui tron arăta că s-au urcat în 
trecut „țărani, soldati, preoți si boieri^ 49. Francmason si adept al ideilor 
saint-simoniste, foarte la modă la Paris în acest timp, Eliade se deose- 
beşte de ceilalți pasoptisti care, deși roşii, erau pätrunsi de crezul na- 
tional românesc. În Odă Românilor, scrisă în 1851, Eliade se adresează 
românilor, ungurilor și slavilor spunându-le că trebuie să-și unească 
eforturile și să lupte pentru o patrie comună, unde privilegiile de clasă 
vor fi desființate: 

„Maghiari si slavi, românilor! 
E timp de-nfrätire 

D-ajuns sângele bravilor 

A curs în amăgire. 

Jos casta privilege! 

Şi ori-que făr-de-lege! 

Jos fumuri de magnați!“ 


38 O. Boitos, op. cit., p. 81 
39 AI. Cretzianu, op. cit.. vol, I, p. 274 
40 [. Eliade Rădulescu, Amintirile şi impresiile unui proscrisu, p. 153 

Eliade face apel la spiritul de înțelegere al maghiarilor; acordând și 
celorlalți libertate, aceştia se vor ralia la cauza lor, luptând împreună 
pentru o patrie comună, o federaţie a naționalităților: 

„Maghiari, gelosi de glorie, 
Român, croat vi-e frate, 

Cu toţii la victorie, 

Cu toţii la libertate. 
Luptati-vá-mpreuná. 

O patrie comuná 

Cu toţii invocați“ 4! 

Eliade era un progresist nu numai atunci cánd se aráta partizanul 
unor înnoiri îndrăznețe pentru acel timp în ordinea internă, ci și când 
își dezvolta concepţia internationalistä, vorbind despre identitatea 
oamenilor, care nu ar trebui să cunoască deosebiri de naţionalitate, de 
limbă, religie şi moravuri, concepţie care îl va conduce la ideea statului 
universal: ,,...Unul rob, altul slobod, altul român, altul grec, altul 
neamt, o grămadă de amestecäturä. Se miră oamenii ce să mai scor- 
nească ca să nu se mai înțeleagă, bietii creștini. Oameni suntem toti. 
Eu nu văd nici o deosebire“42. Dorind în cele din urmă: „să fie odată o 
nație, o limbă, o religie si o lege“. 

Într-o scrisoare adresată la 25 iulie 1856 lui C. Racotă, saint-simo- 
nistul Eliade va apare acum influențat si de ideile mazziniene, când 
vorbește despre o Europă unificată pe baze republicane, ținându-se 
seama în stabilirea granițelor interstatale de criteriul etnic, nationali- 
tatea determinându-se după limba maternă a locuitorilor. În fata Con- 
gresului sau a Tribunalului republicii universale a Europei, „al cărui 
prim temeiu să fie solidaritatea populilor, iar nu a guvernelor“, românii 
vor revendica Transilvania si Banatul, ca ținuturi de limbă română 4%. 

Mișcarea federală pasoptistä nu se încheie cu aceste gânduri. Exi- 
latii vor mai avea ocazia să intervină în mişcările insurectionale ce se 
pun la cale în Imperiul habsburgic, frámántati de aceleași gânduri 


41 Cf. „Curierul de ambe sexe“, vol. VI, Bucureşti, 1893, Tip. Cucu, p. 62-63 
32 N. lorga, Istoria presei române, p. 52 
43 AL. Marcu, op. cit., p.49 

federale, cărora nu le va fi dat să se realizeze până astăzi. Dar ideile 
lor de federaţie dunăreană vor rămâne de actualitate și o sută de ani de 
la emiterea lor, în discuţii politice la fel de aprinse ca şi atunci când 
constituiau noutatea zilei. 


NOTELE EDITORULUI 


I. De fapt I.C. Brătianu a fost condamnat pentru deținerea ilegală a unei prese 
tipografice. 

II. Republica romană a funcţionat între 9 februarie si 3 iulie 1849. 

III. Formula consacrată a fost cea de „Tânăra Europă“, „Tânăra Italie" s.a. 

IV. Contactul lui N. Bălcescu cu G. Mazzini a fost doar indirect. 

V. Memoriul a ajuns la Kossuth, aflat la Kutahya, prin Comitetul revoluţionar 
maghiar de la Paris. (Vezi, de altfel, mai departe.) 

VI. Observăm totuși că Dumitru Brătianu îl cunoştea pe Mazzini încă din 1849. 
Recomandarea putea fi doar un gest în plus de solicitudine din partea profesorilor 
francezi. 

VII. E vorba de ziarul „Il progresso" din Torino. 

VIII. Amintim totuşi că exista un anumit limbaj de la care revoluționarii români 
nu se puteau abate. Expresia „rasă greco-latină“ aparţinea lui Mazzini. Făcând referire 
la „populations roumaines" autorul trebuia să adauge si componenta greacă, văzută 
de Mazzini ca elementul unei sinteze. 


CAPITOLUL IV 


A SPECULATII FEDERALISTE 
IN JURUL RAZBOAIELOR AUSTRIECE 


După momentul de febrilă activitate federală reprezentat de revo- 
lutia din 1848 și de exilul fruntașilor revoluționari, ideea federării în 
regiunea Dunării nu va declina, ci se va pune la dispoziţia politicienilor 
ori de câte ori imperiul austriac va trece prin perioade de criză. Fede- 
ratia dunăreană va apare nu numai ca o soluţie de salvare a imperiului, 
ci mai ales ca mijloc de cooperare între nationalitätile oprimate. Mai 
ales Italia, intrată pe calea realizării unităţii naționale, va trimite agenţi, 
va căuta aliați si va întreţine tot timpul spiritul de revoltă împotriva 
Imperiului habsburgic, din care avea de revendicat și ea importante 
teritorii naţionale. 

Este demnă de admirat abila şi fructuoasa activitate diplomatică 
italiană din epoca Risorgimentului, care a ştiut să scoată din toate 
evenimentele europene un profit pentru cauza italiană. Când, la 
Plombières, alianţa franco-piemonteză ia naştere, în perspectiva unui 
conflict cu Austria, politica oficială reprezentată prin Cavour este cel 
putin acum de acord cu politica destäratului Mazzini, de a profita ca 
de nişte auxiliari pretiosi de nationalitätile din imperiul duşman. 

În vederea unei insurectii maghiare, pentru reuşita căreia se solicita 
şi sprijinul românilor din Principate, Napoleon al III-lea dăruia 20 000 
puşti complotiştilor unguri: Sardinia se obliga să le transporte de la 
Marsilia la Galaţi, de unde să ia drumul spre frontiera austriacă. Ge- 
neralul maghiar Klapka, însărcinat cu organizarea revoltei ungurilor, 
trata în 1859, din împuternicirea lui Kossuth, cu vodă Cuza, a cărui 
țară trebuia să servească drept bază de pornire a acţiunii sale şi cu 

principele Obrenovié, pentru a se ajunge la o înțelegere între ungurii, 
românii și sârbii din Imperiul austriac. Între punctele platformei sale 
de înţelegere, demnă continuare a tratativelor din Paris cu 10 ani în 
urmă, după ce se repetau dezideratele de fraternitate, libertate şi ega- 
litate dintre nationalitátile subjugate, se ajungea si la repetarea acelui 
ideal obsedant federalist: cele trei țări dunărene, Ungaria, România si 
Serbia vor constitui o federaţie. Care putea fi atitudinea proaspătului 
domnitor român, care reuşise să unifice cele două principate românești, 
pentru care lordul Clarendon propusese nu de mult o legătură federală, 
ce i se părea mai mult în spiritul tradiţiei noastre istorice?! 

Klapka mărturisea că domnitorul român, „avec son instinct de 
grec, il en a parfaitement compris toute l'importance" si se gândea 
poate chiar să fie „le seul et unique profiteur“2. Klapka, lucrând pentru 
o federaţie sub conducerea lui Kossuth, nu putea admite ca tribunului 
maghiar să i se substituie vodă Cuza, în care conspiratorii unguri ve- 
deau cu teamă un viitor conducător al Daco-României şi de aceea nici 
nu angajează activ pe domnitorul Cuza la insurecția pregătită dincolo 
de Carpaţi. Klapka era un simplu traducător al gândurilor lui Lajos 
Kossuth. Acesta nu renuntase la ideea înmănuncherii popoarelor 
orientale într-o vastă confederație, păstrându-se bineînţeles unitatea 
statului maghiar: ,,... Scopul eforturilor mele, experiența mea, aceasta 
este crearea unei vaste confederatiuni cuprinzând Ungaria, Polonia, 
Croatia, Serbia si Țările Române“3. Când, în 1862, proiectul kossuthist 
al federaţiei danubiene ajunge și la cunoștința opiniei publice maghia- 
re, aceasta nu-l mai urmează cu același entuziasm pe calea federaţiei, 
cum îl urmase atunci când Kossuth îi arătase drumul maghiarismului. 

Nici în vâltoarea războiului franco-piemontezo-austriac soarta nu 
se arătă mai bună cu Lajos Kossuth și cu reinstalarea sa, căci revoluţia 
maghiară nici nu izbucnise încă pe când Austria capitula la Villafranca. 

În același timp cu misiunea kossuthistului Klapka, Principatele 
primeau şi vizita unor agenţi garibaldieni pentru Balcani. Giuseppe 


! N. Iorga, op. cit., p. 114 
2 Al. Marcu, op. cit., p. 259 
3 A. Tătaru, op. cit., p. 26 


50 


ROMÂNII ȘI IDEEA FEDERALISTĂ 


Garibaldi, care în timpul războiului franco-piemontezo-austriac co- 
mandă două regimente de „cacciatori“ în Alpi, repurtând victoriile de 
la Varese și San Fermo, este cea mai populară figură a Risorgimen- 
tului. Debutează ca mazzinian în politică, fiind membru al organizaţiei 
„Giovine Italia“, sare chiar în ajutorul Republicii romane când aceasta 
cădea sub loviturile francezilor, servind cu multă credinţă și rega- 
litatea, pentru atingerea aceluiași ideal al unităţii italiene. După o viaţă 
eroică și aventuroasă, în care republicanul convertit la monarhism 
obține și titlul de generalisim al forțelor din Uruguay, găsim pe luptä- 
torul italian gata să intervină şi pentru libertatea națiunilor din Imperiul 
austriac si chiar din cel otoman, punându-se în fruntea mișcărilor na- 
tionale de acolo. 

Cel mai interesant dintre agenţii lui Garibaldi în Balcani pare a fi 
Marco Antonio Canini [I]; imitând exemplul maestrului său, duce o 
viaţă agitată și plină de aventuri. A fost un mânuitor al condeiului, 
având încercări în poezie, filosofie, politică și filologie. A cunoscut și 
zidurile închisorii la Venetia, fiind acuzat de socialism; s-a indeletnicit 
cu negotul la Constantinopole si a fost expulzat ca primejdios ordinei 
publice din București. Ca formaţie ideologică el este în egală măsură 
un elev al lui Mazzini şi un admirator al operei lui Saint-Simon. După 
părerea lui Canini, unitatea poporului italian nu se putea realiza decât 
în strânsă legătură cu revoluţia şi emanciparea popoarelor din Imperiul 
austriac si cel otoman. 

Revoluţia sincronă a românilor, croaților, bulgarilor, sârbilor si 
ungurilor ar fi condus la prăbușirea tiraniei si la federarea liberă a 
acestor popoare, sub privegherea unei Italii unificate, căreia i-ar fi 
revenit rolul civilizator îndeplinit altădată cu atâta strălucire pe aceste 
meleaguri de stăpânirea romană si apoi de cruciați. Pentru realizarea 
acestor scopuri făcea el o călătorie la București în 1859, unde, expulzat 
fiind, se va întoarce peste câțiva ani, animat de aceleaşi gânduri. 

Canini impártásise planurile sale, de fapt ale lui Mazzini, de revoltă 
sincronă și de federalizare în sud-estul Europei, atât primului-ministru 
Cavour, cât şi regelui Victor Emmanuel, a cărui simpatie se lăuda că a 
câştigat-o. El se vedea omul destinat să pună în aplicare planurile 

mazziniene sau kossuthiste cu ajutorul oficialitätii italiene. În 1862 
ministrul Rattazzi îl trimetea din nou în Orient, ca agent politic secret, 
cu o proclamaţie a lui Garibaldi către populaţiile de acolo, îndemnân- 
du-le să se pregătească de răscoală în vederea apropiatei treceri a lui 
Garibaldi din Serbia și România în Austria, pentru răsturnarea ordinei 
imperiale. 

Și de data aceasta maghiarii pretindeau o federaţie în care lor să le 
revină rolul de conducători, căci după cum rezultă din scrisoarea 
filorománului G.V. Ruscalla către Papiu-Ilarian (30 mai 1862), Canini 
venise la București „spre a-i converti pe români la visata federaţie a 
serbilor, rutenilor, slovacilor, bulgarilor, epirotilor si maghiarilor, care 
îşi rezervă partea directivă“.4 

Ca si Mazzini, el va fi silit să medieze între pretenţiile maghiare si 
aspiraţiile româneşti, dar cum era o fire optimistă i se va părea că a 
ajuns la un rezultat pozitiv spunând că la cuvintele lui Garibaldi s-a 
răspuns în capitala României cu: „Trăiască frätia cu Italia si cu Un- 
garia" 5. 

Ín acelasi sens, al apropierii románo-maghiare in vederea ráscoalei 
sincrone, lucra si maestrul lui Canini, insusi Garibaldi care, de la 
Caprera, îi scria Dorei d'Istria (Elenei Ghica), rugánd-o să intervină 
pe lângă compatrioţii săi, convingându-i să lupte pentru infrátirea 
popoarelor din centrul şi orientul Europei. 

„Serbi, croati, dalmati, aderirono alle aspirazioni nazionali dei 
magiari. I Moldo-Valacchi debbono imitare un tale esempio, e io metto 
illimitata speranza nella vostra alta influenza sui compatriotti vostri 
per stringere il nodo fraterno, che deve or mai tenere unite le razze 
orientali colle razze sorelle del centro ed delle occidente dell’ Europa" 5. 
(Scrisoarea lui Garibaldi către Dora D'Istria, din 16 iulie 1861). 

Dar problema románo-maghiará, acest nod gordian al federaţiei 
danubiene, pe care nu-l putuse dezlega abilitatea lui D. Brătianu, 
bunăvoința lui N. Bălcescu sau prestigiul lui Mazzini şi Garibaldi, nu 


4 A]. Marcu, op. cit.. p. 308 
5 N. lorga. op. cit.. p. 13 
6 Al. Marcu, Romanticii italieni si românii, p. 81 

va putea fi depăşit nici de Marco Antonio Canini. Acesta culegea și de 
la Belgrad aceleași ştiri asigurătoare, că sârbii sunt gata să se înțeleagă 
cu ungurii în vederea stabilirii federaţiei Dunării și în așteptarea mar- 
şului garibaldian în Europa Centrală — care nu va avea loc niciodată. 
Totuși, popoarele asuprite din imperiu vor rămâne în suflet cu spe- 
ranta, exprimată si de ziarele din Novi Sad: „Aşteptăm pe Garibaldi" 7, 
deși condotierul italian era acum (1876) bătrân. 

Este sigur că proiectul unei răscoale și a unei federaţii orientale 
nu-l părăsiseră pe septuagenarul erou al celor două lumi, căci în 1876 
el scria agentului său, generalul maghiar Türr, despre „o confederație 
de state libere, udate de Sava, Dunăre, Egee si Adriatica“8. 

Balcanii si centrul Europei sunt în tot acest timp câmpul de acti- 
vitate al agenţilor lui Kossuth, care nu renuntase la visul reînscăunării 
sale şi ai lui Garibaldi, care urmărea realizarea unităţii italiene, ambii 
voind să uzeze de nemulțumirile naționalităților împilate, pentru dărâ- 
marea esafodului austriac. Acești agenti kossuthisto-garibaldieni se 
formaserá adesea la scoala revolutionará a lui Mazzini, ale cárui idei le 
adoptaserá, cum era cazul lui Canini. Mazzini, care a fost activ páná 
la sfârșitul vieții sale (1872), va profita si de această perioadă tulbure, 
atât de propice planurilor revoluționare, recrutándu-si un nou prozelit 
român, în persoana lui Eugeniu Carada. 

Plenipotenta pe care Eugeniu Carada o avea de la Mazzini pentru 
a lucra în centrul și răsăritul Europei în vederea declanșării în zadar 
asteptatei revoluţii generale, precum si corespondenţa cu revolutio- 
narul italian, care se aflau în păstrare la Costache Ciocârlan, au fost 
distruse, din nenorocire, într-un incendiu’. Ştim numai că după 1864 
E. Carada a luat contact la Viena cu Rieger, şeful naționaliștilor cehi, 
în vederea revoltei pe care Rieger voia să o amâne, căci socotea Im- 
periul austriac destul de puternic spre a rezista asaltului revoluției. Tot 
din însărcinarea lui Mazzini, Carada pregătea revolta italienilor, la 
Veneţia, îndreptată tot împotriva Imperiului austriac. Eugeniu Carada 


7 N. Iorga, op. cit., p. 23 
8 AT. Marcu, Conspiratori si conspirații. p. 351 
9 Constantin Răutu, Eugeniu Carada, p. 59 

urmărea prin activitatea sa revoluționară, demnă de trecutul celorlalți 
conspiratori ai epocii, realizarea idealului național de unitate, fie chiar 
prin intermediul formulei federale. 

El era atât de pătruns de principiile pașoptiste, cărora le jurase 
credinţă pe când avea 12 ani, încât lupta pentru răsturnarea absolu- 
tismului reprezentat prin Napoleon al III-lea, prin Cuza si chiar prin 
Carol I. Astfel ajunge să fie implicat la Londra în complotul contelui 
de Paris și al lui Malaspina împotriva împăratului Franței; la București 
abia scapă să nu fie spânzurat în Pasagiul Român de partizanii lui 
Cuza. În 1870 e arestat ca șeful revoluţiei de la Ploieşti a lui Candiano 
Popescu. 

Acest fiu al secolului său cunoştea si împărtășea ideile timpului, 
pentru a căror realizare lupta ca agent al lui Mazzini, punând totuși 
deasupra internationalismului mazzinian idealul national român. El 
cunoștea atât ideile maestrului său Mazzini, care îi scria: „În Orientul 
european, nici dvs., nici grecii, nici slavii n-o să puteţi rezolva ches- 
tiunea libertăţii fiecare în parte și, fiind izolaţi, faceţi totul pentru a vă 
înțelege“, cât si pe ale patronului său de la „Românul“, C. A. Rosetti, 
cu a cărui fiică se logodise si care în anul 1861 nutrea speranţa că 
românii ar putea „cu ușurință să silească pe unguri să părăsească ideea 
lor asiatică si formând atunci o adevărată confederație, să facă Austria 
să cazá în câteva zile“ 10, (Scrisoare adresată lui Ubicini si P. Bataillard 
de la Florica, 22 octombrie 1861). 

Întorcându-ne privirile la vodă Cuza, pe care Klapka îl bănuia să 
râvnește rolul de conducător al federaţiei orientale, vom vedea că prin 
politica sa prea personală îşi înstrăinase simpatiile „roşilor“ pasoptisti, 
care îl şi răstoarnă în noaptea de 10 spre 11 februarie 1866. Abdicarea 
lui Cuza este un prilej nu atât pentru reluarea planurilor federale, cât 
pentru continuarea discuţiei, pe care și Ion Maiorescu o făcuse, a 
cedării Principatelor către Austria, în schimbul anexării unor teritorii 
italiene de sub controlul austriac la Italia. Se ajungea astfel, din punct 
de vedere românesc, tot la soluţia pe care o urmăreau schemele fede- 


10 Lui C. A. Rosetti, p. 181 


54 


ROMÂNII ȘI IDEEA FEDERALISTĂ 


rale, a unităţii neamului românesc, fie chiar sub sceptrul habsburgic, 
căci trebuia să măgulim puternicul vecin din Vest, atât timp cât nu pu- 
team spera nimic de la o soluţie prin forță, disproportia dintre proaspăt 
închegatele Principate si imperiu, ce va deveni în curând austro-ungar, 
fiind prea mare. 

Clarendon, care propusese cu puţin timp în urmă federarea Princi- 
patelor, iar nu unirea lor, se va opune şi de astă dată integrării noastre 
în Imperiul austriac pe motiv că Franz Joseph are destui supuși 
semi-barbari în împărăţia sa pentru a mai primi cu plăcere încă „patru 
milioane de sălbatici între aceleași granite" !!. Si în întâlnirea de la 
Salzburg (1867) dintre Napoleon al III-lea și Franz Joseph se reia dis- 
cutia asupra cesiunii Principatelor către Austro-Ungaria: cu acea oca- 
zie împăratul vecin nouă ar fi spus, după relatarea lui Andrâssy către 
Gh. Bibescu, „Sire, ne oferiţi ceva care nu ne aparţine și n-am putea 
păstra“ 12. 

După înlăturarea lui Cuza, alt eveniment international propice unor 
noi combinaţii politice va fi războiul pruso-austriac. Austria fiind iarăși 
în impas, au loc schimburi de vederi între conducătorii maghiari și 
români, pe care Ion Brătianu le relatează astfel în discursul său din 
1868. „D-nii Andrássy, Klapka si Türr acum doi ani venirá in Bucu- 
resti, înaintea bătăliei de la Sadova, ca să trateze cu noi şi nu le-am 
cerut nimic, nici atunci când puteam reuși, nici atunci nu le-am ţinut 
alt limbagiu decât acela de mai înainte“ !3. 

Ion Brătianu nu vorbeşte despre amănuntele discuţiei, dar ţinând 
seama de împrejurările în care are loc și de participanți, nu e greu să-i 
fixăm subiectul dacă ţinem seama că în același timp trecea clandestin 
peste munţi Eugeniu Carada ca să pregătească răscoala populaţiei 
române din Ardeal. Carada nu voia să piardă un prilej prielnic pentru 
realizarea planului său; acum, când Austria era ocupată în războiul 
contra Prusiei, răscoala naționaliștilor părea foarte indicată. Carada 
face mai multe depozite de muniții în Ardeal și numește pe profesorul 


1! N. lorga, Istoria românilor, vol. I, p. 111 [trimitere eronată] 
12 N. Iorga, Istoria românilor, vol. X. Întregitorii. Bucureşti, 1939, p. 52 
13 Gh. Adamescu, Elocuenta română, p. 208 

craiovean Constantin Olteanu, nepotul lui Petru Maior, comandant al 
mișcării revoluţionare !4. 

Dar războiul pruso-austriac e de scurtă durată. După o lună și ju- 
mătate el se încheie prin înfrângerea Austriei si revoluționarii fede- 
ralişti pierd un nou prilej de a-şi valorifica planurile lor atât de mult si 
zadarnic muncite. 

Dar gándurile federale depásiserá de mult cercurile revolutionare, 
ajungánd cunoscute páná si curtilor imperiale. Astfel, cu ocazia cásáto- 
riei principelui Umberto cu principesa Margareta de Savoia (24 aprilie 
1868), reprezentantul principelui Carol I al Romániei la nunta celei pe 
care si-o voise pentru sine sotie, este binecunoscutul nostru Dumitru 
Brátianu. Ín discutiile pe care D. Brátianu le poartá cu várul impára- 
tului Franţei, principele Jérôme Napoleon, acesta îi destäinuieste cá 
ungurii îi oferiseră coroana Sfântului Ștefan, după ce, cu patru ani în 
urmă, Carada îi oferise coroana lui Cuza vodă. 

Principele Napoleon socotea că acum este momentul propice ca să 
se realizeze o mare confederație, ce va transa definitiv chestiunea 
Orientului 15. Cu ocazia vizitei pe care principele o va face în iunie 
1869 la Bucureşti, el nu va uita să recomande românilor legături mai 
strânse cu monarhia austro-ungară 16. 

Aceste idei erau împărtășite şi de fostul agent mazzinian şi garibal- 
dian, generalul maghiar Tiirr care, devenit colaborator al contelui 
Andrássy, nu va uita de visul federal al unirii ungurilor, românilor si 
sârbilor, păstrând bineînţeles ideea distinctivă a federalismului ma- 
ghiar, adică supremaţia si unitatea natiei maghiare 7. 

Dar patronul său de la Ministerul de Externe, contele Andrâssy, în 
convorbirea pe care o avea în 1875 la Viena cu domnitorul Carol I, 
ținea să-l asigure că monarhia austro-ungară nu are nici un interes să-și 
mărească numărul supușilor români prin anexarea României, anexare 


14 Constantin Răutu, op. cit., p. 89 

15 AL. Cretzianu, Din arhiva lui D. Brătianu. vol. IL, p. 263 şi urm. 
16 N. lorga, Istoria românilor, vol. X, p. 53 

17 Al. Marcu, Conspiratii, p. 350 

ce ar prezenta şi dezavantajul unei și mai mari apropieri de Rusia 
amenințătoare 18. 


2. 


Evenimentele istorice al cäror centru era Imperiul austriac au fost 
privite mai sus din puncte de observatie plasate cel mai adesea în afara 
împărăției. Am văzut astfel atitudinea Italiei, Franței, Principatelor 
Unite față de crizele succesive ale Împărăției habsburgice, marcate prin 
războiul franco-piemontezo-austriac şi pruso-austriac. 

Desigur că pierderea a două războaie nu putea fi înregistrată în 
cronica imperiului fără serioase repercusiuni asupra structurii politice 
interne a acestei härtuite impárátii. După primul eșec în fata armatelor 
lui Napoleon, Franz Joseph își va convoca în primăvara anului 1860 
un nou Senat, cu mult mărit, în care românii vor avea reprezentanţi 
de frunte în persoana lui Andrei Șaguna pentru Ardeal, Andrei de 
Mocioni pentru Banat şi Nicolae Petrino pentru Bucovina. 

În discuţiile din sânul Senatului imperial, purtate asupra celei mai 
bune reforme ce va da imperiului o nouă şi mai trainică așezare, se fac 
simţite mai ales două curente. Curentul federalist susținea să se acorde 
naționalităților din imperiu autonomie teritorială și constituţii provin- 
ciale proprii. Curentul centralist era partizanul unui parlament central 
unic, pentru tot imperiul. 

Andrei Şaguna, reluând dezideratele românești exprimate în Câm- 
pia Blajului, cerea autonomia Transilvaniei, căreia să i se acorde o 
constituţie bazată pe egalitatea politică a tuturor naţiunilor !?. 

Andrei de Mocioni, în numele Banatului, luând cuvântul în Senatul 
imperial la 24 septembrie 1860, cu privire la reorganizarea monarhiei, 
susținea același principiu al egalităţii naționalităților, care trebuiau să 
se bucure de drepturi politice, confesionale și culturale egale. El mai 
cerea ca „în Senatul imperial nationalitätile imperiului să fie reprezen- 
tate în proporţie cu numărul sufletelor“, instructia să se facă în limba 


18 N. Iorga, Istoria românilor, vol. X, p. 132 
19 Moga, op. cit., p. 406 şi urm. 

națională și confesiile creştine, catolică, protestantă si ortodoxă să sadä 
pe picior de egalitate. 

Principiul egalității de drept a naționalităților susținut de români, 
care trebuia să conducă la o reformă în spirit federal a imperiului, a 
fost puternic combătut de reprezentanţii unguri din Senat, care vedeau 
în aplicarea lui distrugerea statului unitar maghiar. 

Aristocraţii unguri acuză pe Mocioni cá a „alunecat pe căile lui 
Garibaldi, luptând ca si acesta pentru abolirea drepturilor istorice care, 
în cazul Ungariei, nu pot fi în nici un chip contestate“ 20. 

Dar acţiunea lui Andrei de Mocioni nu se opreşte aici; convocând 
la 18 noiembrie 1860 o adunare naţională românească la Timișoara, el 
cere recunoașterea Banatului ca un ţinut românesc autonom, cu titlu 
de capitanat. Capitanatul Banatului va adopta ca limbă oficială limba 
română și va fi condus de un șef politic român, cu titlul de căpitan. Ca 
şi Simion Bärnut, Andrei de Mocioni, acest demn urmaș al aromânilor 
ce daseră românilor din Imperiul austriac si alti oameni de valoare cum 
e contemporanul său Şaguna, va proclama solemn: „Noi nu putem 
înainta până nu vedem elementul nostru în Austria reunit într-un trup 
moral, până nu-l vedem chemat ca naţiune la viaţa constituțională sub 
sceptrul Austriei“ 21. 

Pe când românii din Principate erau federalisti, spre a realiza în 
acest chip unitatea tuturor provinciilor locuite de conationali de ai lor, 
românii din Imperiul austriac erau federalisti pentru a obţine egalitatea 
de tratament cu celelalte naţiuni conlocuitoare din imperiu. Ei se 
mărginesc să ducă o susținută luptă constituțională marcată din când 
în când de revoltă împotriva maghiarilor, dar afirmándu-si mereu 
loialitatea faţă de Coroană, spre a fi acceptaţi să participe pe picior de 
egalitate cu celelalte naţiuni la viaţa publică a imperiului. 

Panromânismul li se părea un vis prea îndepărtat, când lor nu li se 
acorda dreptul mult mai elementar al egalității naţionale, după ce își 
vărsaseră sângele pentru Coroană în 1848. 


20 Th. Botis, Monografia familiei Mocioni, p. 35 si urm. 
21 Ibidem, p. 56 

De data aceasta însă, după lungile discuţii din Senatul imperial, 
Franz Joseph se înduplecă să acorde, prin diploma din 20 octombrie 
1860, tuturor provinciilor istorice ale imperiului autonomia, fără 
atributul suveranităţii. Fiecare provincie va avea un organ legislativ 
propriu — dieta provincială — deasupra cărora ființa un parlament 
imperial central. Astfel se desființa uniunea forțată si unilaterală a 
Transilvaniei cu Ungaria de la 29 mai 1848, toate provinciile dobân- 
dindu-si drepturile avute înainte de revoluţie. 

Dacă la Viena principiul autonomist iesise triumfător, nu este mai 
puţin adevărat că și la Budapesta se purtau în acest timp (1860) con- 
versatii între unguri, sârbi și români pentru o împăcare definitivă în 
cadrul unei federaţii a Dunării. Ion Maniu, student în acea vreme la 
Budapesta, îi scria unchiului său Simion Bärnut despre atari planuri, 
rugându-l să dea în vileag în public că avansurile ungurilor de 
„testveriiles“, adică fratietate, sunt menite „a seduce pe cei lesne 
crezátori" 22. 

De asemeni, piemontezul Vegezzi Ruscalla scria în acelaşi an că 
românii, care s-au adunat între Prut și Dunăre ca într-o a doua Italie, 
vor întinde în cele din urmă mâna Ungariei, spre a se uni la Fiume cu 
Italia, pe care o privesc „come loro madre patria“ 23. 

Perspectivele unei înţelegeri cu Ungaria, care ar fi fost în profitul 
tuturor prin faptul că dăuna Austriei, e relevată şi de von Keyserling, 
reprezentantul Prusiei în București. Von Keyserling propunea consti- 
tuirea unui stat care să unească România cu Ungaria sub sceptrul re- 
gelui Carol al României, fiecare țară păstrându-şi mai departe un gu- 
vern și un parlament propriu. Carada, cunoscând această propunere 
făcută unui personaj politic român, este de părere că uniunea româ- 
no-maghiară nu ar avea sorti de izbândă, fiind împotriva sentimentelor 
pe care cele două popoare și le nutresc 24. 

Dacă îndemnurile de împăciuire și de federalizare româno-sâr- 
bo-maghiare veneau de la reprezentanţii tuturor naționalităților, în 


22 Al. Marcu, op. cit., p. 248 şi urm. 
23 N, Iorga, Un pensatore politico italiano, p. 12 
24 Constantin Răutu, op. cit., p. 96 

Parlamentul maghiar cei care erau autorizați să vorbească în numele 
poporului maghiar nu făceau nici un gest decisiv de apropiere. Un nou 
conflict româno-maghiar va izbucni cu ocazia discuţiilor asupra legii 
naționalităților. Plin de bune intenţii, Alexandru Mocioni vizitase în 
scop de informare statele polietnice din Apus si studiase legislația 
federală a Elveţiei, pe care avea de gând să o propună Parlamentului 
maghiar ca bază de discuţie la legea naționalităților. Dar Alexandru 
Mocioni nu îşi va putea dezvolta punctul său de vedere, căci va trebui 
să părăsească incinta parlamentară, împreună cu ceilalţi deputaţi 
naționaliști români, în semn de protest împotriva adoptării proiectului 
Deâk. El nu se va abtine totuși de a ataca pe foștii emigranţi maghiari 
de după revoluţia din 1848, spunând că „întorși acasă, nu au adus cu 
sine decât aburi din Franţa lui Napoleon si Anglia boierilor, iar de 
legile cele bune și drepte ale fericitelor popoare din Belgia şi Elveţia 
nimic nu vor să știe“ 25, 

Nemultumirii românilor de la marginea de răsărit a imperiului îi 
răspundea în același timp (1865) nemulţumirea populaţiei italiene din 
sudul imperiului. Luigi Sailer în L'Europa e la Casa d'Austria, inno- 
dând firul tradiţiei luptătorilor naționaliști italieni, cerea ca populațiile 
asuprite din Imperiul austriac și cel otoman să-şi scuture jugul care le 
oprimă și să se federeze într-un vast „Imperio federativo del basso 
Danubio“?f. 

În urma înfrângerii zdrobitoare din 1866, Austria nu numai că va 
pierde conducerea Confederaţiei germane, dar va trebui să găsească o 
nouă formulă de colaborare cu nationalitätile protestatare. 

De data aceasta, prin legea din 21 decembrie 1867, se aplică real- 
mente principiul egalităţii de tratament în cadrul imperiului, dar numai 
pentru națiunea maghiară. Acum ia naștere Imperiul bicefal, bazat pe 
cele două rase privilegiate, germană şi maghiară. Prin compromisul 
dualist, cunoscut sub numele de compromisul lui Deâk, rezultat din 
dispoziţiile legii austriece din 21 decembrie 1867 și a legii a III-a ma- 


25 Th. Botis. op. cit., p. 112, 124 
26 Al. Marcu, Romanticii italieni si românii, p. 100 

ghiare din același an, Ungaria își vede realizat visul statului unitar 
maghiar. Ea încetează de a mai fi o „Reichland“, o parte integrantă din 
imperiu, devenind un stat federal, asociat cu drepturi egale cu Austria. 
Afluentul stâng al Dunării, Leitha, va fi granița despärtitoare dintre 
Imperiul austriac, cu capitala la Viena și regatul Ungariei, cu capitala 
la Pesta. Franz Joseph se va încorona rege apostolic al Ungariei la 
8 iunie 1867, având ca prim-ministru maghiar pe Andrássy, încă din 
martie 1867. Regimul dualist a durat până în 1918, compromisul tre- 
buind să fie reînnoit după fiecare perioadă de 10 ani, aducându-i-se 
câteodată mici modificări. 

Ultima reînnoire a avut loc la 8 octombrie 1907. 

Austria se compunea din 17 provincii, care se bucurau de o largă 
autonomie, sub controlul unui reprezentant al împăratului. Puterea 
executivă era exercitată de împărat și Cabinetul austriac, iar puterea 
legislativă de Reichsrat, compus din două Camere, a seniorilor şi 
deputaţilor. Regatul Ungariei era împărțit în 63 comitate, cuprinzând și 
26 oraşe libere regale. Puterea executivă era exercitată de regele 
Ungariei, care era una și aceeaşi persoană cu împăratul Austriei, asistat 
de data aceasta de Cabinetul maghiar, iar puterea legislativă de par- 
lament, compus din Camera magnatilor și cea a deputaţilor. 

Organele comune ale Austro-Ungariei erau: suveranul, ministerele 
Afacerilor Străine, al Războiului si al Finanţelor, Curtea supremă de 
conturi şi Banca austro-ungară. Mai există și o delegaţie a parlamen- 
tului maghiar si a celui austriac, care controlau administraţia comună. 

În urma noii organizări, dată în 1867, s-a abrogat și toată opera de 
legiferare a Dietei din Sibiu (la 20 iunie 1867), unde, datorită lui 
Andrei Şaguna, se lucrase atât de mult pentru români. 

Croatia-Slavonia se bucura de oarecare autonomie în cadrul rega- 
tului maghiar, conform acordului din 1868, puterea executivă fiind 
exercitată de banul desemnat de rege, iar cea legislativă de către Dieta 
din Agram (Zagreb). Dieta din Agram trimitea 40 de deputați în Ca- 
mera deputaţilor de la Budapesta si trei în Camera magnatilor pentru 
discutarea afacerilor comune. În urma înțelegerii dintre Cabinetul 
maghiar şi cancelarul Aerenthal pentru suprimarea tendinţelor 

serbofile din Croaţia, constituţia și regimul autonomist al Croaţiei au 
fost abolite în 1912. 

La 6 octombrie 1908, fiind anexate Bosnia și Herţegovina, noile 
provincii sunt supuse unui regim special, sub condominium austro-un- 
gar. Prin constituția din 10 februarie 1910, puterea legislativă aparținea 
dietei locale, iar puterea executivă regelui-împărat, care o exercita prin 
intermediul unui guvern provincial, având în frunte un guvernator 
militar. 

Atunci când a fost vorba să se eticheteze regimul dualist aus- 
tro-maghiar, punctele de vedere au variat. Autorii maghiari susțineau, 
în dorinţa lor de a se ajunge la o separație completă de Austria si la in- 
dependenţa absolută a Ungariei, că ne aflăm în faţa unei simple uniuni 
personale 27. În același timp, autori austrieci ca Deutscher von Kolles- 
berg, inspirați de dorinţa contrarie de a vedea Ungaria reintegrată 
Imperiului austriac, susțineau că regimul dualist pusese bazele unui 
stat federal, în care Ungaria nu putea să se bucure de atributele pe care 
le are o persoană de drept international?*. Majoritatea autorilor susţin 
însă ca justă teoria după care regimul dualist echivalează cu o uniune 
reală, sau cu o confederație de state. În favoarea acestei teze pledează 
autoritatea lui Jellineck și o documentată lucrare a lui Ulbrich cu titlul 
Ósterreichisches Staatsrecht. 

Ín urma instaurárii regimului dualist, s-a convocat o nouá dietá 
ardeleaná, care a votat din nou unirea Transilvaniei cu Ungaria. Celor 
13 deputati románi li s-a permis sá participe la sedintele Camerei din 
Pesta. În acest mediu maghiar deputaţii români s-au constituit într-un 
club sau „conferință“, profesând idei maghiarofile. 

Gojdu declara că „pe rotogolul pământului mai bun român și mai 
bun patriot maghiar decât el nu există, ştiind că dacă piere maghiarul 
astăzi, mâine piere și românul“. Un alt deputat, Ilie Mácelariu, încer- 
când să pună în practică principiile democratice, vorbi româneşte în 
Camera de la Pesta, în strigătele indignate ale adunării. Mai curajos, 


27 Massimo Filotti, Les unions d'états, p. 508 
28 Paul Fauchille, Traité de droit international publique, p. 250 

Iosif Hodoş cerea o Transilvanie liberă și independentă, cu graniţa de 
apus pe malul Tisei29. 

Unul dintre aceşti români din Pesta, deputatul Alexandru Roman, 
profesor de limba română la Budapesta şi membru al Academiei 
Române, este redactorul unei interesante publicaţii „politică, literară, 
comercială şi economică“, ce apare din ianuarie 1869 până în februarie 
1876 sub titlul „Federaţiunea“ %, luptând pentru transformarea Impe- 
riului într-o federaţie. Atât prin acest organ, cât și de la tribuna parla- 
mentară, Alexandru Roman susținea că dualismul trebuie înţeles 
numai ca o primă etapă în vederea realizării unei federaţii. Căci dacă 
dualismul va înțelege să rămână numai „unio duorum nationum contra 
plures", aceasta înseamnă că se condamnă singur la o prăbuşire sigu- 
rá?!, Pentru unele din articolele sale din „Federaţiunea“ lui Alexandru 
Roman i se va ridica imunitatea parlamentară și va sta un an de zile în 
temnita din Vaţ22. 

Tot in jurul frámántárilor de reorganizare a imperiului care se fac 
simtite dupá infrángerea din 1866, se plaseazá si lucrarea d-rului 
J. Prochaska (1867), intitulatá Salvarea Austriei, in care se recomandá 
ca remediu suveran impotriva tendintelor centrifugale ale nationali- 
tätilor transformarea imperiului într-o confederatie de state??. Proiectul 
nu avea măcar meritul de a respecta principiul grupărilor etnice, căci 
cuprindea între granițele unei aceleași unităţi politice germani și ita- 
lieni, sau români și ruteni amestecați. 

Intentii cu totul contrare celor exprimate de Prochaska îl animau 
pe italianul Pozza, care, spre a pune o stavilă expansiunii austriece în 
Peninsula Balcanică, propunea în același an 1867 să se întemeieze un 
puternic regat iugoslav ca nucleu federal pentru toate statele din re- 
giunea Dunării 34. 


29 N. lorga, Istoria românilor, vol. X, p. 78 si urm. 

30 N. Iorga, Istoria presei române, p. 127 

31 1. Moga, Luttes des roumains de Transylvanie, p. 431; Lupaș, La désagrégation 
de la monarchie austro-hongroise, p. 459 

32 Th. Botis, op. cit., p. 175 

33 A. Tătaru, op. cit., p. 26 

34 Al. Marcu, Conspiratori si conspirații, p. 147 

Această epocă de glorie din istoria federalismului se va încheia cu 
o ultimă licărire federală: adepții maghiari din Roma ai lui Mazzini, 
fără a părăsi calea trasată de Kossuth, vor visa o vastă federaţie răsă- 
riteană, în care elementul maghiar să aibă preponderență. Era anul 
1867, când Exarhu comunica această întârziată știre din Viena?5. 

O dată cu consolidarea statului dualist atmosfera nu mai este atât 
de favorabilă planurilor federale. Faţă de mişcarea federală atât de vie 
înregistrată în perioada dintre 1848 şi 1868, un „gol federal“ se va în- 
tinde până în 1895. Căci aspiraţiile maghiare fiind satisfăcute, poli- 
ticienii unguri nu vor mai avea nici un motiv să protesteze împotriva 
noii ordini. Ungurii, ridicați acum la rangul de gardieni ai atâtor rebele 
naţionalităţi, vor deveni apologetii absolutismului în care văd unicul 
mijloc de conservare a privilegiilor atât de greu obținute. Austriecii, 
obosiţi de înfrângerile externe și interne, nu au nici un interes să răsco- 
lească problema naţională, pe care cu dificultate reușiseră să o adoarmă 
pentru scurtă vreme. Reprezentanţii naționalităților oprimate, oscilând 
între politica de trădare a cauzei nationale, absenteism parlamentar si 
spectrul temnitelor maghiare, priveau planurile federale ca utopii, fără 
şanse de realizare. Chiar si glasul celor din afara monarhiei bicefale va 
amuti, obișnuit să atace în perioadele de criză, războaie și convulsiuni 
interne, când Austro-Ungaria părea mai vulnerabilă. Dar dualismul 
abil manevrat din Viena si Pesta da impresia soliditätii si va putea 
câtva timp să acopere glasul revendicárilor nationale și să ţină pe 
partizanii federalismului în defensivă. 

Va trebui un exemplu de sus, al arhiducelui Franz Ferdinand, care 
să redeschidă discuţia federală, pentru a se actualiza din nou problema 
ce pasiona pe pasoptisti. 


NOTELE EDITORULUI 


I. Vezi pentru el mai nou, Francesco Guida, L "Italia e il Risorgimento balcanico: 
Marco Antonio Canini, Roma, 1984. 


35 Ibidem, p. 351 


CAPITOLUL V 


PROIECTELE FEDERALE ALE LUI 
FRANZ FERDINAND — AUREL POPOVICI 


După mărturia generalului Margutti, din lucrarea Tragedia Habs- 
burgilor, Franz Ferdinand ar fi nutrit gânduri federaliste încă din 1895, 
când îi făcea generalului italian confidente în acest sens. Franz Fer- 
dinand, nefericitul moștenitor al tronului imperial, de numele căruia 
se leagă declanșarea primului război mondial, în urma atentatului a 
cărui victimă a fost la Sarajevo, părea insufletit de cele mai bune 
intenții reformiste pentru bătrâna monarhie. Sustinuta campanie fede- 
ralistă a fruntașilor români nu putea fi ignorată si dispretuitä de noul 
campion federal care, animat de sentimente antimaghiare, își va găsi 
colaboratori pretiosi si chiar îndrumători în materie federală în per- 
soana lui Aurel Popovici și Vaida Voevod. 

Acești proaspeţi federalisti români, cărora le era hărăzit un rol de 
frunte în noua așezare pe care Franz Ferdinand vroia să o dea impe- 
riului, nu făceau decât să continue politica românească transilvăneană 
tradițională care căuta în Viena un protector împotriva asupritorilor 
maghiari. Ei reluaseră politica de afirmare national-româneascä trasată 
în Câmpia Blajului, fnsusitä si de Partidul Naţional înfiinţat în urma 
congresului de la Sibiu din 12-14 mai 1881. Unul dintre cele nouă 
puncte ale programului Partidului Naţional era autonomia Transilva- 
niei, în care națiunea română să se bucure de un tratament egal cu cel 
aplicat celorlalte naţiuni și unde limba românească să fie limba oficială 
în administratie și justiţie. Aceeași idee a luptei împotriva statului na- 
tional maghiar si a autonomiei politico-culturale a naţiunilor în cadrul 

unei monarhii federale anima şi pe tinerii care, în frunte cu Slavici, 
porniserá în 1884 să editeze la Sibiu jurnalul „Tribuna“. 

Franz Ferdinand a înţeles să susţină aceste revendicări autonomiste 
ale românilor din Transilvania și ale slavilor din Sud: din Dalmatia, 
Bosnia și Croaţia, împreună cu care voia să pună bazele ordinii trialiste 
austro-maghiaro-slave, nu pentru a slăbi poziția Austriei, ci pentru a 
da puteri noi imperiului retrograd. Atât federalismul cât si trialismul 
lui Franz Ferdinand constau în esență într-o revizuire a politicii duse 
față de nationalitätile din imperiu, chemând la viaţă publică si pe 
românii și Slavii asupriti până acum. Dacă programul moştenitorului 
imperial s-ar fi mărginit numai la acordarea de autonomii teritoriale 
naționalităților protestatare (cehi, slovaci, poloni, români, croaţi, ru- 
teni, italieni), s-ar fi putut imputa că descentralizarea propusă ajuta la 
dezagregarea imperiului. Dar în concepţia lui Franz Ferdinand impe- 
riul, departe de a se färâmita prin satisfacerea cerinţelor nationale, ar fi 
devenit un puternic punct de atracţie şi pentru alte popoare din afara 
graniţelor sale, ca românii din Vechiul Regat și sârbii care, asociin- 
du-se Federaţiei Austriei Mari, sub dinastia habsburgică, și-ar fi putut 
realiza unitatea naţională. Imperiul şi-ar extinde în acest chip frontiera 
spre Balcanii care opuneau rezistență atât de serioasă penetratiei 
austriece şi arhiducele spera că limba germană, recunoscută ca singura 
limbă oficială și civilizaţia austriacă, care nu-și disputa cu nici un alt 
stat întâietatea în Sud-Est, vor sfârși prin a triumfa, dând naștere unui 
mai mare Imperiu austriac. 

Viitorul împărat urmărea deci lărgirea graniţelor stăpânirii sale, iar 
austriacul din el vroia supremaţia culturii patriei sale. 

Franz Ferdinand nu se sfia să-și arate maghiarofobia în cercurile 
ofiţerilor devotați, amenințând pe politicienii de la Budapesta ! că îi va 
supune cu forța dacă i se vor opune. Planul său este relatat mai pe larg 
de Margutti astfel: „În acest scop voi face din Ungaria patru frânturi, 
din Boemia două, si din celelalte țări atâtea cât vor fi necesare. Fiecare 
parcelă, înzestrată cu autonomie mărginită în gestiunea afacerilor ei 


! N. lorga, Istoria românilor, vol. X, p. 300 

interioare, va trebui, în ceea ce priveşte lucrurile exterioare si armata, 
ca și administraţia centrală, să se supuie unui guvern general, a cărui 
limbă oficială va fi exclusiv cea germană. Această limbă va deveni 
încet-încet si pe nesimţite patrimoniul tuturor popoarelor confederației, 
vehiculul civilizaţiei lor comune" ?. 

Dacá Franz Ferdinand ar fi persistat ín politica sa federalistá si 
după ce ar fi luat in mâini frânele conducerii, nimeni nu poate sti. Sunt 
autori ca Herman Wendel (în Kampf der Siidslaven) și Leopold Mandl 
(in Habsburger und die serbische Frage) care sustin cá Franz Ferdinand 
chiar din timpul vieţii sale abandonase ideea federalistă in favoarea 
celei trialiste. 

Trialismul pretindea să grupeze Croatia, Slovenia, Dalmatia, 
Bosnia, Herţegovina, Fiume și Istria într-un teritoriu autonom care să 
păstreze „tradiționala fidelitate față de stat“, după cum le cerea însuşi 
arhiducele în anul 19093. 

Franz Ferdinand se arăta a fi un bun politician și atunci când 
propunea trialismul ca si în cazul în care propusese federalismul. Prin 
trialism el spera să consolideze poziția Coroanei, micșorând prestigiul 
Ungariei, prin chemarea la viaţă publică a slavilor ca parteneri cu 
maghiarii stăpânitori. În același timp, trialismul trebuia să pună capăt 
si agitaţiilor sârbofile din regiunile slave ale monarhiei, prin satis- 
facerea näzuintelor legitime de autonomie ale croato-slovenilor. 

Ca şi federalismul, trialismul întâmpina opoziţia maghiarilor; ei nu 
voiau să iasă din transformările propuse cu teritoriul ciuntit si 
autoritatea scăzută. 

Însuși un român austriacizat, cum era Const. Dumba, era de părere 
cá dacă se va înainta o formulă trialistă, se va ajunge la război civil cu 
Ungaria și în cele din urmă la dezmembrarea imperiului. 

Noi credem că Franz Ferdinand nu a renunțat niciodată la fede- 
ralism în favoarea trialismului. Nu numai că, părăsind federalismul, 
arhiducele ar fi lăsat în urmă o concepție politică măreață, prin care el 
credea că își asigură mărimea teritoriului și consolidarea tronului, dar 


2 Constantin Graur, Cu privire la Franz Ferdinand, p. 225 
3 J. Aulneau, op. cit., p. 328 

si din punct de vedere practic trialismul avea mai puţini sorti de iz- 
bândă decât federalismul. 

Ungaria, care se arătase adversara oricărui plan ce îi atingea inte- 
gritatea teritorială, nu era dispusă să discute nici trialismul, nici fede- 
ralismul. Dacă era vorba să i se impună prin forță una din aceste alter- 
native, federalismul, care coaliza toate naţiunile asuprite de maghiari 
împotriva Budapestei, ar fi putut fi cerut cu mai multă autoritate de 
arhiduce. Pe de altă parte, dacă Franz Ferdinand era dispus să purceadă 
la reforme federale, căci și trialismul nu era altceva decât o federaţie 
între trei privilegiați, nu avea de ce să ocolească dezlegarea firească si 
fatală, pentru a prefera realizarea pe etape: dualism, trialism, quadri- 
lism etc. 

Activitatea diplomatică a lui Franz Ferdinand, tratativele sale cu 
sârbii si menajamentele față de românii din Regat, unde numeşte ca 
ministru plenipotenţiar un intim al său, ce trebuia să devină cancelar 
al imperiului, arată că moștenitorul tronului nu renuntase la planul sáu 
initial. Lui Margutti îi vorbește Franz Ferdinand, în întâlnirea pe care 
a avut-o la Ischl în 1913, din nou și explicit despre planurile sale fede- 
rale: „Trăiesc și voi muri pentru federalism, este unica mântuire a mo- 
narhiei, dacă mai poate s-o mântuie ceva. Dualismul este în zilele 
noastre un regim cu totul învechit, el intră în categoria absurditätilor, 
anomaliilor“ 4, 

Desigur că aceste idei ale moștenitorului tronului au stâmit un viu 
interes în cercurile politice contemporane. Partidul Social-Democrat 
din Austria se grăbea să înscrie ca un punct capital în programul său 
de la Brno, din 1899, transformarea Austro-Ungariei într-un stat fede- 
ral bazat pe respectul ființei etnice a tuturor naționalităților. Teritoriile 
naţionale autonome sunt administrate de Camere naţionale, alese pe 
baza votului universal egal și direct. Ca un adevărat partid democratic, 
social-democratii refuzau să recunoască privilegiile vreunui membru al 
federaţiei, nici nu impuneau germana ca limbă de stat, asa cum voia 


4 Constantin Graur, op. cit.. p. 233 

Franz Ferdinand, rămânând ca parlamentul central să stabilească limba 
comună a federaţiei. 

Karl Renner, viitorul președinte al Republicii austriece, adoptă, de 
asemeni, în 1902, ideea unei federaţii a naționalităților din imperiu, 
scriind două lucrări în acest sens. Aceleași idei le împărtășea si mar- 
xistul ortodox dr. Otto Bauer. 

Ca reprezentant al social-democratilor români din Bucovina, 
G. Grigorovici, de la tribuna parlamentului austriac, prin articole de 
presă și conferințe, se înscria în linia programaticá a partidului sáu, 
atunci când pretindea federarea imperiului. Ca român, el avea un motiv 
în plus să susțină federalizarea pe grupe etnice, căci aceasta ar fi 
însemnat unirea Bucovinei cu Transilvania si celelalte teritorii din 
monarhie locuite de români. Prin federaţie românii din monarhia bice- 
fală ar fi ieșit uniţi, deci ar fi câștigat în putere în lupta pentru eman- 
ciparea totală a neamului românesc. 

Fruntașul politic sârb Pasié, era de asemeni în curent cu proiectele 
lui Franz Ferdinand. În timpul primului război mondial, când se afla 
în exil în insula Corfu, el arătase contelui Sforza că arhiducele se gân- 
dea serios să ademenească Serbia independentă să intre în federaţia 
Austriei Mari: acolo i se oferea și României Mici o situaţie asemă- 
nătoare cu a Bavariei faţă de Imperiul german din 1871. 

Dar cel care îşi legase toate speranțele de persoana arhiducelui era 
românul Aurel Popovici. În momentul publicării operei sale capitale 
Die Vereinigten Staaten von Gross-Osterreich, la Leipzig, în 1906, el 
mărturisea lui Ion Petrovici, pe atunci student în aceeași localitate, cá 
prin lucrarea sa urma să dovedească lumii culte că și o minte valahă 
poate avea o vedere largă asupra problemelor internaționale şi mai ales 
să facă o temeinică şi documentată pledoarie în favoarea federalis- 
mului vag pe care era pe cale să-l fmbrätiseze Curtea din Vienaf. El 
ambitiona să devină cancelarul viitoarei federaţii la care spera că va 
adera şi Vechiul Regat și chiar Basarabia. 


5 Milan HodZa, Federation in Central Europe, p. 44 şi urm. 
6 Ion Petrovici, Figuri dispărute. Bucureşti, Alcalay, f. a., p. 64 

Ideile și influența sa asupra contemporanilor merită o mult mai 
largă dezvoltare, pe care o vom face mai jos, amintind acum numai 
relaţiile cu Franz Ferdinand. În urma publicării lucrării sale, care a avut 
un mare ecou, atât în Austro-Ungaria cât si în afara granițelor monar- 
hiei, „Der Kanzler“, cum îl numeau prietenii săi, reuşeşte, așa cum 
inițial își propusese, să câștige simpatia arhiducelui, al cărui consilier 
politic devine. Când, cu câțiva ani înaintea războiului mondial, Franz 
Joseph se îmbolnăvise și se credea că Franz Ferdinand va fi în câteva 
zile noul împărat, arhiducele însărcinase pe Aurel Popovici să-i redac- 
teze manifestul intitulat Către popoarele mele, în care era expusă noua 
politică pe care Franz Ferdinand o inaugura față de nationalitátile din 
cuprinsul monarhiei”. 

Când Aurel Popovici aude despre asasinarea arhiducelui la 
Sarajevo, nădejdiile lui federale sunt spulberate și, cerând cetăţenia 
română în Vechiul Regat, va lupta direct pentru realizarea unităţii 
românești prin prăbușirea Austro-Ungariei. 

În sfârşit, un alt colaborator român al lui Franz Ferdinand era pe 
atunci tânărul doctor Vaida Voevod. El fusese remarcat de arhiduce în 
urma unui discurs asupra unităţii armatei imperiale susținut în parla- 
mentul maghiar. Maiorul Brosch invită, în numele lui Franz Ferdinand, 
pe deputatul Vaida la Belvedere unde arhiducele, părăsindu-și rezerva 
obișnuită, îl primește cu mare cordialitate. Numai că relaţiile dintre 
fruntașul român si moștenitorul tronului devenind prea prietenești, 
nelinistesc pe contele Andrássy, a cărui poliţie va supraveghea de 
acum încolo vizitele lui Vaida Voevod la Viena’. 

Maurice Maret, în lucrarea François Ferdinand, era sigur cá în 
arhiva particulară a lui Vaida Voevod se găsesc numeroase memo- 
rande, notițe și proiecte de constituţii cu subiect federal, datând din 
epoca bunelor sale relaţii cu moștenitorul tronului austro-ungar. 


7 Constantin Stere, O zi petrecută la Bucov... 
8 Milan Hodža, op. cit., p. 41,46 

Si Constantin Graur, care fusese ani în şir corespondentul ziarului 
„Adevărul“ la Viena, cunoștea activitatea lui Vaida Voevod în calitate 
de consilier al arhiducelui, dar nu-i putea preciza conținutul’. 

Relaţiile sale cu Franz Ferdinand erau de notorietate publică și 
chiar regele Carol I se interesa, în mai 1913, într-o conversație avută cu 
liderul slovac Milan HodZa, despre urmările posibile ale acțiunii lui 
Vaida pe lângă Curtea din Viena!. 

Într-un interviu pe care îl da în 1932, Vaida Voevod, aflat în po- 
sesia unor documente ce luminau acțiunea sa din timpul stăpânirii 
maghiare și a unor scrisori ale arhiducelui Franz Ferdinand dezvăluind 
atitudinea acestuia față de români, promitea că îşi va scrie și memoriile 
pentru restabilirea unor adevăruri istorice. „Materialul e orânduit în 
memorie si l-aș putea aşterne pe hârtie în câteva săptămâni “!!, afirma 
fruntasul ardelean, dar tiparul nu a văzut încă amintirile sale [I]. În 
lipsa documentelor, nu putem decât să menționăm activitatea doctoru- 
lui Vaida Voevod, fără a putea preciza în ce constau propunerile sale 
federale. 

Dar orice surprize ne-ar rezerva arhivele încă necercetate, rămâne 
stabilit de pe acum că cea mai susținută activitate federală dintre fede- 
ralistii din anturajul arhiducelui a desfásurat-o Aurel Popovici. 

Prin cultura sa serioasă, relaţiile politice din Vechiul Regat și prin 
stima afectuoasă cu care era privit la Viena si chiar la Berlin, el este 
un actor protagonist pe scena federală, care îşi câştigă partizani, în- 
frânge adversitäti, dar, în momentul când se apropie de triumf, declan- 
şarea războiului mondial îi îngroapă sub ruinele sale planurile astăzi 
uitate. 

Activitatea sa federală nu se mărginește numai la lucrarea Statele 
Unite ale Austriei Mari, ci şi mai înainte de apariția acesteia, pe când 
era student în medicină, el își manifestase simpatia pentru ideile 
federale. În 1891 el publicase un Mémoire des étudiants universitaires 


9 Constantin Graur, op. cit., p. 258 
10 Milan Hodza, op. cit., p. 36 
11 Partenie L., Leul din Cluj 


71 


GEORGE CIORĂNESCU 


roumains sur la situation des roumains de Transylvanie et de la 
Hongrie, în care critica politica de asuprire si de deznationalizare dusä 
de maghiari în Transilvania si Banat. Studenţii maghiari tin să räs- 
pundă acestui îndrăzneţ fiu de cojocar din Lugoj prin brosura Les 
Roumains et la nation hongroise. Réponse au mémoire des étudiants 
universitaires roumains sur la situation des roumains de Transylvanie 
et de la Hongrie. 

Aurel Popovici dä acestei studentimi maghiare, care särbätorea 
tocmai Mileniul, adică împlinirea a o mie de ani de când deveniseră o 
națiune europeană prin stabilirea în pusta Tisei, o documentată replică, 
unde dovedeşte vechimea bimilenară a românilor pe aceste meleaguri. 
Replica purta titlul La question roumaine en Transylvanie et en 
Hongrie. Replique de la jeunesse universitaire roumaine de la Transyl- 
vanie et de la Hongrie à la réponse faite par la jeunesse universitaire 
magyare au Mémoire des étudiants universitaires de Roumanie. Pentru 
această lucrare, tipărită în 1892 în mai multe limbi europene, studentul 
Aurel Popovici este condamnat la Cluj la patru ani închisoare, fugind 
pentru a scăpa de executarea pedepsei din Ungaria prin Italia și Franţa, 
spre a face cale întoarsă pe Mediterana spre România, unde va fi primit 
profesor suplinitor la o catedră de limba germană 12. În această replică 
se spunea între altele că românii vedeau primejdia venind de la Nord- 
Est şi nu găseau alt mijloc de apărare decât în consolidarea Imperiului 
austro-ungar, adică în federarea lui, spre a deveni o federaţie monar- 
hică, „în care noi si celelalte naţionalităţi care locuiesc aici ne-am putea 
dezvolta în desăvârșită libertate si conform spiritului nostru natio- 
nal“ ^. Așadar, federalismul lui Aurel Popovici nu datează numai din 
1906, data apariţiei lucrării program a Austriei Mari, ci din 1892, din 
momentul replicei medicinistului Popovici. În Die Vereinigten Staaten 
von Gross-Ósterreich din 1906 el relua și dezvolta teza federală pe care 
o studiase migálos și pasionat. Calitățile de ziarist si polemist ale lui 
Popovici au făcut din opera sa capitală o lucrare vie şi plină de interes 


12 Liviu Jurchescu, Un precursor al unirii: Aurel C. Popovici 
13 Aurel Popovici, La question roumaine en Transylvanie et en Hongrie, p. 203 

pentru acel timp. Astăzi însă, conţinutul său este perimat și prezintă 
numai o valoare istorică. 

Acest medicinist convertit la politică este un sociolog biologist, 
adept al lui Houston Stewart Chamberlain, care, cu toate că preconi- 
zează egalitarismul politic al naționalităților din imperiu, este totuși, 
din când în când, si antisemit. A doua caracteristică a operei lui Po- 
povici este conservatorismul. Dacă în politica militantă Aurei Popovici 
înclină spre conservatorii lui N. Filipescu, în opera sa politică se arată 
adversar al revolutionarismului, voind o revoluţie de sus în Jos, o refor- 
mă constituțională care să pornească chiar din cercurile imperiale, 
consimtitä de împărat. În sfârșit, lucrarea lui Aurel Popovici este strä- 
bătută de suflu naţionalist. Prin el cuvântă același duh national pasop- 
tist care inspirase si pe Simion Bärnut si care ridicase cohortele luptä- 
torilor ardeleni împotriva maghiaro-croatilor atotstăpânitori. Federarea 
pe baza criteriului etnic e la el numai un mijloc pentru fortificarea 
românismului şi eventual pentru înmănunchierea fraţilor räsfirati 
într-un singur corp politic. 

Aurel Popovici își găseşte máreti precursori în Mihai Viteazul si 
în Matei Basarab, care pe vremuri voiseră să-şi unească tara peste care 
domneau cu împărăţia germaná!^, dar inspiratorii săi mai apropiaţi 
puteau fi recunoscuți în cehul Palacky, al cărui proiect îl şi comentează 
de altfel elogios și în Ion Maiorescu. 

El își găsea un precursor și inspirator și în socialistul K. Renner. 
Cu vreo patru ani înaintea apariţiei lucrării sale, acesta tipărise o carte 
cu subiect asemănător ce propunea autoguvernarea națională !5. Karl 
Renner a făcut o bună primire lucrării lui Aurel Popovici, vorbind 
despre ea în Grundlagen und Entwicklungsfeld der Osterreich-Un- 
garischen Monarchie și, mai târziu, în 1930, în lucrarea Was soll Oster- 
reich werden. El găsea că Aurel Popovici pornise de la programul fe- 
deral al Partidului Social-Democrat din 1899!6, în timp ce noi am 


14 Aurel Popovici, Statele Unite ale Austriei Mari. p. 317 
15 Milan Hodža, op. cit., p. 26 
16 Constantin Graur, op. cit., p. 221 

văzut că preocupările federale ale lui Aurel Popovici datau încă din 
timpul replicei din 1892. 

Comentatorii români ai lui Aurel Popovici apreciază elogios opera 
acestuia, consacrându-l, ca Nandris, printre primii gânditori politici 
români, alături de M. Eminescu, ceea ce apare ca o exagerare, chiar 
dacă nu s-ar tine seama decât de opera lui N. Bălcescu. O comparaţie 
care ar putea dura este cea a lui Petre Pandrea, care îl aseamănă pe 
ziaristul Aurel Popovici cu M. Eminescu sau N. Iorga si pe poliglotul 
Popovici cu D. Cantemir, Mircea Eliade și N. lorga. 

Cartea lui Aurel Popovici a fost favorabil primită chiar din mo- 
mentul apariţiei ei de către oficiosul Partidului Creştin-Social, „Reichs 
Post“. 

Ch. Andler, profesor la Universitatea din Paris, vorbind despre 
acest proiect în Etudes et documents sur la guerre. Le pangermanisme, 
îl consideră ca o imensă perspectivă, pe care împăratul putea s-o des- 
chidä într-o noapte !7. În timp ce si în Vechiul Regat, Nicolae Iorga la 
„Semănătorul“ si C. Stere la „Viaţa Românească“ îi făceau recenzii 
elogioase, Ungaria interzice intrarea cărții pe teritoriul ei. Karl Renner, 
Milan HodZa si C. Stere calificau planul Popovici ca federalist de 
dreapta, căci voind să capteze bunăvoința guvernantilor făcea largi 
concesiuni birocraţiei austriece şi împăratului. 

Voluminoasa lucrare a lui Aurel Popovici se poate concentra în 
câteva rânduri, după ce se topește toată spuma ziaristică. Dar pentru 
ca rezumarea noastră să fie fidelă nu numai spiritului ci şi stilului 
vibrant și atrăgător al lui Aurel Popovici, vom recurge si la citate. 

Aurel Popovici îşi pornește cercetarea cu constatarea nemultu- 
mirilor naționalităților din imperiu, care pot periclita ordinea statală 
însăși. „Nimeni nu este mulțumit în acest vast imperiu. Toate nationa- 
litätile sunt învrăjbite şi aruncă asupra cercurilor vieneze răspunderea 
pentru această nemulțumire generală“. „Viitorul Imperiului habsburgic 
poate fi încă mare şi strălucit dacă el voiește să-și îndeplinească 
menirea și dacă concepe această menire în mod just... De multă vreme 


17 Aurel Popovici, La Question roumaine en Transylvanie et en Hongrie. p. 220 


74 


ROMÂNII ȘI IDEEA FEDERALISTĂ 


Ungaria a degenerat într-un gen hibrid de stat anarhic și poliţist, în care 
nebunia naționalistă a partidului guvernamental si înalta trădare, fățiș 
manifestată a partidului care dictează, sărbătoresc adevărate orgii... 
Singura soluţie este să se înfăptuiască imediat o constituţie imperială 
federală pe baza delimitării naționalităților“ 18. 

Imperiul va fi divizat în 15 state pe baza criteriului etnic, adică 
respectându-se individualitätile nationale iar nu cele istorice. Astfel 
vor lua nașterea Statele Unite ale Austriei Mari, a căror simplă denu- 
mire ne poartă cu gândul la modelul de peste ocean. Cele 15 state în- 
corporate Austriei Mari trebuiau să fie: 

1. Austria germană împreună cu ținutul german din sud-estul Boe- 
miei și al Moraviei de Sud. 2. Boemia germană, adică partea de nord- 
vest a Boemiei împreună cu ținutul Tratenau. 3. Moravia germană, 
cuprinzând Silezia germană și ținutul Schônhangst. 4. Boemia cehă, 
cuprinzând ținuturile cehe din Boemia, Moravia și Silezia. 5. Galiţia 
poloneză, adică partea apuseană a Galiției locuită de polonezi. 6. Ga- 
litia ruteană, care să înglobeze Galiţia de răsărit și comitatele rutene 
din Ungaria și Bucovina. 7. Transilvania românească; pe lângă Transil- 
vania propriu-zisă ar cuprinde si pe ceilalți români din Ungaria, ur- 
mând linia de demarcaţie Moldova-Veche, Biserica-Albă, Nicolint, 
Dolova, Sf. Mihai-român, Salonta, Oradea-Mare, Szt. Miklos, Zadani, 
Apşa de Sus, Petrova, Leordina, Lutoriza, Cârlibaba, Moldoviţa, Fru- 
moasa, Frusin, Mega, Cuciurul Mare, Poenile. 8. Croaţia, împreună cu 
Dalmatia, Istria croată, Fiume și insula Mur. 9. Ucraina, care să cuprin- 
dă așezările slovace. 10. Slovacia. 11. Voivodina sârbească din sudul 
Ungariei. 12. Ungaria, redusă la graniţele sale etnice. 13. Tara secuilor, 
cuprinzând cele trei judeţe cu majoritate secuiască din Transilvania și 
părţile secuiești din Mures-Turda. 14. Tirolul. 15. Triestul împreună 
cu orașul Gorizia si cu Istria italiană. 

Bosnia și Herţegovina, fiind ţinuturi abia cucerite, îşi vor păstra la 
început regimul care corespunde mai bine necesităților ocupatiei!?. 


18 Aurel Popovici, Statele Unite ale Austriei Mari, p. 18 
19 Ibidem, p. 235 

Considerând, ca si Louis Le Fur, confederatia de state neviabilă, 
destinatä dezagregärii, sau cel mult numai ca o etapä spre realizarea 
statului federal, Aurel Popovici vrea ca Austria Mare să se organizeze 
de la început ca un stat federal. Această soluţie era adoptată nu numai 
pentru că ea corespundea cerințelor teoretico-juridice, ci și fiindcă con- 
venea mai mult centralismului austriac. 

În Statele Unite ale Austriei puterea executivă va fi executată de 
către împărat împreună cu guvernul federal, format din reprezentanți ai 
guvernelor naţionale, trimiși în număr de câte 7 pentru Austria și 
Ungaria, 5 pentru Bosnia, 4 pentru Transilvania, 3 pentru Croatia, 
3 pentru Galiţia răsăriteană si același număr pentru cea apuseană, câte 
2 pentru Boemia germană și Slovacia și câte unul pentru Moravia, 
Ucraina, Voivodina, Tirol, Triest si Tara secuilor. Guvernul federal se 
va împărți în cinci comitete, fiecare din-ele având de studiat proble- 
mele interne, externe, armată, finanţe și administraţie. Fiecare comitet 
va trebui să cuprindă cel puţin reprezentanţi a trei naționalități deose- 
bite. Puterea legislativă se va exercita în comun de către împărat, Senat 
şi Camera Deputaţilor; membrii acesteia din urmă fiind aleși de către 
întregul popor al imperiului, pe baza votului universal, direct și secret. 

Articolul 18 al proiectului său de constituţie instituia și o jurisdicție 
imperială (federală), pentru judecarea litigiilor în care federaţia era 
parte, cele dintre statele naţionale etc. 

O atenţie deosebită acorda Aurel Popovici limbii federale și pozi- 
tiei împăratului, căutând să măgulească și acum cercurile din Viena. 
Limba discuţiilor din parlamentul federal, a comandei în armată, limba 
administraţiei federale și limba mijlocitoare dintre statele naţionale şi 
federaţie va fi limba germană. În afară de limba mijlocitoare, fiecare 
parlament naţional va avea să hotărască limba oficială a statului res- 
pectiv, a cărei întrebuințare va fi admisă și în parlamentul federal. 
Împăratului, sacru, inviolabil şi neresponsabil i se consacră cel mai 
lung articol (art. 15) din constituţia federală. Acest împărat, investit cu 
toate prerogativele recunoscute în ordinea internă de monarhiile con- 
stitutionale, are dreptul de a reprezenta în afară statul federal ca întreg. 

Împăratul, cu aprobarea guvernului federal, va putea declara război, 
încheia pace etc. 

Pe împărat se sforta Aurel Popovici să-l convingă în primul rând 
ca prin autoritatea cuvântului său să schimbe ordinea dualistă devenită 
odioasă2. 

Preîntâmpinând obiectia că federalismul ar da preponderență rasei 
slave în conducerea treburilor politice, Aurel Popovici spune că la 20 
de milioane de slavi din imperiu s-ar opune 25 milioane de neslavi: 
germani, maghiari, români și italieni. Dacă slavii vor continua să fie 
asupriti, ei vor privi Rusia ca salvarea lor, în timp ce slavii constituiți 
în state naţionale și crescuţi în spirit naţional, se vor îndepărta de 
Rusia, în care vor vedea pericolul rusificării lor 21. 

Cel mai mare succes al lui Aurel Popovici este că a reușit să câştige 
încrederea, dacă nu a împăratului, cel putin a moștenitorului prezump- 
tiv al tronului, Franz Ferdinand. Caius Brediceanu ne informează că 
nu numai prietenii ci si înalți demnitari austrieci, vorbind despre Aurel 
Popovici, îl numeau „der Kanzler“, omul care era menit să devină, 
după opinia generală, viitorul cancelar al Statelor Unite ale Austriei 
Mari. Dacă ideile lui Aurel Popovici s-au bucurat de o bună primire în 
Austria, ele au ridicat în schimb protestele croaților, cehilor, polone- 
zilor şi maghiarilor, care, geloşi de autonomia lor, se ridicau împotriva 
concesiunilor făcute centralismului austriac. Mai ales croații, care prin 
şefii lor Franjo Supilo şi Svetozar Pribicevi€ tratau cu Partidul Inde- 
pendent Maghiar, se arată putin dispuşi să facă concesii Austriei. 

Conducătorul slovacilor, Milan Hodza, acceptă planul lui Aurel 
Popovici ca bază de discuţie cu Austria, sub condiţia ca împăratul să 
dea unele garanţii prealabile populațiilor nemaghiare din imperiu. 
Hodža cerea ca mai întâi să introducă sufragiul universal pe cuprinsul 
întregului imperiu, chemând astfel la viață politică toate păturile 
țărănești şi muncitoreşti din Ungaria. Ungaria ar fi suferit astfel o dublă 
lovitură, căci sufragiul universal izbea atât în sovinismul cât și în 


20 [bidem. p. 240 si urm. 
21 Ibidem, p. 301 

feudalismul maghiar, prin reprezentarea în parlament atât a nationa- 
litátilor cât si a claselor țărănești și muncitoare. Dar Czernin consilia in 
sens contrar pe Franz Ferdinand, care nu adoptă părerile lui Milan 
Hodža de democratizare a Ungariei înaintea colaborării federale 22. 

Aurel Popovici reușise să câștige de partea ideilor sale mai ales pe 
românii originari de peste Carpaţi, ca bänäteanul Coriolan Brediceanu 
şi profesorul brașovean Ioan Scurtu. Luând conducerea revistei „Se- 
mánátorul", ca succesor al lui N. Iorga, acesta continuă campania 
filoaustriacă în Vechiul Regat, pentru câștigarea de noi adepti 2. 

Si Isopescu Grecul mărturisea, în ședința istorică a Reichsrat-ului 
din 22 octombrie 1918, când în prezenţa guvernului austriac anunța 
despărţirea Bucovinei de Austria, că pe vremuri se gândise la planul 
lui Aurel Popovici ca la „singura soluţie pentru convietuirea pașnică a 
acestor popoare“ 24. 

Nu numai românii transilvăneni şi-au arătat simpatia pentru mișca- 
rea pro-Austria al cărei motor era dinamicul Aurel Popovici, ci și parti- 
dele din Vechiul Regat, Liberal și Conservator, care subvenţionează și 
fntretin serioase legături cu acest mesager de peste munți. Stere afirmă 
că lucrarea lui Aurel Popovici fusese tipărită cu banii Sigurantei româ- 
nesti, adică cu fonduri aprobate de ministrul de Interne de atunci, 
Vasile Lascăr, si de ministrul de Finanţe Emil Costinescu?^. 

Si mai numeroase sunt mărturiile care trădează legăturile dintre 
Aurel Popovici şi Nicolae Filipescu, care îi și propusese fruntașului 
bănățean înscrierea în Partidul Conservator 2. 

N. Filipescu discutase cu Aurel Popovici şi cu trimisul arhiducelui 
Franz Ferdinand la București, Ottokar von Czernin, despre intrarea 
României în federaţia Austriei Mari27. Contele Czernin afirmă că pro- 


22 Milan Hodža, op. cit., p. 38 si urm. 
23 N. lorga, op. cit., p. 301 

24 Constantin Graur, op. cit., p. 241 
25 Constantin Stere, op. cit. 

26 [on Petrovici, op. cit., p. 65 

27 N, lorga, op. cit., p. 354 

punerea lui Filipescu fusese respinsă de Franz Joseph și de Tisza, dar 
ar fi avut șanse de realizare prin urcarea pe tron a arhiducelui. 

N. Filipescu, patriotul luminat care luptase cu multă înflăcărare 
pentru realizarea unităţii nationale, mărturisea în public în discursul 
din 8 martie 1915 cá: ,,... în vremuri de deznădejde și când nici nu se 
puteau prevedea prefacerile fundamentale ce vor schimba harta Euro- 
pei, mai multi s-au gândit pentru rezolvarea chestiunii naționalităților 
la o soluţie ce se numea Gross Osterreich — Austria Mare. Se credea 
cá se va putea înlocui dualismul prin o confederație, care va da tuturor 
naționalităților egală fndreptätire sub conducerea Austriei. Azi această 
idee a murit“ 28. 

Și Alexandru Marghiloman era în curent, după cum rezultă din 
notele sale politice (22 ianuarie 1911), cu tratativele pe care Nicolae 
Filipescu le purta prin Aurel Popovici si abatele Gallen cu arhiducele 
Franz Ferdinand pentru realizarea unității românești prin trecerea 
României sub sceptrul Habsburgilor 29. 

Istoricul englez [II] al poporului român, Seton- Watson, înțelegând 
mobilul sufletesc care îl îndemna pe N. Filipescu să lucreze în acest 
sens, nu-l acuza, cum au făcut alţii, de trădare ci releva numai patrio- 
tismul său. Şi N. Iorga, într-o notă scrisă în timpul războiului mon- 
dial (17 decembrie 1916), explica atitudinea lui N. Filipescu prin aceea 
că „Ardealul politic ne cerea în mare parte această orientare“ 31. 

Aurel Popovici si Ottokar von Czernin, reprezentant din 1912 al 
Austro-Ungariei la Bucureşti, au luat contact și cu un alt fruntaș politic 
român, conservatorul democrat Take Ionescu, pe care voiau să-l atragă 
de partea lor. 

Ținând seama de antecedente, s-ar fi părut cá Take Ionescu nu era 
greu de câștigat cauzei federale. Într-adevăr, ca tânăr student la Paris, 
Take Ionescu vorbise cândva despre o divizare a Imperiului austro- 


28 N. Filipescu, Discursuri politice, vol. Il. 

29 Alexandru Marghiloman, Note politice, vol. I, 1897-1915, București, ed. 
Institutului de Arte Grafice Eminescu, 1927, p. 87 

30 R.W. Seton-Watson, Histoire des roumains, p. 522 

31 N. Iorga, Războiul nostru în note zilnice, vol. I1, p. 200 

ungar pe baza principiului etnic??. Mai târziu (1891) când, atras de 
personalitatea lui C. A. Rosetti [III], devenise un colaborator al ziarului 
„Românul“, el scria că dacă monarhia habsburgică se dezagregă, 
făcând loc vieţii naționale a popoarelor subjugate, nu este greu să se 
întrevadă și reagregarea acelorași naționalități pe baze federale. „În 
Ungaria, desigur, procesul, graţie îndărătniciei și prezumtiunii ma- 
ghiare, este mai încet. De voie sau de nevoie însă el se va îndeplini. 
Ungaria trebuie să devină un stat federativ sau să piară.“ 

Take Ionescu găsea, ca și ardelenii care se ocupaseră de acest 
subiect, cimentul între diferitele nationalitätii în Coroana austriacă, 
simbolul unităţii federale 33. 

Deci, pe baza articolului din 1891 din „Românul“, Take Ionescu 
era un adept al ideilor lui Aurel Popovici mai înainte ca acesta să le fi 
emis. Însă spiritul său veșnic în mişcare nu se cramponase la ideea 
exprimată într-un articol ocazional, ci un alt ideal, acel al eliberării 
Transilvaniei şi al unirii ei cu România îl anima acum. De aceea el 
putea declara în Consiliul de coroană de la 14/27 august 1916: „Vă 
afirm că românii din Ungaria ne așteaptă ca pe Mesia. În 1911, este 
adevărat, ei erau pentru unitatea națională dar cu intrarea noastră în 
Imperiul habsburgic. De la 1914 însă, lucrurile s-au schimbat“ 3. 

În 1913 Take Ionescu avusese la Sinaia conversații cu privire la 
alipirea României la Imperiul austriac, „cu unul dintre cei mai impor- 
tanti oameni de dincolo“, care nu putea fi altcineva decât Aurel 
Popovici, dar discuţiile rămân infructuoase. Tot în același an și tot la 
Sinaia, Take Ionescu întâlnea pe liderul slovac Milan Hodža, pe care 
îl sfătuia să păstreze legătura cu Franz Ferdinand, neexcluzând însă 
posibilitatea unui alt aranjament 35. Dar în urma conversatiei cu HodZa, 
el își formează convingerea că proiectul urmărit de Franz Ferdinand 
era o himeră 36. 


32 C, Xeni, Take Ionescu (1858-1922), București, Universul, ed. a II-a, 1933, 
p. 33 

33 Romulus Seisanu, Take Ionescu, p. 94 

34 Ibidem, p. 294 

35 Milan Hod?a, op. cit., p. 37 

36 C. Xeni, op. cit., p. 291 

Cu cât timpul înainta, cu atât ideea federării noastre cu Aus- 
tro-Ungaria îi repugna mai mult. Când Stere îi va propune același 
lucru, răspunsul lui Take Ionescu va fi net: „... Decât ministru de 
Externe la Viena, cu intrarea României la Habsburgi, mai bine vroi să 
fiu chelner la Chicago!“37 

Inutile se dovedesc și apropierile contelui Ottokar von Czernin, cât 
şi misiunea delegaţiei ardelene, care în noiembrie 1914 îi vorbea de 
posibilitatea împăcării cu ungurii, căci Take Ionescu se hotărăște 
pentru luptă alături de Aliați, pentru înfăptuirea unității nationale. În 
discursul ținut la 16 decembrie 1915 în Cameră, Take Ionescu spunea: 
„Nu, domnilor, Zollverein-ul la început pentru ca să ajungem la fede- 
ratia habsburgică! Eu pricep că în epoci de adâncă descurajare, atunci 
când românii se întrebau ce să facem ca să fim cu toţii la un loc, să se 
fi găsit suflete nu destul de otelite, care să viseze uniunea în sclavie, 
sub Habsburgi. Nu am visat-o niciodată. Am crezut întotdeauna că este 
un vis urât. La Gross Ósterreich nu am contribuit niciodată. Si dacă as 
fi contribuit, ar fi fost numai ca să pavăm drumul pentru o Grósser 
Rumänien. Idealul nostru după 18 secole de viață, după veacuri de 
suferință, să fie să trecem din vasalitatea turcească în vasalitatea 
ungurească? Ferească-ne Dumnezeu de domnia birocraţiei austriece! 
Priviţi Bucovina si întrebaţi-vă unde au ajuns sub această domnie!“ 38 

Ca și la Nicolae Filipescu, căruia numai în preajma războiului Take 
Ionescu i-a strâns mâna după ani de supărare, ca si la ceilalţi bărbaţi 
politici români care după 1848 erau partizanii colaborării cu Aus- 
tro-Ungaria pe baze federale, și la Take Ionescu gândul ascuns era deci 
al ameliorării situației conationalilor din Ungaria, si în cele din urmă 
unificarea întregului neam românesc. 

Şi un alt corifeu al conservatorilor români, Titu Maiorescu, a fost în 
curent cu proiectul lui Aurel Popovici. Conservatorii reprezentau în 
politica noastră externä direcţia pro-germană si de aceea tatonările 
austriece se îndreaptă spre fruntașii conservatori. Dar acestei generații 
patriote îi repugna gândul înfeudării noastre către o putere străină și, 


37 Romulus Seisanu, op. cit., p. 294 
38 Ibidem, p. 28 

după refuzul lui Take Ionescu de a lua în considerare posibilitatea in- 
tegrării noastre în Austria Mare, Titu Maiorescu va reconfirma această 
poziție românească printr-un refuz la fel de net. 

Când Simion Mehedinţi îi vorbeşte lui Titu Maiorescu despre 
„idealul unirii noastre sub Habsburgi“, profesorul Maiorescu califică 
această idee de „monstruoasă“. [ar la insistența primului, că gândul 
federării noastre cu Austria fusese susținut cu multă căldură de Ion 
Maiorescu, tatăl, Titu Maiorescu răspunde: „Ceea ce putea fi idealul 
tatălui meu, al unui transilvănean la 1848, nu poate fi idealul unui 
român în 1918“. În contradicţie cu această atitudine, arhiducele 
Joseph pretinde în memoriile sale că același Titu Maiorescu, împreună 
cu Al. Marghiloman si Gh. Ştirbei, i-au oferit coroana României, pe 
care el ar fi refuzat-o 4. 

De asemeni, în Consiliul de coroană de la 14/ 27 august 1916, în 
care se hotăra intrarea României în război alături de Aliați, Titu Ma- 
iorescu ţine să spună că după părerea sa românii ardeleni nu voiau 
unirea cu Vechiul Regat: „Eu știu că ei (ardelenii) nu vor să se unească 
cu noi, deoarece dorinţa lor, pe care au și făcut-o cunoscută și altora 
— asta nu e un secret — ar fi să stea și mai departe sub Habsburgi, 
într-un stat altfel alcătuit, altfel organizat politiceste, dar, în fine, tot 
sub Habsburgi, ca să fie astfel apärati de austro-germani împotriva 
ungurilor“ 41. 

Ar reiesi deci că Titu Maiorescu nu era adversar nici al transfor- 
mării Austro-Ungariei într-o mare federaţie nici al aderării României 
la această federaţie. 

În același timp, profesorul de drept constituţional de la Iași, 
Constantin Stere, deși făcea parte din anturajul lui Ionel Brătianu, 
simpatiza în domeniul politicii externe cu atitudinea filogermană a 
conservatorilor. Acest om, cu un trecut revoluţionar dintre cele mai in- 
teresante, ce va forma substanţa romanului său de bătrâneţe, În preaj- 
ma revoluţiei, venise în România cu jurământul de a lupta împotriva 


39 Ibidem, p. 294 
40 N. Iorga, Istoria Românilor, vol. X. p. 405, nota 7 
41 Romulus Seisanu, op. cit., p. 294 

ţarismului obscurantist si pentru întronarea principiilor comuniste 42. 
Era fatal ca el să se găsească în tabăra adversarilor Rusiei, deci alături 
de Germania. În timp ce românii sângerau pe frontul Moldovei, 
C. Stere, consecvent jurământului său din tinereţe, rămânea în teritoriul 
ocupat de germani, editând ziarul „Lumina“, pentru demoralizarea 
soldaţilor români din tranșee si trata simultan și unirea României cu 
Austro-Ungaria%. Încă din 1913, ca trimis al lui Ionel Brătianu, el 
participase la conferința Partidului Naţional de la Budapesta, având 
pentru această misiune şi asentimentul lui Czernin. Aici discutase cu 
Iuliu Maniu și Octavian Goga situaţia românilor transilvăneni si con- 
tactul era menţinut cu Maniu si la Brașov 4. 

Convins că victoria armelor va fi de partea Germaniei, el credea 
că singurul mijloc pentru realizarea unității nationale era o unire per- 
sonală cu Austria împăratului Carol sau a fiului acestuia45. Deși mai 
târziu inclina pentru participarea la o federaţie a Germaniei Mari 46. 

Pentru activitatea sa filogermană din timpul ocupaţiei a fost stig- 
matizat ca trădător si eliminat din învățământ și chiar din Senat, mai 
ales în urma campaniei duse împotriva sa de N. Iorga. În volumul II al 
romanului său ciclic În preajma revoluției, Constantin Stere avea să-şi 
explice atitudinea din timpul neutralității și războiului mondial. În 
ultimul volum, Aurora, Voina Răutu, adică însuși Stere, murea asasinat 
de un student instigat la aceasta de apostolul neamului (N. Iorga). Dar 
aceste volume cu suvenire romantate nu au mai putut apare, căci 
Constantin Stere moare, fără a-și fi putut depăna toate interesantele 
sale amintiri. | 

După cum se vede, ideile lui Aurel Popovici pătrunseseră adânc în 
opinia publică românească, unde găsesc nu numai comentatori entu- 
ziaști, ci si adepţi gata să le pună în practică. Aurel Popovici nu s-a 
mulțumit numai cu difuzarea ideilor sale în cercurile politice și ziaris- 


42 Constantin Stere, În preajma revoluţiei, vol. V, Bucureşti, 1934 
43 N. lorga, op. cit. 

44 Constantin Stere, O zi petrecută la Bucov 

45 R. W. Seton-Watson, op. cit., p. 559, 564 

46 Alexandru Marghiloman, op. cit., vol. IL, p. 286 

tice din România, Franţa si Italia 47, ci a făcut şi repetate vizite cu Vaida 
Voevod la Berlin pentru a discuta cu persoane oficiale proiectul său de 
federaţie 4. 

Concesiile maxime obținute prin intermediul Berlinului de la 
premierul maghiar, contele Istvan Tisza, sunt acordarea dreptului de a 
purta tricolorul soldaţilor români care luptau pentru Austro-Ungaria și 
unele vagi promisiuni că legea electorală va fi modificată și limba 
română admisă în administraţie 4. 

O intervenţie directă a lui Czernin pe lângă Tisza i se părea mi- 
nistrului român la Berlin, Beldiman, inutilă, fiind cunoscută atitudinea 
antimaghiarä a ministrului austriac din București. De altfel, chiar in- 
terventia lui Hindenburg se vădise fără efect. 

În corespondenţa inedită pe care Beldiman o purta cu fruntașul 
conservator D. Nenitescu se spunea: „Contele Czernin nu are azi nici 
o trecere pe lângă Tisza si ţi-am spus care este atitudinea acestuia faţă 
de România; dorinţa maghiarilor este să iesim cát mai neinsemnati si 
chiar micsorati din criza europeană și Brătianu a făcut tot pentru a 
înlesni acest joc“ 50. 

Zelul federal al lui Aurel Popovici s-a consumat sub loviturile pri- 
mite: moartea arhiducelui, eșecul în tratativele cu maghiarii și mai ales 
declaraţia de război a României împotriva Austro-Ungariei. El se simte 
dezlegat de datoria de loialitate faţă de Austro-Ungaria si, ascultând 
vocea sângelui său românesc, pregătește în Elveţia o a doua ediţie, 
adăugită, a Replicei sale pentru a dovedi Europei dreptatea cauzei 
românești. Arătând că din 1892 până în 1916 opresiunea maghiară a 
devenit și mai brutală, el găsește justificată intrarea României în război 
pentru eliberarea consângenilor ei din Ungaria, cu atât mai mult cu cât 
transilvănenii doresc unirea cu Románia?!. 


+7 Liviu Jurchescu, op. cit, 

48 P. Pandrea, Prefatä la Statele Unite ale Austriei Mari, p. VM 

49 N. lorga, Războiul nostru în note zilnice, vol. I, p. 106 

50 Scrisoarea lui Beldiman către D. Nenitescu. Berlin, 14/27 VI 1916 

5! Aurel Popovici, La question roumaine en Transylvanie et en Hongrie, p. 203 

E] nu mai apucă să-şi vadă noua ediţie tipărită, nici realizarea uni- 
tátii neamului românesc, căci înainte ca soarta primului război mondial 
să fie decisă, închide ochii pentru totdeauna. Studiul său, renovat, este 
totuși tipărit la Lausanne, prin îngrijirea lui N. Petrescu Comnen, sub 
titlul La question roumaine en Transylvanie et en Hongrie. (1918). 
Aruncând o ultimă privire asupra propunerilor sale federale, care nu 
fuseseră primite la timpul potrivit, el nu regretă prăbușirea Imperiului 
austro-ungar, ci își încheie lucrarea cu aceste cuvinte: „Avec sa mort (e 
vorba de moartea lui Franz Ferdinand — n.a.) le dernier espoir des 
nationalités s'est évanoui. Et sur sa tombe, tout cet empire, ruiné par 
l'incapacité de Frangois-Joseph et de ses bien aimés Magyars et 
Allemands, s'écroule. Il n'y a plus aucune raison qu'il existe. Mais il 
y en a de nombreuses pour qu'il soit détruit, que les nations asservies 
soient affranchies des ignorants et despotiques" 52. 

Printre crucile cimitirului din Geneva se găsea una cu o inscripţie 
miscátoare pentru cei care-si reaminteau de numele de aur ale luptá- 
torilor pentru dreptatea românească. În câteva cuvinte se rezuma viața 
de jertfă a lui Aurel Popovici care a murit sărac, fără să aibă satisfacția 
împlinirii idealului național pentru care luptase. (Aurel C. Popovici. 
Patriote roumain, 1663-1917, mort pauvre). Fără intervenţia primăriei 
din Timişoara puţin ar fi lipsit ca municipalitatea Genevei să nu azvârle 
oasele patriotului român în groapa comună, căci locul în care era în- 
humat nu era un loc de veci. 

Astfel, pe Aurel Popovici l-a înfrățit cu N. Bălcescu nu numai 
identitatea ideilor sale federale, ci şi identitatea destinului lor de pa- 
trioti flămânzi pentru dreptatea neamului care le-a uitat tärâna în 
gropile comune din Palermo sau în cimitirul din Geneva. 


NOTELE EDITORULUI 


I. Vezi acum, Al. Vaida Voevod, Memorii, vol. I, Cluj-Napoca, 1994, 320 p. 
Editor Alex. Şerban. 

II. R.W. Seton-Watson era scoţian. 

III. Afirmația trebuie luată in sens retoric deoarece Rosetti murise în 1885. 


52 Ibidem, p. 222 


85 


CAPITOLUL VI 


POLITICA GERMANIEI 
ÎN SPAȚIUL DUNĂREAN 


Când se vorbește despre proiectele de organizare ale Europei 
danubiene, nu poate fi trecută cu vederea importanţa crescândă pe care 
o dobândea în lumea întreagă, si cu atât mai mult în imediata sa 
vecinătate, Imperiul german. O filosofie a istoriei simplistă, având însă 
mult credit în cercurile germane, indica pentru secolul XX o dominație 
culturală, economică si politică germană. Franța își atinsese apogeul 
în secolele XVII şi XVIII, Anglia cunoscuse mărirea în secolul XIX 
Şi, după un sistem rotativ, trebuia să fie rândul Germaniei de a domina 
Europa și chiar întreaga lume în secolul XX. Considerând Franţa ca 
îmbătrânită, Anglia prea egoistă și preocupată de interesele sale co- 
merciale, Italia ca un popor de sclavi și Rusia ca pe un neam asiatic, 
Wilhelm al II-lea îşi asumă pentru imperiul său rolul de unificator al 
Europei !. 

Grăbitele progrese realizate de Germania în domeniul tehnic şi 
comercial, unde devine un concurent primejdios pentru Anglia, și în 
domeniul cultural, unde școala filologică şi istorică germană înlocu- 
ieşte pe cea franceză, îmbată poporul german, care începe să creadă 
într-o misiune continentală a sa. Filologia și istoria puse în slujba 
politicii dau naștere în Germania de nord curentului pangermanist care 
voia nu numai unitatea Germaniei, ci chiar o Germanie cu granite 
carolingiene. Zadarnic germanii din sud, prin Heine, Strauss, Boerne si 
Ruge opuneau teutonismului un ideal umanitar, cáci opera nefastá a 


! L. Dumont-Wilden, L'évolution de l'esprit européen. p. 183 si urm. 


86 


ROMÂNII ȘI IDEEA FEDERALISTĂ 


filologilor îşi croise drum şi imperialismul pangermanist cucerise 
inimile conationalilor lor. 

Organizarea politică a Germaniei cunoscuse o lentă elaborare, 
plină de lupte si frământări, până să ajungă la stabilitatea și puterea 
imperiului, care îşi vedea viitorul în expansiunea economică şi politică 
spre răsăritul Europei. Prin tratatele westfalice din 1648, se înfiripase 
o federaţie a statelor germanice?, compusă din suverani independenți, 
episcopi și cetăţi, supuși mai mult sau mai putin împăratului Sfântului 
Imperiu roman. 

Această dezlânată confederație germanică a durat până în timpul 
invaziilor napoleoniene, care pun capăt structurii politice medievale a 
Sfântului Imperiu german. Prin tratatul de la Petersburg din 26 august 
1806, Napoleon I a făcut greșeala de a crede că pe timpul sáu, ca si în 
vremea lui Richelieu, primejdia cea mare o reprezintă tot Casa de 
Austria. De aceea el desființează cele 3—400 state suverane germane 
şi creează Uniunea renană (Rheinbund) (tratatul din 12 iulie 1806) în 
locul Sfântului Imperiu german. Confederaţia Rinului, compusă numai 
din 39 de state, era pusă sub protecţia Franţei, care credea că a pregătit 
un instrument de luptă împotriva Austriei, pe când în realitate ajuta la 
unificarea Germaniei, adversarul său de mâine. 

În locul alianţei perpetue, ofensive si defensive, dintre Franţa si 
Confederaţia Rinului, articolul 6 al tratatului de la Paris (20 noiembrie 
1815) şi articolele 52, 53 ale actului final al Congresului de la Viena 
creau Confederaţia germanică ce va dura până la 1867. 

Confederaţia germanică este dizolvată prin articolul 4 al tratatului 
de la Praga din 23 august 1866, care punea capăt luptei dintre con- 
federaţii prin victoria Prusiei asupra Austriei, Hessei și Hanovrei. 
Bismarck organizează de această dată o federaţie mult mai unitară si 
mai autoritară sub denumirea de Confederaţia Germaniei de Nord, din 
care era exclusă Austria, dându-se în schimb un mare rol Prusiei învin- 
gătoare. Confederaţia Germaniei de Nord era constituită la 16 aprilie 


2 M. Antonescu, Organizarea păcii si Societatea Naţiunilor, vol. III, p. 89 
3 Greaves H. R. G., Federal states in Europe, p. 230 

1867 sub președinția regelui Prusiei şi grupa numai statele germane de 
la nord de Rin, dar unitatea Germaniei era asigurată prin aceea că avea 
tratate de alianță ofensivă si defensivă si cu statele Sudului. 

În urma victoriei Germaniei bismarckiene împotriva Franței, toate 
statele germane, cu excepţia Austriei, erau cuprinse în Imperiul federal 
german în care preponderența prusiană era definitiv recunoscută. După 
Constituţia din 16 aprilie 1871 şi legea din 9 iulie 1871, statele din 
Confederaţia de Nord se uneau cu cele din Sud si cu Alsacia si Lorena, 
stabilindu-se ca Reichskanzler-ul să fie un prusian si în Bundesrat 
conducerea să o aibă tot Prusia. Imperiul însemna încheierea luptei 
pentru unitatea poporului german pentru mai bine de o jumătate de 
secol. Dar imperiul federal german nu s-a mulțumit cu poziţia sa de cel 
mai puternic stat continental, ci a început să profeseze un mesianism 
germanic conform căruia poporul german, ca popor superior, trebuia să 
civilizeze şi să guverneze celelalte popoare barbare sau îmbătrânite. 
Idealul Germaniei Mari trebuia înlocuit prin cel al unei Germanii şi 
mai mari, „ein grósseres Deutschland“ care inflácáreazá si doctrinarii 
si poporul. 

Unul dintre cei mai însemnați scriitori politici din epoca 
bismarckiană care pregăteşte drumul imperial german este Paul Dehn, 
autor a două importante lucrări Deutschland und Orient, din 1884 şi 
Deutschland nach Osten (1888-1890), în care expune cu claritate te- 
lurile politice ale imperiului. De la Marea Baltică până la Bosfor tre- 
buia să se întindă marea alianță economică și militară a statelor Euro- 
pei Centrale şi Orientale sub conducerea Germaniei. Federaţia lui Paul 
Dehn copia structura internă a Confederaţiei Germaniei de Nord, care 
dăduse rezultate atât de strălucite, triumfând cu puternicul Imperiu 
german. Ea se ridica împotriva formidabilelor aglomerări umane pe 
care viitorul le lăsa să se întrevadă: federaţia celor două Americi, Rusia 
industrializată până la frontiera orientală a Siberiei, China, trezită din 
lunga ei letargie, şi Austral-Asia unificată ^. 


4 Ch. Andler, Les origines pangermaniennes, vol. Il, p. 123; Aulneau, Histoire de 
l’Europe Centrale, p. 320 

Mai reformist, Paul de Lagarde voia să colonizeze tot Orientul 
Apropiat cu elemente germane, mutând „triburile“ localnice în Rusia. 
El credea că domnitorul Carol I ar aproba acest proiect care i-ar trans- 
planta supuși din Austro-Ungaria si Turcia în Rusia. 

Un alt scriitor al acestei epoci, Constantin Frantz (1817-1891), 
urmărind aceeaşi idee a unificării Europei Centrale, propune o mare 
federaţie germană, în care Germania și-ar însuși Lorena, Luxemburgul, 
Le Franche-Comté, Burgundia si Savoia, iar celălalt partener, Austria, 
s-ar întinde și asupra Podoliei și Basarabiei. La această federaţie nu ar 
întârzia să adere Belgia, Olanda si Elveţia. 

Noul Kaiser, Wilhelm al II-lea, care se urcase pe tronul imperial 
în 1888, era cu totul câștigat pentru ideile pangermaniste. Sufăr încă 
din copilărie, spunea Wilhelm, influenţa a cinci oameni: Alexandru cel 
Mare, Iuliu Cezar, Teodoric al II-lea, Friederich cel Mare si Napoleon. 
Toţi au fost stäpâniti de visul unui imperiu mondial. Dar nu au izbutit 
să-l realizeze. Eu am conceput visul unui imperiu mondial german si 
pumnul meu aruncat mi-l va asigura 6. 

Concediind pe Bismarck, făuritorul unităţii germane, a cărui tutelă 
o găsea prea apăsătoare, el inaugurează politica lui „ein neuer Kurs“, 
care voia să fie mai activă, mai îndrăzneață. La suirea sa pe tron, 
Wilhelm al II-lea găsea un sistem de alianțe puternice, cunoscut sub 
numele de Tripla Alianţă, și având la bază tratatul de alianţă defensivă 
germano-austriac din 1879, vizând Rusia; la el, din 1882, aderase și 
Italia, dându-i astfel o semnificaţie mai generală, de apărare împotriva 
oricărei agresiuni. Wilhelm al II-lea urma să completeze înțelegerea 
politico-militară a Triplicei, cu o uniune vamală, întemeind un nou 
sistem european, în care Germania și-ar fi putut dezvolta opera sa 
civilizatorie (Kulturveranstelltung). 

Doctrinarul noului curs al politicii germane era Iulius von Eckardt, 
autorul lucrării Berlin- Wien-Rom, care purta subtitlul Betrachtungen 
liber den neuen Kurs und die europăische Lage, care împământenește 


5 P. P. Negulescu, Destinul omenirii, vol. IV, p. 283 
6 Ibidem. p. 334 


89 


GEORGE CIORĂNESCU 


o nouă noţiune politică în dreptul public european, aceea de Mittel- 
europa. 

Dar însuși Wilhelm al II-lea, cu toată prudenta impusă de funcţia sa 
de conducător al politicii externe germane, nu se sfia să-şi arate pla- 
nurile pangermaniste chiar în discursurile publice. Astfel, cu ocazia 
aniversării a 25 de ani de la fondarea imperiului, Wilhelm al II-lea 
definea Weltpolitika sa, care consta în a reuni la patria mamă pe toti 
germanii risipiţi în lume pentru a crea „cel mai mare imperiu german", 
„Wir Germanen müssen zusammenhalten“, si prin germani înțelegea si 
pe scandinavi, olandezi, flamanzi etc. Rămânea ca el să găsească cea 
mai bună metodă care să conducă la atingerea telurilor propuse, fie fă- 
când din Austria un bulevard al marșului german spre Orient, cum pro- 
punea Friedrich Lange, spre a germaniza apoi toată Peninsula Balca- 
nicä, ca în planul lui Kaerger (1892), fie atacând mai întâi Rusia, cum 
propunea Constantin Frantz, sau mai târziu Albrecht Wirth (1906), 
pentru a o coloniza cu țărani germani, „a căror pricepere întrece de o 
sută de ori lumea prostească a ţăranilor ruși“ 7. Cuvinte la fel de jigni- 
toare adresa tot în 1906 Klaus Wagner cehilor, slovacilor, sârbilor, 
croaților şi slovenilor, care trebuiau trataţi ca „Pieile roșii“ de către 
germanii colonizatori. 

Chiar dacă se recurge la formula federală, cum făcea autorul ano- 
nim al lucrării Deutschland und mitteleuropa um das Jahr 1850, tipărită 
în anul 1895, măsurile nu vor fi mai blânde pentru nefericitii parti- 
cipanti cu sila la federaţia germană. 

Supusii confederației care ar refuza intrebuintarea limbii germane 
şi-ar pierde toate drepturile cetățenești, fiind obligaţi în plus să plăteas- 
că impozite duble poporului de stăpâni (Herrenvolk), ai cărui naţionali 
ar avea singuri dreptul la proprietatea funciară, la funcţii publice, la 
vot etc. Din această „binecuvântată“ federație a Germaniei Mari 
trebuie să facă parte, în afară de Germania şi Austro-Ungaria, Elveţia, 
Luxemburgul, Belgia şi Olanda; iar în jurul confederației Germaniei 
Mari s-ar întinde o zonă a uniunii vamale, la care să participe: Polonia, 


7 Ibidem, p. 290 

Rutenia, Statele baltice, Serbia Mare şi România Mare?. Pangerma- 
niștii nu fac decât să se repete atunci când, în 1911, Otto Richard 
Danneberg în lucrarea Gross Deutschland propune ca în federaţia 
Europei Centrale să se procedeze la o prusianizare a Austriei și la o 
colonizare cu germani a Boemiei, Croaţiei, Dalmației şi Ungariei. În 
această confederație germanii ar resimti, ca în Evul Mediu, sentimentul 
de a fi „un popor de stăpâni“, singurul care ar avea drepturi politice si 
ar putea imbrátisa cariera armelor”. 

Prea puţin surâzătoare apare în aceste condițiuni propunerea făcută 
de generalut von Bernhardi, purtătorul de cuvânt al Marelui Stat Major 
german, de a transforma Tripla Alianţă într-o Confederație a Europei 
Centrale (1912). 

Mărind graniţele confederației, Konrad von Winterstettein vedea 
în 1915 un imperiu federal care s-ar fi întins de la Capul Nord până la 
Belgrad, prin mijlocirea Austro-Ungariei, înglobând Suedia, Dane- 
marca, Norvegia, Olanda, Rusia, România, Bulgaria etc. 

În același an, economistul Franz von Liszt crea, sub numele de 
Europa Centrală, un conglomerat de state format din Germania, Aus- 
tro-Ungaria, Olanda, Peninsula Scandinavă, Elveţia, Italia, Peninsula 
Balcanică şi Turcia europeană, pe care Eugen von Philippovich, în 
lucrarea O uniune economică și vamală între Germania și Austro-Un- 
garia (1915) o reducea la doi parteneri. 

În sfârşit, nu poate fi uitată din această enumerare lucrarea de mare 
vâlvă a pastorului Fr. Neumann, scrisă în timpul războiului, cu intenţia 
de a arăta lumii care va fi noua organizare a Europei după victoria 
germană. Acest reprezentant de seamă al parlamentului german soco- 
tea că unitatea economică a Europei Centrale este realizată într-o bună 
măsură, rămânând numai să fie întregită în viitoarea confederație 
printr-o monedă unică, măsuri vamale etc. Neumann, în cartea sa Asia, 
indicase Bagdadul ca orașul până la care să se întindă privirile germane 
Şi susținea o alianţă turco-germană, ca mijloc de realizare a scopurilor 


8 Ch. Andler, op. cit., p. 175-196 
? Aulneau, op. cit., p. 121 

sale. Chiar Wilhelm al II-lea, visând să-și vadă granița imperiului pe 
țărmul golfului Persic, nu se sfia să se numească, în timpul călătoriei 
sale în Palestina, drept „prietenul tuturor mahomedanilor“, care a făcut 
si va face să crească „arborele imperiului german" !°. 

După mărturisirile ambasadorului american James F. Gerald din 
Memoriile sale, Wilhelm al II-lea a socotit că a sosit momentul culmi- 
nant al acţiunii sale în Europa Centrală după uciderea lui Franz Ferdi- 
nand, căci Franz Joseph, apropiindu-se de sfârşit fără să mai aibă un 
succesor demn la tron, moştenitoarea Austro-Ungariei nu putea fi decât 
Germania. Dacă succesiunea s-ar fi deschis, Carol al IV-lea trebuia să 
renunţe la titlul de împărat, luându-l numai pe acela de rege sau de 
mare duce al Austriei. Ungaria și Cehia și-ar fi văzut îndeplinire idea- 
lurile autonomiste, dobândind câte un rege propriu, ales dintre nume- 
rosii principi germani, sau, si aceasta ar fi fost preferabil, dintre fiii lui 
Wilhelm al II-lea. Acesta ar fi domnit peste toată Europa Centrală, ca 
împărat unic, reamintind timpurile glorioase ale lui Carol cel Mare !!. 

Presupunerile ambasadorului american sunt confirmate si de faptul 
că, după înfrângerea României și scoaterea ei din luptă, voind să se 
impună abdicarea regelui Ferdinand I, printre eventualii pretendenți la 
tron se numărau, alături de candidaţii susținuți de Austro-Ungaria, si 
fiii lui Wilhelm al II-lea?. 

Acţiunea diplomatică prin care Germania urmărea să înlocuiască 
un Hohenzollern loial patriei de adoptiune printr-un Hohenzollern 
dedicat exclusiv cauzei pangermaniste, nefiind destul de lămurită de 
istorici, vom fixa etapele principale ale dezvoltării crizei constitutio- 
nale din 1918. 

La 15 decembrie st.n. 1917 Rusia era scoasă din luptă prin armi- 
stitiul pe care nou instauratul regim bolşevic îl încheia cu Puterile 
Centrale. Armistițiul general rusesc trebuia să cuprindă şi forțele gene- 
ralului Scerbacev de pe frontul Moldovei. Spre a preîntâmpina ruptura 


10 Ch. Andler, op. cit., p. 98 
1! P, P, Negulescu, op. cit., p. 34 
12 R, W. Seton-Watson, op. cit., p. 565 

frontului în momentul retragerii ruse, România încheia la 9 decembrie 
st.n. 1917 armistițiul de la Focșani. 

La 29 ianuarie/1 1 februarie 1918, Ionel Brătianu, care în dorința 
de a câștiga timp practicase și acum ca și în timpul neutralității politica 
tergiversării, lasă locul generalului Averescu ca să trateze încheierea 
unei păci separate a cărei responsabilitate nu voia să și-o asume. A 
doua zi după constituirea cabinetului Averescu, trimite la București o 
comisie compusă din Papiniu, colonelul Ressel și maiorul Mitilineu, 
fiecare cu o misiune specială si anume: Papiniu trebuia să obţină 
amânarea armistiţiului cu 20 de zile, Ressel trebuia să pună la cale o 
întâlnire Mackensen-Averescu și Mitilineu trebuia să ia contact cu 
oamenii politici din București. Delegații raportau lui Averescu (2 fe- 
bruarie 1918) că atât Carp cât si Lupu, Nenitescu, Beldiman și Virgil 
Arion sunt pentru îndepărtarea regelui de la tron 13. 

Amănunte asupra tratativelor dintre delegaţii lui Averescu și con- 
servatorii din Bucureşti ne-au rămas într-un memoriu manuscris al lui 
D. Nenitescu. Acesta ne spune că întrevederile au avut loc la Athénée 
Palace, unde Lupu Kostaki a citit în numele lui P. P. Carp o declaraţie 
cu următorul cuprins: „D. P. P. Carp vă roagă să supuneti respectuos 
Majestății Sale că, în părerea lui, chiar dacă regele ar semna pacea cu 
Puterile Centrale, rămânerea lui pe tron ar da naștere la o serie de 
convulsiuni care ar face dinastia imposibilă și ar îngreuia vindecarea 
rănilor cauzate printr-o politică fatală“ 14. 

La 3 februarie 1918 însuşi Averescu veni pe teritoriul ocupat și 
întâlni pe Mackensen la Buftea și, la propunerea generalului german 
ca mai întâi să fie schimbată dinastia, Averescu, loial Coroanei, dă un 
răspuns negativ !5. Politicienii din teritoriul ocupat erau și ei de părere 
că prin abdicarea regelui Ferdinand în favoarea unuia dintre fiii împă- 
ratului Wilhelm al II-lea, clauzele teritoriale ale tratatului de pace cu 


13 Alexandru Averescu, Notite zilnice din război 1914-1918, Bucureşti, 1938, 
p. 187 si urm. 

14 Memoriu manuscris al lui D. Nenitescu 

15 Alexandru Averescu, op. cit., p. 292 

România vor fi cu mult indulcite !6. Fruntasii conservatori care fac 
această propunere erau inspirați chiar de cercurile din jurul lui 
Wilhelm, căci ei înțelegeau să lucreze direct cu Berlinul, pe deasupra 
şi chiar câteodată împotriva sugestiilor de la Viena. Conflictul de 
interese între politica urmărită de Austria în sud-est si cea germană nu 
va întârzia să apară și în preliminariile de pace de la Buftea. Pe când 
doctrinarii germani arătaseră că scopul urmărit de Germania era 
organizarea unui vast imperiu federal al Europei Centrale, în care ele- 
mentul german să aibe preponderență, Austro-Ungaria, cu veleitäti de 
independenţă faţă de politica germană, ducea o politică anexionistă pe 
cont propriu, revendicând Sud-Estul pentru sine. Prin urcarea pe tronul 
României a unuia din fiii lui Wilhelm politica de unificare a Europei 
Orientale sub egidă germană ar fi făcut un pas înainte. 

Stere arătă cu mult entuziasm lui Alexandru Marghiloman bine- 
facerile unei integrări a României în federaţia germană, pe care el o 
numea un proiect de alianță personală cu împăratul Wilhelm. „Am 
avea aci un vicerege şi am avea avantajul unei guvernări căreia Austra- 
lia si Canada i-au apreciat binefacerile“ 17. În tratativele pe care 
Beldiman le purta cu Hindenburg si Ludendorff, înlăturarea regelui 
fusese de asemenea hotărâtă, Beldiman urmând să devină guvernator 
sau cel putin șef al guvernului 8; încă de la 6 ianuarie 1918, Horst- 
mann, întors de la Berlin, instiinta pe Marghiloman (4 februarie) cá 
opoziţia împotriva regelui Ferdinand nu a scăzut în capitala Germaniei. 
„Soluţia bună ar fi ca regele să constituie singur Regenta şi să se re- 
tragă în concediu: tren de lux pentru Elveţia, cu familia în siguranţă şi 
departe de plictiselile rușilor“ spunea Horstmann !?. 

Punctul culminant al acţiunii antidinastice, care trebuia să sfârseas- 
că prin integrarea noastră în spațiul Germaniei Mari, este atins în luna 


16 Mircea Vulcănescu, Războiul pentru întregirea neamului, extras din Enciclo- 
pedia României, Bucureşti, vol. I, 1938, p. 929 

17 Alexandru Marghiloman, Note politice, vol. IIl, 1917-1918, Bucureşti, 1927, 
p. 286 

13 Ibidem, p. 292 

19 Ibidem, p. 326 

aprilie a aceluiași an. lată cum este relatat de Marghiloman: „Carp a 
fost azi dimineaţă la Oscar Kiriacescu: «S-a sfârșit! Regele va fi de- 
tronat, prinţul Ioachim de Prusia e urmașul lui și se va face o pace 
germană în locul păcii austriece care s-a proiectat». Colonelul Kontz, 
care se afla la mine, e în curent cu aceasta. De altfel aceste vorbe umblă 
prin tot orașul. Doamna Candiano, speriată, vine la Ploiești, Nazarie 
răspândește aceleași vorbe, cu suplimentul că ni se înapoiază Dobrogea 
şi graniţele Transilvaniei“ 2. 

Si Ion Lupaș vorbeşte despre proiectul acelorași personalități de a 
detrona pe suveranul întregitor, datându-l însă cu un an în urmă, adică 
în 1917, şi urmărind de data aceasta anexarea României la monarhia 
bicefală. În primăvara anului 1917, câțiva aderenti ai Puterilor Centrale 
(Alexandru Beldiman, Constantin Stere, Alexandru Vaida) făuriseră 
împreună cu contele Czernin, ministrul de Externe al Austro-Ungariei, 
planul pentru detronarea regelui Ferdinand și anexarea României la 
monarhia habsburgică. Lipsa de loialitate față de regele Ferdinand a 
unora dintre conservatori a făcut obiectul unui proces politic judecat 
de Curtea Martialä a Corpului II de Armată din Bucureşti, după primul 
război mondial. S-a discutat dacă a fost vorba de o trădare a cauzei 
naționale, sau numai de un greșit calcul politic, atunci când conser- 
vatorii germanofili, vizând victoria armelor Puterilor Centrale, căutau 
să împiedice mutilarea teritoriului național prin înglobarea întregii 
Românii în Austro-Ungaria sau prin acceptarea unui rege german la 
București; în orice caz Marghiloman scria în testamentul său: „Am 
greșit poate mai des decât socotesc, dar gândul mi-a fost totdeauna 
curat si mi-am iubit tara" ?!. 

Când, spre fericirea noastră, războiul mondial luă din nou o în- 
torsătură favorabilă, proiectul acesta căzu, ca și cele asemănătoare 
dinaintea sa, și cu timpul fu dat uitării. 

În 1932 însă, d. Vaida Voevod, sesizat de pasajul pe care d. I. Lupas 
îl strecurase în manualul său şcolar de Istoria Românilor, contestă că ar 


20 Ibidem, p. 471 
21 Alexandru Marghiloman, Note politice, vol. V, 1920-1924, Bucuresti, 1927, 
p.212 

fi discutat vreodată cu politicienii din București răsturnarea dinastiei 
române și integrarea României în monarhia austro-ungară, cerând 
lămuriri publice lui Ottokar von Czernin, spre a restabili adevărul isto- 
ric. Contele Czernin, îi răspunde astfel: „Constat adevărul, precizând 
că între reprezentanţii Puterilor Centrale au existat în mod trecător 
asemenea planuri în discuţii intime, însă dvs. nu ati avut niciodată de 
a face câtusi de putin cu așa ceva“ 22. Chiar Czernin se gândise să ceară 
regelui Ferdinand I, în numele Puterilor Centrale, să abdice atunci când 
avusese loc întâlnirea între guvernul român si ministrul austriac, din 
gara Răcăciuni. După cum însuși mărturisea în Camera austriacă (la 
3 octombrie 1918), nu a făcut acest lucru de teamă ca nu cumva regele, 
voind să-și salveze situaţia, să nu se pună iar în fruntea armatei sale si 
să prelungească astfel războiul23. Se pare că si împăratul Carol era 
împotriva răsturnării lui Ferdinand, cerută mai ales de Berlin, pe motiv 
că ideea monarhică nu ar avea nimic de câștigat prin înlăturarea suve- 
ranului român si fiindcă anexarea României la Austro-Ungaria nu ar 
fi găsit o primire favorabilă în România 24. 

Deci, nici în preliminariile păcii de la Buftea, semnată de d. C. Ar- 
getoianu la 20 februarie/ 5 martie 1918, nici în tratatul de pace de la 
24 aprilie / 7 mai 1918 nu s-a recurs la aceste soluţii. La Buftea cercu- 
rile militare din jurul lui Mackensen susțineau cá Germania are nevoie 
de un stat român putemic în flancul Rusiei, pe când Czernin urmărea 
divizarea României între Austria, Bulgaria și Rusia si reducerea 
noastră la un stat fantomă ce ar stăpâni Delta Dunării 25. 

Nici situaţia Austriei nu era în acest timp dintre cele mai fericite. 
După o domnie de 68 de ani, Franz Joseph închisese ochii la 21 no- 
iembrie 1916. Noul domnitor, Carol al IV-lea de Habsburg, e ultimul 
împărat al Austriei și rege al Ungariei. Simtind înfrângerea ce se apro- 
pia, el își propune să desfacă alianța cu Germania și să încheie o pace 
separată. Wilson, răspunzând propunerilor de pace ale Austriei, se 


22 „Adevărul“, an. 45, nr. 14.780 

23 C, Xeni, op. cit., p. 196 

24 R, W. Seton-Watson, op. cit.. p. 572 
25 Mircea Vulcánescu, op. cit., p. 929 

mulțumea cu promisiunea de independență numai pentru Boemia, 
Slovacia si Croatia, celelalte naţionalităţi continuând convietuirea în 
dubla monarhie, ce urma să se reorganizeze pe baze federale. Și Marea 
Britanie, prin glasul autorizat al lui Lloyd George, susţinea o Aus- 
tro-Ungarie federală, atunci când se spunea că „disoluția Austro-Un- 
gariei nu face parte din scopurile noastre de război, dar e natural că 
trebuie să fie acordate guvernări autonome acelor naţionalităţi din 
Austro-Ungaria care le-au dorit atât de mult“ 26. 

Nationalitätile înclinau încă pentru o înțelegere federală, ca cehii, 
care, prin deputatul Stanék declarau in Reichsrat (30 mai 1917) că 
sprijină transformarea Austro-Ungariei într-un stat federal în care slo- 
vacii și cehii să formeze o singură unitate politică. De asemeni Koroëec 
citea o declaraţie la clubul iugoslav, în care adera la o Austro-Ungarie 
federală, cu condiţia ca slavii de Sud să constituie un singur stat. 

Tratativele de pace ale lui Carol al IV-lea nu au fost încununate de 
succes, deoarece el urmărea o pace generală, care să asigure imperiului 
integritatea, pe când Aliaţii voiau să obțină o pace separată, care să 
scoată numai Austro-Ungaria din luptă, acordând unor naţionalităţi 
independenţa, iar altora numai autonomia. 

Trăgând consecinţele politicii pacifiste infructuoase inaugurate în 
1916, ministrul de Externe Ottokar von Czernin demisionează în urma 
unei polemici avute cu Clemenceau asupra acestei chestiuni. În oficio- 
sul său ,,Reichspost" Czernin dădea însă o altă explicaţie retragerii 
sale, anume neînțelegerile cu Germania asupra viitorului dinastiei 
române; acesta nu putea fi însă motivul real al demisiei. 

A doua mare directivă din timpul scurtei domnii a lui Carol al 
IV-lea a fost, ca si prima, destinată eșecului si privea acordarea auto- 
nomiei locale naționalităților din imperiu. Urmând exemplul dat de 
Franz Ferdinand, de ai cărui colaboratori se si înconjurase, Carol al 
IV-lea voia să transforme Austro-Ungaria într-o federaţie. Dar propu- 
nerea sa de la 18 octombrie 1918 venea prea târziu, atunci când natio- 
nalitätile, încredințate că vor putea să obţină prin propriile lor puteri 


26 Florin Codresco, La Petite Entente. vol. 1, p. 105 

independenta, refuzau să mai dea ascultare autorităţii centrale. Este 
vorba deci de o schimbare de roluri, împăratul propunând acum federa- 
lismul şi nationalitätile, mai sigure pe ele decât oricând, refuzându-l. 

Astfel, încă de la 6 ianuarie 1918, deputaţii cehi reuniți în adunare 
constituantă cereau un stat cehoslovac independent; chiar fostul fede- 
ralist Stanék declara în Camera de la Viena (2 octombrie 1918) că gu- 
vernul Majestății Sale nu va putea acorda niciodată cehilor ceea ce ei 
doresc. 

În fata mișcării de eliberare de sub jugul dualist, împăratul, voind 
să mai salveze ceea ce era posibil din imperiul intrat în dezagregare, 
declara în Consiliul de Coroană, la 15 octombrie 1918, că va acorda 
fiecărui popor dreptul de a se organiza pe baze naţionale, în cadrul 
federaţiei habsburgice. Dar Wekerle, primul-ministru maghiar, nu vrea 
să cedeze nici în ultimul moment și, continuând politica de autoritate, 
comunică Austriei că o va înfometa, interzicând exportul alimentelor 
spre Viena, dacă se părăseşte regimul dualist. 

Ca urmare a presiunilor maghiare, în manifestul imperial de la 
18 octombrie 1918 se fac concesii Ungariei, spunându-se că se recu- 
noaste dreptul de organizare pe baze nationale „fără ca integritatea 
țărilor Sfintei Coroane ungare să poată fi atinsă“27. 

Este adevărat că politica maghiară a acestui timp cunoaște şi o 
excepţie în persoana contelui Kärolyi Mihâly, membru al Partidului 
Independent Maghiar, ginerele lui Andrâssy, francofil, care militase în 
favoarea păcii cu Aliaţii. Ajuns prim-ministru al Ungariei (octombrie 
1918), el reia planurile unei federaţii danubiene pe care Lajos Kossuth 
le elaborase în exil. Milan Hodza crede că și M. Kârolyi este numai în 
aparență un democrat radical și un federalist, căci, în fond, el urmărea, 
ca si înaintașul său de faimă europeană, menținerea integrității terito- 
riale a Ungariei Mari 2%. Totuși, faptul că s-a înconjurat de personalități 
cu vederi largi, ca filosoful radical Oszkâr Jâszi și că va fi silit să pără- 


271. Lupaș, La désagregation de la monarchie austro-hongroise, p. 460 
28 Milan Hodža, op. cit., p. 71 si urm; Al. Marghiloman, op. cit., vol. IV, 
1918-1919, Bucuresti, 1927 

sească Ungaria, unde e considerat trădător, pentru a trăi în străinătate, 
ne face să-l considerăm o excepţie în mișcarea politică maghiară. 

În Cabinetul republican al lui Kârolyi, căci acesta e republican ca 
și Kossuth, ajungând chiar președinte al republicii maghiare, ministru 
al Nationalitätilor este însuși Oszkär Jâszi. Acesta propune românilor 
ca teritoriul Ungariei să fie împărțit în cantoane naționale, ca în 
Elveţia, propunere ce este respinsă de Iuliu Maniu 2. 

Dar mișcarea de emancipare a naționalităților nu mai putea fi opri- 
tă prin momelile de ultimă oră ale austro-maghiarilor. La 18 octombrie 
se făcea auzită în parlamentul maghiar vocea deputatului român 
Al. Vaida Voevod, care în protestele Camerei declara: „După suferințe 
şi lupte de veacuri, națiunea română din monarhia austro-ungară 
așteaptă și pretinde afirmarea drepturilor sale inalienabile si im- 
prescriptibile la o viață naţională integrală“ %. 

Manifestarea de independență a românilor este urmată de o mani- 
festare similară din partea slavilor din Sud, care la 19 octombrie, în 
manifestul de la Zagreb, cereau un stat independent pentru teritoriile 
locuite de sârbi, croaţi şi sloveni. 

La 28 octombrie 1918 Comitetul revoluţionar ceh punea stăpânire 
pe Praga, în timp ce polonii din Galiţia se uneau cu Polonia. 

În sfârşit, la 30 ale aceleași luni, în Ungaria punea mâna pe putere 
Partidul Revoluționar Maghiar, iar Slovacia se unea cu Boemia. 

În fata imperiului intrat în descompunere, Carol al IV-lea, prin 
manifestul din 11 noiembrie 1918 anunţă că „a renunțat vremelnic la 
orice participare în conducerea treburilor publice“. Carol al IV-lea si 
ceilalți membri ai dinastiei de Habsburg sunt expulzați din Austria și 
averile lor sunt sechestrate, în baza legii din 3 aprilie 1919. El va muri 
în exil în 1922 (în insula Madeira), după ce încercase în 1921 să-și 
recâștige tronul. 

* 


Prin încheierea tratatelor de la Saint-Germain (10 septembrie 
1919) si de la Trianon (4 iunie 1920), care consfinteau dezmembrarea 


29 R.W. Seton-Watson, op. cit., p. 594; George Moroianu, op. cit., p. 1468 
30 loan Georgescu, Viaţa politică a Românilor din Ardeal si Bucovina, p. 791 

monarhiei dualiste și instaurarea statelor naţionale în centrul Europei, 
un nou capitol din istoria federalismului danubian se închide. De la 
proiectul lui Ignatie Martinovici a trecut deci peste un secol de gândire 
federală, aplicată de regiunea restrânsă a Dunării de Jos. 

În articole de presă, în lucrări politice, în convorbiri diplomatice, în 
conspirații revoluţionare si, în sfârșit, în corespondențe particulare, s-a 
dezbătut problema federaţiei Dunării sub cele mai variate aspecte, fără 
ca sămânța federală să dea vreun rod pe solul dunărean. Autorii sunt 
unanimi în a recomanda acestei părți a lumii adoptarea unei soluţii 
federale, fără însă ca vreunul din ei să fie federalist sincer. Căci 
federalismul danubian a fost numai o mască sub care s-a ascuns gândul 
de independenţă națională al italienilor, românilor, cehilor, croaților, 
slovenilor, slovacilor și polonilor, un scut sub care politica maghiară 
voia să-şi realizeze visul imperialist de dominare și un drog prin care 
Austria decadentă credea că își poate lungi zilele. 


CAPITOLUL VII 


MICA ÎNŢELEGERE 
(1920-1930) 


Realizarea statului naţional înseamnă un mare triumf al dreptății 
popoarelor. Dar viaţa politică internațională nu va cunoaște o încetinire 
de ritm în urma împlinirii idealului naţional. Învinșii rămân cu privirile 
în urmă, regretând trecutul, pe care voiesc să-l reînvie prin abilitate 
diplomatică, sau chiar pe calea armelor. Învingătorii caută prin alianţe 
să se opună coaliţiei revizioniste si să-şi asigure stăpânirea asupra 
teritoriilor atât de greu dobândite. 

Prevăzător, Take Ionescu propunea ca la Conferinţa păcii, Româ- 
nia, lugoslavia, Cehoslovacia, Grecia și Polonia să se prezinte ca un 
singur bloc, care şi-ar fi putut susține cu mai multă autoritate reven- 
dicările. În acest scop, Take Ionescu purta în 1918 discuţii cu Pašić, 
Beneš si Venizelos, la Londra si Paris. Blocul oriental al lui Take 
Ionescu trebuia să se întindă de la Marea Baltică până la Marea Egee 
şi ar fi devenit, cu cele 75 000 000 locuitori ai săi, una dintre princi- 
palele puteri europene. Blocul statelor mici din răsăritul Europei tre- 
buia să contrabalanseze influenţa blocului germano-maghiar din vest si 
să izoleze Rusia sovietică, prin celebrul cordon sanitar al statelor de la 
frontiera vestică a Rusiei, spre a împiedica propagarea revoluţiei ruse 
în restul Europei. El propunea ca un singur tratat de alianţă să lege 
toate cele cinci state răsăritene într-o federaţie balto-egeică. În concep- 
tia sa, cunoscută din manifestul adresat ţării în 1919, în calitate de 
preşedinte al Partidului Democrat pe care voia să-l înființeze, din 
articolul publicat în 1921 în „Eastern Europe“ și din alte articole și 
discursuri, cele cinci state trebuiau să-şi garanteze mutual fruntariile, 

să aibă o politică externă comună și o instrucţie militară și armament 
comun. 

Dillon, vorbind despre proiectul lui Take Ionescu, spunea că „acest 
bărbat de stat cu vederi largi a compus un plan genial, atât pentru 
realizarea intereselor statelor mărite după război, cât şi pentru întărirea 
păcii pe continent și în special în centrul și orientul european“. 

Proiectul lui Take Ionescu nu s-a putut totuși realiza, căci pe lângă 
faptul că stârnea ostilitatea URSS si a germano-maghiarilor, a căror 
influență își propunea s-o combată, se mai izbea si de neînțelegerile 
dintre coparteneri, care își disputau unele teritorii „ca Banatul (românii 
şi iugoslavii) si Jaworzno (cehii si polonii)“ !. 

Dar manifestatiile tot mai zgomotoase ale asociaţiilor maghiare 
pun pe gânduri pe beneficiarii tratatului de la Trianon. Ungaria număra 
350 000 de conationali în Iugoslavia, 600 000 în Cehoslovacia si 
500 000 în România și își organizează centre de propagandă si spionaj 
la Miskolc si Györ pentru Cehoslovacia, la Pecs, Kaposvár și Szeged 
pentru lugoslavia si la Szombathely pentru Austria?. 

Mai mult chiar, în ziua în care plenipotenţiarii maghiari semnau 
tratatul de pace de la Trianon, Kokovszky, președintele adunării natio- 
nale maghiare, declara că „ne separám, dar nu pentru totdeauna“3. 

Spiritului revansard maghiar neputându-i-se opune blocul balto- 
egeic al lui Take Ionescu, Eduard Beneš propune să se ajungă la o 
înțelegere restrânsă, în trei parteneri, adică între Cehoslovacia, Iugo- 
slavia și România. Astfel se ajunge la semnarea primei convenţii de- 
fensive, ceho-iugoslavă, la 14 august 1920, care va sta la baza intele- 
gerii regionale cunoscută sub numele de Mica Înţelegere. 

Mica Înţelegere (La Petite Entente, Piccola Intesa) îşi împrumută 
numele de la Marea Înţelegere a puterilor din Apus si de la alte antante 
cunoscute istoriei diplomatice. Dar nașul ei nu este, cum credea 


1 Romulus Seisanu, op. cit., p. 320 si urm.; C. Xeni, op. cit., p. 461 si urm.; Florin 
Codrescu, op. cit., vol. I, p. 153 si urm. 

? A. Muset, La Petite Entente, p. 13 

3 Idem, p. 13 


102 


ROMÂNII SI IDEEA FEDERALISTĂ 


N. Iorga, unul din făuritorii înțelegerii, românul Take Ionescu^, ci chiar 
un adversar al înțelegerii româno-sârbo-cehe: ziarul maghiar „Pesti 
Hirlap“. Ziarul budapestan dădea în derâdere acest nume înțelegerii 
tripartite ce se punea la cale, într-un comentariu din februarie 1920, 
dar cei vizati n-au întârziat să-şi transforme porecla în renume. De- 
numirea de Mica Înţelegere e lansată în lumea diplomatică de Eduard 
Benes şi a făcut carieră. 

Originile Micii Íntelegeri nu trebuiesc căutate în trecutul prea 
apropiat, căci ea nu s-a născut ca o construcţie abstractă, gata înarmată, 
din mintea făuritorilor ei, ca în miturile elenice, ci a cunoscut o lungă 
perioadă de gestație al cărei început trebuie pus cel putin în anul 
revoluţionar 1848. O convietuire multiseculară a celor trei naționalități 
pärtase ale Micii Íntelegeri, în sânul apusului Imperiu austriac, le-a 
învăţat să se cunoască în suferințe şi lupte comune pentru înfăptuirea 
idealului comun al emancipării nationale. Românii, croații și slovacii 
erau legati prin comunitatea de destin, pe care au înțeles să nu-l suporte 
pasiv, ci să şi-l croiască după morala dreptului ginţilor. Încă de la 
26 aprilie 1849 colaborarea dintre reprezentanții celor trei națiuni opri- 
mate se vădea în memoriul comun pe care îl înaintau împăratului 
Austriei 5. Colaborarea româno-slovaco-sârbă se adánceste cu timpul 
si congresul naționalităților nemaghiare ţinut la Budapesta in august 
1895 este o demnă prefatare a Micii Antante. Prezida aci G. Pop de 
Băsești, reprezentantul românilor, și participa Mihailo Polit din partea 
sârbilor si Pavol Mudron din partea slovacilor 6. În 1906 se înființează, 
chiar de către deputaţii aceloraşi naţionalităţi, „Clubul naționalităților 
oprimate“, la care participă sârbul Mihailo Polit, slovacii Milan Hodža 
si Pavel Blaho si românii luliu Maniu și Vaida Voevod”. 

Chiar înaintea lui Take Ionescu, vorbise în diverse articole de pre- 
să, memorii și conferințe la Sorbona sau la King's College (19 octom- 
brie 1915) despre posibilitatea unirii statelor mici din Europa Centrală, 


4 N, lorga, Istoria Românilor, vol. X, p. 434 
5 Vezi p. 8 a acestei lucrări 

6 [on Georgescu, op. cit., p. 789 

7 Florin Codresco, op. cit., vol. I, p. 148 

într-un „tip de federaţie mai larg si mai suplu“ Tomáš Garrigue 
Masaryk, profesor la Universitatea din Praga și conducătorul Partidului 
Popular Ceh. Acest elev al lui Kâlnoky, care privise pe vremuri, în 
Weltrevolution, Austria federală numai ca o formulă tranzitorie, până 
la înfiriparea statului independent ceh, nu va vedea nici în Mica 
Înţelegere o creaţie definitivă, statică; sociologul Masaryk, devenit 
primul preşedinte al statului cehoslovac, o va voi numai ca o etapă spre 
realizarea unei înțelegeri generale a statelor mici. 

Dar părinţii legitimi ai Micii Íntelegeri, pe care istoria îi recunoaște 
ca atare, sunt fără îndoială Take Ionescu si Eduard Beneš. Pe mo- 
numentul ridicat în centrul Bucureștiului în onoarea lui Take Ionescu 
[I] sculptorul francez E. Dubois nu a uitat să figureze, pe lângă alegoria 
Tisa, pe lângă soldaţii pe care verbul politicianului român îi conducea 
la luptă si figura alegorică a Păcii, si sub chipul Micii fntelegeri, trei 
tinere fete, reprezentând cele trei tinere state pe care diplomatul Take 
Ionescu reușise să le infráteascá. 

De fapt Take Ionescu nu pierduse niciodată speranța că Mica În- 
telegere va deveni în timp, dintr-o înţelegere tripartită, o antantä a cinci 
state, prin aderarea Poloniei şi Greciei la nucleul ceho-sârbo-român. 
Ajungând ministru de Externe în cabinetul Averescu, el încheie la 
23 aprilie 1921 convenţia defensivă dintre Cehoslovacia şi România, 
urmată la 7 iunie același an de convenţia iugoslavo-română. 

Celălalt mare promotor al Micii intelegeri a fost Eduard Beneš, 
care timp de o decadă (1918-1928) a condus politica externă a Ceho- 
slovaciei, succedánd în cele din urmă lui Masaryk la președinția repu- 
blicii. Beneš declara că a început încă din 1919, Ia Paris, conversații 
cu reprezentanţii Iugoslaviei în vederea încheierii unei înțelegeri între 
cele două ţări, care să stea la baza Micii Înțelegeri?. Si în concepţia 
politică a lui Eduard Beneš, ca si în concepţia lui Take Ionescu sau 
Tomáš Masaryk, Mica Înţelegere trebuia să fie numai un prim popas 
pe drumul unei realizări grandioase. Beneš voia cát mai multe acorduri 


8 Eduard Beneš, Cing années de politique extérieure, p. 13 

prietenești între statele europene, ca prin această reţea a tratatelor de 
amicitie să se ajungă la o înţelegere continentală. 

Creatorii Micii Íntelegeri s-au arătat partizanii unor antante largi, 
cuprinzând chiar întreaga Europă, dar au fost ostili încercărilor de 
organizare a unei federaţii danubiene, care ar fi reconstituit de curând 
decedata monarhie dualistă. 

„Confederaţia danubiană, spunea Eduard Beneš, nu se va face 
pentru zece motive: primul este că statele nu vor, al doilea... și mai 
trebuie să continui?" ?. 

Cu altă ocazie, tot Eduard Beneš declara: „Nu putem să acceptăm 
o atare combinaţie, căci o confederație danubiană înseamnă reconsti- 
tuirea Ungariei în frontierele sale istorice“ 10. Ministrul de Externe al 
Cehoslovaciei spunea, în urma semnării tratatului de la Belgrad, că 
este fericit că a putut dovedi celor care visau o federație danubiană că 
statele din centrul si sud-estul Europei se pot înţelege pe cale directă. 

Unitatea statelor membre ale Micii Íntelegeri s-a vădit prima dată 
în energia cu care s-au opus restaurării Habsburgilor în Ungaria. De 
două ori fostul rege al Ungariei, Carol al IV-lea, a încercat să-și re- 
câștige tronul, susținând că nu abdicase niciodată formal, ci numai 
renuntase temporar la exercitarea prerogativelor regale. Prima dată, la 
26 martie 1921, Carol al IV-lea, însoţit de contele Erdeley, descinsese 
la Szombathely și, câștigând de partea sa pe generalul Lehâr, amenința, 
în fruntea a 30 000 de soldati, să cucerească Budapesta. Numai în urma 
unui ultimatum din partea Cehoslovaciei, Iugoslaviei şi României, 
Carol al IV-lea renunţă la această întreprindere și părăsește Ungaria la 
5 aprilie. Cu această ocazie, deși convenţia cu România nu era încă 
semnată, cele trei state se consultă și iau hotărâri comune de o mare 
importanţă. Pentru a doua oară, la 20 octombrie 1921, ex împăratul 
Carol cu soţia sa Zita își fac apariția la Szombathely și, după ce nu- 
mește prim-ministru pe Kokovszky și atrage de partea sa pe generalul 
Hegediis, comandantul trupelor din regiunea Sopron, înaintează în 
fruntea armatei spre Budapesta, având mai multe ciocniri cu trupele 


? Florin Codrescu, op. cit., vol. I, p. 329 
19 Ibidem, p. 170 

rămase credincioase regentului Horthy. La 22 octombrie Beneš noti- 
fica celorlalte puteri că prezenţa lui Carol al IV-lea pe solul Ungariei 
constituie un „casus belli“ si declara mobilizarea parțială, fiind urmat 
în aceste măsuri de Iugoslavia și România. În urma cererii Conferinţei 
ambasadorilor de a expulza de pe teritoriul ei pe fostul împărat, regele 
şi suita sa erau transportaţi (27 ianuarie 1921) la mănăstirea Tihany. 
La 1 noiembrie e îmbarcat pe un monitor britanic cu destinația 
Madeira, unde și muri peste putin timp (1 aprilie 1922) !!. 

Cele două tentative de reinscáunare ale lui Carol al IV-lea au con- 
tribuit într-o oarecare măsură la fortificarea Micii Íntelegeri, căci timi- 
da organizaţie care se înfiripa a putut cu acest prilej constata că există 
pericole comune pe care numai o acţiune concertatä le poate înlătura. 

Pericolul în speţă nu-l reprezenta întoarcerea Ungariei la monarhie, 
pe care de altfel nici nu se gândea s-o părăsească atunci când adoptase 
provizoratul prelungit al regenței, ci dinastia Habsburgilor si tot 
trecutul ei atât de greu de uitat pentru foștii robi. 

Mai mult decât atât, partidul legitimist maghiar mai susținea şi 
periculoasa teză că suveranitatea fostului rege Carol, care nu abdicase 
niciodată de la tron și care nu semnase nici un tratat de pace, se întin- 
dea și asupra tuturor teritoriilor desprinse coroanei Sfântului Ştefan. 
Pentru restabilirea păcii în Europa Centrală trebuia ca această falsä 
argumentare juridică să fie părăsită de Ungaria. La insistențele Micii 
Íntelegeri, Ungaria convoacă o adunare naţională, care, la 6 noiembrie 
1921, anulează drepturile lui Carol al IV-lea şi ale dinastiei de Habs- 
burg în Ungaria. Prin aceasta problema Habsburgilor nu era definitiv 
închisă căci criza prelungită ce va cunoaște în curând Austria va 
reînvia mitul legitimist. Putin a lipsit ca arhiducele Otto de Habsburg 
să nu recâștige tronul străbunilor, în Austria de data aceasta. 

Intrând în arena internaţională cu un succes atât de categoric ca cel 
obţinut de chestiunea Habsburgilor, Mica Înţelegere părea destinată 
unui rol de prim rang în viața internaţională. Sub această lumină 
felicitările pe care Briand le adresa lui Take Ionescu erau mai mult 


(1 G. Plastara, Manual de drept international. p. 232 

decât o simplă politeţe, atunci când spunea: „Pe când noi după război 
n-am realizat nimic, Dvs. ati realizat în adevăr ceva important“ !?. 

În prima sa formă, așa cum a rezultat în urma tratativelor dintre 
E. Beneš, T. Ionescu si M. Nincié, Mica Înţelegere apare ca o alianță 
defensivă realizată prin mijlocirea a trei convenții bilaterale cu caracter 
defensiv, dublate de trei convenţii militare și anume: 

1. Convenţia ceho-iugoslavă, semnată la Belgrad la 14 august 1920 

2. Convenţia ceho-română, semnată la București, la 23 aprilie 1921 

3. Convenţia româno-iugoslavă, semnată la Belgrad la 7 iunie 
1921. 

Conţinutul şi scopul acestor tratate erau identice. Se prevedea anu- 
me că în cazul unui atac neprovocat din partea Ungariei, cealaltă parte 
va veni în ajutorul victimei agresiunii (art. 1), în convenţia româ- 
no-iugoslavă adăugându-se aceeași obligatiune de apărare comună și 
în cazul unui atac neprovocat din partea Bulgariei. Aceste convenţii 
urmăreau deci în primul rând apărarea tratatelor de la Trianon (4 iunie 
1920) si de la Neuilly-sur-Seine (27 noiembrie 1919) căci apărarea tra- 
tatelor era condiţia sine qua non a menţinerii păcii. Chiar în preambulul 
convențiilor, statele semnatare făceau mărturisirea credinței lor paci- 
fiste, arătându-și adeziunea la principiile Pactului Societăţii Naţiunilor, 
atunci când spuneau: „Bine hotărâți a păstra pacea dobândită cu prețul 
atâtor sacrificii și prevăzută prin pactul Societăţii Naţiunilor, precum 
şi ordinea stabilită prin tratatul încheiat la Trianon... etc." 

Prin articolul 3 al acestor convenţii, libertatea de a contracta alianţe 
era restrânsă statelor semnatare, fiind condiţionată de avizul prealabil 
al celorlalţi cocontractanti, iar prin articolul 4 guvernele se obligau să 
se sfătuiască în privința problemelor de politică externă care se refe- 
reau la Ungaria, respectiv și Bulgaria, în convenţia româno-iugoslavă. 

Chiar de la apariţia sa, Mica Înţelegere depășea cadrele unei simple 
alianţe, din moment ce aducea atingeri atât de serioase suveranităţii 
externe a statelor membre, ajungând nu numai la o apărare comună, pe 
care convențiile militare urmau să o statorniceascá, dar chiar la o 


12 C, Xeni, op. cit.. p. 473 

politică externă identică. Conventiile militare nu au întârziat să fie 
semnate și anume: cea româno-cehoslovacă la 2 iulie 1921; cea 
ceho-iugoslavă la 1 august 1921 si cea româno-iugoslavă la 23 ianuarie 
1922. Ele erau încheiate, ca și convențiile politice, pe o durată de doi 
ani. În 1923 durata conventiilor politice a fost prelungită pe termen de 
trei ani si apoi, în 1929, durata validității lor s-a ridicat la cinci ani. În 
prima fază a activităţii sale, cuprinsă între anii 1920 — data creării sale 
— si 1933, data semnării protocolului de la Geneva, Mica Înţelegere 
apare mai ales ca un organ de apărare împotriva pretențiilor maghiare. 
Ea trebuia să asigure pacea Europei Centrale prin garantarea integrității 
telegere a fost nu numai un element de ordine, ci si un element ponde- 
rator, cu funcţia de a asigura echilibrul european, greu zdruncinat prin 
dispariția imperiului bicefal. Ea și-a îndeplinit cu succes misiunile 
încredințate până când, în marea criză politică a Europei, declanșată 
de apetitul teritorial al dictaturilor, s-a prăbușit o dată cu instituția din 
Geneva şi cu alte alianţe care în momentul suprem n-au mai putut 
funcționa. 

În prima etapă a existenţei sale, politica externă a Micii Íntelegeri 
poate fi caracterizată astfel: tendinta de a atrage în orbita sa Grecia si 
Polonia, o poziţie contrară revizionismului maghiar, mişcării legiti- 
miste și anschlussienc austriace; fidelitate tratatelor de pace, pactului 
Societăţii Naţiunilor si Franţei, ca gardiană a tratatelor si libertatea 
statelor membre de a-și fixa atitudinea faţă de Rusia revoluționară. 

Am văzut cum creatorii Micii Întelegeri consideraseră cele trei 
acorduri politico-militare numai ca un început, rămânând ca şi alte 
state, cu interese identice de apărare a fruntariilor, să adere la sistemul 
defensiv organizat iniţial în trei. Take Ionescu socotea tratatul sâr- 
bo-grec din 19 mai 1919 ca parte integrantă din alianța defensivă a Mi- 
cii Întelegeri care trebuia completat cu tratatele similare greco-român 
si greco-ceh. 

Cât despre Polonia, ea a fost ținută în curent cu lucrările conferin- 
telor Micii Íntelegeri. La conferința din București (20-24 februarie 
1922), Polonia e reprezentată prin ministrul său de acolo, Ukraynski, 

la conferinţa de la Belgrad (8 iunie 1922) prin ministrul Ekenski, la 
conferința de la Praga (27-28 august 1922) prin Erazm Piltz, în calitate 
de observator și așa mai departe. Deja un tratat de asistență mutuală 
militară, în cazul unui atac neprovocat din partea Rusiei, fusese semnat 
de prințul Sapieha și Take Ionescu la 3 martie 1921 si reînnoit la 
26 martie 1926 de Ion Duca și Wielowieski. Urmând cu tenacitate 
planul său, Take Ionescu media și o înțelegere ceho-polonă, care nu. 
s-a putut realiza încă până astăzi, din cauza litigiului asupra regiunii 
Teschen. În afară de acest diferend teritorial, care răcise relaţiile dintre 
Praga și Varșovia, mai existau si alte nepotriviri între direcția politicii 
externe poloneze si cea cehă. Polonia declarase prin ministrul său de 
Externe, principele Sapieha, că este gata să garanteze tratatele de la 
Saint-Germain și Trianon, cu condiţia ca și ei să i se garanteze tratatul 
de la Riga (18 martie 1921). Polonia căuta mai ales aliaţi care să-i 
asigure frontiera orientală, în timp ce Cehoslovacia rusofilă era ostilă 
oricărui conflict cu URSS, chiar dacă Polonia s-ar fi găsit în legitimă 
apărare. În sfârşit, un ultim punct de dezacord între Polonia si întreaga 
Mică Înţelegere o constituiau relaţiile cordiale dintre Varşovia și 
Ungaria, împotriva căreia Mica Înţelegere se ináltase în primul rând. 

Faţă de nici un stat politica Micii Înţelegeri nu a fost mai con- 
secventă, de la creare până la dispariţia ei, ca faţă de Ungaria, căci si 
maghiarii în tot acest răstimp au cântat numai pe o singură coardă: 
aceea a revizionismului. Apologetul revizionismului maghiar a fost 
contele Bethlen. Trecând prin toată gama lamentărilor împotriva 
tratatului de la Trianon ce pedepsea „o pretinsă nedreptate“, el ajungea 
la ameninţări, atunci când afirma că tratamentul insuportabil aplicat 
de Mica Înţelegere minorităţilor maghiare va conduce la un război 
inevitabil. Şi Mica Înţelegere se va dovedi până la marea criză eu- 
ropeană un instrument eficace de apărare împotriva pretențiilor 
maghiare. 

Politica Micii Înţelegeri față de Bulgaria revizionistă nu s-a 
deosebit prea mult de politica de intransigentä practicată faţă de 
Ungaria. 

Mica Înţelegere a fost un apărător sincer al independenţei Austriei, 
opunându-se atât restaurării Habsburgilor, care ar fi însemnat o re- 
întoarcere la un imperialism perimat cât şi Anschluss-ului, care ar fi 
crescut peste măsură puterea Germaniei în Europa Centrală, consti- 
tuind o ameninţare nu numai pentru Cehoslovacia încercuită, ci pentru 
întreg Sud-Estul. 

În timp ce prinosul de recunoștință al celor trei state succesorale 
se îndrepta spre Franța, care de la Napoleon al III-lea nu părăsise po- 
litica de susţinere a statului national, relaţiile cu Italia erau mai degrabă 
reci, căci acest stat latin se temea la început de o presiune slavă exer- 
citată prin intermediul Micii Íntelegeri asupra Mării Adriatice, iar mai 
târziu sub regimul fascist devine sustinätoarea revizionismului ma- 
ghiar, chiar împotriva fraţilor de sânge latin. 

În sfârșit, politica cea mai soväielnicä a avut-o Mica Înţelegere față 
de noua republică socialistă sovietică. În timp ce Iugoslavia, si mai ales 
Cehoslovacia, ambele slave, se arătau rusofile, România, vecina direc- 
tă a marii republici, avea nu numai litigii teritoriale cu aceasta, ci se 
temea și ca propaganda comunistă să nu pătrundă pe teritoriul ei. În 
aceste condițiuni Mica Înţelegere a dat deplină libertate membrilor ei 
de a-și lua atitudinea pe care o vor crede cea mai indicată faţă de Rusia 
sovietică. 

Aceasta a fost poziţia Micii Întelegeri în câmpul politic european 
până la 16 februarie 1933 când, la Geneva, se dă o nouă organizare 
acestei antante, depăşindu-se scopurile pentru care fusese iniţial creată. 


NOTELE EDITORULUI 


I. Statuia lui Take Ionescu a fost distrusă de autoritățile comuniste. 


CAPITOLUL VIII 


STATELE DUNĂRENE ÎN FAȚA 
PLANURILOR BRIAND ȘI TARDIEU 


Aristide Briand se arătase gelos de realizările Micii Íntelegeri pe 
care le voia imitate și de marile puteri din Apus; el nu va întârzia să se 
pună în fruntea unei nobile mișcări de unificare voluntară a întregii 
Europe, asupra căreia nu ne vom opri decât spre a vedea reacţia pe care 
a provocat-o în țările Europei danubiene. Deși de formaţiune intelec- 
tuală dubioasă, unde se amestecau reminiscente din discuţiile cercu- 
rilor socialiste si din berăriile Cartierului latin, jurnalismul si mai ales 
experienţa vieţii, Aristide Briand reuşeşte să se impună lumii politice 
universale prin rarul său talent oratoric și abilitate diplomatică !. Atât 
în Franța cât si la Geneva, el va reprezenta tipul de elită al politicianu- 
lui parlamentar, dotat cu o intuiţie genială care va şti să se apropie de 
cele mai înalte concepţii de politică internațională. Franţa va cunoaște 
pe timpul lui Briand culmea gloriei și a prestigiului, fiind la un pas de 
a realiza o pace durabilă a lumii întregi. Ca şi Michelet, Briand era de 
părere că Franţa și Germania sunt lobii creierului european, pe care 
istoricul francez propunea să nu-l separe „scalpelul unui nationalism 
rău înţeles“2. 

Politica federală a lui Briand se baza pe realizarea unei înțelegeri 
franco-germane, sincere și loiale, chiar cu riscul ca Franţa să cadă sub 
servitutea economică a Germaniei. Prevestirile lui Fr. List din 1843, 
adresate germanilor, englezilor si altor popoare europene, spre a le 


! L, Dumont-Wilden, op. cit..p. 214 
2 pP. P. Negulescu, Destinul omenirii, vol. Il, p. 302 


111 


GEORGE CIORĂNESCU 


dezvălui primejdia expansiunii industriale americane, fuseseră înțelese 
și de Briand. 

„Uniţi-vă, spusese List, căci în mai putin de un secol noul popor 
care crește pe celălalt țărm al Atlanticului va domina Europa și lu- 
mea" 3. 

Fiind convins, ca și Saint-Simon, că din luptele intra-europene 
numai puterile anglo-saxone câștigă, Briand încearcă o apropiere cu 
fostul vrájmas de ieri, cu Germania€. El nu elimină însă din viitoarea 
federaţie Marea Britanie, asa cum propusese Coudenhove-Kalergi, ci 
se adresă și Angliei, care participă la toate discuţiile, adoptând însă o 
atitudine negativă. 

Briand a fost susținut în activitatea sa federală de asociaţia înteme- 
iată de Emile Borel la Geneva, în 1926, sub numele de Federația pentru 
înțelegere europeană, având în 1931 ca membri 15 state. 

Pentru prima dată Briand lansează ideea federalizării Europei în- 
tr-un discurs ţinut în fata Adunării Societății Naţiunilor, la 5 septem- 
brie 1929. Recunoscând că în noţiunile cele mai înțelepte există întot- 
deauna un grăunte de nebunie și curaj, Briand mărturisește că și 
această idee, împrumutată de la poeti și filosofi, poate părea la prima 
vedere temerară. „Dar dacă vom lăsa numai pe seama tehnicienilor 
grija de a rezolva aceste probleme, va trebui în toti anii, la fiecare 
adunare, să ne resemnăm să ținem foarte frumoase discursuri și să 
înregistrăm cu amărăciune multe decepţii“ 5. 

În lunga serie a discursurilor în care reprezentanţii statelor membre 
ale Societăţii Naţiunilor răspund propunerii lui Briand, se face remar- 
cată atitudinea negativă adoptată de Commonwealth-ul britanic și de 
Italia, în timp ce Germania lui Stresemann si Mica Înţelegere dădeau 
un sprijin activ acțiunii Briand. 

Eduard Beneš, în numele Cehoslovaciei, arată la 9 septembrie că 
aderă la mișcarea federală iniţiată de Briand, căci își propune un nobil 


3 Yves Troquer, L'union douanière européenne 
4 C. Greceanu, Statele Unite ale Europei, p. 82 
5 B. Mirkine-Guetzéwitch, L'union européenne, p. 34 

ideal pacifist şi recomandă pentru atingerea acestui scop o elaborare 
atentă si o realizare prudentá a planului federal $. 

G. G. Mironescu, pentru România, sustine că trebuie realizată în 
prealabil dezvoltarea normală și economică a statelor europene, căci 
numai astfel bazele colaborării federale vor fi solide 7. În sfârșit, în 
urma intervenţiei lui Marinkovié, ministrul de Externe iugoslav, s-a 
luat hotărârea de a însărcina pe A. Briand cu misiunea redactării unui 
memorand, care să expună statelor europene dezideratele sale federale. 
Memorandumul era prezentat statelor europene la 1 mai 1930 având 
titlul: Memorandum sur l’organisation d’un régime d'union fédérale 
européenne. 

Pentru a calma nelinistile celor care se credeau ameninţaţi de noul 
organism pe care năzuia să-l creeze, Briand, ca bun diplomat, își 
începe expunerea prin a declara că federaţia europeană nu va fi o alian- 
tä exclusivă îndreptată împotriva unei naţiuni sau grupări de naţiuni 
(aluzie la Statele Unite și Rusia) și nici nu va avea caracterul unei 
uniuni vamale care prin mijlocirea tarifelor prohibitioniste să se trans- 
forme într-o piaţă închisă altor popoare exportatoare (aluzie la Marea 
Britanie și Statele Unite). Diplomatul Briand se întoarce apoi să 
linisteascä chiar pe europeni, asigurându-i, deși prea putin convingător, 
că federaţia europeană va face dublă întrebuințare cu Societatea Natiu- 
nilor şi că suveranitatea naţională a statelor membre nu va fi atinsă prin 
participarea la federaţia vechiului continent. 

Partea tare a memorandumului Briand, spune Makowsky, este cea 
negativă, în care se arată ce nu va fi federaţia europeană; cât despre 
propunerile concrete, de a se crea o conferință europeană, un comitet 
politic permanent şi un secretariat, ele nu fac decât să reducă la scară 
europeană organismele deja existente ale Societăţii Naţiunilor. 

Toate cele 27 de state europene consultate asupra memoran- 
dumului Briand au trimis răspunsul lor la Geneva prin reprezentanții 
acreditaţi pe lângă Societatea Naţiunilor. Răspunsurile primite pot fi 


6 Ibidem, p. 44 
7 Ibidem, p. 55 
8 W. Makowsky, La grande fédération de l'avenir, p. 85 

catalogate sub două rubrici: ale statelor care au aderat cu totul la pro- 
punerile memorandumului, cum sunt Franţa și țările Micii Íntelegeri 
şi răspunsurile guvernelor care fac unele rezerve politice şi economice, 
cum sunt cele ale Germaniei și Ungariei. 

Cehoslovacia arăta că a fost întotdeauna partizana unor înțelegeri 
internaţionale regionale, după cum stătea mărturie activitatea sa în 
cadrul Micii Íntelegeri. Ea felicita Franța pentru noul exemplu de 
generozitate și spirit pacific de care da dovadă, aderând în totul la pro- 
punerile memorandumului ?. România, într-un scurt răspuns, îşi expri- 
ma speranța că iniţiativa franceză va însemna începutul unei ere noi în 
viaţa internaţională. Faptul că înțelegerea continentală urma să se rea- 
lizeze în cadrul Societăţii Naţiunilor, constituia pentru România un 
indiciu că la baza uniunii europene va sta respectul tratatelor si al 
integrității teritoriale și independenţei politice a statelor membre !0. 
Distonând cu răspunsul la fel de favorabil pe care îl da lugoslavia!!, 
Ungaria preciza că nu va adera la o organizaţie care consideră tratatele 
imuabile, excluzând posibilitatea revizuirii lor. 

Răspunsurile ţărilor dunărene, unde tabăra revizionistă se găsea 
din nou în faţă cu cea antirevizionistă, nu puteau influenţa hotărâtor 
planul Briand. Mult mai greu atârna în cumpănă atitudinea marilor 
puteri, a căror ostilitate împotriva creării unui alt pol politic a condam- 
nat la eșec federalizarea Europei. În mentalitatea engleză, Marea Bri- 
tanie nu aparținea atât de mult Europei cât unui imperiu economic 
închis şi exclusivist, o pan-Britanie care vedea în pan-Europa un con- 
curent serios și nedorit!2. Statele Unite se temeau ca blocul european 
să nu închidă porțile comerţului american, iar Rusia sovietică avea de 
propus Europei o federaţie după model propriu. În sfârşit, Italia lui 
Mussolini, urmărind scopuri imperialiste, căuta colaboratori pentru 
planurile sale agresive, iar nu un apostolat pacific, în timp ce Ger- 
mania, Sigură că va obține monopolul producţiei industriale, graţie 


? Mirkine-Guetzéwitch et Georges Scelle, op. cit.. p. 131 şi urm. 
10 Ibidem, p. 130 

1! Jbidem, p. 166 şi urm. 

12 G. Blondel, Les états unis de l'Europe, p. 380 

superiorității sale tehnice, adera la propunerea lui Briand, făcând unele 
rezerve asupra menţinerii statu-quo-ului. 

Briand face un raport asupra răspunsurilor primite în fata primei 
conferințe europene, întrunită la 8 septembrie 1930. În discursul său 
își exprimă dorința ca ideea federalizării să nu ajungă un obiect de 
muzeu (11 septembrie 1930). Delegatul României, G. G. Mironescu, 
vorbind la 16 septembrie, arată că opera măreață pe care o întreprinde 
Societatea Naţiunilor e operă de cizelare şi meticuloasă perfecţionare, 
care cere o lungă perioadă de pregătire, mai ales că Europa străbate o 
epocă de criză economică. După părerea sa, pentru a ajunge să se con- 
struiască edificiul federal al Europei, trebuie să se pornească de la 
antantele regionale, al căror exemplu de fericită realizare îl constituie 
Mica Înţelegere 13. 

Apponyi spunea că Ungaria și-a arătat dorința de cooperare inter- 
naţională, intrând în contact cu vecinii săi pentru rezolvarea unor ches- 
tiuni economice, desi pe teren politic persistă divergențe de vedere 4. 

Johann Schober (Austria) spunea că tara sa apreciază colaborarea 
economică drept cea mai fructuoasă, căci nimeni din întreaga Europă 
n-a avut mai mult de suferit decât ea de pe urma fărâmițării pan-Euro- 
pei în miniatură pe care o constituia Austro-Ungaria. 

O rezoluţie a conferinţei, adoptată cu unanimitate, punea problema 
federalizärii pe ordinea de zi a Adunării Societății Naţiunilor. Prese- 
dintele Adunării, Nicolae Titulescu, a citit proiectul de rezoluţie depus 
de guvernul francez, în numele a 45 de delegaţi (17 septembrie 1930), 
prin care guvernele statelor europene erau invitate să urmeze ancheta 
inițiată prin memorandumul Briand, terminând propunerile Adunării 
Societăţii Naţiunilor. 

Adunarea a mai creat și o Comisie de studii pentru uniunea euro- 
peană, compusă din reprezentanţii celor 27 de state; având ca preșe- 
dinte pe A. Briand şi secretar pe Eric Brumand, și-a început activitatea 
la 23 septembrie 1930. 


13 Mirkine-Guetzéwitch et Georges Scelle, op. cit., p. 38 
14 Ibidem, p. 274 

În a treia sesiune a comisiei, de la 15-31 mai 1931, se hotărăşte — 
pentru facilitarea lucrărilor — înfiinţarea a trei subcomisii, care se 
opresc în cele din urmă la discutarea pe plan economic a problemei 
organizării europene. În sesiunea a şasea a comisiei de studii (30 sep- 
tembrie 1932) se părăsește cadrul european al discuţiei, cercetându-se 
proiectul Tardieu, care venea cu o soluţie regională, danubiană. Dacă 
federaţia Dunării propusă de Tardieu s-ar fi putut înfiripa, ea ar fi con- 
stituit numai o primă etapă în calea realizării unei uniuni economice 
europene. 

Astfel tentativa răsunătoare a lui Briand de a unifica Europa, sus- 
ținută de Franţa și de Mica Înţelegere, a avut destinul prevăzut de 
autorul său, adică a devenit o piesă de muzeu; asupra ei însă, ochii 
cercetătorilor se opresc cu admiraţie și respectul cuvenit marilor idei, 
deși diplomaţii moderni ce l-au înconjurat pe Briand, experţi în abilități 
politice, s-au dovedit lipsiţi de sinceritatea, curajul și puterea creatoare 
a delegaților americani, care în 1787 au pus bazele Statelor Unite ale 
Americii. 


2. 


Insuccesul lui Aristide Briand nu a descurajat pe un alt om politic 
francez, André Tardieu. Ca si predecesorul său, el căuta formula secu- 
ritätii franceze în combinaţii politice ce depăşesc limitele traditio- 
nalelor alianţe. Astfel că, în timp ce Briand își da sfârșitul fárá a avea 
suprema satisfacţie a înlăturării riscului războiului pentru Franţa şi 
pentru lumea întreagă, Tardieu relua pe scară mai mică, dunăreană, 
ideea federalizärii. Proiectul Tardieu renunța de altfel numai temporar 
la continentalismul european, greu de realizat în climatul politico-mo- 
ral al acestui timp, căci scopul său ultim era tot înfăptuirea unei fnfrätiri 
a întregii Europe. Valea Dunării părea un câmp propice pentru experi- 
mentarea unei federaţii polinationale, care, dacă ar fi dat bune rezul- 
tate, s-ar fi întins de la un capăt la altul al Lumii Vechi. Aşa a lost 
înțeles planul Tardieu si de susținătorii săi din țările direct interesate, 
cum era de pildă Ion Mihalache în România. Acesta declara: „Sunt 
trup şi suflet pentru planul Tardieu, pe care îl consider primul pas 

serios în realizarea planului Briand de solidarizare economică a Sta- 
telor Unite Europene, unica soluţie de salvare a economiei europene 
si a păcii europene“ !5. Dar cel mai adesea, la baza acţiunilor politice 
generoase stau și interesele egoiste ale propunătorilor. Tardieu dorea 
pacea si prosperitatea ţărilor europene, nu numai de dragul acestora, 
ci și fiindcă Franţa era interesată să ridice pe cursul inferior al Dunării 
un puternic edificiu politic în locul fostului imperiu al Casei de Aus- 
tria, care, ca aliat fidel al celei de a treia republici, să fie în stare să se 
opună politicii expansioniste germane. Căci pangermanistii revendicau 
tot mai stăruitor Anschluss-ul pe baza principiului naționalităților și al 
dreptului de autodeterminare, si nu era greu de prevăzut că Austria va 
fi prima, dar nu unica victimă, spre realizarea Mitteleuropei și a 
imperialismului german. 

Dacă din punct de vedere politic planul Tardieu era dominat de 
ideea stăvilirii imperialismului german, la care Franța era direct inte- 
resată, din punct de vedere economic el urmărea un dezinteresat scop 
altruist, acela al restabilirii echilibrului economic al statelor cen- 
tral-europene. Propunerile economice ale planului Tardieu erau mult 
influențate de concepţia economică a lui Francis Delaisi, care publi- 
case în 1929 o carte de mare răsunet european, Les deux Europes, ale 
cărei principale idei este necesar să le cunoaștem. 

După Delaisi Europa putea fi divizată în două regiuni: una vestică 
şi una estică, după o linie care ar trece prin centrele urbane: Stockholm, 
Danzig, Cracovia, Budapesta, Florenţa, Barcelona şi Bilbao. Europa 
Occidentală, numită de Delaisi si Europa A., se deosebeşte de Europa 
Orientală sau Europa B., prin însăşi structura sa geologică. Europa 
Apuseană era așezată pe un motiv carbonifer, care porneşte din Marea 
Britanie, străbate centrul Franţei, Ruhrul si sfârșește în Silezia, în timp 
ce Europa Răsăriteană e lipsită de fier si cărbune, cu excepția bazinului 
Donetului și a regiunii Uralilor. 

Dacă am străbate în zbor de avion întreaga Europă, am vedea că 
structura geologică deosebită a Europei A. a fost cauza apariţiei unei 


15 Ion Mihalache, Despre interesele României în planul Tardieu 

noi forme a civilizației umane: civilizaţia calului-vapor sau a cărbu- 
nelui negru, pe care Europa B. nu a reuşit încă să o realizeze. Astfel 
am vedea în zona occidentală a Europei mari aglomerări urbane în 
jurul furnalelor fabricilor, o bogată reţea de căi ferate pe care circulă 
numerosi călători si mărfuri și, în sfârșit, bărbați muncitori care se 
îmbracă uniform, cu costumul englezesc. În Europa B. spectacolul va 
fi cu totul deosebit, aici se văd mai ales aşezări sătești agrare, o circu- 
latie de mărfuri si călători mult mai scăzută si femei si bărbaţi care, 
păstrându-și tradiţiile, se îmbracă în costum national !6. 

Bogăția subsolului apusean a produs industrializarea Europei A., 
unde un proletariat conștient și cultivat ia o parte activă la viața politică 
ce se dezvoltă mai ales în direcţia democraţiei. În Europa B., cu țărani 
analfabeți, care nu pot citi buletinul de vot, nu se poate realiza o de- 
mocratie reală, ci se recurge la o guvernare de tip autocratic sau cel 
mult la un parlamentarism de fațadă. Când capitalurile Europei Occi- 
dentale au venit să fertilizeze câmpiile Europei B., prin construirea de 
căi ferate, telefoane, telegraf, industrii, societăți comerciale etc., ele 
s-au izbit de reactionarismul latifundiarilor răsăriteni, care se temeau 
ca prin industrializare și cultură clasa de jos să nu ridice noi pretenţii 
sociale. Un al doilea impediment în faţa expansiunii capitaliste în Ră- 
sărit l-a constituit sărăcia maselor ţărăneşti, care nu puteau absorbi 
produsele industriei apusene, nici nu-și puteau permite măcar luxul de 
a cumpăra un bilet de tren. 

În aceste condiţii migraţia de capitaluri, maşini şi oameni s-a 
îndreptat spre America, Australia si Africa de Sud, unde coloniștii 
aveau nevoie de tractoare, unelte, căi ferate, bănci și sprijinul financiar 
al lumii vechi. Astfel, datorită creditului Europei A., ia naștere a treia 
Europă, Europa C., sau Europa transoceanică, modern utilată, cu o 
populaţie albă activă și prosperă; ea se consideră în teritoriile acaparate 
ca în propria ei țară. 

În Europa A., 70% din populaţie devine urbană, lucrând în uzine 
pentru satisfacerea nevoilor de pe întreg globul. Debuşeele Europei 


16 Francis Delaisi, Les deux Europes, p. 21 si urm. 

Occidentale sunt: Europa B. — 27,5% din totalul exportului; Europa 
de peste mări — 38,4%; zona intertropicalä — 13,2%; zona asiatică 
— 13,1%; lumea musulmană — 7,6%. Pentru Europa A. este o nece- 
sitate vitală să-şi continue activitatea industrială și să-și desfacă în mod 
regulat produsele, căci altfel cele 231 600 000 locuitori ai săi ar fi lip- 
site de pâinea pe care o importă (46% din totalul consumului provine 
din import) în contra produselor finite pe care le aruncă pe piață. 

Singurii clienţi serioşi ai Europei A. sunt tot europenii, fie că este 
vorba de cei din Europa agricolă, fie că este vorba de cei transplantati 
peste mări; numai europenii se arată oameni activi, capabili de a 
acumula bogății, cu un cortegiu nesfârșit de nevoi economice, ce se 
cer satisfăcute sub orice climat, spre deosebire de primitivii lipsiţi de 
cele mai elementare nevoi, sau de aristocrații orientali, cărora le re- 
pugnă produsele de serie. 

Puterea de cumpărare a popoarelor exotice atingând limita supe- 
rioară, Europa A. trebuie să se întoarcă spre Europa B., unde 100 mi- 
lioane de ţărani recent împroprietăriți, dobândind oarecare putere de 
achiziţie, constituie o bună piaţă de desfacere pentru produsele Europei 
industriale, ameninţată de șomaj si de crize de supraproductie !7. 

Delaisi cerea să se armonizeze interesele blocului industrial din 
nord-vestul Europei cu interesele blocului agrar din sud-estul Europei, 
prin mărirea puterii de achiziţie a țăranilor agricultori. Urmând indi- 
catiile economice ale lui Delaisi, Tardieu cerea o organizare politică a 
Europei, în care blocul statelor industriale s-ar fi echilibrat cu blocul 
statelor agricolel8. Economia europeană, care trecea printr-o mare cri- 
ză, putea fi salvată prin accentuarea legăturilor dintre Europa agricolă 
şi cea industrială. 

Înainte chiar ca Tardieu să vină cu propunerile sale pozitive, prin 
memorandumul din martie 1932, statele agrare iau contact, consti- 
tuindu-se într-un bloc agrar. În momentul izbucnirii crizei agricole din 
1930, are loc o conferinţă economică româno-iugoslavo-maghiară la 
București (22-24 iulie), spre a se putea împiedica concurenţa între 


17 Ibidem, p. 202 
18 Richard Hillard, Politica externă a României 

țările producătoare de cereale. La Varşovia s-a hotărât constituirea 
blocului statelor agrare din estul si sud-estul Europei, compus din 6 
puteri si anume: Polonia, Ungaria, lugoslavia, România, Bulgaria si 
Cehoslovacia; ele se vor întruni la Belgrad, Varșovia, Sofia și Bucu- 
rești. Blocul statelor agrare nu putea să nu atragă atenţia marilor puteri, 
cu atât mai mult cu cât conducătorii politici care îl sustineau erau șefii 
unor puternice partide agrare si ţărăneşti, ca Stamboliski în Bulgaria, 
Stefan Radić (croat) în Iugoslavia, Milan Hodža (slovac) în Ceho- 
slovacia, Witos în Polonia si Iuliu Maniu în România. Şefii partidelor 
agrar-täränesti din centrul si sud-estul Europei, bazati pe concepţia lor 
politică comună, păstrau un contact personal promițător pentru viitorul 
întregului Sud-Est. Ei lucrau, spune Milan HodZa, la democratizarea 
țărilor lor, întreruptă însă de sfârşitul tragic al lui Stamboliski și Radić 
şi prin conflictul dintre Maniu și fostul suveran al României !?. 

Andre Tardieu, grijuliu să găsească un aliat puternic în Răsărit care 
să amenințe spatele Germaniei, întemeindu-se pe concepția economică 
a lui Delaisi și pe îmbucurătoarele semne de colaborare date de țările 
agrare din Sud-Est, remite, la începutul lunii martie 1932, Angliei, 
Germaniei si Italiei un memorandum în care propune luarea în consi- 
deratie a organizării regiunii bazinului Dunării. 

Cea mai bună ajutorare a țărilor danubiene, atât de greu încercate 
în urma primului război mondial, consta după Andre Tardieu în inte- 
grarea lor într-o uniune dunăreană, ce urma să cuprindă România, 
Iugoslavia, Cehoslovacia, Ungaria si Austria. Uniunea, bazată pe tarife 
vamale preferentiale reciproce, s-ar fi constituit sub supravegherea si 
cu sprijinul marilor puteri apusene, care trebuiau să absoarbă o bună 
parte din produsele lor agricole. Dacă uniunea danubiană se realiza, 
Franţa se arăta dispusă să finanţeze statele menţionate, spre a putea 
purcede la reconstrucţia lor economică. 

După cum se vede, planul Tardieu urmărea aparent numai obiec- 
tive economice, politicul fiind exclus spre a nu da naştere la opoziţie si 
complicaţii care l-ar fi sortit pieirii. 


19 Milan HodZa, op. cit., p. 116 şi urm. 

Statele dunărene nu au fost lăsate să-și hotărască singure destinul, 
căci între 6 si 8 aprilie 1932 se convoacă conferința celor patru mari 
puteri apusene la Londra pentru a lua în discuţie propunerile franceze. 
La Londra lupta se dă mai ales între Franţa şi Germania. Franța, bazată 
pe relaţiile sale politice cu țările dunărene si pe puterea ei financiară, 
voia să constituie un bloc filofrancez în centrul Europei, în timp ce 
Germania, tare pe situaţia sa geografică, ce îi asigura dominaţia Euro- 
pei Centrale şi pe relaţiile sale economice cu statele Sud-Estului, pre- 
fera o Europă divizată, unde planurile sale de dominație aveau mai 
mulţi sorți de izbândă. Reprezentantul Germaniei la conferinţa de la 
Londra, Bülow, arată că realizarea uniunii dunărene ar fi însemnat o 
gravă atingere adusă industriei Germaniei, care își pierdea o bună piaţă 
de desfacere pentru produsele sale industriale în favoarea industriei 
austriece și cehe, ce s-ar fi bucurat de un regim preferenţial. Or, 
Germania, aflată într-o situaţie economică destul de critică, nu putea 
consimti la instituirea unui monopol de vânzare a produselor cehe. 

Realizarea uniunii danubiene însemna pentru Germania nu numai 
închiderea unor bune pieţe de desfacere ci si diminuarea sanselor de 
înfăptuire a Anschluss-ului şi încercuirea de o coaliție condusă de 
Franţa. 

Grandi, ministrul de Externe al Italiei, declara în ședința de la 
4 mai a Camerei italiene: „Nu credem oportun să se caute acum soluții 
de mare anvergură, care ar putea crea dificultăţi și temeri de ordin 
economic și chiar politic“. Soluţia lui Tardieu i se părea lui Grandi mai 
periculoasă decât boala, fiind o experienţă la a cărei traducere în fapt 
nu îşi da avizul. În octombrie 1932, în urma eșecului planului Tardieu, 
Mussolini venea cu un proiect propriu, în care erau introduse, pe lângă 
cele cinci state iniţiale și Polonia, Bulgaria, Grecia și Turcia. Trata- 
mentul preferantial era aplicat numai produselor agricole si în mod 
excepţional şi industriei austriece, dar nu mai era vorba acum de un 
acord general ci de simple înţelegeri bilaterale, care de altfel nu au avut 
niciodată loc. 

La conferinţa de la Londra, Anglia a susținut punctul de vedere 
francez, dar fără prea mult entuziasm, căci considera regiunea Dunării 

ca o zonă putin interesantă pentru comerţul englez. Mai mult încă, dacă 
cerealele Europei Centrale s-ar fi bucurat de un regim preferenţial, 
dominioanele britanice ar fi avut multe greutăţi la desfacerea cerealelor 
proprii. 

Neputându-se cădea de acord la Londra, discuţiile sunt amânate pe 
altă dată, ceea ce însemna în limbaj diplomatic că şi planul Tardieu 
fusese îngropat la masa verde, ca și multe alte proiecte dinaintea sa. 
Comentând acest eșec, „Le Matin“ spunea că Franţa, care venise la 
Londra cu un plan practic și dezinteresat, hotărâtă să contribuie si cu 
bani la realizarea uniunii danubiene, pierduse un proces care nu era 
al ei. 

Susţinătorii planului Tardieu vedeau la început Ungaria ca centru 
de polarizare à statelor dunărene. Ideea aceasta găsise sprijinul extern 
al condeiului lui Gaston Riou, în „Revue des Vivants“, si pe cel intern 
al profesorului Elemér Hantos. După părerea lui Elemér Hantos, criza 
central-europeană nu era una conjuncturală, ci o criză structurală. 
Ordinea politică inaugurată de tratatele de pace a distrus un mare spațiu 
economic, ocazionând dezvoltări false de teritorii politice care nu sunt 
în acelaşi timp si teritorii economice. În Europa Centrală au fost create 
prea multe state noi si prea mici, care nu pot trăi din procesul propriu 
de producţie, mai ales când libera mișcare a forţelor economice mai 
este împiedicată si de numeroase frontiere, prohibitii şi taxe vamale. 
Hantos adăuga că este necesar să se dea regiunii Dunării o nouă orga- 
nizare care să asigure bunăstarea locuitorilor ei și să mute vechile 
rivalități din planul politic în cel cultural 20. 

Statele dunărene nu vor avea nimic de câștigat dacă se vor concura 
la export sau vor inaugura politica de autarhie economică, căci ele 
nu-și pot asigura condiţii mai bune de trai decât lărgind piaţa si divi- 
zándu-si munca. 

Gusztáv Gratz, fost ministru de Externe al Ungariei şi președinte al 
Comisiei pentru înțelegere economică a țărilor dunărene, era de părere 
că trebuie să se realizeze mai întâi o înţelegere tripartită, austro-un- 


20 Elemér Hantos, Vers une nouvelle organisation, p. 390 si urm. 

garo-cehoslovacă, la care, dacă rezultatele vor fi satisfăcătoare, vor fi 
invitate să adere si România si lugoslavia?!. 

Si mai evazive erau declaraţiile ministrului de Externe ale Unga- 
riei, Walko. Cu prilejul discutării bugetului, el arăta că Ungaria voiește 
să-și mențină pieţele italiene și germane, fiind adversara unei uniuni 
danubiene care ar strânge prea mult legăturile între ţările Dunării de 
Jos. Tibor Eckhard si contele Bethlen arătau că motivul pentru care 
Ungariei îi repugnă o colaborare dunăreană e amintirea tratatului de la 
Trianon; ei cereau prealabila lui revizuire ca o condiţie indispensabilă 
oricărei pașnice conlucräri. 

Dacă în trecut colaborarea federală în spatiul Dunării se izbise 
de dogma vieţii publice maghiare, de ideea statului unitar maghiar 
Jegységas magyar állam“, pentru timpurile mai apropiate ungurii vor 
găsi în arsenalul lor politic o nouă lozincă opozabilă propunerilor de 
colaborare: revizionismul. 

Deşi Cehoslovacia urma să fie unul dintre cele mai favorizate state 
din uniunea proiectată, căci își vedea asigurate debuseele pentru 
produsele sale prin înlăturarea concurenței germane în Sud-Est, totuși 
ea primeşte cu oarecari rezerve planul Tardieu, temându-se că se urmă- 
reşte prin el reconstituirea monarhiei habsburgice. Prudent, Eduard 
Beneš declara în comisia de politică externă a parlamentului ceho- 
slovac, că va lucra de acord cu celelalte state ale Micii Íntelegeri la 
fixarea atitudinii fatá de propunerea francezá. 

Agraricnii cehoslovaci, la care se adăugau de data aceasta si cei 
austrieci, se mai temeau că agricultura lor, care trăia numai datorită 
protectionismului agrar, va avea de suferit de pe urma fnjghebärii 
uniunii Dunării, fiind inundati de produsele Ungariei, României și 
Iugoslaviei. 

În România, Partidul National Táránesc, aflat în acest timp în opo- 
ziţie, face o primire dintre cele mai călduroase proiectului Tardieu: 
fruntașii săi politici îl dezbat în conferințe publice si în cercurile de 
studii, căutând să-l propage si în mase. National-täränistii urmăreau să 


21 Gusztáv Gratz, Către o confederatie dunăreană? 

răpească Ungariei rolul protagonist si să facă din România centrul 
politic al organizaţiei dunărene. Partidul National "Țărănesc putea ac- 
cepta cu ușurință planul Tardieu, deoarece ideile federale preocupaserä 
adesea pe fruntașii săi politici. Într-un discurs ţinut în 1924 la Institutul 
Social Român asupra problemei minorităţilor, Iuliu Maniu declara: 
„Cred nestrămutat că idealul mare naţional, prin întregirea neamului 
în hotarele de azi, nu este încă împlinit. Vai de națiunea care nu este 
în stare să-și fixeze zi de zi, noi si noi tinte nobile, idealuri márete, tot 
mai desăvârșite, demne de frământări, de lupte, de jertfe și de martiri. 
Viitorul este al unităţilor mari, sociale ori economice, fie că ele se nu- 
mesc state, confederatiuni în materie politică, cooperative ori tovărăşii 
în materie economică. Statul român va trebui să facă parte dintr-o 
astfel de unitate şi rolul lui în această perspectivă va depinde de modul 
cum a știut să o organizeze și să se conducă până în momentul acelei 
noi si mari prefaceri ^22 

Într-un interviu acordat ziarului „Neue Freie Presse“ în 1930, 
atunci când se discuta cu aprindere planul federaţiei europene al lui 
A. Briand, Maniu se arăta partizan al unei federaţii regionale, ca o 
primă etapă spre desăvârşirea unei federaţii general europene, şi pro- 
punea crearea unui nucleu central-european, la care să participe Polo- 
nia, Cehoslovacia, Austria, Iugoslavia, Ungaria, Bulgaria, Grecia si 
România. Într-o federaţie atât de vastă, elementul maghiar ar fi putut 
să-și impună mult mai greu dominaţia la care râvnea. Înțelegerea 
trebuia să aibă loc, înlăturându-se toate resentimentele din trecut: „Eu, 
turnul bisericii acesteia (din Debrețin) nu-l privesc ca pe o sabie, ci ca 
pe un simbol al adevărului și culturii. Eu vreau să trăiesc în armonie 
cu toate statele vecine, şi în primul rând cu Ungaria și aș vrea ca tine- 
retul român din Ardeal să dorească acest lucru...“ 

De aceea planul Tardieu, care acoperea parţial planul său de fede- 
ratie central-europeană, este primit cu simpatie de Iuliu Maniu. 

Vaida Voevod accentua, ca şi luliu Maniu, că graniţele uniunii 
danubiene sunt prea restrânse, propunând să fie cuprinse în acest spațiu 


22 „Lupta“ din 16 februarie 1932 

si Polonia, Bulgaria si Grecia 23. George Mironescu?4, Ion Mihalache 25 
si doctor N. Lupu?$, ca răspuns la afirmaţiile revizioniste maghiare, 
precizau că orice condiţii politice anticipate, care ar lovi direct sau 
indirect tratatele de pace, ar compromite ideea colaborării dunărene. 

În sfârşit, Virgil Madgearu arăta că din punct de vedere comercial 
România este cel mai putin interesată în realizarea blocului danubian, 
deoarece 90% din exportul său de cereale si 75% din exportul de petrol 
merg în alte state decât în cele ale proiectatei uniuni 27. Pentru partici- 
parea României la uniunea danubiană, Madgearu cerea un plus de 
garantie, care consta în completarea sistemului tarifelor preferentiale, 
printr-un contract de vindere a excedentului produselor agricole din 
țările dunărene, cu preţuri remuneratorii, în țările importatoare din 
Apus. Madgearu adăuga că nu ar avea nici un rost să se reconstituie 
Austro-Ungaria numai pentru presupusele binefaceri pe care le-ar 
aduce noua unitate economică, din moment ce istoria veacului trecut 
ne arată că spaţiul economic austro-ungar nu a fost un spaţiu ideal, 
cunoscând dese crize economice și un standard de viață inferior celui 
din Apus 2. 

Desi sunt conștienți de greutăţile pe care întreprinderea Tardieu le 
ridica, desi interesele României erau mai mici decât pericolele la care 
se expunea prin participarea la un bloc dunărean restrâns, totuşi frun- 
tasii national-täränisti înscriu în manifestul partidului către ţară din 
iunie 1932 si ideea apropierii economice cu statele din valea Dunării, 
dovedind că vor să contribuie la pacificarea politică și prosperitatea 
economică a acestei regiuni atât de încercate. 

Planul Tardieu găsea la fostul profesor Mihail Manoilescu un sus- 
tinätor periculos, întrucât felul în care privea colaborarea si federarea 
statelor dunărene altera vederile originare ale lui Tardieu și Delaisi, 


23 „Lupta“, 2 aprilie 1932 

24 „Adevărul“, 17 martie 1932 
25 Ibidem, 27 martie 1932 

26 Ibidem, 18 martie 1932 

27 „Lupta“, 10 aprilie 1932 

28 „Adevărul“, 19 martie 1932 

punând blocul statelor agrare în slujba intereselor germane. Mihail 
Manoilescu găsea că cele trei Europe ale lui Delaisi sunt niște creații 
arbitrare, înlocuindu-le cu alte trei Europe, care se diferentiau pe baza 
unui criteriu biologic. Europa Occidentală grupa statele care aveau un 
slab excedent de populaţie, ca Anglia (5,4%), Franţa (1,4%), Belgia 
(5,2%), împreună cu Olanda (12,5%) şi Portugalia (13,6%) al căror 
excedent era absorbit de marile spatii coloniale. Europa Centrală grupa 
state industriale lipsite de posesiuni coloniale și cu excedent de 
populaţie, ca Germania (6,9%), Italia (fără colonii „reale“ 10,9%) şi 
Spania (10,3%). Aceste state lipsite de un pământ productiv formează 
grupa nemultumitilor. Europa a treia era cea Orientală, compusă din 
Polonia (14,8%), Bulgaria (15,796), Iugoslavia (14,3%), România 
(15,3%), Grecia (11%) şi Ungaria, unde populaţia este excesiv de dea- 
să (78 locuitori pe km?) faţă de structura lor eminamente agricolă. 
Dacă statele din centrul și răsăritul Europei ar constitui împreună un 
mare spaţiu economic, economia industrială germano-italiană si cea 
agrară danubiană s-ar întregi spre profitul tuturor. Industria germană 
si ea ar avea asigurate debuseele, iar produsele agricole ale Sud-Estului 
nu ar mai fi concurate în cadrul federaţiei de produsele similare trans- 
oceanice 29. 

Numai că uită să spună că preţul realizării acestei noi Mitteleuropa 
era pierderea definitivă a independenţei micilor state agrare în favoarea 
tutelării Germaniei Mari. 

De altfel Mitteleuropa era numai o etapă în calea expansiuni ger- 
mane, căci antagonismul dintre Europa Occidentală şi Mitteleuropa 
fiind de ordin biologic, nu putea fi solutionat decât printr-un conflict ce 
apărea ca inevitabil în concepţia economistului român. 

Pentru ţările răsăritene unificarea Europei prezintă avantaje poli- 
tice, căci înseamnă pace, securitate și economie fără armament, dar are 
dezavantaje economice, căci prin suprimarea barierelor vamale crearea 
de noi industrii in Europa agricolă va fi cu neputinţă. 


29 Mihail Manoilescu, Cele trei Europe 
30 Mihail Manoilescu, La fédération des deux Europes 

În dezbaterile din Cameră de la 1 aprilie 1932, Partidul Liberal, 
prin Djuvara, arăta că sustine planul Tardieu, iar cu vreo câteva zile 
înainte G. Brătianu, într-un interviu, se declara de acord cu principiile 
mari puse de premierul francez?!. Dar conducătorii oficiali ai politicii 
românești nu se arătau tot atât de entuziasmați ca opoziţia de perspec- 
tivele deschise României prin planul Tardieu. 

C. Argetoianu, ministrul de Finanţe, pune în gardă Camera să nu-și 
facă iluzii cu privire la rezultatul tratativelor ce se purtau, iar N. Iorga, 
primul-ministru, arăta că planul Delaisi creează numai „un simplu 
sbenghi în concurentele economice de azi“, iar uniunea danubianá este 
o construcţie artificială şi neviabilă, căci rănile luptelor nu s-au închis 
încă si popoarele nu au căpătat încredere unele în altele spre a putea 
colabora fără gânduri ascunse 32. 

Dar am văzut că nu atât opoziţia statelor interesate a condamnat 
planul Tardieu, cât neintelegerea dintre marile puteri, care hotărând 
destinul regiunii danubiene, aveau în vedere interesele proprii. Or, 
interesul Germaniei şi Italiei era ca centrul Europei să fie cât mai di- 
vizat, ca să constituie o pradă cât mai uşoară apetitului lor imperialist. 


3! G. Brătianu, Colaborarea economică a statelor dunărene 
32 „Adevărul“ din 19 martie 1932 

NATIONAL-SOCIALISMUL 
SI STATELE DANUBIENE 


Anul 1933 înseamnă nu numai pentru Germania, ci pentru întreaga 
Europă începutul unei noi epoci, hotărâtoare, prin ascensiunea la 
putere a Partidului National-Socialist German. După înfrângerea din 
1918, Germania păruse că aderă la o formă de guvernământ democra- 
tică prin adoptarea Constituţiei de la Weimar. Dar însăși Germania 
weimariană reînvia orgoliul german, propagând ideea că nu armata 
fusese înfrântă pe front, ci revoluţia internă fusese cauza dezastru- 
lui. Adolf Hitler, speculánd ura poporului împotriva tratatului de la 
Versailles, considerat un tratat penal, si nemulţumirile provocate de 
plata reparațiilor de război, declansase cea mai puternică criză natio- 
nalistă, convingând pe germani că, deși popor nobil și superior, sunt 
pe nedrept umiliti de învingătorii de ieri, îndemnându-i să se scuture 
de lanţurile ,,Diktatului*. Rasa conducătoare germană „Die führende 
Rasse", constituie o comunitate de sânge închisă „eine Echtgemein- 
schaft" în care interesul statului, al comunităţii — care revine atât de 
des în terminologia national-socialistá — primează asupra interesului 
individual. ,,Gemeinnutz gilt vor Eigennutz". Pe plan international, 
care ne intereseazá in primul ránd, rasismul se opune universalismului 
Societátii Natiunilor, sustinánd cá o comunitate internationalá nu poate 
reuni decât popoare înrudite din punct de vedere rasial „artverwandt“!. 
Germanii însă, ca rasă superioară, au o misiune proprie de îndeplinit 
în lume: aceea de a cuceri şi civiliza. Hitler nu se sfiește să arate că 


! Octavian Stefäneanu-lonitä, La théorie nationale-socialiste, p. 188 

„Civilizarea“ lumii se va face cu forța, recurgándu-se la război: „De 
fapt ideile umanitare si pacifiste pot să fie excelente, din acel moment 
înainte când omul superior va fi cucerit şi supus lumea pe o destul de 
mare întindere pentru ca să fie singurul stăpân pe acest pământ... Cel 
ce dorește sincer triumful ideii pacifiste pe pământ, ar trebui să facă 
totul pentru ca lumea să fie cucerită de germani, căci astfel s-ar putea 
ca ultimul pacifist să moară cu ultimul german" 2. 

Aşadar, politica lui Wilhelm al II-lea e reafirmată cu mai mare 
brutalitate de noul şef al statului care, redând vigoare ideilor pan- 
germaniste, exaltă instinctele războinice ale poporului german şi îl 
conduce în cele din urmă la pieire. Se poate spune Chiar că datorită 
programului sáu de politică externă, abolirea tratatelor de pace si a re- 
paratiilor şi practicarea politicii de expansiune prin forță, national-so- 
cialismul a triumfat în Germania, luând frânele conducerii. Noua 
politică externă national-socialistä a fost inspirată de Ludendorff, de 
generalul Hoffmann si de Rechberg și „pusă pe curat“ de Rosenberg. 
Ei preconizau o Europă unificată de germani, antisemită, antibolsevicá 
si antibritanicá. 

Ín aceastá Europá, Germania ar avea cele mai mari granite cu 
putintá, reunind pe toti germanii intr-o Grossdeutschland, iar Frantei 
„redeșteptate“, transformată în stat antisemit, i-ar reveni un rol impor- 
tant, căci germanii aveau mărinimia să-i recunoască „un fond nobil*?. 

Pentru susținerea teoretică a recentului pangermanism a trebuit 
inventat un nou principiu de drept internaţional, acela al spaţiului vital, 
căci vechiul principiu al naționalităților nu putea acoperi apetitul 
teritorial national-socialist. Spaţiul vital definit de Ed. Daladier ca o 
„neîncetată devenire a voinței de cucerire“ i-a fost inspirat lui Hitler 
de Friedrich Ratzel. Într-adevăr, Hitler a compus Mein Kampf în anul 
1923 în închisoarea de la Landesberg, influenţat și de lucrarea Poli- 
tische Geographie a lui Ratzel, care spunea că prima condiţie de 
grandoare a unui stat este spaţiul 4. 


2 P. P. Negulescu, Destinul omenirii, vol. 1, p. 480 
3 Ibidem, p. 392 
4 [on Conea, În spiritul vremii care vine 

Constatând că populaţia Germaniei crește anual cu 1 000 000 de 
locuitori [?], Hitler conchidea: „Dificultatea de a hrăni această armată 
de noi cetăţeni trebuie să sporească din an în an si să sfârșească într-o 
catastrofă, dacă nu ajungem să găsim căile și mijloacele de a preveni 
în timp util primejdia de foamete... Dacă în adevăr este loc pe pă- 
mântul acesta pentru viaţa tuturor, atunci să ni se dea și nouă solul de 
care avem nevoie ca să trăim. Că n-are s-o facă nimeni de bună voie, 
nu mai încape îndoială. Dar atunci intervine dreptul fiecăruia de a lupta 
pentru existenţa lui şi ceea ce se va refuza blândetii trebuie să se ia cu 
pumnul. Dacă strămoșii nostri ar fi făcut altădată să atârne hotărârile 
lor de absurda mentalitate pacifică de astăzi, n-am poseda acum, în 
totul, nici a treia parte din solul nostru national" 5. 

Hitler însă nu punea nici o limită setei germane de pământ atunci 
când formula sententios că: „o naţiune are drept la toate pământurile 
care îi sunt necesare“. Germania va deveni o putere mondială, spunea 
biblia national-socialistä, Mein Kampf, când va ocupa spaţiul vital pe 
care îl pretinde populaţia sa. Forţa celui de al III-lea Reich va restabili 
dreptatea socială internaţională, acordând Germaniei spaţiul de care 
are nevoie pentru întreaga sa populaţie. Partidul National-Socialist 
aderă la acest punct de vedere, înscriind în programul său, punctul trei, 
pretenţia la spațiu de colonizare a excedentului de populaţie si la spațiu 
grânar, care să asigure hrana poporului german. Pentru realizarea aspi- 
ratiilor sale, Germania este gata să nesocotească și să calce în picioare 
drepturile altor state, susținând că Lebensraum-ul german poate să fie 
ocupat cu forţa, dacă se găseşte deja ocupat de un alt popor. 

Privirile doctrinarilor germani se îndreptau si acum, ca si în trecut, 
în primul rând spre Răsărit, care le apărea ca un nou pământ al Făgă- 
duintii. Pentru Loesch (1939) întreaga Europă Centrală trebuia să 
devină un vast spaţiu de colonizare germană, „deutscher Siedlungs- 
boden“. lar Wicksmann arată că de la Marea Baltică la Marea Neagră 
sunt o mulțime de puncte de vedere de definit (Blickpunkte) si de 


5 P. P. Negulescu, op. cit., vol. I, p. 453 
6 O. Stefáneanu-lonitá, op. cit., p. 161 si urm. 

misiuni de îndeplinit (Aufgaben). Misiunea Germaniei în această parte 
a lumii e să concilieze interesele divergente ale naționalităților de acolo 
şi să supravegheze și să conducă colaborarea lor. Politica răsăriteană a 
Germaniei este o „Lebensbedurfnis“, o necesitate vitală pe care 
popoarele apusene o pot numai cu greu înțelege. De asemeni, Lange 
relevă problema micilor state „Kleinstaaten“ ce se întind între teritoriul 
rus şi cel german și unde politica germană se cere a fi cea mai activă. 

La congresul pangermanist de la Passau din 1933, Steinacher nu 
se sfia să afirme că „generaţia tânără, de la Marea Baltică până în Delta 
Dunării, din Silezia până la Egee, din Bucovina până în Tirol, a aderat 
la mișcarea pangermanismului, care vrea să propage în lume civilizația 
rasei ariane ajunsă la apogeu prin poporul german“. Cât de pátrunsi 
erau de acest crez civilizator, o arată declaraţia lui Schemm, ministrul 
cultelor din Bavaria, făcută în fata aceluiași congres: „Germania este 
inima lumii, dacă această inimă va înceta să mai bată regulat, toată 
civilizaţia europeană va pieri“ 7. 

Era evident pentru oricine cunoştea concepţia national-socialistä, 
că pornind de la premise ca superioritatea rasială germană și dreptul 
la spaţiu vital nelimitat, concluzia nu putea fi decât războiul pentru 
afirmarea superiorității si cuceririi spaţiului vital. În fata acestei noi 
situaţii politice, statele Micii Íntelegeri, care se simțeau direct amenin- 
tate, își strâng si mai mult relaţiile dintre ele. Într-adevăr, Mica Ínte- 
legere se putea găsi acum și în faţa altor eventualitäti decât apărarea 
împotriva Ungariei şi Italiei, prevăzută în tratatele din 1920. Agravarea 
situaţiei internaţionale prin ridicarea la putere a partidului războinic 
National-Socialist a provocat solidarizarea celor trei state într-un scop 
mai general decât cel initial propus, acela al mentinerii si organizării 
păcii. Acest lucru reieșea și din declaraţiile făcute de Nicolae Titu- 
lescu, unul din făuritorii pactului de la Geneva din 1933; el declara în 
Parlamentul român că atunci „când pacea este ameninţată nu se 
răspunde cu război, ci cu organizarea păcii. Aceasta este geneza simplă 
si întreagă a pactului de organizare a Micii Înţelegeri“*. 


7 P. P. Negulescu, op. cit., vol. 1, p. 449 
8 N. Titulescu, Noul pact al Micii Íntelegeri, în „Universul“ din 18 martie 1933 

De fapt semnele unei mai strânse cooperări între statele membre 
ale Micii Íntelegeri apăruseră încă din 1929-1930. Astfel, la 21 mai 
1929, în conferinţa de la Belgrad, statele Micii Íntelegeri semnaseră 
un act general de conciliatiune, arbitraj și reglement judiciar, care tin- 
dea să soluţioneze pe cale pașnică eventualele conflicte internaţionale 
dintre cei trei semnatari. 

La 27 iunie 1930, la conferinţa de la Strbské-Ple$o, Ed. Beneš, 
G. Mironescu si Marinković semnau un acord complementar la tra- 
tatele de amicitie si de alianţă între statele Micii Íntelegeri , denumit si 
Statutul Micii Întelegeri. Actul complementar avea șase articole care 
urmăreau desăvârșirea alianței între semnatari, stabilind că miniştrii 
de Externe se vor întruni de câte ori împrejurările o cer, dar cel puţin 
o dată pe an, dându-se mandat reprezentantului unuia dintre state să 
reprezinte Mica Înţelegere ca întreg. G. G. Mironescu, care colaborase 
la redactarea statutului, afirma că este vorba de „o uniune tripartită de 
state suverane în politica lor internă, dar a căror politică externă apare 
ca fără precedent în istorie în ceea ce privește forma sa, în ceea ce 
priveşte intimitatea sa“°. 

În fata primejdiei pe care o reprezenta Germania revansardä, susti- 
nátoare a politicii de revizuire, Titulescu, Beneš si Jeftić, autorii pac- 
tului de la Geneva, nu au fácut decát sá continue politica initiatá in 
1920 si reafirmată în 1930. Beneš era chiar unul dintre fáptuitorii Micii 
Íntelegeri, iar Nicolae Titulescu nu era decât un strălucit discipol al lui 
Take Ionescu, a cărui politică de largi vederi o continua la Palatul 
Sturdza din Bucureşti. Înțelegerea între oameni cu vederi comune nu a 
fost greu de înfăptuit: „Lucrând mereu împreună, concepţiile noastre 
au devenit atât de identice, încât exprimam amândoi aceleași opinii 
fără să ne fi consultat, spune Titulescu, vorbind de colaborarea sa cu 
Ed. Beneš. Graţie acestei fraternitáti spirituale şi gratie amicului nostru 
Jefti€, care avea același ideal şi aceleaşi idei ca noi, pactul de organi- 
zare a Micii Înţelegeri semnat la Geneva la 16 februarie 1933, care este 
adevărata constituţie politică a acestei asociatiuni, căci acest pact a 


? George Sofronie, România în viaţa internațională, p. 997 

transformat Mica Înţelegere în unitate internaţională superioară si 
indivizibilă, a putut fi încheiat fără negociatiuni prealabile“ 10. 

Dacă ar fi trăit, Take Ionescu ar fi putut fi mândru că omul pe care 
îl prezentase opiniei publice în 1913 cu atât de măgulitoare cuvinte nu 
înșelase nici speranţele maestrului său nici pe ale neamului românesc 
întreg. Într-adevăr, cu ocazia primului discurs pe care Titulescu îl ti- 
nuse în parlamentul român, Take Ionescu scrisese în „La Roumanie": 
„Un mare, un extraordinar talent s-a ridicat la tribuna românească și 
acest talent este al nostru. Nu numai Titulescu a făcut ieri începutul cel 
mai strălucit în istoria elocintei parlamentare a României, dar acel 
început l-a clasat deopotrivă gânditor si orator“. 

Dacă maestrul Take Ionescu dobândise binecuvántatul epitet de 
mare european, nu e mai putin adevărat că si omul său, Nicolae 
Titulescu, avea dreptul să fie considerat un mare cetățean al univer- 
sului. Prin personalități ca N. Titulescu sau N. Iorga România si pro- 
blemele românești au fost cunoscute și apreciate peste graniță mai mult 
decât oricare operă de propagandă oficială. 

Întărirea Micii Înţelegeri nu a fost pentru N. Titulescu o simplă 
întâmplare a carierei sale diplomatice, ci făcea parte dintr-o concepţie 
politică de anvergură europeană. Convins că doctrina forței predicată 
de national-socialisti va conduce în cele din urmă la un conflict armat, 
Titulescu propagă ideea rezistenţei la agresiune în locul politicii de 
continui concesii, practicată de democrați. Pacea este una si indivizi- 
bilă și marile puteri democratice au datoria de a o apăra orişiunde 
ordinea internaţională ar fi ameninţată, chiar dacă interesele lor ime- 
diate nu sunt periclitate. O securitate reală se obţine numai dacă se îm- 
pámánteneste principiul indivizibilitátii păcii, dacă toate statele sunt 
hotărâte să reziste împreună împotriva agresorului. Pentru organizarea 
unui sistem de securitate europeană eficace N. Titulescu propune o mai 
strânsă colaborare între democratiile occidentale şi URSS, între care 
Mica Înţelegere putea servi ca punte de legătură. Pe tratatul de asis- 


10 N. Titulescu, Prefatä la o lucrare a lui S. Beneš, nepotul preşedintelui 
Ed. Beneš, asupra unchiului său, în „Universul din 30 mai 1937 

tentä mutuală franco-sovietic si pe colaborarea amicală franco-engleză 
trebuia să se axeze nu numai pactul de asistență mutuală ceho-sovietic, 
ci si un pact de asistență româno-sovietic, care ne-ar fi asigurat asisten- 
ta militară rusă în caz de conflict. Dar nici Berlinul nici Roma nu pu- 
teau vedea cu ochi buni realizarea unui atât de strâns plan de securitate 
europeană. De aceea Titulescu trebuia înlăturat de la conducerea 
Afacerilor Străine înainte de a realiza înţelegerea sovieto-română!!. 
Nu i se poate imputa lui Titulescu, cum a încercat să o facă ministrul 
Sturdza, că a refuzat de plano orice discuţie cu Germania national-so- 
cialistă. În două rânduri Titulescu a căutat să trateze cu Berlinul, con- 
ditionând însă încheierea unui tratat de prealabila recunoaştere germa- 
nă a integrităţii teritoriale a României și de încheierea de acorduri 
similare cu ceilalți membri ai Micii Íntelegeri 2. Dar Berlinul a răspuns 
că această chestiune nu este oportună. Dictatul de la Viena nu poate fi 
deci o urmare a politicii europene dusă de N. Titulescu, ci numai o 
consecinţă a politicii de dezagregare purtată de pangermanistii natio- 
nal-socialisti, care își instaurau stăpânirea pe sfărâmăturile indepen- 
dentei statelor central-europene. Dacă politica „nefastă“ a lui Titulescu 
ar fi cunoscut o deplină realizare, suferinţele si umilintele României ar 
fi fost mult mai mici. Căci politica europeană a lui Titulescu acoperea 
în întregime și interesele naţionale ale României. Prin tratatele directe 
cu vecinii, trei dintre frontierele României erau asigurate (garantia 
iugoslavă, cehoslovacă si polonă) și negocierile cu URSS crau pe 
punctul să ne asigure si amicitia Sovietelor !?. În același timp, consoli- 
darea Micii Íntelegeri si a Íntelegerii Balcanice era o serioasă stavilä 
împotriva revizionismului maghiaro-bulgar. În timp ce susţinătorii 
politicii germane afirmau chiar de la tribuna parlamentului român, că 
noile obligaţii luate prin pactul de la Geneva nu constituie un câștig, 
pentru că declanșează solidaritatea noastră pentru temerile altora, 


Il Grigore Niculescu-Buzesti. Politica lui N. Titulescu, în „Dreptatea“ din 
19 martie 1946 

1? N. Titulescu, Eu si Garda de Fier, în „Universul“ din 13 martie 1937 

13 Savel Rădulescu, Politica lui Titulescu. în „Universul“ din 13 si 14 septembrie 
1944 

Titulescu, de la aceeași tribună, tinea să arate cá este conștient că „nu 
pactul de organizare a Micii Întelegeri poate ridica nemulțumiri ci 
ferma hotărâre ce implică de a lupta din toate puterile pentru ca ordinea 
creată de tratate să nu fie atinsă“. 

Pactul de organizare a Micii Întelegeri de la 16 februarie 1933, 
opera lui Titulescu, Beneš si Jeftić cuprinde 12 articole prin care se 
creează un consiliu politic, un consiliu economic şi un secretariat al 
Micii Íntelegeri!^. De acum încolo va exista un organ director al 
politicii comune a celor trei state. Consiliul permanent al miniștrilor 
de Externe sau al delegaților lor, care se va întruni de cel puţin trei ori 
pe an, succesiv în fiecare stat. În afară de unele chestiuni de amănunt, 
reproduse în parte după actul complementar din 1930, cum ar fi de pil- 
dă chestiunea reprezentării printr-un mandatar unic (art. 4, 1930; art. 3, 
1933), chestiunea preşedintelui întrunirii (art. 2, 1930; art. 3, 1933) şi 
aceca a egalităţii statelor membre (art. 3, 1930; art. 4, 1933) pactul de 
la Geneva contine un text inovator în art. 6: „Orice tratat politic al 
fiecăruia dintre statele Micii Íntelegeri, orice act unilateral schimbând 
situatiunea politică actuală a unuia dintre statele Micii Íntelegeri față 
de un stat tert, precum si orice acord economic cu consecinţe politice 
importante vor cere de aci înainte consimţământul unanim al Consi- 
liului Micii Înţelegeri“. 

Prin acest articol și prin cele următoare, care organizau cooperarea 
economică a celor trei state, Mica Înţelegere va depăşi scopul initial 
pentru care fusese creată, adică menţinerea statu-quo-ului teritorial, 
politic și social stabilit prin tratatele de la Trianon si Neuilly si, din 
organism destinat exclusiv apărării, va deveni un instrument de recon- 
structie politică şi economică, la care devenea posibilă chiar partici- 
parea fnvinsilor de ieri. Încetul cu încetul, Mica Înţelegere evoluase 
spre un tip de federaţie danubiană deschisă adeziunii și celorlalte state 
dunărene. Cu câtva timp în urmă, însuși Eduard Beneš remarca, în fata 
parlamentului cehoslovac, faptul că Mica Antantă, ducând o politică 


14 Textul pactului, la N. N. Pătraşcu, Evoluţia politică a României în ultimii 
douăzeci de ani, p. 113 

de pacificare în centrul Europei, a ajuns în câţiva ani de la apariţie, la 
o înțelegere deplină cu Austria, sperând că se va ajunge şi la o împă- 
care cu Ungaria, care cu timpul se va integra în Mica Înţelegere '5. 

În același sens un comentariu din „Le Temps“ observa că: „Mica 
Înţelegere näzuieste către o largă politică de solidaritate europeană; ea 
päseste grabnic spre o organizare economică şi vamală a statelor Eu- 
ropei Centrale şi prin această activitate se servește pacea generală, ceea 
ce ar putea forma punctul de vedere al unei Uniuni europene, în felul 
cum proiectase ministrul Briand“ 16. 

Natura juridică a acestei antante regionale, pe care J. C. Crane o 
numea un „organism diplomatic unic în genul său“, în urma semnării 
pactului de la Geneva din 16 tebruarie 1933, se apropie foarte mult de 
schema unei confederaţii. În acest sens Georges Scelle socotea Mica 
Înţelegere ca „un fenomen de solidaritate specială a unui anumit grup 
de state“, iar Eduard Beneš ca o sinteză către formarea unei noi co- 
munitäti internationale". Hubert Beuve-Méry îi spunea pe „nume“: un 
fel de Staatenbund, a cărei coeziune internă este când mai strânsă, când 
mai superficială decât o confederație de state 17. 

Dându-și o nouă și mai solidă organizare, Mica Înţelegere devine 
un centru politic plin de interes, căci nu putea fi desconsiderat un bloc 
de 50 000 000 de locuitori, cu o întindere de 70 000 km pătraţi, cla- 
sificatä drept a doua putere europeană ca întindere teritorială (după 
Rusia) si a treia ca număr de populaţie (după Rusia şi Germania). 
Coudenhove-Kalergi mergea până acolo încât o aprecia ca un factor 
influent în afacerile Europei, mai important chiar decât Societatea 
Naţiunilor!t. 

Colaborarea economică, a cărei importanţă fusese subliniată de 
proiectul Tardieu, e mai atent cercetată în pactul de la Geneva. Pre- 
ocupări economice nu lipsiseră nici în conferințele anterioare de la 
Jăchymov, 1927, de la București, 1928, sau de la Belgrad din 1929, 


15 Eduard Beneš, Cinq années de politique extérieure. p. 19 
16 G. Sofronie, op. cit., p. 998 

17 Alfred Bingham, op. cit., p. 53 

18 Idem. 

când se adoptase ideea constituirii unor camere de comerț mixte. Con- 
siliul economic se compunea din trei secţii, fiecare reprezentând câte 
un stat membru și întrunind câte cinci delegati — câte unul pentru fie- 
care din următoarele specialități: 1) politică comercială, 2) agricultură, 
3) industrie, 4) finante-credit şi bănci de emisiune, 5) comunicaţii. Cele 
trei secţiuni trebuiau să se întrunească cel putin de patru ori pe an 
pentru a elabora proiecte, prezentate apoi Consiliului si în cazul în care 
obțineau aprobarea acestuia, erau înaintate guvernelor respective la 
conferințele economice care au urmat (9-17 ianuarie 1934, la Praga, 
30 august 1934, la Bucureşti etc.). Rezolutiile vorbeau de colaborarea 
instituţiilor economice, între căile ferate, în domeniul navigaţiei aerie- 
ne, creându-se un comitet al Micii Íntelegeri pentru transportul fero- 
viar, pentru legături aeriene etc.!? Ajungându-se in 1935 până la dis- 
cutarea unei uniuni vamale, care să cuprindă şi Ungaria şi Austria, din 
nou opoziția românească se face simțită. C. Garoflid de exemplu susti- 
nea uniunea vamală din motive politice spre a se consolida și mai mult 
edificiul politic ridicat în 1933 la Geneva. Mentinándu-se pe poziţia 
sa negativă, Mihail Manoilescu arăta că economiștii consideră gene- 
roasa ambiţie a politicienilor de a realiza o uniune danubiană sortită 
eșecului. Sacrificiile economice pe care România si Iugoslavia agrară 
ar trebui să le facă în favoarea Austriei şi Cehoslovaciei industriale, 
ne-ar împiedica dezvoltarea industriei naţionale; or, industrializarea 
este singura politică ce ne-ar scoate din sárácie?!. Georges Blondel 
susținea, de asemeni, că ţările Europei Centrale, în dorinţa lor de in- 
dustrializare, nu pot renunța la taxele vamale prohibitioniste, care le 
apără tânăra industrie 22. După o statistică din 1930, valoarea expor- 
tului fiecărei țări din bloc, faţă de toate celelalte țări din blocul Dunării, 
arată un schimb destul de activ: 


19 A. Tătaru, Colaborarea economică a țărilor din bazinul dunărean, Cluj, 1938 
p. 113 şi urm. 

20 [on Barzan ş.a. Este necesară o Mică Înţelegere economică? p.92 

2! [bidem, p. 11 

22 Georges Blondel, Les états-unis de l'Europe, p. 376 

1. Ungaria 54,20% din totalul exportului său 
2. Iugoslavia 43,30% Bo sm à ti 
3. Austria 31,10% PSS fe i 
4. Románia 25,20% do x n 
5. Cehoslovacia 18,90% wo o5 " “23 


La conferinta economicä a tärilor din bazinul Dunärii, tinutä la 
Viena la 5 noiembrie 1935, la care, pe lângă țările mai sus enumerate 
a participat şi Bulgaria, s-a discutat din nou posibilitatea reorganizării 
Europei Centrale, prin colaborarea economică a acestor state. Elémer 
Hantos, profesor la Universitatea din Budapesta, a prezentat depre- 
siunea din statele succesorale drept o criză statică și structurală, dato- 
rată modificărilor teritoriale consfintite de tratatul de la Trianon; ea se 
putea remedia prin înlăturarea cauzelor ce au produs-o, în timp ce re- 
prezentantul României, Manolescu-Strunga, considera criza danubiană 
drept una dinamică şi conjuncturală, o urmare a crizei economice 
mondiale 24. 

În orice caz, dacă politicienii români s-au pronunţat net împotriva 
unei federaţii a Dunării, nici economiștii noştri nu s-au arătat vreodată 
entuziasmați de un atare proiect. Nici A. Tătaru, care îi consacră o 
lucrare colaborării economice a ţărilor din bazinul dunărean, nu sustine 
că este oportun si posibil să se întroneze o federaţie în cadrul strict 
delimitat al Dunării 25. 

Primejdia externă a provocat de mai multe ori agregări federale 
care au dat cele mai fericite rezultate sub presiunea unui vräjmas ame- 
nintátor; mici unităţi statale s-au asociat ca să se apere cu mai mult 
succes. Astfel, în august 1291, cantoanele Uri, Schwitz şi Unterwalden 
s-au unit într-o ligă de apărare comună împotriva împăratului, care a 
stat la baza Confederaţiei elvetice. De asemeni, în 1643, câteva colonii 
din America de Nord formează confederatia Marei Anglii, ca măsură 
de apărare împotriva atacurilor indienilor și francezilor. Numai inte- 
resele statelor dunărene se vedeau atât de antagonice, încât nici chiar 


23 Alexandru Halunga, Studii de politică externă, p. 147 
24 Jon Evian, Conferința economică a țărilor din bazinul Dunării, p. 133 
25 A. Tătaru, op. cit., p. 123 

spectrul amenințării germane nu le-a putut convinge să se unească 
într-o confederație. Mica Înţelegere îşi arătase înțelepciunea, ieşind 
întărită prin pactul de la Geneva şi organizându-se după o schemă 
federală, dar extinderea ei şi la Ungaria, Bulgaria și Austria se vădise 
iluzorie. Ungaria şi Bulgaria își leagă soarta din ce în ce mai strâns de 
Germania, la rândul ei aceasta se angaja să le susţină revendicările 
revizioniste. 

Triumfătoare, Germania patrona acum pe cei trei acoliti: ea începe 
un atac frontal pentru sfărâmarea Micii Íntelegeri, asa cum aceasta se 
organizase prin pactul de la Geneva. Un prim succes german a fost 
înlăturarea lui Titulescu de la conducerea politicii externe a României, 
a cărei orientare filosovieticá irita cercurile din Berlin. După ce la con- 
ferinta Micii Íntelegeri de la Zagreb, din 22-23 ianuarie 1934, se hotă- 
râse reluarea relaţiilor diplomatice cu URSS, de îndată ce împrejurările 
politice vor fi oportune, Titulescu, în urma unui schimb de scrisori cu 
comisarul poporului pentru relațiile străine, Litvinov, din 9 iunie 1934 
la Geneva, relua relaţiile diplomatice cu Rusia sovietică. Imitánd 
exemplul Cehoslovaciei, care încheiase un tratat de alianţă cu URSS, 
N. Titulescu negociază și pentru România un atare tratat care acorda 
armatelor sovietice dreptul de a intra pe teritoriul românesc la ,,o cerere 
formală din partea noastră“. Pentru a nu orienta Mica Înţelegere spre 
URSS, Titulescu a fost sacrificat, după ce încercase cu atâta succes să 
facă din înțelegerea celor trei state o mare putere în care cetăţenii 
români, cehoslovaci și iugoslavi să se simtă în primul rând cetățeni ai 
unităţii internaţionale superioare pe care o crease. 

Aceeași soartă o va avea în 1937 şi ministrul filoromân ce repre- 
zenta Cehoslovacia la Bucureşti, Jan Seba. Afirmând în lucrarea sa 
Rusia si Mica Înţelegere că burghezia română era speriată de asistența 
militară rusă, spre deosebire de burghezia cehă care aștepta ajutorul 
sovietic pe o proiectată autostradă Pilsen-Trepschen, el provoacă inter- 
pelări în parlamentul român și cehoslovac, fiind acuzat că și-a călcat 
îndatoririle diplomatice. Deşi N. lorga26, găsindu-i o singură vină, 


26 „Neamul românesc“ din 21 februarie 1937 

aceea de a fi vorbit ca istoric iar nu ca diplomat, cerea absolvirea lui, 
totuşi Jan Seba e îndepărtat din România, tocmai într-un post la 
Shanghai, unde va aduce frumoase servicii industriei cehe, în timpul 
războiului chino-japonez. 

După înlăturarea lui Titulescu, politica Micii Íntelegeri fată de 
URSS este departe de a-și găsi unitatea. Dacă ministrul de Externe 
cehoslovac K. Krofta declara la 1 martie 1937 că Cehoslovacia si 
URSS au căzut de acord asupra măsurilor de luat în cazul unui atac 
german, premierul iugoslav Milan Stojadinovié arăta parlamentului 
din Belgrad că nu va putea relua relațiile cu Rusia sovietică până când 
nu va primi asigurări de neamestec în politica internă a statului sáu, iar 
senatorul român Orleanu (21 februarie 1937) cerea, înainte de sem- 
narea unui pact de neagresiune, rezolvarea unor chestiuni în litigiu 
între cele două state. 

Crearea blocului statelor revizioniste, îndepărtarea lui N. Titulescu 
şi diminuarea influenţei sovietice în Europa Centrală, fuseseră tot atât 
de multe succese diplomatice pentru Germania: ea are un nou motiv 
de bucurie când conferința Micii Íntelegeri din septembrie 1936 de la 
Bratislava, înfrângând dispoziţiile pactului din 1933, admite libertatea 
de acţiune pentru fiecare din cele trei state în materie de politică exter- 
nă. Profitând de faptul că era dispensată de consimțământul prealabil 
al celorlalți membri ai Micii Íntelegeri, Iugoslavia iniţiază o campanie 
diplomatică pe cont propriu, prin care credea că își va putea asigura 
fruntariile prin acorduri bilaterale, dezlegándu-se din ce în ce mai mult 
de obligaţiile asumate în 1933. Acelea ar fi putut-o atrage într-un con- 
flict germano-ceh ce se profila la orizont, sau într-o politică filosovie- 
ticá, ce repugna guvernului de atunci. Astfel, la 24 ianuarie 1937, Iugo- 
slavia încheie cu Bulgaria un tratat de veșnică amicitie, care apare ca 
un supliment de garantie, pentru Iugoslavia inutil, ca și pentru Întele- 
gerea Balcanică. Căci, din momentul în care Pactul Întelegerii Balca- 
nice garanta graniţele balcanice împotriva oricărui atac venit din partea 
unei alte puteri balcanice, Iugoslavia nu trebuia să-l submineze, pre- 
feránd sistemului securităţii colective un acord bilateral. Dar politica 
iugoslavă perseverează pe această cale greșită, a tratatelor bilaterale, 

pe care N. Titulescu le condamnă într-un discurs rostit în acest timp la 
Universitatea din Bratislava. La 25 martie 1938 Milan Stojadinovié 
iscălea împreună cu contele Galeazzo Ciano un acord politic de bună 
vecinătate si cooperare. Tratativele avuseseră loc în cel mai deplin 
secret, fără consultarea prealabilă a celorlalţi doi parteneri, ai căror 
primi-ministri, Gh. Tătărăscu şi Milan HodZa, intruniti la Praga, afir- 
mau tocmai soliditatea Micii Íntelegeri. Prin acest tratat, care rupea cu 
tradiţia diplomatică de a se face aluzie la Pactul Societăţii Naţiunilor?”, 
Iugoslavia credea că și-a asigurat, în schimbul recunoașterii anexării 
Abisiniei, amicitia Italiei care nu va mai sustine revendicările Ungariei 
— cel putin faţă de Iugoslavia. 

Comentând acordul italo-iugoslav, presa germano-italiană vorbea 
de o înfrângere a Franţei în Europa Centrală, în timp ce Emile Buré 
demasca în ,, L'Ordre“ pe Stojadinović ca instrumentul lui Mussolini 
si Hitler pentru dezagregarea Micii Înţelegeri si a Înțelegerii Balcanice. 
Presa română, prin N. Iorga, își arată indignarea spunând că „e greu să 
nu simţim o jignire, mai ales când ea a fost voită. Pactul italo-iugoslav 
nu numai că nu ne cuprinde, dar vădit ne înlătură“ 2%. Însăși opinia 
publică iugoslavă reacţiona, cu prilejul vizitei ministrului de Externe 
german von Neurath la Belgrad, când mulțimea striga pe străzi „jos 
Hitler!, în timp ce ministrul Stojadinović, în discursul de primire plin 
de măguliri declara: „Sunt fericit de a avea onoarea să salut în Domnia 
Voastră un oaspete foarte scump...“ 

Succesele germane în Europa Centrală însemnau în același timp și 
o biruintä pentru Ungaria filo-germană, care pretindea în primul rând 
să i se acorde dreptul la egalitate de înarmare. Istvân Bethlen spunea că 
înarmarea Ungariei „este o datorie faţă de popor și viitorul nostru“, 
amenințând că dacă această pretenţie și aceea de a se aplica un regim 
mai blând ungurilor din Transilvania nu vor fi ţinute în seamă, Ungaria 
va întoarce spatele Societăţii Naţiunilor, care îi punea la coș reclama- 
tiile ca neîndreptätite. În conversațiile care au avut loc în mai 1937 la 


27 George Sofronie, Semnificaţia diplomatică a acordului italo-iugoslav, în „Uni- 
versul“ din 25 februarie 1937 
28 N. lorga, După comunicat, în „Neamul românesc“, din 25 februarie 1937 

Londra, cu ocazia încoronării regelui George al VI-lea, se hotărăște 
începerea discuţiilor cu Ungaria, la care Stojadinović isi dă adeziunea 
la 17 iunie 1937, în întâlnirea de pe Dunăre, la bordul vasului „Regele 
Carol II“. La conferinţa de la Sinaia, din 30 august 1937, ministrul 
Ungariei la București participă ca observator; conversațiile continuă 
la 27 septembrie, când are loc întrunirea Consiliului permanent al 
Micii Íntelegeri la Geneva. 

În cursul acestor discuţii, Ungaria își precizează poziţia, urmând 
aceeaşi tactică pe care o aplica cu succes si Germania. Ea nu voia să 
trateze cu Mica Înţelegere ca unitate ci prefera să încheie acorduri 
bilaterale, prin care să spargă frontul comun al alianței tripartite. În al 
doilea rând, Ungaria urmărea să i se recunoască în drept egalitatea de 
înarmare, realizată în fapt prin înarmări clandestine, numai pentru ca să 
se accepte în acest chip de către învingătorii de ieri revizuirea unei 
clauze a tratatului de la Trianon. Dacă s-ar fi admis principial posibi- 
litatea revizuirii tratatului de la Trianon, s-ar fi putut pune mai uşor în 
discuţie chiar clauzele teritoriale ale tratatului. 

Dar înlocuirea cabinetului Gh. Tătărescu, dispus să trateze cu lide- 
rii unguri din Románia??, prin guvernul Goga-Cuza (29 decembrie 
1937) întrerupe tratativele cu Ungaria. Abia peste un an de zile la Bled 
se va ajunge la un acord principial. 

Începând din anul 1938 Germania se considera destul de puternicá 
milităreşte pentru a pune în practică doctrina pangermanistá si a culege 
roadele acţiunii sale diplomatice. Prima lovitură o primeşte Austria, 
fiindcă avea situaţia cea mai precară din Europa Centrală si fiindcă 
interesele germane se puteau prezenta aci în haina principiului nationa- 
litátilor. De la crearea sa și până la Anschluss, Austria se zbătuse în 
mari nevoi financiare si într-o criză economică cronică, a cărei solutio- 
nare 0 căuta în restaurarea monarhiei habsburgice, sau în alipirea la 
Germania. Austria, redusă de la 51 000 000 de locuitori la 6 300 000, 
dintre care o bună parte aglomerati în Viena, părea multora un stat 
neviabil, o creaţie artificială a marilor puteri pentru menţinerea echili- 


29 Mihan Hodża, op. cit., p. 138 

brului politic în Europa de mijloc. Însuși von Schuschnigg, prim-mi- 
nistru al Austriei și susţinător al independenţei statului său, îndemnat 
de raţiuni economice, susținea integrarea Austriei într-un spațiu eco- 
nomic dunărean %. De asemeni, Iuliu Maniu, într-o călătorie de docu- 
mentare făcută la Viena în 1936, se convinge că Austria va înceta să 
mai fie o problemă politică europeană din momentul când va intra 
într-o strânsă colaborare economică cu celelalte state dunárene?!. 

Dar cum soluţia federală rămânea încă o utopie, Austria se gândea 
din ce în ce mai serios la restaurarea Habsburgilor. Mitul legitimist 
cucerise pe multi austrieci dezamágiti; printr-o lege din iulie 1935 se 
ridică interdicția pentru membrii Casei de Habsburg de a intra în ţară, 
restituindu-li-se în același timp si averile sechestrate. În 1937, arhi- 
ducele Otto de Habsburg sonda cercurile europene din Londra, căutând 
să obțină aprobarea engleză, care întârzia, a întoarcerii triumfale în 
Austria. În 1938, Wieaner, şeful legitimistilor austrieci, obține pentru 
moștenitorul tronului cetăţenia de onoare a oraşului Eisenstadt, când 
evenimentele iau o altă întorsătură prin amestecul direct al Germaniei 
în treburile interne ale Austriei. Restaurarea Habsburgilor s-a izbit 
întotdeauna de opoziţia statelor succesorale, care erau sigure că o di- 
nastie cu tradiţii atât de märete nu se va resemna niciodată să dom- 
nească numai în spaţiul redus al Austriei, ci va aspira și la Ungaria și 
apoi la alte foste posesiuni ale Coroanei. Această directivă a politicii 
Micii Íntelegeri era menținută chiar de M. Stojadinovié, care se arătase 
un inovator în alte domenii, atunci când declara în Camera iugoslavă 
(la 4 martie 1937): „Atitudinea noastră este hotărât împotriva acestei 
restaurări așa cum a fost întotdeauna“. 

În timp ce se mai discuta încă posibilitatea restaurării, cancelarul 
Austriei, von Schuschnigg este chemat, la 12 februarie 1938, de Adolf 
Hitler, prin intermediul lui von Papen la Berchtesgaden, unde i se 
cerea, în baza unui acord din 11 iulie 1936, introducerea unui reprezen- 
tant national-socialist austriac în guvern, ceea ce se realizează, prin 
numirea lui Seyss Inquart ca ministru de Interne. 


30 Richard Hillard, lar problema Austriei 
31 [uliu Maniu, Le problème de la confédération danubienne 


143 


GEORGE CIORĂNESCU 


Pentru a pune capăt agitatiilor în favoarea Anschluss-ului, 
Schuschnigg adresează la 9 martie un apel către ţară, chemând poporul 
austriac să se pronunţe dacă voieşte „O Austrie liberă, germană, in- 
dependentă, social-creștină, unită pentru pace, muncă şi egalitate de 
drepturi a tuturor celor care iubesc poporul și pacea“. 

Schuschnigg, susţinut de frontul patriotic, era sigur că rezultatul 
plebiscitului va fi pentru o Austrie independentă, când un ultimatum 
german prezentat președintelui republicii prin Biirkel, cerea amânarea 
plebiscitului de la 13 martie, demisia lui Schuschnigg, numirea lui 
Seyss Inquart ca vicecancelar și a altor national-socialisti în posturi de 
conducere. 

Deși ultimatul german a fost acceptat și executat, totuși trupele 
germane intră în Austria, în timp ce Franţa era în plină criză politică și 
Léon Blum avea întrevederi pentru constituirea unui cabinet. Radio 
Berlin anunță declaraţia lui Hitler că: „unităţi cuirasate, divizii de in- 
fanterie şi detașamente de protecție SS pe pământ și aviația germană pe 
cerul senin, chemate de noul regim national-socialist din Viena, vor 
sta chezăşie că poporul german din Austria va avea în cel mai scurt 
timp putinţa de a-și făuri printr-un adevărat plebiscit viitorul și prin 
aceasta soarta sa“. Rezultatul plebiscitului ținut sub „chezășia“ armelor 
germane era dinainte cunoscut, căci el nu putea infirma teza germană. 
S-a spus că la 10 aprilie 1938 au votat pentru Anschluss în Austria 
4 270 317 persoane si contra lui 11 263, iar în Germania au votat 
pentru 44 300 601 persoane si contra 440 414, adică în ambele ţări au 
fost pentru peste 99% din votanti. 

Cu aceasta independenţa unuia dintre statele danubiene înceta să 
mai existe, ca o sumbră prevestire si pentru viitorul celorlalte. 

Viitoarea victimă a agresiunii germane urma să fie Cehoslovacia, 
pe care braţele clestelui german începuseră să o sufoce după realizarea 
Anschluss-ului. În Cehoslovacia, la o populaţie totală de 14 726 000 
locuitori, recensământul din 1930 arăta că există 3 231 000 germani, 
692 000 maghiari, 549 000 ruteni, 186 000 evrei, 81 000 poloni. Ger- 
mania nu avea decât să ridice minoritarii împotriva statului cehoslovac 
si să atâte poftele vecinilor hräpäreti, pentru a pune tânăra republică 

într-o situaţie fără ieșire. Într-un discurs răsunător, ținut la 25 aprilie 
1938, şeful germanilor din Cehoslovacia, Henlein, cerea să se revi- 
zuiască concepţia că națiunea cehă este un bastion al slavismului 
împotriva politicii „Drang nach Osten" germane. Prin programul celor 
8 puncte enunțate la Karlovy-Vary, Henlein cerea recunoaşterea egali- 
tätii de drepturi pentru grupul etnic german, delimitarea regiunii lo- 
cuite de sudeti în vederea acordării unei autonomii în toate domeniile 
vieţii publice, mergând până la libertatea de a propaga ideea naţională 
şi concepția mondială germană (pct. 8). Statutul minorităţilor, pe care 
guvernul M. HodZa tocmai îl redacta, conceda să se dea garanţii 
sudetilor cá nu vor fi deznationalizati, o largă autonomie în școli și o 
participare proporțională a minorităților în administraţie. Se mergea 
chiar până la acordarea a trei diete provinciale cu atribute legislative, 
una a Boemiei, cu sediul la Praga, una a Moraviei, cu sediul la Brno si 
alta a Slovaciei, cu sediul la Bratislava. Pe lângă fiecare dietă trebuia 
să funcţioneze câte un comitet regional compus din reprezentanţii 
tuturor naționalităților din provincie, având rolul de organ executiv. 

Statutul naționalităților este respins însă de partidul sudet, la 17 au- 
gust 1938, iar la 12 septembrie 1938, într-un discurs ținut la Nürnberg, 
Adolf Hitler arată că nu se urmăreşte dobândirea autonomiei sudetilor, 
ci chiar anexiunea lor la Reich. Tratativele directe se rup acum între 
sudetii care cereau Ein Volk, ein Reich, ein Führer, şi guvernul HodZa 
care, faţă de revolta din regiunea sudetă, declară la 13 februarie starea 
de asediu. 

Sudetii nu erau o problemă internă a Cehoslovaciei; ei apăruseră 
de la început ca o problemă europeană, care punea la încercare siste- 
mele de alianță în vigoare. În timpul crizei pe care o sträbätea, Ceho- 
slovacia se baza pe alianţa cu Franţa din 25 ianuarie 1924 şi pe pactul 
încheiat cu URSS în 1935. Franţa, prin glasul președintelui său de 
Consiliu, Daladier, declarase că va da asistenţă Cehoslovaciei, dacă va 
fi victima unei agresiuni neprovocate, iar URSS, prin comisarul său 
pentru Afacerile Străine, Litvinov, arătase că dacă Franţa își va executa 
obligaţiile luate, Rusia „credincioasă angajamentelor sale, va face 
același lucru“. De cealaltă parte a baricadei se afla însă redutabila 

putere germană, susținută fățiș de Italia mussolinianá. Căci pentru 
Mussolini nu exista o naţiune cehoslovacă si deci nu avea rațiune să 
existe un stat cehoslovac, care să înglobeze atâtea naţionalităţi diverse: 
cehi, germani, poloni, maghiari, ruteni și slovaci. 

În această situație, rolul de mediator între cele două tabere îi revine 
Angliei, în calitate de mare putere, care nu era direct interesată în 
regiunea Europei de mijloc. La 26 iulie 1938, premierul englez 
Chamberlain anunța Camerii Comunelor că a hotărât trimiterea lor- 
dului Runciman în Cehoslovacia ca să medieze între sudeti si guvern. 
Dar misiunea sa mediatoare nu poate fi dusă până la sfârşit, căci inter- 
vine discursul lui Hitler de la Niimberg, prin care se cerea anexiunea. 
De altfel însuşi Runciman, în raportul său, arată că dorința sudetilor 
fiind alipirea la Germania, ținerea unui plebiscit ar fi numai o for- 
malitate. După două întrevederi dramatice pentru salvarea păcii, între 
Chamberlain şi Hitler, se convoacă o conferinţă la Miinchen, la 29 sep- 
tembrie 1938, care avea să sacrifice al doilea stat danubian intereselor 
Germaniei. Teama de război, pentru care Anglia nu era pregătită, a 
făcut pe Chamberlain să cedeze, nu o oarecare regiune locuită de ger- 
mani, Ci însuşi statul cehoslovac care, lipsit de liniile sale fortificate, 
cu căile de comunicaţie întrerupte, cu o economie zdruncinată și demo- 
ralizat de lipsa de vigoare a marilor democraţii, va fi în curând prada 
Germaniei. 

La München fuseseră cedati 28 291 km?, cu 3 683 082 locuitori, 
dintre care 2 811 860 germani, stabilindu-se că problemele minorităţilor 
ungară și polonă vor fi rezolvate de o nouă conferință a celor patru puteri 
occidentale. La 9 octombrie 1938, încep conversațiile ungaro-ceho- 
slovace de la Komarno, cu privire la soarta minorităţii maghiare. Trata- 
tivele directe neducând la nici un rezultat, din cauza pretențiilor exage- 
rate ale Ungariei, maghiarii cer arbitrajul Germaniei si Italiei, care dau în 
ziua de 2 noiembrie sentinţa arbitrară din castelul Belvedere: ţinându-se 
seama de statisticile maghiare din 1910, se cedau Ungariei 12 400 km? 
şi 1 064 000 locuitori cu orașele Munkacs si Ujgorod. 

De asemeni, Cehoslovacia ceda Poloniei, în urma tratativelor 
directe cu aceasta, regiunea Teschen (Cieszyn), România rămânând 

singurul vecin care nu-i pretinsese nimic, deși comunele românești din 
Maramureșul rutean făcuseră repetate cereri la Ministerul de Externe 
român, cerând alipirea la România. 

Speculând si frictiunile dintre cehi și slovaci, Germania a urmat o 
politică de divizare a statului cehoslovac, ca să-l facă inofensiv în 
viitor. Partidul populist slovac, condus până în august 1938 de abatele 
Hlinka, era separatist. Succesorul acestuia, monseniorul Josef Tiso şi 
deputatul Sidor, continuau să reclame autonomia Slovaciei, cu un gu- 
vern si parlament propriu. 

Urmându-le exemplul, cele două consilii, al ruşilor și al ucrainie- 
nilor din Rusia subcarpatică, cereau, la 11 iulie 1938, autonomia 
acestei provincii și introducerea rusei si a ucrainienei ca limbi oficiale. 

La 7 octombrie 1938, se constituia, fără aprobarea prealabilă a 
guvernului central, în baza acordului intervenit între partidele slovace 
la Zilina, guvernul slovac sub președinția lui Tiso, urmat la 9 octom- 
brie, de guvernul rutean al lui Brody. 

În urma acestor grave evenimente și al rezultatului dezastruos al 
arbitrajului de la Viena, Chvalkosky, ministrul de Externe al Ceho- 
slovaciei, declara că se va proceda la o reorganizare federală a republi- 
cii, pe baza a trei regiuni autonome: cehă, slovacă și ruteană, care să 
graviteze din punct de vedere al politicii externe spre axa Roma-Berlin. 

Dar Cehoslovacia federală nu a supravieţuit decât câteva luni, căci 
nici nu se stabiliseră raporturile dintre guvernul central si cele locale, 
când Tiso, președintele consiliului slovac, era demis din funcția sa de 
președintele Hácha (10 martie 1939), pe motiv că întreținea agitatii sece- 
sioniste. Germania, profitând de conflictul pe care știuse să-l provoace, 
ocupă la 14 martie provinciile Boemia şi Moravia, pe care le ia sub 
protecţia sa, în timp ce trupele germane, la cererea părintelui Tiso, 
intrau şi în statul independent slovac. 

Ungaria, invocând drepturile sale istorice, ocupă la rândul ei Ucrai- 
na subcarpatică, al cărei guvern ceruse în unanimitate protectoratul 
român. 

Astfel lua sfârşit republica independentă a Cehoslovaciei, integrată 
în spaţiul vital german pentru cinci ani de zile. 

Beată de succesele obținute, Germania se aruncă în toamna anului 
1939 asupra Poloniei, cea de-a treia victimă, pretinzándu-i la început 
numai Danzigul, apoi și Posen, ca să sfârșească prin aservirea între- 
gului teritoriu national, ca și în cazul Cehoslovaciei. Chiar si pacifistul 
Chamberlain, care declarase în cazul Cehoslovaciei: „Cât este de 
groaznic, cât este de fantastic, de necrezut să fim siliți să săpăm tranșee 
si să încercăm măști contra gazelor din cauza unei certe într-o țară 
îndepărtată, între oameni de care nu știm nimic“, va trebui acum să 
tragă spada (1 septembrie 1939). 

Peste un an de zile, după ce Germania își va fi terminat campania 
în Vest, va fi pusă în discuţie problema minorităţii ungare din Româ- 
nia, cu scopul de a dezagrega statul român și de a da satisfacție fidelilor 
maghiari. În ultima conferință pe care Mica Înţelegere o tinuse la Bled 
la 21-23 august 1938, se stabilise un acord de principiu între Ungaria 
si cele trei ţări ale Antantei: să se renunţe reciproc la orice recurs la 
forță în schimbul recunoașterii de drepturi Ungariei în materie de înar- 
mare. Problema minorităților urma să fie discutată mai târziu, dar 
maghiarii preferă să-și trimită imputernicitii, pe Teleki si Csaky la 
München, unde își expun pretenţiile lor (10 iulie 1940). După 
maghiari, erau chemaţi la Salzburg si primul-ministru și ministrul 
de Externe român, I. Gigurtu si M. Manoilescu, care se întorc con- 
vinşi că problema minorităţii ungare se va rezolva printr-un schimb de 
populație, din care omogenitatea etnică a poporului român să iasă 
întărită. 

La 16 august 1940 se deschide conferinţa româno-ungară de la 
Turnu Severin, care, ca şi conferința de la Komarno eșuează din cauza 
pretențiilor nemăsurate ale Ungariei. Se urmează întocmai procedura 
din precedentul slovac și, la 30 august, la Belvedere, se dă o nedreaptă 
sentință prin care i se răpeau României peste 43 000 km? locuiti de 
1 200 000 români. 

Din însemnările contelui Galeazzo Ciano, ministrul de Externe al 
Italiei, rezultă că Hitler și Mussolini, arbitrii improvizati din umbră, 
nu cunoșteau adevărul în litigiul maghiaro-român, ci urmăreau numai 
satisfacerea Ungariei: „Fiihrerul e de părere că România trebuie să 

cedeze 40 000 km? din cei 60 000 km? ceruti. Mussolini nu are nici o 
idee precisá in aceastá chestie si-mi lasá libertatea de actiune. Hitler 
îmi încredinţează mie si lui Ribbentrop găsirea unei soluții. Singurul 
lucru care îi stă la inimă este salvarea păcii, ca petrolul românesc să-i 
curgă în rezervoare“ 32, 

La auzul sentinței, ministrul român de Externe, care crezuse în 
dreptatea germană, leșină chiar în sala arbitrajului, în timp ce la Bucu- 
resti și la Cluj manifestările patriotice care se desfășurau sub deviza 
„Nu dăm Ardealul!“ sunt împrăștiate de autorități. 

După cedarea Basarabiei și a nordului Bucovinei, după pierderea 
Dobrogei și a Ardealului de Nord, România se redusese cu 99 737 km? 
si 6 821 000 de locuitori. România se găsea slăbită și izolată, ca urmare 
a politicii nefaste duse de guvernele personale fără tradiţie şi expe- 
rientä ale fostului rege Carol al II-lea. Suveranul trăgea consecinţa 
domniei sale dictatoriale, abdicând la 6 septembrie 1940 de pe tronul 
tării, pe care o lăsase mai slăbită ca oricând, pradă trupelor germane, ce 
o vor ocupa în curând sub pretext că vor instrui armata română. Gândul 
românilor a rămas tot timpul spre Ardealul de Nord și în timp ce ma- 
ghiarii strigau episcopilor luliu Hossu si N. Colan, cu ocazia intrării în 
Cluj a regentului Horthy (15 septembrie 1940) „mindent visza“, totul 
înapoi, noul conducător al statului român, Ion Antonescu, inaugura o 
politică greşită alături de Germania, sperând că va.obtine Ardealul de 
Nord pe câmpiile ruse. 

Abia la 23 august 1944, rupându-se vechile alianțe, trupele române 
trec „hotarele impuse prin actul nedrept de la Viena, pentru a elibera 
pământul Transilvaniei noastre de sub ocupátia străină“ 33. Atât con- 
ventia de armistițiu din 12 septembrie 1944, prin articolul 19, cât si 
hotărârile Conferinţei de la Paris din mai 1946 declarau nulă hotărârea 
arbitrajului de la Viena, consfintind drepturile românești asupra 
Ardealului. 


32 Galeazzo Ciano, Însemnări zilnice, în „Jurnalul de dimineață“, miercuri | mai 
1946 
33 Proclamaţia către tard a Regelui Mihai, în „Universul“ din 25 august 1944 

În sfârșit, Iugoslavia, cel de al treilea membru al Micii Înţelegerii, 
continuând politica sa filo-germană, aderă la 25 martie 1941 la pactul 
tripartit. Adeziunea avea loc tot la Viena, noul sediu al politicii ger- 
mane sud-orientale, din partea Iugoslaviei iscălind primul-ministru 
Cvetkovié şi ministrul de Externe Cinëar Markovié. Însă în urma lovi- 
turii de stat a regelui Petru al II-lea, cabinetul antipopular Cvetkovié e 
arestat, regentii demisionează si noul cabinet întârzie să ratifice pactul 
tripartit. Germania, nemulțumită de noua atitudine a Iugoslaviei, îi 
invadează teritoriul la 6 aprilie 1941, urmând şi aici aceeași politică de 
dezagregare ca şi faţă de Cehoslovacia si România. Rolul slovacilor 
l-au jucat în Iugoslavia croații, iar al lui Tiso iugoslavul Ante Pavelić. 

Coaliția sárbo-croato-slovená din 1905, care adaptase ideile lui 
Raëki și Strossmayer, a originii comune a celor trei ramuri slave din 
sud, era spartă. Croatii, este drept, s-au considerat niște nedreptätiti, 
atât în regatul sárbo-croato-slovan, cum s-a numit Iugoslavia până în 
1929, cât și ulterior. 

Trăind în contact mai strâns cu Occidentul, având o capitală mo- 
derná ca Zagrebul si intrebuintánd alfabetul latin, se credeau superiori 
sârbilor și pretindeau și supremaţia politică, pe care Belgradul nu voia 
să o cedeze. Pentru a pune capăt agitatiilor croaților, care primejduiau 
unitatea statului, Partidul "Ţărănesc Croat e dizolvat in 1925 si condu- 
cătorul lui, Radić, arestat. Apoi constituţia e anulată, recurgándu-se la 
un regim de dictatură, care suprimă chiar trialismul din titulatura sta- 
tului. O dată cu dezläntuirea ostilităților germano-sârbe, Ante Pavelié 
adresează o proclamaţie către croaţi, chemându-i să constituie un stat 
independent cu o suprafață de 42 340 km? numărând 3 700 000 lo- 
cuitori. 

Regentul maghiar Horthy declară constituirea statului croat: Iugo- 
slavia a încetat de a mai exista. El ordonă trupelor sale să ocupe fostele 
teritorii maghiare. La 18 mai 1941, noul stat croat trece sub influenţa 
Italiei, care desemnează pe Aimone di Savoia-Aosta duce de Spoleto, 
nepotul fostului rege Victor Emmanuel al III-lea, ca rege al Croaţiei. 
Noul rege urma să domnească sub numele de Tomislav al II-lea. 

Guvernul italian se obliga printr-un tratat special să organizeze armata 
croată și să întrețină strânse legături economice cu Croaţia. 

În noua organizare care s-a dat statului iugoslav după alungarea 
germanilor, s-a ţinut seamă și de experienţa dureroasă a războiului, în 
care unitatea iugoslavilor a lăsat de dorit. Cele două reforme ale ma- 
resalului Tito, republica si federaţia, s-au făcut în numele libertății 
popoarelor Iugoslaviei. S-a recunoscut dreptul de autodeterminare, 
spunea într-un interviu mareșalul Tito, sârbilor, croaților, slovenilor, 
muntenegrenilor, bosniacilor și macedonenilor care până atunci zăcu- 
seră sub opresiunea dinastiei Karagheorghevié34. 

La 29 noiembrie 1945, adunarea constituantă iugoslavă proclamă 
republica federativă a popoarelor Iugoslaviei sub numele Federativna 
Narodna Iugoslavia. Prin acordarea dreptului de autodeterminare 
naționalităților din noua republică, situaţia internă nu se linisteste 
deplin, căci însuși mareșalul Tito recunoaște existența unei mişcări a 
cruciaților, foști ustasi în Croatia, care lucrau mână în mână cu cetnicii 
din Bosnia împotriva frontului popular democratic. 

Semne despre o reîntoarcere la politica Micii Íntelegeri nu se arată, 
atâta timp cât Ungaria, înfrântă și redusă la graniţele sale etnice, nu va 
renunţa la politica de cucerire care i-a fost fatală în trecut. 


34 N. Moraru si P. Chirtoacă, Iugoslavia azi, Bucureşti, 1946 

SPREONOUĂ | 
COOPERARE DANUBIANĂ ? 


Conștienți sau nu de lunga serie a predecesorilor care au trudit pe 
câmpul federal, oamenii politici contemporani revin asupra vechilor 
formule, pe care încearcă să le tonifice cu suflul lor personal. 

În timpul celui de al doilea război mondial se arată interesante sem- 
ne de reconciliere între popoare, care s-au vrájmásit multă vreme si 
s-au opus apropierii federale în spaţiul danubian, ca românii şi ungurii 
sau cehii și polonii, suferind în egală măsură sub ocupaţia germană. 
Cehi, slovaci și poloni hotărăsc să uite micile lor diferende teritoriale, 
care aveau mai degrabă un substrat economic decât unul etnic, si să se 
constituie, după victoria împotriva Germaniei, într-o federaţie a Euro- 
pei Centrale. La 14 ianuarie 1940, câţiva deputaţi cehi și slovaci pro- 
pun în acest sens o uniune reală între Cehoslovacia și Polonia. În luna 
iulie a aceluiaşi an, mai multi soldaţi poloni, cehi si slovaci, aflaţi în 
refugiu la Bucureşti, se pronunță în favoarea unei uniuni polono-ceho- 
slovace, pe care în noiembrie 1940 o aprobau chiar guvernele în exil 
ale celor două state !. 

În 1941, delegatiile poloneză, cehoslovacă, iugoslavă și greacă la 
conferința din New York a Biroului International al Muncii, semnau 
o declaraţie comună prin care anunțau formarea unui bloc al acestor 
naţiuni, care să servească drept bază, la încheierea războiului, pentru 
confederarea popoarelor de la Marea Baltică până la Marea Egee, 
pentru a forma o unitate politică, economică si socială ?. 


! Milan Hodža, op. cit., p. 179 
2 Cyril Hudson, Nations as neighbours, p. 58 

În lucrarea sa Federation in Central Europe, 1942, Milan HodZa, 
reluând argumentarea că organizarea Europei nu se poate sprijini pe 
un singur pivot, acela al Europei apusene, susținea că trebuie creat un 
al doilea punct de sprijin puternic în estul Europei prin agregarea 
statelor din regiunea Dunării de Jos. Proiectul său de federaţie cuprin- 
dea patru state slave: Polonia, Cehoslovacia, Iugoslavia și Bulgaria si 
patru state neslave: Austria, Ungaria, România si Grecia. Pentru ca 
Europa Centrală să înceteze de a mai fi spaţiu de influenţă al unei 
singure puteri, HodZa propunea să se intensifice relaţiile economice 
ale Statelor Unite și Marii Britanii cu această regiune a cărei impor- 
tantä ar creşte astfel pe harta intereselor anglo-saxone, echilibrându-se 
pe interesele vecinilor imediati ai dunărenilor. 

În sfârșit, s-a trecut și la oarecare început de traducere în fapt a 
proiectelor de până acum, prin declarația guvernelor ceh și polon din 
iunie 1942 de la Londra, în care se spunea: „Din punct de vedere al 
securităţii si prosperității Europei, confederatia Poloniei şi a Ceho- 
slovaciei trebuie să fie considerată un scop primar și fundamental al 
politicii, în timpul și după război“?. 

Este locul de a aminti că unele considerente speciale politicii 
României ne fac să credem că locul ţării noastre nu este cel mai nimerit 
în cadrul federaţiei Dunării și că afinități mult mai evidente şi perspec- 
tive mult mai atrăgătoare îi fixează locul în sânul unei comunități de 
viaţă balcanică. Nu condamnám de plano încercările de apropiere 
dunăreană ci le considerăm cu scepticismul pe care ni-l fndreptätesc 
repetatele esuäri înregistrate de istoria contemporană, mai ales când 
este vorba si de participarea României într-o atare constelație politică. 

Cu atât mai mult vor fi sortite eșecului încercările de a da federaţiei 
Orientului o anumită coloratură politică, deturnând-o de la scopurile 
de cooperare federală și făcând din ea un instrument de luptă al unei 
puteri împotriva alteia. Într-un articol din revista „Nineteenth Century 
and after‘, sub titlul Integrare sau dezintegrare ?, se caută a se dovedi 
că interesul Marii Britanii este de a susține o federare a popoarelor de 


3 Idem 

la Marea Baltică la Marea Egee, ca o stavilă împotriva expansiunii 
ruse. Articolul publicat la sfârşitul anului 1943 sustine că cel care va 
stăpâni zona de mijloc a Europei, cu cele 100 de milioane de locuitori 
ai săi, va stăpâni întreaga Europă. Aceasta înseamnă că dacă Anglia va 
renunţa la Europa Răsăriteană, ea va trebui să renunțe la întreaga Euro- 
pă, să piardă influenţa în Orientul Apropiat și în Orientul de Mijloc și 
să-şi vadă periclitată securitatea în Golful Persic şi în India. Anglia este 
deci nevoită, în propriul său interes, să susțină o politică de integrare 
federală a Europei Centrale, pe care să o transforme în clienta sa co- 
mercialä si politică şi să o ridice la nevoie atât împotriva Germaniei 
cât şi împotriva URSS 4. Cam în același timp (februarie 1944) revista 
săptămânală engleză „Time and Tide“ acuza URSS că voieşte să ridice 
de la Marea Baltică la Marea Egee o centură a statelor mici, cu guverne 
acceptate de Rusia, care să ducă o politică filo-sovieticä. 

Acuzelor că Rusia ar duce o politică de dezintegrare, prin anexarea 
statelor baltice, a Poloniei orientale și prin intervenţie energică în 
Balcani, le răspunde A. Socolov, arătând că URSS nu va permite să 
reînvie la graniţele ei vestice politica cordonului sanitar. Teama de 
comunism a făcut puterile occidentale să încurajeze după primul război 
mondial apariţia la frontiera Rusiei a unor regimuri absolutiste anti- 
comuniste, cum a fost cel al lui Horthy în Ungaria, al lui Pitsudski în 
Polonia si al lui Tankov în Bulgaria. După cel de al doilea război mon- 
dial, aceeași politică a cordonului sanitar face puterile occidentale să 
nu recunoască guvernele balcanice care duc o politică filorusá5. 

În atari condiţii, nu este greu să se prevadă că federaţia Orientului, 
sau federaţia balto-egeică, pusă în slujba unei mari puteri împotriva 
alteia, nu poate avea o viaţă lungă sau fericită, ci va sucomba lamen- 
tabil, fără să contribuie cu ceva la pacificarea lumii sau la ridicarea 
nivelului de viaţă. 


4 Integration or desintgration? in „Nineteenth Century and after“ din 18 noiembrie 
1943 

5 A. Socolov, Încă o dată despre democraţie, în „Scânteia“, nr. 360-364 din 
octombrie 1945 

Federaţia Dunării nu are de luptat numai împotriva acestui duşman 
extern, care e încercarea de tutelaj din partea marilor puteri, ci si im- 
potriva unor inamici interni, ca neintelegerea dintre popoarele duná- 
rene. Dacă în timpul războiului mondial din 1939-1945, Polonia şi 
Cehoslovacia, amintindu-și originea comună slavă îşi promiteau o fra- 
ternitate politică postbelică, o dată cu încheierea luptei antigermane, 
au reînceput disputele asupra ținutului Teschen, pe care conferinţa 
ambasadorilor îl impártise la 28 iulie 1920 între Polonia (1002 km?) si 
Cehoslovacia (1280 km?). Imediat după război, Cehoslovacia începe 
o mare campanie de expulzare a locuitorilor săi de origine etnică ger- 
mană și maghiară ca penalitate pentru lipsa lor de loialitate în împre- 
jurările critice din anii 1938-1939. Expulzările în masă ale minorită- 
tilor au încetat numai o dată cu venirea iernii, urmând a fi împlinite în 
vara anului 1946. 

Deși amintirea nedreptätii de la Viena si umilintele si suferinţele 
proaspete încă indreptáteau România să ia măsuri cel putin tot atât de 
drastice faţă de maghiari, cum luase Cehoslovacia, guvernul român, 
continuând politica de împăciuire pe care de un secol şi jumătate a pur- 
tat-o fără succes, speră că va realiza acum o înţelegere definitivă. Mi- 
nistrul Nationalitätilor în cabinetul doctor P. Groza, Vlădescu-Ră- 
coasa, acordă un statut liberal minorităților; conform lui legile țării 
trebuiesc traduse în colecţie oficială în limbile naționalităților mi- 
noritare care reprezintă cel putin 5% din populaţia țării (art. 17). Tri- 
bunalele, judecătoriile și autorităţile administrative sunt obligate să 
accepte petitiile în limba populaţiei care are majoritate locală în cir- 
cumscriptia judecătorească sau în districtul administrativ de cel putin 
30% din totalul locuitorilor, conform ultimului recensământ (art. 9 şi 
10). Funcţionarii publici, judecătorești și administrativi vor trebui să 
cunoască limba naționalităților din districtul în care își exercită func- 
tiunea (art.12), dar „nu vor putea fi supuși sub nici un motiv vreunui 
examen de limbă română“ (art. 16). Pe lângă Universitatea din Cluj se 
vor înfiinţa catedre cu limba de predare maghiară (art. 22), iar celelalte 
își vor putea administra bunurile conform statutelor proprii (art. 23). 
Ministrul Nationalitätilor afirmă că guvernul din care face parte „vrea 

și va realiza pe seama tuturor naționalităților acea libertate naţională 
si egalitate de drepturi care este democraţia însăși“ 6. 

Dorinţa de colaborare cu maghiarii, care constituie cea mai puter- 
nică minoritate din regatul român, a fost exprimată și de Lucrețiu 
Pătrășcanu, ministrul Justiţiei, cu ocazia extinderii legislaţiei române în 
Ardealul de Nord: „Egalitatea naţională, o egalitate în fapt, reală și 
sinceră, este fără doar și poate unul din elementele de bază ale unei 
adevărate democrații. Între poporul român și naţiunile conlocuitoare, și 
în special cu poporul maghiar, noi voim să stabilim cele mai perfecte 
si mai calde raporturi de prietenie si de înțelegere“ 7. Campania cea mai 
activă pentru consolidarea relaţiilor româno-maghiare a dus-o în ulti- 
mul timp dr. Petru Groza, primul-ministru român de la 6 martie 1945. 
La serbările de la Cluj, prilejuite de reintroducerea administraţiei 
românești în Ardealul de Nord, P. Groza declara: „Noi nu mai vrem ca 
aceste două popoare, poporul român și cel maghiar, pe care destinul 
neamurilor le-a așezat alături, să trăiască în veșnică dușmănie“. După 
părerea sa România trebuie să devină „patria tuturor acestor popoare 
conlocuitoare, să fie mamă ocrotitoare pentru toti si pentru toate“. 

Spre deosebire de Cehoslovacia, care își caută echilibrul în trans- 
formarea sa dintr-un stat polinational într-un stat unitar, România vo- 
ieste, prin acordarea de autonomie culturală și religioasă si prin procla- 
marea și realizarea egalităţii în fapt si în drept a tuturor cetăţenilor săi, 
să devină o patrie a tuturor naționalităților conlocuitoare. Dacă îm- 
păciuirea internă reușește, nu rămâne decât să se páseascá mai departe, 
la împăciuirea și colaborarea dintre statul român și cel maghiar. În 
declaraţiile făcute ziarului budapestan „Nepszava“, P. Groza declara 
în acest sens: „Sunt prin urmare pentru înlăturarea tarifelor vamale, a 
vizei pasapoartelor, a hotarelor create artificial prin birocraţie“ E. 

Răspunsul dat în numele guvernului maghiar de Gyongyossy 
Jânos, cu ocazia congresului Partidului Täränesc Independent din 


6 Gh. Vládescu-Rácoasa, Solutionarea problemei nationale. 

? Lucrețiu Päträscanu, Principiile politice si nationale care stau la baza extinderii 
legislatiei románesti ín Ardealul de Nord. 

8 „Universul“, joi 27 iunie 1945 


156 


ROMÂNII ȘI IDEEA FEDERALISTĂ 


orașul Erdód era, ca puţine altele din trecut, încurajator. El spunea cá 
guvernul maghiar primește mâna prietenoasă întinsă de români si con- 
sideră vechea politică șovină ca o expresie a feudalismului și reac- 
tiunii, apuse pe veci acum. 

În sfârșit, Zoltân Tildy, în calitate de președinte al guvernului ma- 
ghiar, declara, cu câteva zile înainte de a fi ales președinte al republicii 
maghiare, că ideea uniunii vamale lansată de P. Groza a avut un puter- 
nic ecou în opinia publică maghiară. „Declaraţiile d-sale (P. Groza) 
ungarofile au întărit vechea mea convingere că legăturile dintre aceste 
două ţări şi două popoare pot fi așezate pe baze sănătoase si de aceea 
întâlnirea noastră personală ar fi utilă“?. 

Nu putem nega că s-a făcut un mare pas înainte de la istoricul 
Hunfalvy-Hundsdorfer, care considera pe minoritarii din Ungaria drept 
nişte Piei roşii care trebuie să-și asimileze cultura maghiară sau să 
piară !0, si până la primul preşedinte al republicii maghiare Zoltán 
Tildy, care, privindu-si tara pustiită de război, caută sprijinul si inte- 
legerea vecinilor. 


9 „Timpul“, joi 31 ianuarie 1946 
10 N, Iorga, Istoria românilor, vol. X, p. 82 

Ajunşi la capătul acestei lungi peregrinări istorice, ce a cunoscut 
când zile senine, când zori înroşite de sânge, se pune întrebarea dacă 
este într-adevăr necesară atât de mult discutata federaţie danubiană. 
Răspunsul nu poate fi nici categoric afirmativ, nici categoric negativ, 
variind după statele danubiene ale căror interese sunt luate în consi- 
deratie. 

Vom începe prin a spune că însăşi noţiunea de regiune danubiană, 
care a făcut carieră, este controversată. Căci dacă se consideră drept 
stat danubian orice stat udat de Dunăre, din această regiunc geografică 
ar trebui să facă parte șapte țări și anume. Germania, Austria, Ceho- 
slovacia, Ungaria, Iugoslavia, Bulgaria și România. În această accep- 
tiune regiunea danubiană ar avea limite ceva mai reduse decât ale 
Europei Centrale, care după geograful Em. de Martonne cuprinde: 
Germania, Elveţia, Austria, Ungaria, Cehoslovacia, Polonia şi Româ- 
nia. Nu mai intrăm în amănuntul că părerile variază chiar asupra limi- 
telor Europei Centrale, Franz Heidrich extinzându-i granițele până în 
munții Balcani, în timp ce Aulneau îi fixează hotarul pe culmile 
munților Transilvaniei. 

În mulțimea proiectelor federale cercetate până acum, numai rare- 
Ori s-a găsit câte un autor interesat să enumere Germania printre statele 
dunărene. Căci participarea Germaniei la organizarea federală a Euro- 
pei Centrale sau numai danubiene nu înseamnă altceva decât compro- 
miterea ideii de federaţie. O condiţie esenţială pentru reuşita unei 
federaţii este o relativă egalitate de forte biologice si economice între 


158 


ROMÂNII ȘI IDEEA FEDERALISTĂ 


coparteneri. Dacă disproportia de forte dintre membrii federaţiei este 
prea marcată, statul cel mai puternic nu va întârzia să ia conducerea 
federaţiei, cum a luat Prusia conducerea Confederaţiei Germaniei de 
Nord după 1866. Socotind Germania drept un stat danubian, înseamnă 
să condamnăm ab initio orice eventuală federaţie a Dunării, căci Ger- 
mania ar ști să o transforme într-un imperiu federal, urmărind scopuri 
germane, ceea ce nu corespunde intereselor celorlalte state dunărene. 

A reduce Europa danubiană numai la cinci state, cum făcea planul 
Tardieu, Cehoslovacia, Iugoslavia, România, Austria și Ungaria, în- 
seamnă a nesocoti geografia si a elimina pe nedrept din spațiul danu- 
bian Bulgaria. 

Chiar într-un spațiu puţin mai extins, cum îl circumscrie A. Tătaru, 
între Carpaţii nordici, Munţii Sudeți, Marea Adriatică si Marea Neagră, 
colaborarea economică şi politică ar întâmpina serioase dificultăți. 
Colaborarea politică cere sinceritatea partenerilor și încredere recipro- 
că între statele colaboratoare, care lipsește țărilor danubiene ce s-au 
vrăjmăşit veacuri de-a rândul, până în timpul din urmă. Colaborarea 
economică nu are perspective serioase, deoarece nivelul schimburilor 
comerciale interdanubiene este scăzut. Nici unul dintre doctrinarii 
federaliști ai Dunării nu a încercat să dovedească existenţa unci regiuni 
economice danubiene organice, care să impună o colaborare pe teren 
politic. Toate planurile danubiene cercetate au pornit de la comanda- 
mente politice, care încercau să impună o colaborare economică auxi- 
liară. Însăși Mica Înţelegere a plecat tot de la un sistem de alianțe 
politico-militare, dezvoltându-se apoi într-o colaborare economică 
destul de anemică. 

Așadar, regiunea danubiană este numai o expresie geografică 
abstractă, care se poate reduce în Vest prin eliminarea Germaniei, sau 
extinde în Est prin integrarea Poloniei, Greciei şi chiar a Turciei (ca în 
planul Mussolini), după cum dictează interesele politice ale momen- 
tului. De aici şi multitudinea proiectelor federale care pun regiunea 
Dunării când în slujba intereselor franceze, ca în cazul Micii Întelegeri, 
când în slujba intereselor italiene, ca în cazul blocului de la Roma, 
când a celor germane, ca în proiectele Mitteleuropei, sau, dacă ar fi să 

dăm crezare polemicelor recente, chiar intereselor engleze, americane 
si ruse. De aici si succesivele eșecuri înregistrate în domeniul apropie- 
rii statelor dunărene, simpli pioni în jocul politic al marilor puteri. 

Ilustrarea substratului politic al preocupărilor federale danubiene 
este chiar întreaga lucrare de față. Dacă, generalizând, vom clasifica 
autorii federaliști după mobilele politice speciale care îi determină să 
fmbrätiseze doctrina federală, vom avea următorul tablou: 

Autorii federalisti germani, începând cu Fr. List, continuând cu 
pangermanistii dinaintea primului război mondial si terminând cu na- 
tional-socialistii contemporani, nu au fost nicicând niște federalisti 
puri, urmărind pacificarea Europei Centrale prin formula federală. 
Atunci când elaborează planurile Mitteleuropei, ei sunt animati de 
interese nationale egoiste, de supremaţia rasei germane si de visuri 
de grandoare imperialistă și de extindere a puterii germane în tot 
Sud-Estul. Federalismul german este o haină creată de pangermanism 
pentru a-şi ascunde scopurile sale de cucerire. Nu o asociație bazată 
pe egalitatea statelor participante e programul federal german, ci o 
asociaţie de state având nucleele formative si directive la Berlin si 
Viena, şi unde elementul german să aibă preponderență. Expansiunea 
economică spre Orient, cunoscută sub numele de politica celor trei B., 
după numele celor trei capitale Berlin, Belgrad şi Bagdad, care marcau 
etapele pătrunderii germane spre Răsărit, a fost primul tel, după care 
trebuia să urmeze organizarea politică a regiunii cucerite economi- 
ceste. 

Conceptia economicä germanä ascunsä sub mascä federalä a fost 
cea mai primejdioasä pentru statele dunärene, cäci aservirea lor politi- 
cä se baza în planul german pe o formidabilä putere economicä, ce a 
fost de două ori până acum pe punctul de a se impune lumii prin forța 
armelor. 

Interese politice de o natură mai complexă aduceau, după primul 
război mondial, chiar politica oficială franceză, după un răgaz de peste 
o sută de ani de la planul lui Napoleon I, să sprijine ideea unei federaţii 
danubiene. 

După primul război mondial trei imperii dispăruseră: cel german, 
cel austriac și cel rus. Gardianul noii ordini europene și a tratatelor de 
pace rămăsese alianța franco-anglo-americană și Societatea Naţiunilor. 
Dar Societatea Naţiunilor își va vădi în curând ineficacitatea politică. 
Statele Unite se vor retrage în politica de izolare, iar înțelegerea fran- 
co-engleză va cunoaște serioase divergențe pe tema tratamentului de 
aplicat Germaniei. Anglia burgheză, uitând calamitätile războiului 
provocat de Germania, preconiza şi chiar lucra la redresarea adversa- 
rilor de ieri, spre a menţine un echilibru european care i se părea ne- 
stabil în urma întăririi progresive a republicii socialiste din Est. Franța 
însă, simțind în coaste presiunea din ce în ce mai puternică a furnalului 
industrial german și a cazărmilor germane, socotește că marele pericol 
european îl constituie tot o Germanie putemică. Altădată Casa de 
Austria și-ar fi oferit voluntar alianţa Franţei izolate, spre a restabili 
echilibrul european periclitat prin redresarea Germaniei. Dar acum 
Austria e un stat mic, care abia mai numără câteva milioane de 
locuitori. Fiindcă Europa Centrală nu mai poate oferi un aliat Franţei, 
acesta trebuie inventat. Astfel Franţa ajunge să preconizeze infrátirea 
popoarelor dunărene, care trebuie să se unească într-un bloc profrancez 
și antigerman. Dar înțelegând că există animozitäti seculare si un mân- 
dru spirit de independenţă, explicabil la niște naţiuni politice recente, 
care au luptat îndelung pentru dobândirea independenţei lor, Franţa 
renunţă la planul dunărean ca întreg, rămânând să colaboreze numai 
cu Mica Înţelegere. 

Dar un atare proiect nu putea rămâne fără ecou la Viena. La vechii 
federalisti austrieci, ca V. A. Werburg, Franz Ferdinand, Karl Renner 
etc., care urmăreau prin federarea regiunii danubiene salvarea impe- 
riului de la dezagregare, se adaugă acum niște federalisti moderni, la 
care scopul federării s-a schimbat. Căci dacă pe timpul baronului 
Werburg Austria era „o denumire fictivă, ce nu determină nici o țară, 
nici O naţiune, nici un popor particular“, lipsită de „sentiment national, 
mândrie națională și conştiinţa propriilor sale forte“ și, adăugăm noi, 
zdruncinată de tendinţele centrifugale ale naționalităților oprimate 
care cereau autonomie, după primul război mondial situaţia era pe 


161 


GEORGE CIORĂNESCU 


de-a-ntregul schimbată. Dintr-un vast imperiu ce numărase peste 
50 000 000 de supuși, Austria ajunsese o modestă republică, cu 
6 536 000 locuitori, dintre care aproape o treime erau aglomerati între 
zidurile Vienei (1 847 000). Viena rămăsese o metropolă internatio- 
nală, care cultiva artele și științele cu mult succes, înconjurată de o 
rețea industrială şi comercială care amintește de centrele de intensă 
activitatate din Apus. Viena, construită pentru a fi capitala unui vast 
imperiu, aspirând să-și recapete rolul de primă metropolă a Europei 
Centrale, privea cu simpatie încercările de reclădire a fostului imperiu. 

Nu numai capitala, dar chiar întreaga Austrie suferea de pe urma 
îngustării fruntariilor. Materiile prime care alimentau industria austria- 
că rămăseseră în teritorii trecute sub suveranitatea statelor beneficiare 
ale tratatului de la Saint-Germain și viața industrială a noii republici 
era periclitată. 

Austria pierduse, de asemeni, numeroase pieţe de desfacere a pro- 
duselor sale industriale, în favoarea industriei germane, italiene sau 
cehoslovace, al căror comerț, sub regimul liberei concurente, prospera 
continuu. La stagnarea industriei și comerțului se mai adăuga împreju- 
rarea că Austria muntoasă, tributară pentru produsele alimentare străi- 
nátátii, era ameninţată si de înfometare. 

Austria era deci în situaţia de a se salva din criza economică și 
spirituală pe care o străbătea, căutând un sprijin, fie în formula 
Anschluss-ului, fie în federaţia danubiană, fie în sprijinul marilor 
puteri acordat prin intermediul Societăţii Naţiunilor. Iată dar procesul 
psihologic prin care opinia publică austriacă si chiar premierul von 
Schuschnigg ajung să sprijine proiectele danubiene. Federarea ar fi 
putut salva în1918 Austria de la prăbușire, federarea putea scoate acum 
Austria din criza economică în care în mod cronic se zbătea. 

În sfârșit, politica maghiară, care s-a opus întotdeauna înaintea 
primului război mondial la orice plan de federare care ar fi atins inte- 
gritatea statului unitar maghiar, se schimbă după înfrângerea din 1918. 
Pe de o parte, politica oficială a regimului Horthy și-a pus de la început 
toate speranţele în surparea granițelor vecinilor ei cu ajutorul puterii 
militare germane, pe de altă parte personalităţi ca Oszkar Jâszi 

condamnau tactica revizionismului direct ca greşită și preconizau o 
federaţie danubiană în care Ungaria nu avea nimic de pierdut ci totul 
de câștigat, din moment ce problema granițelor atât de mult hulite ar fi 
încetat de a mai exista. Dar federaliștii maghiari au făcut greşeala de a 
adera la formula federală prea târziu si atunci în mod nesincer, urmă- 
rind o revizie deghizată a granițelor impuse la Trianon, cum au făcut 
M. Károlyi, Oszkar Jâszi sau Elémer Hantos. Ei au insistat ca federația 
danubiană să reconstituie fostul Imperiu austro-ungar, ceea ce trezea 
bănuiala învingătorilor că se urmărește învierea unui trecut pe care îl 
voiau pe vecie înmormântat. 

În sprijinul tezei lor au spus că problema națională nu primise o 
rezolvare definitivă prin tratatele de pace, că prosperitatea economică 
ar creşte considerabil prin lărgirea spaţiului statelor dunărene și chiar 
că nivelul cultural ar progresa prin recâștigarea influenței austro-ma- 
ghiare în spaţiul sud-estic. S-a spus că descompunerea conglomeratului 
austro-maghiar în cristalele statelor nationale nu constituie o soluţie 
definitivă a problemei naţionale. Căci în loc de a număra 26 000 000 
de supuși străini, câţi avea monarhia austro-maghiará în puterea sa 
înainte de dezmembrare, azi pe același teritoriu ar exista 15 000 000 
de minoritari!. Deci tratatele de la Saint-Germain si Trianon, care 
urmăreau în primul rând o mai justă repartizare a naționalităților între 
state pe care le voia naționale, nu și-a ajuns scopul, realizând numai 
imbucátátirea teritoriului în mai multe state mărunte, la fel de pestrite 
din punct de vedere etnic ca și fosta monarhie. Acest punct de vedere 
a fost adoptat și de americanul Alfred Bingham; apropiindu-se de 
limbajul colorat al lui Mussolini, ce vedea în Cehoslovacia un stat 
cárnat, el spunea la rândul său că „Cehoslovacia era exemplul perfect 
al absurditätii statului national în Europa Centrală“. 

La o analiză mai atentă apare însă ca evident că graniţele trasate 
de tratatele de la Saint-Germain si Trianon erau cele mai juste cu pu- 
tintä (cu foarte mici rezerve), dacă se are în vedere criteriul etnic. Din 
această cauză vedem că ordinea stabilită în 1919-20 este menţinută de 


l Alfred Bingham, The united states of Europe, p. 114 

învingători și după cel de al doilea război mondial. Dacă există 
11 562 000 minoritari între graniţele a cinci state (iar nu 15 000 000, 
cum afirma Bingham), şi anume: Austria 175 000, Ungaria 750 000, 
Cehoslovacia 4 587 000, Iugoslavia 1 800 000 si România 4 250 000, 
nu trebuie să se uite că acest spaţiu e mai întins decât cel al fostului 
imperiu, şi apoi că aceşti minoritari nu mai zac sub jugul opresiv al 
unui imperiu absolutist, ci se bucură de un regim de protecţie instituit 
chiar prin tratatele de pace. 

Nu vom nega că într-o federaţie s-ar face un pas înainte în pro- 
blema minorităţilor, căci cu timpul s-ar ajunge chiar la dispariția ideii 
de minoritar prin împământenirea în conștiința fiecărui cetăţean a 
apartenenței sale la întregul federal, care primează asupra fragmentului 
național. 

S-au mai evidenţiat avantajele economice ale unui spațiu economic 
mai extins $i cu un mediu geografic mai variat, cum a fost Imperiul 
habsburgic, sau cum ar fi confederatia danubiană, faţă de greutățile 
întâmpinate în mişcarea oamenilor și a mărfurilor pe același spaţiu de 
cinci ori întrerupt de bariere vamale 2. Astfel s-a ajuns să se inverseze 
formula care circula înaintea primului război mondial și în loc să se 
spună „distrugeţi Austro-Ungaria“ să se repete din ce în ce mai des 
„reconstruiți Austro-Ungaria“, nu ca un îndemn de revenire la o for- 
mulă politică apusă ci ca un imperativ economic al statelor central-eu- 
ropene și chiar al Europei întregi. 

Dar armonia schimburilor economice, care indică teoretic ca ceea 
ce exportă grupul statelor agrare, România, Iugoslavia și Ungaria să 
importe grupul statelor industriale, Austria şi Cehoslovacia, nu a 
funcţionat niciodată satisfăcător în practică, din cauza influenţei pre- 
ponderente pe care au jucat-o în spaţiul dunărean Germania și Italia, 
care ocupau întotdeauna primul şi cel de-al doilea loc în comerţul 
extern al acestor state. 

Un argument federal prodanubian, care a atins în permanență mân- 
dria unora dintre viitorii membri ai federaţiei, a fost că prin integrarea 


2 Paul Boncour, Où en sont les espoirs...? 

într-un Spaţiu austro-maghiar nivelul spiritual general ar creşte. Per- 
sonalitäti ca Gustave le Bon, André Tardieu și generalul Mangin, 
opunându-se dezmembrării Austro-Ungariei, susțineau că prin extin- 
derea suveranităţii sârbo-române spre Apus, se va balcaniza centrul 
Europei. Balcanicii însă au încetat de mult să mai dea o semnificaţie 
peiorativă balcanismului, considerându-se continuatorii unei civilizaţii 
strălucite cu sediul la Bizanţ. 

O ultimă categorie de autori federalisti danubieni o constituie mi- 
noritarii din fostul Imperiu austriac, cehi, slovaci, români, sârbi și ita- 
lieni, care au promis soluţii federale în speranţa că astfel se va îmbu- 
nätäti soarta conationalilor lor, într-o epocă în care realizarea statului 
national părea încă îndepărtată. 

După primul război mondial însă, sârbii si românii, integrati si în 
alte organisme politice, cum a fost Uniunea balcanică, priveau cu mai 
puţin interes la realizarea proiectului danubian. Ipoteza substratului 
comun enunțată de istoricul Hasdeu și verificată antropologic de sa- 
vantul E. Pittard, a stabilit că popoarele balcanice formau o mare fa- 
milie înrudită prin sânge. Un trecut istoric comun, în care balcanicii 
au trăit sub o dominație unică, fie că aceasta era tracică, romană, bizan- 
tină sau mai târziu turcă, constituie un îndemn pentru o colaborare 
viitoare. 

În sfârșit, o cultură populară difuzată pe întreaga Peninsulă, a cărei 
delimitare geogralică e mult mai clară decât în cazul federatiei Dunării, 
precum și în același stadiu al păstoritului și al agriculturii, fac din 
regiunea balcanică un spațiu mult mai atrăgător pentru dezvoltarea 
unei colaborări federale, la care România şi Iugoslavia și-au arătat pe 
timpuri dorinţa de a participa. 

După cum spunea N. lorga, cu toată greutatea cuvântului său de 
istoric şi a calităţii sale oficiale pe atunci de prim-ministru al țării, cu 
ocazia discutării proiectului Tardieu: „Un râu este un drum interna- 
tional, dar nu este un mijloc de a reuni mai multe țări, fie chiar sub 
unicul raport al intereselor materiale, fiindcă el este deschis oricui şi 
oriunde... Nu pot vedea însă destul de clar cum se pot uni economii 
naţionale, chiar în state amice şi aliate, când aceste economii naţionale 

se concurează. Dar când lipseşte substratul psihologic al bunelor 
amintiri și al sperantelor comune în viitor, când dacă sunt învingători 
care vor să-și uite victoria sunt si învinși care vor să treacă peste 
această victorie, lucrul mi se pare și mai greu“ 3. 


3 N. Iorga, Primul ministru al României despre proiectul uniunii dunărene, în 
„Adevărul“ din 19 martie 1932 

